
Y 


A GÁSI V, 


Jaji if 


SI A. Multe flori sunt, dar puţine 
Rod în lume o să poarte, 
Toate bat la poarta vieţii, 
Dar se scutur multe moarte. 


E ușor a scrie versuri, 

Când nimic nu ai a spune, 
Înșirând cuvinte goale 

Ce din coadă au să sune[...] 


„pământul e mai sărac în genii decât Universul în 
stele fixe şi mai lesne se naşte în văile nemăsurate ale 
haosului un nou sistem solar decât pe pământ un geniu. 
Homer, Shakespeare, Raphael, geniile în arte se nasc o 
dată la 3, 4 mii de ani. Newton şi Galilei, Kant ori Darwin, 
geniile în ştiinţă, o dată la o mie de ani...” 

(Mihai Eminescu, Mss.2225) 


Pentru-a tale proprii patimi, 
Pentru propria-ti viaţă, 
Unde ai judecătorii, 
Nenduraţii ochi de gheaţă? 


Ah! atuncea ti se pare 
Ă Că pe cap îţi cade cerul: 
CARTILE i 
T Unde vei găsi cuvântul 


, imá adevărul? 
Shakespeare! adesea te gândesc cu jale, Ce exprimă adevărul: 


Prieten blând al sufletului meu; 

Izvorul plin al cânturilor tale 

Îmi sare-n gând si le repet mereu. 
Atât de crud esti tu, s-atát de moale, 
Furtună-i azi si linu-i glasul tău; 

Ca Dumnezeu te-aráti în mii de fețe 
Si-nveti ce-un ev nu poate sá te-nvete. 


Critici voi, cu flori deserte, 
Care roade n-ati adus - 
E usor a scrie versuri 
Cánd nimic nu ai de spus. 
„Un poet sau un pictor sunt mulţumiţi de operele 
lor, deşi ele ingrate, nu li aduc nici onoruri, nici bani 
adeseori.” 


De-aș fi trăit când tu trăiai, pe tine (Mihai Eminescu, Mss.2257 


Te-as fi iubit atât - cât te iubesc? 

Căci tot ce simt, de este rău sau bine, 
- Destul că simt - tot tie-ti mulțumesc. 
Tu mi-ai deschis a ochilor lumine, 
M-ai învăţat ca lumea s-o citesc, 
Greșind cu tine chiar, iubesc greșala: 
S-aduc cu tine mi-este toată fala.[...] 


NUMAI POETUL 


Lumea toată-i trecătoare, 
Oamenii se trec şi mor 
Ca şi miile de unde, 
Ca un suflet le pătrunde, 
Treierând necontenit 
„Obiectele frumuseţei, productele artei constituiesc Sânul mării infinit. 
o parte din obiectele inteligenţei, este cunoaşterea 
lor o parte a culturei, în noţiunea ei însă zace totodată 
şi pretentiunea ca cel cult sá posedeze şi simţ şi gust, 
plăcere şi pricepere a artei şi a toată frumuseţea, totodată 
şi a celei naturale. De a se bucura de orice formă, formă 
şi specie a artei, a avea participare şi interes pentru ea, 
trece de un semn decisiv al unui om cult.” 

Eminescu - Cultură şi ştiinţă 


Numai poetul, 

Ca păsări ce zboară 

Deasupra valurilor, 

Trece peste nemărginirea timpului: 
În ramurile gândului, 

În sfintele lunci, 

Unde păsări ca el 

Se-ntrec În cântări. 


Poet genial al românilor, cu o înaltă conştiinţă artistică, Mihai Eminescu s-a remarcat prin forţa de sinteză 
a izvoarelor autohtone şi universale în creaţiile sale literar-artistice şi publicistice. Imaginaţia bogată, fantezia 
creatoare, înălţimea filozofică a ideilor, exceptionala forță de expresie prin stilul limpede şi armonios al limbii 
române l-au impus printre contemporani. Ideile sale despre artă, despre o anume ținută a poetului, a artistului 
în genere, nu le regăsim într-o „artă poetică” în sensul clasic al termenului. Dar lectorul răbdător poate culege din 
numeroase poezii sau din articole, din proze ori documente în manuscris, viziunea, conceptele despre valoarea 
estetică în artă, concordante viziunii maioresciene despre „direcţia nouă” pe care literatura română, cultura 
noastră în ansamblu, aveau să le urmeze în veacurile următoare. Cele câteva fragmente selectate mai sus au 
această menire. Lectură plăcută! 

» Adrian RACARU 


Scrisul si lectura se iau din dragoste, pentru 
că sunt îndeletnicirii iubitoare, care provoacă 
povestea să se rostească și convoacă spiritul 
creativ să se confirme. 

Povestea scrisului izvorăște și întreține 
cordial povestea lecturii. Ceremonios și paradoxal 
istoria scrisului este istoria captivantă a lecturii. 
Pentru a savura aventura de înnobilare a scrisului, 
prin citire, consemnăm: Istoria lecturii /Cartea 
perfectă pentru orice iubitor de cărți, scrisă de 
eruditul eseist și editor Alberto Manguel, nimeni 
altul decât tânărul acela care de la16 ani, timp de 4 
ani, i-a citit Orbului JORGE LUIS BORGES. Uluitor, 
nu? Nici o lectură nu este întâmplătoare! lată un 
crâmpei din invitaţia încrustată pe coperta cărții: 
„Manguel abordează cu măiestrie cititul ca seducţie, 
ca rebeliune și ca obsesie, urmărind istoria bizară 
și fascinantă a progresului cititorului de la táblita de 
lut la pergament, de la codex la cărțile digitale.” 

A fost odată ca niciodată, o singură dată: 
prima zi de școală. Atunci s-au pomenit împreună, 
ca în amintirile din basme: Feti Frumosi, llene 
Cosánzene și zmeii ignoranti ai analfabetilor. Când 
și unde? Putem spune visători că pentru fiecare 
dintre noi a fost revelată o zi astrală și relevat un 
loc constelat. ,Ce-ti lipsește să fii înger — aripi lungi 
si constelate.” Suflă arzător, Eminescu! 

Povestea este ciclică și nu fără opintire 
ca să descoperim scrisul - izvorul lecturii. Vine 
iluminánd și calmând agresiunile vremurilor și trece 
prin noi mai departe cu prima zi de școală. Dar în 
câtă disperare ambițioasă s-a închegat priceperea 
omului și în cătă trudă cerebrală s-au tulburat 
populaţiile până când a apărut semnul: litera, 
„aurul cunoașterii”. Nebănuita seducţie a început, 
ne spune Alberto Manguel, acum 6000 de ani, prin 
,conversatia” magică „între cuvinte și acel erou fără 
de care cartea ar fi fost un obiect lipsit de viaţă: 
„cititorul”. Protagoniștii fecunzi ai civilizaţiilor sunt: 
scribul-cititor și cititorul-scrib, scriitorul și lectorul. 
Scrisul si cititul sunt magii de iniţiere pentru a 
dezlega și fereca tainele. 


Nr. 65, serie nouă (anul 16) 2022 pag. 4 


EDITORIAL 


SCRISUL ŞI LECTURA... 


La început a fost Cuvântul și toată viața ne 
stráduim să ajungem să-i deslușim înțelesurile 
mereu în flexiune spre perspective afectuoase dar 
și spre orizonturi neîngăduite. Cuvântul se folosește 
de noi pentru a auzi, pentru a vedea, pentru a 
înțelege ca să afle cum să ne ducă spre adevăr sau 
spre minciună. Avem libertatea să alegem. 

Scrisul ne unește auzul cu văzul, simțurile 
cu rațiunea, mișcarea degetelor cu zborul 
gândirii. „Scrisul, pentru mine, este doar gândire 
prin degetele mele” - atesta faimosul scriptor, 
extraterestrul, Isac Asimov. Auzul se oferă vederi în 
scris și vederea se dăruiește auzului prin lectură. O 
înțeleaptă ipoteză de lucru ne oferă, parcă pentru 
a ne extrage, de sub dictatura telefoanelor, sucit 
numite mobile(imobilizante ar fi corect), Francis 
Bacon: 

„Lectura dă omului plenitudine, vorbirea, 
siguranţă şi scrisul, precizie.” În lumea de astăzi 
„ceea ce nu este reprodus electronic nu există” 
„nu se mai caută ceea ce este adevărat” fiindcă 
ne fericim să fim „o mașinărie care consumă și 
reproduce idei și imagini” 

„Tratarea gândirii” nu se poate face decât 
prin scris: scrisul ca victorie absolută a „spiritului de 
a nu se sfârși”. În DESPRE SCRIS, Autobiografia 
unui meșteșug, Stephen King mărturisește că: 
„Scrierea este articulația rafinată a gándirii.”; 
„Gramatica nu-i doar o pacoste; e bastonul de care 
vă sprijiniți pentru a vă pune pe picioare gândurile și 
a le face să umble”; „Lectura este centrul creativ al 
vieţii unui scriitor”. Petru lectură trebuie să-ţi educi 
și să-ți coordonezi abilităţi diferite de la o carte la 
alta. Cum? Prin întrebări (Sindromul Kafka)! 

Cumperi volumul (corpul paralelipipedic) pe 
care Tu prin lectură, îl transformi în Carte. Orice 
volumul paginat, aspiră să devină Carte, dacă este 
filat, de un cititor. Să fim generoși, fiindcă cititul, 
„este apoteoza scrisului”; „ Suntem ceea ce citim!” 

Scrisul si lectura  - îndeletniciri 
atotcuprinzătoare. 

» Adrian Dinu RACHIERU 


Bonomul Mihai Cimpoi (n. 3 septembrie 1942, 
Larga, R. Moldova) vine dintr-o provincie care, 
lungá vreme, a fost un ,cobai al Istoriei”. Acolo, 
limba română, sub povara fundamentalismului 
moldovenesc a fost un personaj tragic. Şi tot acolo, 
miraculos, a renăscut, aflând în opera eminesciană, 
în cruciada pentru limbă, istorie şi neam o „Biblie 
luptătoare”, cum spunea, inspirat, criticul. Lup 
singuratic, tânărul Cimpoi (supravegheat, acuzat, 
interzis) încercase a reabilita eseul filosofic, 
românizându-şi discursul; vroia să afle, pe cont 
propriu, fie şi într-o moldovenească „salonardă”, 
frecventând simbolistica arhetipală, drumul spre 
Centru, articulat ontico-ontologic. Adică acele 
„adevăruri arhetipale”, chiar dacă, într-un climat 
ostil, locuit de „bâlbâielile sociologismului vulgar”, 
atmosfera era irespirabilá, în pofida unor „mici 
deschideri”. Dar Cimpoi se refugiase salvator în 
Bibliopolis; făcuse din Bibliotecă, fie ea şi „N.R. 
Krupskaia”, ca ,navetist”, o a doua casă, pregătind 
cu tenacitate normalitatea, acea nicasiană „dreaptă 
cumpănire”, urmărind avid procesul literar, citind 
insatiabil şi devenind o personalitate emblematică. O 
instituţie, în cele din urmă, acceptând misionarismul 
cultural. În anii debutului, nota Andrei Țurcanu, prin 
impresionism estetic și patos neologistic, Cimpoi 
era „Înaintea tuturor confratilor de generație”. 
Scrisul său, eliberat de poncife partinice, oferea 
fine disocieri, „băi de estetism” și ,mirungeri” prin 
„ecleraj stilistic”, contrastând cu primitivismul criticii 
oficioase. Dar tot Andrei Țurcanu sesiza ,satietatea” 
criticului itinerant, semnând generos-industrios, 
cu o ingáduintá plictisită, o mulţime de prefețe 
și recomandări, risipind, la tot pasul, într-o lume 
babilonicá, binecuvântări. 

Rezistent la masa de scris, asaltat de cohorta 
veleitarilor, ins fără morgă, vervos, spontan, capabil 
de sarje epigramatice (nu vedea Gh. Bâlici, în acea 
risipă de spirit, un „duelgiu” camuflat?), lansând 
calambururi, Mihai Cimpoi este, înainte de toate, 
un eminescolog devotat. Şi un scriitor-cetátean. 
Si, indiscutabil, un critic important, văzând în 
Eminescu un mare poet al Fiinţei, impunând faza 

MIHAI CIMPOI - 80 


MIHAI CIMPOI SAU „FILOSOFIA CUMPENEI” 


ontologică în receptare, anunţată de Rosa del 
Conte şi dezvoltată de Svetlana Paleologu-Matta. 
Grila fiintialá se nutreşte din reflectia filosofică. 
Erudit, împlinit, agresat (dar adversitatea, ştim, 
e necesară), Mihai Cimpoi oferă, sub „filosofia 
cumpenei”, reverii livreşti şi, uneori, pretiozitáti 
filosofarde. O primă observaţie se impune: oricâte 
asigurări ne dă criticul, demersul său nu creşte sub 
pattern călinescian, chiar dacă mentoratul „divinului 
critic”, în anii tineri, este indubitabil. Mânat de un 
„daimon lăuntric”, Cimpoi s-a dăruit scrisului şi 
scriitorimii. Ştia prea bine că în viesparul literatilor 
nu va întâlni „îngeri estetici”. Că pledoaria sa pentru 
respectarea valorilor nu va bloca furia demolărilor 

(invectivate, evident). „Personaj epopeic” fiind, 
îşi va purta prin lume orgoliul rănit şi „cicatricele”. 
Important e că Mihai Cimpoi a trudit pentru a 
închega o hermeneutică proprie: mitopo(i)etica. Şi 
că metoda, sub o inconfundabilă pecete stilistică, 
aglutinând evocări şi poeme critice, cultivând 
transdisciplinaritatea, a devenit, cu o jucăuşă vorbă 
a lui lon Filipciuc, cimpo(iJeticá. Chiar volumele sale 
poartă titluri mitopoetice, literatura fiind „o rostire 
existenţială a fiinţei”. lar poezia, ca artă primordială 
(„artă-matcă”), află în mit un canon universal; sau, 
altfel spus, un „nucleu canonic iradiant” (cf. Theodor 
Codreanu), expedițiile exegetice la care ne invită 
M. Cimpoi, manevrând „săgeata hermeneutică” a 
postsincronismului, jonglând cu perechi de contrarii, 
fabuloase (mi)teme. 

Dar basarabeanul Mihai Cimpoi, „un uriaş 
blajin” (cum l-a văzut Constantin Călin), călător 
frenetic pe întinsurile románitátii, nu este doar ilustrul 
ambasador al unei Provincii. Nume de referinţă în 
câmpul criticii, eminescologul de la Chişinău, critic 
itinerant, reprezintă, se ştie, o autoritate, privind cu 
ochi avizat, prea generos, uneori, peisajul literar, 
împărțind indulgente şi participând la felurite sindrofii 
literare. Critic necomplexat, M. Cimpoi convinge prin 
detentă problematică şi anvergura demonstrațiilor, 
spulberând ipoteza decalajului (de care, nu chiar 
fără argumente, se face mare tărăboi). Bărbat 
viguros, un munte de om cercetând cu aviditate 
bibliotecile, academicianul impresionează şi prin 
rezistenţă. El n-a căzut prizonierul seducătoarei 
boeme şi trupu-i falnic n-a fost năruit de întrecerile 
bahice la care, cu sârg, participă guralivii congeneri, 
hotărând ierarhii „de azi pe mâine”. 

Cum literatura română, după spusa 
călinesciană, „este una şi indivizibilă”, Cimpoi refuză 
basarabenismului condiţia de mediu diasporic. 
Cine a răsfoit densa O istorie deschisă (1998), 
consacrată tocmai literaturii basarabene, s-a putut 
convinge că doar o reconstituire „pompeiană”, dând 
seama de „succesiunea de reînvieri”, îngăduie priza 
la „fenomenul basarabean”, aflat la ceasul fericit al 
regăsirii de sine. Provincia nu e „stearpă pe ogorul 
literaturii” (cum se încăpăţâna a crede, în 1992, un 
Şt. Ciobanu). E drept, condiţia tragică, teroarea 
Istoriei, mişcarea circulară ca forma mentis ar 
explica sacrificiul esteticului şi puseele mesianice. 
Cercul, potrivit demonstraţiei lui M. Cimpoi, rămâne 
figura emblematică a spiritului basarabean. 
Doctrina basarabenismului a fost şi este necesară 
având în vedere circumstanţele istorice şi culturale, 
opunându-se táválugului rusificárii şi opacităţii 
centriste. Dar ea se varsă în albia largă a románitátii, 
recuperarea culturală excluzând  derogárile 

valorice. Chiar „friabilă” fiind, literatura s-a dezvoltat 
rizomic şi a dovedit, în timp, o rezistenţă subterană, 
salvatoare, oferind un eticism ardent şi o esteticitate, 
uneori, rudimentară. Speranţa regăsirii în interiorul 
aceleaşi culturi, fără a folosi două cântare critice, 
rămâne liantul reîntregirii. Basarabia acuză un „gol 
cultura!” şi neopaşoptismul (defazat, evident), iscând 
atâtea suspiciuni şi controverse, este explicabil şi 
justificabil. Or, desfăşurările exegetice ale lui M. 
Cimpoi, deloc îndatorate unui regionalism táfnos, 
vizează întreaga cuprindere a spiritului românesc. 
Aventura literaturii basarabene se poartă în numele 
unui orgoliu stimabil (ar fi zis Perpessicius), dar 
practicând „reducerea la scară”; având, aşadar, 
şansa insertiei şi evitând delirul zonal. lată, de pildă, 
Cimpoi scria, cu „îngăduită mândrie”, despre primul 
roman anonim basarabean (numit convenţional 
Aglaia), anticipând „cu o oră” romanul lui Filimon; 
dar şi despre descoperitorul manuscrisului, istoricul 
lon Varta. Cine va fi fost autorul? Supoziţiile criticului 
întreţin o spumoasă broderie speculativă. Sfinxul — 
suntem avertizaţi — tace, deşi există speranţa că vor 
fi smulse şi alte manuscrise din mapele pecetluite. 
lar elanul detectivistic, din fericire, n-a obosit. 
Totuşi, Istoria sa, inventând o tradiţie basarabeană, 
„o carte de autoritate”, „inestimabilă”, atât de 
necesară în explicarea unor contexte, vădind grabă 
canonizatoare etc., se aşează în prelungirea unor 
vechi panoramări nivelator-didacticiste (v. Istoria 
literaturii moldoveneşti), constata Răzvan Voncu. 
Si, astfel, ar fi blocat interpretarea istorico-literară, 
„ratând” confluentele, zicea mai tânărul critic, dispus 
„a răsturna” perspectiva. 

Câteva nuanţe interpretative s-ar impune, 
credem. Cumpăna cu două ciuturi (Ed. Augusta, 
2000), volum scris într-o vreme descumpănită, 
lármuitoare, atátánd ráfuiala cu valorile dorea să 
cuprindă relaţia sufletului românesc cu Istoria. 
Centrul de greutate al demonstraţiei rămâne, 
negreşit, fiinţa cumpănitoare eminesciană. Or, la 
Eminescu, a cunoaşte înseamnă a cumpăni şi 
creierul rămâne „cântarul înţelesului”. Sfatul de a 
ne despărţi de marele poet nu poate fi urmat de 
criticul de la Chişinău, urmărind, în vremuri vitrege, 
sociologizante, cursul Eminescu al profesorului 
lon Oșdacenco. Atent la „dialecticitatea” verbului 
a cumpăni şi la modulatiile fiintiale, M. Cimpoi nu 
se pripeşte; deplânge, negreşit, fiinţa neîmplinită 
şi află, în noicianul întru, „o vocabulă fericită”, 
împăcând - sub cer românesc - înţelepciunea 
cu filosofia. Efortul revelării Fiintei nu ocoleste 
popasul exegetic pe latura ei negativá: zádárnicia, 
autodispreţul, molima complexelor, reacţia 
întârziată la provocările istoriei, definind un neam 

fárá constiintá istoricá (cum, nemilos, se pronuntase 
Cioran). Temperamental, M. Cimpoi respinge 
excesele. Va elogia, fără rezerve, o întreagă tradiţie 
culturală fecundată de eminescianism; vede în 
marele poet (cel care se mărturisea: „în mine bate 
inima lumii”) modelul cultural cu adevărat demn şi 
deplânge, repetat, nepăsarea românească. Adică 
o ţară care, lăsată în voia valurilor, trăieşte cu faţa 
la trecut, dezinteresată parcă de propriu-i destin. 
Dar să nu uităm, M. Cimpoi are încredere în rolul 
coagulant al marginii, cu energiile ei neconsumate. 
Lumea basarabeană, brusc precipitată sub „logica 
istoriei”, dovedeşte o îmbucurătoare redeşteptare 
naţională. Scriitorii — observă eminescologul — au 
fost cei care au lansat „strigătul existenţial”. În 
pofida eliticidului, în pofida románofobiei (cultivată 
metodic), reintegrarea în context românesc se 
anunţa victorioasă. Chiar dacă în lungul şir al 
mistificărilor, chestiunea Basarabiei a devenit un 
caz monstruos. Cartea despre Blaga era, de fapt, o 
reînnoită pledoarie pentru unitatea spaţiului mioritic. 
Dincolo de fatalitatea etnică a categoriilor stilistice, 
dincolo de viziunea arcadică adăpostită în orizontul 
misterului, M. Cimpoi, pe urmele lui Noica, vorbeşte 
de raționalitatea acestei filosofii, interesată de 
„fiinţa întrebătoare de fiintare”. Autoritatea filosofiei 
blagiene a stârnit discuţii fireşti în Basarabia. Să 
ne amintim că N. Crainic descoperea un „fluviu de 
orientalism” sorbit de matca sufletului ancestral ori 
de „măsura românească” (pentru care pleda Al. 
Al. Leontescu). lar devenirea fiinţei, eul scindat, 
sedus de revelații contrarii, în fine, cunoaşterea 
problematizată (Lucifericul), schitánd un „model 
pre-ontologic”, întreţineau ambiguitatea blagianá, 
pendulând între arătatul şi ascunsul. De aici pleacă 
şi dificultăţile receptiei. lar în cazul Basarabiei 
chestiunea se pune în termeni lipsiţi de echivoc. 
„Păsăreasca” unor exegeti, manevrând un lexic 
lemnos ori încărcat de pretiozitáti, sfârşeşte prin a-l 
opaciza pe marele poet-filosof. 

În fond, Blaga, cercetând „fenomenul 
basarabean”, aprofunda matricea românească şi 
fortifica spiritul naţional (în sensul disocierilor de mai 
târziu ale lui Nichita Stănescu). Dar M. Cimpoi, bun 
cunoscător al realităţilor basarabene, sesizează că 
„trei Blaga” au fecundat spiritul Provinci. Ar fi, întâi, 
generaţia '30 (pe linia Costenco-Meniuc-Magda 
Isanos), atrasă de paradisiac şi dezmárginire, 
cutreierată de ,infiorarea panteistă” şi dezvoltând 
perspectiva sofianicá. Atingánd, astfel, liniştea 
mioritică (cazul George Meniuc). Şi am mai putea 
vorbi de episodul Crainic, profesor de teologie la 
Chişinău. Urmează generaţia lui Gr. Vieru, preluând 
şi prelucrând principiul matern al Universului şi 

nebuloasa  Satului-idee.  Invocând, securizant, 
făptura mamei, Gr. Vieru o înţelege ca fiinţă axialá 
(„Eine Urmutter”) şi se reîntoarce la acea deplinătate 
vitală a primordialului, masiv, darrăscolit de frăgezimi, 
care ne atrage în sorbul unei boli cosmice. Si, în fine, 
după blagienii E. Coseriu (cu începuturi poeticesti) 
şi Al. Lungu, ultima promoţie, ivită sub semnul 
coagulant al Renaşterii (demonstrând unitatea 
spaţiului mioritic, idee atât de dragă lui M. Cimpoi), 
dar şi al Postmodernismului centrifug, intretinánd 
atâtea polemici, cu sau fără miză, împinse, însă, 
în pragul canibalismului transprutean. Se uită, 
păgubos, că valorile coexistă. Că furia contestărilor 
nu îngăduie o recepţie calmă. Acea altă poezie, 
visând a se despărţi de „mioritismul ancestral” (cf. 
Eugen Lungu), flutură zgomotos şi artágos steagul 
sincronismului. Iconoclastia optzecistá este una 
recuperatoare, blamati fiind poetastrii refugiaţi în 
„bastionul tradiţiei”. Dar Mihai Cimpoi e convins 
că deasupra acestor inflamări, a repetatelor 
încăierări, există o continuitate organică: „marea 
temă basarabeană a înstrăinării”, ontologizatá la 
extrem (vezi Basarabia, nr. 2-3/1994). Ca factor de 
echilibru, criticul de la Chişinău, dominând „olimpul 
republico-moldovenesc” (cf. N. Negru), încearcă sá 
potolească excesele. 

Seria oltenească de Critice, de inspiraţie 
pompos-maioresciană, dezvoltă un evantai tematic 
de mare diversitate şi bogăţie ideatică, pornind de la 
porunca mentorului Junimii, cel care — reamintim — 
avertiza că demersul critic este „o lucrare necesară 
în viaţa publică a unui popor”. Cu deosebire azi, 
când timpul crizist, descumpănit, întreţine o stare 
belicoasă, producând vacarm, babilonie, intolerantá 
şi, inevitabil, ceaţă axiologică / confuzia valorilor. 
Când, deseori, în această necurmată gâlceavă, 
valorile sunt maculate, „insultate”, decretate ca fiind 
„expirate”. Mihai Cimpoi, convins că „avem noroc 
de valori”, ştie prea bine că aceste valori trebuie 
respectate, că un popor „aşezat îşi cinstește scriitorii 
exponentiali. Şi acest masiv şi blajin basarabean, 
trăind cu rost, trudeşte de o viaţă în acest scop; fie 
că vorbeşte despre complexele literaturii române 
(pendulând între orizontul mioritic şi cel european) 
sau despre schizofrenia moldovenească şi obsesia 
identitară, fie că atacă relaţia dintre Centru şi 
margine şi discută aplicat despre metehnele exilului 
românesc, fie că — îmboldit de „demonul recitirilor” 
— coboară în po(i)etica arhetipală (vezi paralela 
Bacovia-Vieru) sau ne dezvăluie „abisurile receptării” 
în povestea eminescologiei (după modelul Bohr); 
în toate, aşadar, se mărturiseşte cu umoare egală, 
risipind idei şi încercând a ne călăuzi în drumul spre 
Centru (centrul Fiintei, se înţelege). Ne și întrebăm 

cánd scrie acest maratonist al lecturilor, un neobosit 
călător, ubicuitar, de mare productivism; si care 
tine la táválealá si nu lipseste nici de la intrecerile 
bahice, surclasându-şi comesenii. Încât, invocând 
norocul ca destin, pornit din Larga natală, Mihai 
Cimpoi este un spirit permeabil, de largă cuprindere 
şi, negresit, un pilon al românismului. Ca dovadă, 
în Esenţa temeiului, un masiv opus, rod al unui 
proiect editorial pus la cale de târgovişteni (Editura 
Bibliotheca, 2013), criticul reunea şase eseuri 
monografice consacrate unor figuri culturale din 
„faza aurorală”, testând fenomenologia spiritului 
întemeietor. Íncerca să afle temeiul înfiinţător, 
cercetând silintele pionierilor, acea arătare a 
gândirii (meşteşugită, bineînţeles), purtând intuiţia 
trebuintei „cu poetice faceri”, cum ar fi zis lenáchitá 
Văcărescu. Examinează, aşadar, tranziţia spre 
lumea românească literară prin osârdia celor care, 
în dimineaţa poeţilor (cf. Eugen Simion), anunțau, 
totodată, şi „zorii europenităţii”. Coboară în „starea 
pre-morficá” şi propune, de fapt, o istorie a literaturii 
noastre premoderne la Târgovişte, războindu-se 
cu inerția exegetică. De la Văcăreşti, trecând prin 
scriptorul Heliade (si Panhymniul Fiinţei), Grigore 
Alexandrescu (cu ,insuflarea” fiintárii), Vasile 
Cárlova si sufletu-i ,máhnit”, la „postmodernul” lon 
Ghica si loan Alexandru Brátescu-Voinesti, sondánd 
„prefacerile firii”, inventariind obstacolele si limitele, 
atâtea orientări tranzitorii (şanse ontologice în 
ordinea noastră culturală), M. Cimpoi avertizează 
asupra scrisului ca proiect spiritual. Ctitorirea ar fi 
o ctitorire a fiinţei, prin rostirea ei (esentializatá). 
Literatura devine proiect de existență, cheltuind 
erudiție si suportánd influenţe. Încât doar grila 
ontologică îngăduie această descindere în 

domeniul posibilului, aflând — prevestitor — temeiul 
înfiinţător. Şi urmărind, în timp, receptarea celor 
vizati, oscilantă, negreşit (tabloul, sinusoida, curba, 
meandrele etc.), gardată de referinţe selecte. Totul, 
sub cupola dreptei cumpene şi prin veghea unui 
spirit constructiv, cu lecturi întinse, metabolizate, 
fie că ne încântă poezia de idei (în interludiile 
nietzscheene), fie că, sub pavăza lui Polifem, 
plonjăm în pluralismul postmodern. Aşezându-şi 
demonstraţia pe o solidă temelie heideggeriană, 
M. Cimpoi invocă întemeierea, palpând „nebuloasa 
genezică”, sub o distribuţie triadicá: ctitorire, 
dobândirea — de — teren — ferm şi, desigur, legitimare 
(„întemeiere justificativă”). Privind, însă, literatura 
română ca un proiect de existenţă, axat „pe o 
unitate identitará”, cum ne previne, configurând — 
ar spune Gérard Genette — un ansamblu coerent şi 
un spaţiu omogen, în pofida ,imprástierii politice”, 
amintită dureros de Eminescu. Târgoviştea, în 
epocă, era „un sol fertil pentru această identificare”. 
lar domnia lui Matei Basarab, „cea mai naţională 
epocă din Istoria noastră” (aprecia, cu indreptátire, 
Eminescu), a oferit condiţii prielnice, dăruindu-ne, 
scrie Mihai Cimpoi, o dimineaţă spirituală. 

Printre multele titluri dăruite târgoviștenilor, 
Cimpoi se oprește și asupra „noilor târgovișteni”, 
semnalând continuitatea si confreria (prin 
reactivarea unui program), oferind, excesiv- 
generos, „medalioane în evantai” (27). Ar fi vorba 
despre „un dialog tacit”, în spiritul modelului, al noilor 
promoții (v. Anatomia Fiintei, II, 2016), respectând 
blazonul Școlii literare și artistice de la Târgoviște. 
Dar numele mari, deocamdată, lipsesc. În schimb, 
în dense eseuri monografice, apărute tot sub sigla 
editurii Bibliotheca, va poposi asupra caligrafului 
cu „destin ciudat”, obstinat în metaliteratură, Radu 
Petrescu, văzut ca un „flaubertian postmodem” 
(2019); sau dezvăluind eruditia și rafinamentul lui 
Petru Cretia, cel trăitor „în mai multe culturi”, vorbind 
despre valori și virtuţi într-un sistem etic personal 
(epos, logos, eidos), în 2020. 

Ca inițiator al Congresului Mondial al 
eminescologilor, Mihai Cimpoi apără cu cerbicie, 
sub asalt relativist, centralitatea canonică a 
Poetului national, subliniind esența tragică a 
operei eminesciene. Ca existențialist naiv si 
natură chenoticá, ca poet al Fiintei, prin excelență 
interogativ, Eminescu, ca „rostitor esenţial de 
ființă”, atinge un „nod tragic” absolut (v. Hyperion 
și Demiurg, 2019), Luceafărul exprimând un mit 
și o dramă existenţială. lar opera sa (confiscată, 
clișeizată, castratá, desfiguratá, răstălmăcită, 
decontextualizată) rămâne „un teren de întâlnire”, 
cum spunea Pompiliu Constantinescu, și o 

continuá provocare. Supus jocurilor deconstructiei, 
„consumat” istoricește (după unele voci), mumificat, 
idolatrizat sau demitizat, Eminescu are dreptul 
la o posteritate vie. Dacă un Lucian Boia, mizând 
pe oboseala zelatorilor, pare convins că „marea 
ofensivă anti-Eminescu”, blamánd efervescenta 
mitogeneticá, e pe cale de a disloca mitul, Mihai 
Cimpoi, dimpotrivă, îl apară cu îndârjire. Până 
și Eugen Negrici, luptând cu „iluziile literaturii 
române”, observă că mitul lui Eminescu „n-ar merita 
a fi rănit”... 

Ocupându-se de „epoca Eminescu”, Cimpoi 
redeschide și dosarul Maiorescu. În eseurile 
adunate în Titu Maiorescu și lumea noastră 
postmodernă (2020), el examinează „odiseea 
receptári”, văzând în întâlnirea celor doi, ambii 
din familia cugetătorilor, „un sens întemeietor”, o 
fericită „ecuaţie canonică”. Tabloul fenomenologic 
al postumitátii înlătură ipoteza ,cabalistilor”, crede 
Cimpoi, glacialul și paternalul Maiorescu nefiind un 
complice al diabolicului scenariu vizând moartea 
civilă a marelui poet, scos din joc de forte oculte. 

Prins în hátisul atâtor proiecte, M. Cimpoi a 
lansat, ca instrument lexicografic, şi un impozant 
Dicţionar enciclopedic Eminescu (Editura Gunivas, 
2012), să recunoaştem, cu inevitabile lacune şi omi- 
siuni, reparate din mers, o iniţiativă „primejdios de 
vastă”, cum sublinia, în Cuvântul înainte, Eugen 
Simion. lar un titlu precum Cumpăna cu două ciuturi 
(Carte despre ființa românească) dezvăluia tocmai 
temperamentul său critic: un om cumpănit, vădind 
seninătate şi echilibru, descoperind trudnic acele 
„înţelesuri alunecátoare”, punând la lucru — în filiatie 
eminesciană — „recea cumpănă-a gândirii”. Încât, în 
plin haosmos, glorificând descentrarea (o capcană 
existenţială, ne previne M. Cimpoi), nefixarea, vâr- 
tejul relativist — criticul fiinteazá ca reper; iar truda 
sa sisifică, devenind Operă, în răspăr cu nestator- 
nicia, zeflemeaua, trăncăneala ori voluptatea auto- 
denigrării, probează că avem în academicianul de 
la Chişinău un neobosit constructor. 

Efortul lui Mihai Cimpoi, truditor pe solul 
culturii, evită hei-rup-ismul conjunctural. Încrederea 
sa e tonică. Ins cumpănit, crede în politica paşilor 
mărunți. Spirit aşezat, exegetul priveşte încrezător 
şi e convins că invocata logică a Istoriei va face 
dreptate unui neam răbduriu, greu încercat. 
„Stâlp” al vieţii culturale basarabene, el priveşte cu 
înţelegere, chiar plusând, relieful axiologic (inevitabil 
accidentat) şi, prin umoarea sa „egală”, este — 
indiscutabil — o voce credibilă. Să recunoaştem, 
are în spate o operă impunătoare, scrisă cu talent 
şi chibzuinţă. Si, desigur, cu multă ştiinţă de carte. 
Înainte de orice, Mihai Cimpoi este un cititor bulimic. 

Istoria sa, fatalmente, este un melanj cultural şi 
dă seama despre o tragedie colectivă, încercând 
să înlăture  fragmentarismul,  mistificările şi 
manipulările, pecetea proletcultismului sovietizant, 
violentând „caracterul fiintial”. Examenul supraistoric 
ar fi totalmente nepotrivit pentru un neam greu 
încercat, disperat, aflat „la ráspántie”; iar rezistenţa 
basarabeană, pendulând „de la un exil la altul”, 
cu inevitabile compromisuri, şi-a aflat reazemul 
în limbă, renăscând miraculos. Sedus de limbajul 
noician, criticul nu vrea să fie prea sever şi judecă 
faptele şi oamenii (estompând, totuşi, biografiile) 
contextual, cu vădită înţelegere pentru unda 
traditionalist-mesianicá. Vocea lui Mihai Cimpoi nu 
poate fi ignorată. El este, într-o lume dezvrăjită, 
golită de zei, Ambasadorul unei Provincii, pe care 
— harnic şi inspirat, uneori plusánd — o cercetează 
la scara întregului fenomen românesc. Şi un 
infatigabil constructor, aşezând temeinic — nevizitat 
de bolnăvicioşii demoni ai orgoliului — „vorbă lângă 
vorbă şi foaie peste foaie”, pledând neobosit pentru 
integrarea culturală. Cu dureroasa „reducere la 
scară”, aşezând la locul cuvenit puzderia de pigmei 
literari. 

Fie că, sub străfulgerarea unor idei, se 
încredinţează paginii albe în microeseuri dense, 
mustind de referințe, rezonând precum „orga” 
pascaliană, cercetând tâlcul faptului mărunt (ca 
„poartă” spre esenţial), fie că se desfăşoară 
demonstrativ, în volute largi, convins că avem „noroc 
de valori”, Mihai Cimpoi, vădind o irepresibilă voinţă 
formatoare, ştie că omul este ceea ce devine (ce 
face, altfel spus). Or, străbătând cu rost labirinticele 
drumuri ale vieţii, el reprezintă — exponențial — nu 
doar o Provincie; Basarabia dilematică, după un lung 
exil interior, este încă un fragment desprins de întreg, 
încercând căznit a-şi recupera identitatea, limba şi 
valorile. Mihai Cimpoi exprimă, însă, românitatea, 
mişcându-se în orizont european, purtând orgolios, 
într-o istorie zbuciumată, valorile şi complexele 
noastre. Provocat de Aliona Grati, într-o carte- 
eveniment (dialogic), la intersecţia bahtinologiei cu 
cimpoți)etica, Mihai Cimpoi nu ezita a se „spovedi”, 
rememorând, în ipostază confesivă, „muşcăturile” 
destinului. Convins că românii din Est s-au salvat 
prin Eminescu, că lumea modernă trebuie să se ţină 
„pe credinţa în valori” într-o vreme în care asistăm 
la „înscăunarea arlechinilor”, academicianul face 
din argumentul cárturáriei chezăşia reusitelor 
sale, mizând pe cuvântul dialogic şi grila fiintialá. 
Convins că omul eminescian, abordat categorial, 
caută principiile fundamentale, Mihai Cimpoi, 
explorând filonul, ne propune, titlu după titlu, cărți 
„adâncitoare”. 

CENTENARUL NAȘTERII LUI MARIN PREDA 


MARIN PREDA, ION CARAION SI SECURITATEA 


> lon IONESCU 


Pe Marin Preda si pe lon Caraion i-a legat 
o prietenie de aproape 40 de ani, până la moartea 
poetului în anul 1986. Dacă din partea lui Marin 
Preda a fost o prietenie sinceră, timp de 40 de ani, 
lon Caraion a fost cel mai inversunat dusman si un 
informator feroce al lui Marin Preda, urmărindu-l 
aproape zi de zi și dând informaţii despre el dintre 
cele mai bizare și cu lux de amănunte. 

Cine a fost lon Caraion ? 

lon Caraion născut în comuna Rusavát (azi 
Viperesti), satul Pálici, județul Buzău, într-o familie 
de țărani. Între 1935-1942 urmează cursurile 
Liceului „B. P. Hasdeu” din Buzău, unde, din 1941, 
împreună cu Alexandru Lungu, redactează revista 
de poezie Zarathustra. Urmează cursurile Facultăţii 
de Litere și Filozofie din București și lucrează la 
ziarele Timpul (1942-1943) și Ecoul (1943-1944). 
Debutează în 1939 în Universul literar și în 1940 
în Curentul literar cu versuri și recenzii. Volumul 
de versuri „Panopticum” (Editura Prometeu) este 
confiscat de cenzură. 


Din 1945 este secretar general de redacţie la 
revista Lumea (director G. Călinescu), în 1947 este 
numit șef de presă la Editura Fundațiilor Regale 
(directorul editurii Al. Rosetti). Editează, împreună 
cu Virgil lerunca, revista de poezie în cinci limbi 
Agora, în care publică poeți și eseisti prestigioși 
din ţară și străinătate (revista a fost interzisă 
după primul numár).Finantarea a fost obținută de 
Octavian Neamţu din bugetul prestigioasei Edituri a 
Fundațiilor Regale. 

Publică două articole virulente: Criza culturii 
și Criza omului în ziarul Jurnalul de dimineaţă. Între 
1950 și 1955 face închisoare la Canalul Dunăre- 
Marea Neagră și minele de plumb de la Cavnic 
și Baia Sprie, în urma unei condamnări politice. 
Până în martie 1958 este redactor al publicaţiei 
Limbă și literatură. Arestat din nou în 1958, este 
condamnat la moarte pentru ,trádare”, apoi, prin 
comutare, la muncă silnică pe viaţă. Este eliberat 
în 1964, împreună cu alţi deținuți politici. Își 
reîncepe activitatea literară în 1966 cu volumul de 

versuri ,Eseu”. Scrie si publică într-un tempo uluitor 
pentru a „recupera anii ce i s-au furat” prin puscárii. 
În 1981, familia Caraion primește azil politic în 
Elveţia și se stabilește la Lausanne, unde scriitorul 
editează revistele internaţionale „Don Quijote” și 
„Correspondances”. Atacă vehement „comunismul 
cu față fascistă”, demască un regim detestat, pe 
conducătorii și tortionarii săi într-un volum întitulat 
„Insectele tovarășului Hitler”. În acești ultimi ani 
ai activităţii sale, Caraion a fost ajutat de prieteni 
credincioși, printre care mai ales lon Solacolu, care 
i-a deschis coloanele revistei Dialog, din Germania 
federală, și ale suplimentului ei literar. În iunie 1986, 
Solacolu începe publicarea primului din cele șase 
Caiete Caraion, în care acesta figurează cu „Apa 
de apoi”, poeme inedite, și „Prima carte a exilului”. 

Rupt de țară și de rădăcinile poeziei sale, 
Caraion a exprimat anxietatea expatrierii într-un 
eseu elocvent, „Cuvintele în exil”. El găsește totuși 
mijlocul de comunicare nemijlocit cu tara, graţie 
redacției române a postului de radio BBC, care-i 
difuzează multe eseuri și profile literare. Paralel are 
loc o campanie contra persoanei lui lon Caraion, 
vizibil organizată de organele de dezinformare din 
publicaţiile comuniste din țară, orchestrate în primul 
rând de Eugen Barbu, ca și de cele de extremă 
dreaptă sau pretins naționaliste din exil. 

lon Caraion s-a stins din viaţă la Lausanne, 
la 21 iulie 1986. 

lon Caraion aparține, împreună cu Geo 
Dumitrescu, Constant Tonegaru, Radu Stanca, Ben 
Corlaciu, Ștefan Augustin Doinaș și alții momentului 
spiritual al anilor 1945-1946, la configurarea căruia 
iau parte scriitori veniţi din mai multe direcții 
estetice. O prelungire, mai întâi a suprarealismului 
(Gherasim Luca, Virgil Teodorescu, Gellu Naum), 
în încercarea de a uni, după modelul lui Louis 
Aragon și Paul Eluard, dicteul automatic cu 
dialectica marxistă în poeme sistematic dificile, 
apoi, tendința de a moderniza miturile într-o lirică 
programatic clară și muzicală, vizibilă în creațiile 
poeţilor grupaţi în Cercul Literar de la Sibiu și 
inaugurată în jurul revistei Albatros și alte publicații 
de tinerii poeţi contestatari din București. Nota 
comună a acestor tineri, sensibilizati de război si 
dezamágiti de vechile tehnici poetice, era spiritul de 
contestaţie manifestat în toate domeniile, printr-o 
negatie energică, juvenilă, a valorilor admise de 
școală. Poemul devine o confesiune lirică legată de 
întâmplările imediate și animată de limbajul străzii. 
Ce s-a întâmplat cu această generaţie de scriitori, 
se știe. Unii au dispărut de pe scena vieții literare 
sub tăvălugul realismului socialist, alţii au reapărut 
după două decenii de tăcere, și reafirmarea lor a 

contribuit la resurectia poetică din ultimul deceniu 
al secolului al XX-lea. 

În „Cazul Artur și exilul românesc”. lon 
Caraion în documente din Arhiva CNSAS, editat 
de Institutul Naţional pentru Memoria Exilului 
Românesc, care cuprinde dosarul de informator al 
scriitorului lon Caraion se găsesc informații dintre 
cele mai bizare despre Marin Preda. După 11 ani 
de închisoare, în 1964 este recrutat de Securitate 
și i se oferă eliberarea din închisoare în schimbul 
statutului de informator. Primește numele de cod 
„Nicolae Anatol”, apoi pe cel de „Artur' și face 
periodic rapoarte până în 1981, când se stabilește 
în Elveţia . 

Marin Preda în „Cel mai iubit dintre 
pământeni” îl ia ca protagonist al romanului sub 
numele lui Petrini. Trimitándu-i o rețetă medicală 
pentru a-i procura niște medicamente, securitatea 
o ia drept corp delict, fiind-zice-se- o trasmitere 
cifrată de date care pune în pericol „regimul 
democrat-popular”. 

Din cauza notelor informative date către 
Securitate de poetul lon Caraion, până și cele mai 
intime aspecte ale vietii scriitorului Marin Preda au 
fost cunoscute de politia politică. 

Culmea, unii dintre ofiterii care il aveau in 
vizor pe romancier erau uneori atât de bulversati 
de cele citite in notele lui Caraion, incât iși sfătuiau 
subalternii să mai potoleasca informatorul care 
punea pe hârtie aspecte deocheate, scrie Gardianul. 
Marin Preda si lon Caraion au fost prieteni timp de 
aproape 40 de ani, iar romancierul l-a susţinut pe 
poet atât pe tăram literar, cât si material, mai bine 
de doua decenii. 

Din păcate, Caraion i-a fost ostil lui Preda 
incă de când cei doi erau foarte tineri, dar nu 
i-a arătat niciodată cât il urăște, ba dimpotrivă. 
Informatiile pe care poetul le dădea Securitaţii sunt 
relevante in acest sens. Culmea ipocriziei, dupa 
moartea scriitorului, lon Caraion, aflat in Elvetia, 
scria că Preda a fost omorât de Securitate si că, 
in realitate, notele sale informative despre diverși 
scriitori români, din ţară ori străinătate, ar fi fost 
file din manuscrise pe care el le-a incredintat 
romancierului. 

La 11 ianuarie 1966, lon Caraion, racolat incă 
din 1964 de Securitate, a dat prima nota informativa 
legata de Marin Preda, sub numele de cod Nicolae 
Anatol, maiorului Mircea Albescu. 

In opinia poetului, amicul său era un obsedat 
sexual si un grobian, care a avut succes literar 
doar datorita unor imprejurari. Agentul incepe 
delatiunea sa cu anii in care Preda era corector la 
ziarul Timpul.Conform lui Anatol, pe atunci, tânărul 

Marin Preda era vesnic nemáncat si in ultimul hal 
de obosealá, motiv pentru care adormea in timp ce 
corecta spaltul. 

Din aceeași nota informativa reiese clar ca 
lon Caraion il invidia pe Preda. Din acest motiv, 
incerca sa-l convinga pe ofiterul de legatură că, in 
tinerețe, romancierul era complexat și necivilizat. 

De pildă, pentru a arata cât de necioplit ii era 
prietenul, Caraion descrie, cu lux de amănunte, 
cum Preda, invitat in garsoniera poetului Miron 
Radu Paraschivescu, a preferat să se duca pe 
maidanul de langa bloc ca să se usureze decât sa 
foloseasca baia. Pentru că, i-ar fi spus Preda, la 
toaletă erau vase de „marmura așa de curate”. 

Caraion arăta ofițerului de legătură că totuși 
era ,generos” față de scriitor, cel din urma având 
doar defecte. Așa că arăta cum, prin anii ,50, l-a 
ajutat pe Preda, dar și pe stia acestuia, să se 
trateze, gratis, de... blenoragie, intervenind pe 
lânga un medic de la „Parhon”. 

Notei trebuia să nu-i lipseasca nimic, asa că 
urmeaza o scenă fierbinte. Protagonisti, Marin Preda 
si N.C., „o femeie rafinata care știa și frantuzeste”, 
dupa cum i-ar fi mărturisit chiar romancierul. Apoi, 
poetul descrie ironic cum Preda si N.C. faceau sex 
intr-unul din „birourile fostului Minister al Artelor, 
aflat atunci in blocul Ambasador”, iar „pat le era 
dusumeaua”. 

Femeia la care se referea lon Caraion in 
nota incredintatá maiorului Albescu era poeta Nina 

Cassian. Documentul, inregistrat la 20 ianuarie 1966 
si catalogat „Strict Secret”, abunda de consideraţii 
care scot in evidenta defectele lui Preda. 

Pe scurt, era vorba despre lipsa de instruire 
a romancierului, despre faptul ca in tinerețe a 
plagiat dintr-un autor ungur ori aspecte legate de 
viața conjugala. 

Ulterior, notele informative ale lui Caraion 
legate de Preda ori alti scriitori au fost semnate cu 
numele Artur. 

Marin Preda a fost luat în vizorul securității 
după apariţia romanului ,Delirul”, roman care 
readucea în actualitate profilul moral al mareşalului 
Antonescu. Prezentarea conducătorului României 
din perioada celui de-al Doilea Război Mondial 
intr-o lumină pozitivă a fost considerată la timpul 
respectiv o încercare de reabilitare a celui care a 
ordonat Armatei Române să treacă Prutul pentru 
eliberarea Basarabiei. 

Notitele volumului al doilea din „Delirul”, 
împreuna cu o valiza plina cu documente care 
se aflau în fişetul lui personal au dispărut imediat 
după moartea scriitorului. După unii investigatori 
ai acestui caz, Marin Preda devenise deosebit 
de incomod atât pentru ruşi, care nu puteau uita 
înfrângerile suferite în fata armatei române conduse 
de Antonescu dincolo de Nistru, cât şi pentru cuplul 
dictatorial din România, deoarece în acest volum el 
face o subtilă aluzie la pretenţiile soţiei dictatorului 
de a se afirma în viaţa politica a ţării. De remarcat 
similitudinea morţii lui Marin Preda cu moartea lui 
Nicolae Labiș sau cu cea a actorului Amza Pellea 
care a spus intr-unul din monologurile lui care ne 
descreteau fruntile, în contextul unei întâmplări 
din oraşul Băileşti: „Leana lui Zăpăcitu din capul 
satului”. ,Zápácitu” era porecla concetáteanului său 
pe nume Galiceanu, dar aceasta aluzie avea să o 
plătească cu viaţa deoarece a fost dat pe mâna lui 
„Radu”, adică iradiat, cum obişnuia dictatorul să 
ceară securităţii lichidarea adversarilor regimului, 
ai indezirabililor sau ai aşa zişilor trădători. Ne 
amintim de asasinarea fotbalistului Dan Coe, a lui 
Cornel Chiriac, a istoricului Vlad Georgescu care 
a primit următorul mesaj de ameninţare: „dacă îl 
dai pe Pacepa (Orizonturi roşii), vei muri”, precum 
şi a altor câtorva din conducerea postului de radio 
„Europa Libera”, a inginerului Gh. Ursu, a lui Virgil 
Trofim, a lui Vasile Patilinet la Ankara, ca să dăm 
numai câteva nume ale celor lichidaţi de organele 
de represiune aflate în slujba dictatorului. 

Marele succes la public al lui Marin Preda nu 
putea să nu trezească sentimente de invidie şi în 
rândul unora dintre confrații săi, atât înainte cât si 
după evenimentele din decembrie '89. Detractorii 

lui au încercat sá minimalizeze valoarea literara 
a operelor sale declarând că a fost un produs al 
regimului comunist şi faptul că a colaborat cu acest 
regim este impardonabil. 

Să vedem insa cum s-a desfăşurat 
„colaborarea” lui cu regimul comunist şi care au 
fost relaţiile sale cu securitatea care primea note 
informative despre el chiar şi de la bunii lui prieteni 
sau de la unii colegi de breasla,ca lon Caraion, 
care figurau cu nume conspirative de informatori 
în documentele securităţii. în Dosarul de Urmărire 
Informativa (DUI) a lui Marin Preda, Dosar care 
cuprindea 4 volume şi era intitulat „Editorul”, există 
o notă a securităţii datată 16 noiembrie 1972 în 
care se menţionează că „Marin Preda este lucrat 
de organele noastre prin DUI pentru faptul că 
este cunoscut cu manifestări negative cu privire la 
politica partidului şi Statului nostru”. După „Tezele 
din aprilie” prin care Nicolae Ceauşescu anunţa 
începutul aşa zisei „revoluţii culturale” după model 
chinezesc, securitatea a început urmărirea tuturor 
plecărilor peste hotare ale scriitorilor, consideraţi 
potenţiali duşmani ai „revoluţiei culturale”. 

Se cunoaşte faptul ca Marin Preda era 
în evidenta securităţii încă din anul 1966. Toate 
deplasările şi întâlnirile lui erau urmărite de o armata 
de agenţi care îl supravegheau în permanenta. În 
notele informative date de lon Caraion cu privire 
la convingerile lui personale despre regimul de 
la putere, se menţiona: „declaraţii duşmănoase 
la adresa orânduirii”, „refuzul lui de a colabora la 

organul CC al PCR Scânteia”, precum şi unele 
afirmaţii cu privire la lipsa de libertate a presei în 
România. Intr-una din aceste note se preciza că 
în anul 1965 Marin Preda fusese la Paris unde se 
întâlnise cu „transfugii faţă de care a criticat regimul 
comunist din România”. în luna ianuarie 1972 
același informator al securităţii care semna ,Artur”, 
scria că Marin Preda se întâlnise la Paris cu Monica 
Lovinescu şi cu alţi colaboratori ai postului de radio 
„Europa Libera”. în baza acestor note, cât şi a 
unui referat al securităţii în legătură cu „activitatea 
lui duşmănoasă”, convorbirile telefonice i-au fost 
interceptate prin montarea la domiciliu a unui 
dispozitiv de ascultare, iar la sediul Editurii „Cartea 
Romaneasca” s-au făcut dese percheziţii noaptea. 

În ultimul an al vieţii îşi petrecea timpul mai 
mult la Palatul Mogoşoaia. Aici avea o camera 
a lui în care se simţea bine şi putea să scrie în 
linişte. Seara la apusul soarelui, ieşea la plimbare 
prin parcul somtuos al Mogoşoaiei singur sau în 
compania altor scriitoricum erau Sânziana Pop, 
Cezar Ivănescu, Mihai Ursachi etc. . Cei care l-au 
cunoscut spun ca era un taciturn, rar îi scoteai 
vorba din gura. El se confesa rar şi numai prin 
întrebări.Era foarte circumspect și-și ținea gura față 
de colegi. 

Ceea ce s-a întâmplat știm cu toții, pe 16 
mai 1980, Marin Preda a decedat suspect, în plină 
glorie după scrierea romanului „Cel mai iubit dintre 
pământeni.” O contribuţie la acest deznodământ 
tragic poate că a avut și lon Caraion. 


Foto: Valeriu Precupanu 


Tecuciul literar-artistic 


» Doru SCĂRLĂTESCU 


Ajungând la capitolul despre locul și rolul 
muzicii în viața popoarelor semitice ale antichităţii, 
constatăm că un loc aparte între acestea îl ocupă 
egiptenii, oameni frumoși la chip, veseli, optimisti, 
agreabili, activi, sensibili, iubitori de zei și iubiţi 
de aceștia, conștienți de moarte, dar punând 
întotdeauna realitățile vieţii, trăită plenar, înaintea 
aridei reflecții filosofice, preferând materializarea 
gândului în artă și exaltarea 
lui în religie, cum citim într-un 
vibrant „discurs îndrăgostit” 
al lui Claire Laluette din 
introducerea la una din cele 
douăzeci de volume dedicate 
exclusiv Egiptului faraonic. 
„ Un popor de artişti, scrie 
profesoara de la Sorbona, în 
care arta era, în toate genurile 
sale, un mijloc si un sprijin în 
dobândirea nemuririi, pentru 
ca niciodată viața, atât de 
îndrăgită, să nu înceteze pe 
pământ. Arta, mijlocitoarea 
eternității, devine în Egipt 
metafizică”. În viaţa cotidiană, 
consemnează si Artur 
Weigand, inspector general 
pentru antichitáti al guvernului 
francez, în 1935, egiptenii erau joviali si nepásátori, 
pretuind „bunurile acestei lumi”: casele, grădinile, 
hainele, bijuteriile, măncarea, vinul, berea, jocurile, 
sportul, muzica, dansul... Trăsături prezente la pătura 
conducătoare, încă din vremea Imperiului Vechi, a 
ridicării primelor piramide. Faraonul Mykerinos, și-ar 
fi golit visteria, în ultimii săi ani de viață, „organizând 
serbări și veselindu-se zi și noapte”. Nici construirea 
piramidelor, operaţie de anvergură, dificilă și 
îndelungată, în interpretarea aceluiași autor, nu era 
privită ca o mare tragedie: „Egiptenii cântau în cor tot 
timpul lucrului. Ritmul cântecelor lor, marcat, atunci 
când se putea, cu bătăi din picior sau din mâini, nu 
numai că ușura treaba unificându-le mișcările, dar le 


Două femei cântărețe, relief, pe o ușă 
falsă a lui Nikaure, a 5-a Dinstie, cca 2494- 
2345, Saqqara. 

DE LA MUSIQUE AVANT TOUTE CHOSE 


SĂRBĂTORI CU CÂNTECE ŞI DANSURI 
ÎN TARA FARAONILOR 


mai crea și un fel de stimulent care le făcea munca 
aproape plácutá”?. 

Dragostea pentru muzică rămâne o trăsătură 
definitorie a egiptenilor antici, începând, scrie un alt 
egiptolog francez, Pierre Montet (La vie quotidienne 
en Égypte - au temps des Ramses,1946), încă 
din vremuri ancestrale, „înainte de inventarea 
instrumentelor, pe când nu știau decât să bată din 
palme pentru a acompania 
vocea”. Din vremea piramidelor 
avem flautul, oboiul și harpa, 
pentru acompaniament vocal 
sau pentru solouri, duete 
și triouri instrumentale. În 
Noul Imperiu, sub influența 
popoarelor învecinate, apar 
îmbunătăţiri: harpele cresc 
în volum, cu un număr sporit 
de coarde și diversificate 
(mai mici portative, mijlocii 
ori monumentale), ornate 
artistic cu elemente florale sau 
geometrice, dotate cu cap de leu 
aurit. Din Asia se importá titera 
(nomazii din Amu se prezintá 
guvernatorului  nomei Oryx 
cântând din acest instrument cu 
coarde ciupite, nu mai multe de 
cinci). Basoreliefuri, picturi și artefacte arheologice 
sporesc numărul instrumentelor: flautul dublu în 
unghi ascuţit, lăuta cu cutiutá alungită, cu gât lung, 
împodobit cu banderole, pe care sunt întinse patru 
corzi, tamburinele, rotunde sau patrate (nelipsite 
la serbări populare sau religioase), crotalele (două 
plachete de fildeș sau de lemn), sistrele, scoțând 
sunete lungi sau scurte, folosite la acompaniat și 
pentru menținerea ritmului’. 

Muzica se integrează în „concepţia de viaţă, 
pragmatică, a egiptenilor, cum aflăm din acest 
Cântec al harpistului lui Neferhotep, păstrat la British 
Museum: „Trupurile mor, de pe vremea când zeii 
trăiau pe pământ, și tinerele generaţii le iau locul. 
Atâta vreme cât Ra va răsări dimineaţa și Tum va 

apune la Manu, bărbaţii vor procrea, femeile vor 


zămisli, nasurile vor respira, iar ceea ce s-a născut își 
va afla locul. Fă o zi fericită, o, preot! 
Sá ti se dea parfumuri din cele mai 
bune, esente pentru mirosul táu, 
ghirlande de crini pentru grumazul 
táu si pentru grumazul sorei (sotiei) 
tale iubite care stă alături de tine, 
să fie cântece și muzica înaintea 
ta. Uitând deci de toate relele, nu 
te mai gândi decât la bucurii, până 
când va veni ziua în care va trebui 
să treci în lumea liniștii..." 
Egiptenii erau mari amatori 
de ritualuri minuţios elaborate, 
sărbători, festivități și spectacole, 
în care secțiunea esențială, a 
muzicii și a dansului, era în mare 
măsură lăsată în responsabilitatea 
femeilor, cum demonstrează 
Chirstiane Desroches Noblecourt, 
curator și profesor o lungă perioadă 
la Ecole du Louvre, una din 
personalitățile europene importante 
implicată în salvarea templelor 
lui Ramses Il și Nefertari, de 
la Abu-Simbel (Nubia), în 1967, 
în timpul construirii celui de al 
doilea baraj pe NII, de la Assuan: 
„in Egipt festivitățile ocupau un 
loc important, nici un eveniment 
nu avea loc, indiferent la ce nivel, 
fără dans și muzică. Ne putem 
imagina ce festivități se desfășurau 
la Curte sau în reședințele bogate: 
numeroasele reprezentări de 
banchete funerare ne-au lăsat 
o amintire îndepărtată a lor. 
Numeroase femei, functionarele 
Palatului, Superioarele haremului, 
organizatoarele serbărilor şi 
plăcerilor regelui,  intendentele 
cántáretelor, inspectoarele puneau 
lapunct, supravegheau, ráspundeau 
de recepțiile muzicale pe care le agrementau cu 
deosebitá grijá, ca si de relaxárile regale. Locuintele 
opulente aveu ín acest personal feminin care ¡si 
îmbinau prestațiile cu activităţile fiicelor familiei. Dar 
mai existau și companii de muziciene și dansatoare 
cu o pregătire temeinică, care ¡si închiriau serviciile, 
iar uneori mergeau din oraș în oraș, însoțite chiar de 
acrobate pentru evenimente private, pentru căsătorii 
si unele sărbători religioase cu mare fast'5. Aceeași 
autoare, în incitanta sa carte din 1986, La femme 
au temps des pharaons, îi datorăm o prezentare a 


Harpist, statuetă, a 12-a Dinastie, 
cca 1991-1802 î. Chr., Muzeul 
Egiptean, Cairo. 


se AA Sta 


Regina Nefertari reprezentată cu 
un sistru în mână, templul de la 
Abu Simbel , cca 1300-1250 î. Hr. 


apartenenței femeilor la instituția clericală, în special 
în cadrul cultului zeiței Hathor, ajungând până rangul 
înalt de hemet-neter („Slujitoare 
a zeului”), în care rolul acordat 
muzicii era, se înțelege, proritar. 
O parte substanțială a clerului 
feminin, de un rang secundar, 
din clasele inferioare, se ocupa 
de acest sector; în timpul Noului 
Imperiu, bunăoară: ,cántáretele 
lui Amon”,  „vărsătoarele de 
libaţii”, „tinerele fecioare depilate”, 
executând dansuri în timpul 
misterelor osiriene*. Constantin 
Daniel vorbește de adevărate 
ansambluri corale feminine, în 
serviciul templelor, formând o 
tradiție păstrată până în zilele 
noastre: „Existau coruri de 
preotese, care își ráspundeau în 
cántárile lor (muzica antifonicá). 
Tot ele dansau dansuri sacre care 
au rámas incá vii si se mai pot 
vedea si astázi ín biserica coptá 
din Egipt si ín cea abisinianá 
(creată de misionarii din Egipt în 
secolul V e. n.)”. 

Templul egiptean, advărată 
instituţie de învăţământ și cultură, 
era locul privilegiat unde zeul, 
prezentfizic prin statuia lui, în naos, 
veghea la menţinerea echilibrului 
lumii; dar, ființă vulnerabilă, cam 
neajutorat în îndeletnicirile zilnice, 
scrie cu umor doamna Lalouerre, 
el trebuia ocrotit și ajutat, spălat, 
toaletat, ¡nvestmántat, hrănit., 
de către rege personal (cum 
se vede în reliefuri) sau prin 
intermediul „marelui preot”, numit 
și „preotul pur”, „primul slujitor al 
zeului”, de regină, „soția zeului”, 
conducătoarea preoteselor. „Mai 
erau apoi cântăreții și muzicantii- 
harpiști, cântăreții din flaut sau trompetă pentru 
înveselirea zeului. Ei constituiau un personal 
auxiliar indispensabil, dar fără funcţie religioasă 
propriu-zisá”*. Muzica intra, în mod indispensabil, în 
obligaţiile de întreţinere a bunei dispoziţii a zeului. 
Zeița Hathor, scrie C. Daniel, se bucura de jocurile 
și de dansurile ce se făceau în onoarea ei, ca și de 
festivitățile vesele, care erau „sărbătoarea betiei 
stăpânei de la Dendera”, unde „și faraonul aducea 
dántuind ulciorul cu vin zeiței'?. Dar prilejuri de 
sărbătoare erau multe și felurite. Un calendar al lor 

a fost săpat pe pereții templului lui Ramses al II-lea 
de la Abidos. Mai importante erau trei, reprezentate 
în splendide reliefuri de pe pereţii templelor de la 
Karnak, Luxor, Medinet-Habu, Sheich Abd el Qurna: 
Sărbătoarea lui Min, în prima lună a lui Chemu, la 
începutul secerișului, Sărbătoarea Văii, dedicată 
lui Amon, și, de departe, în cinstea aceluiași zeu, 
cea mai amplă și mai fastuoasă dintre ele, heb 
nefer en Ipet — „frumoasa serbare de la Opet”. 
Organizată anual în a doua lună a sezonului Achet, 
în timpul marilor inundaţii ale Nilului, prevestitoare 
de rod bogat, ea dura uneori până la aproape o lună 
întreagă, și antrena în organizare și participare, o 
mare parte a societății egiptene: în primul rând 
faraonul, „primul profet al lui Amon-Re, regele 
zeilor”, apoi sora (soția) sa regală, preoții, militarii 
(ofițeri comandanţi, marinari și soldați pedeștri), 
membrii de diferite ranguri și profesii ale aparatului 
administrativ, în fine un număr imens de spectatori, 
prezenți în jurul marilor temple tebane și pe malurile 
fluviului Nil, căci evenimentul principal consta într-o 
procesiune ritualică de câţiva kilometri, pe uscat si 
pe apă, de la Karnak la Luxor și retur. 

O descriere a ei o găsim într-o scriere non 
fictivă, o reconstituire „istorică”, cu mijloace mai 
pronunțat eseistice, de către jurnalistul și romancierul 
bavareaz, Philipp  Vondenberg, a biografiei 
miserioasei regine Nefertiti, din 1975, de care ne 
vom folosi și noi în continuare, punctând momentele, 
nu puţine, când muzica își intră în drepturile ei, 
consfintite de puternica tradiţie antică. Personajele 
centrale sunt Amenofis al III-lea (cunoscut și sub 
numele de Amenhotep Magnificul), faraon din cea de 
a XVIII-a dinastie, și, imaginată de autor (în pofida 
serioaselor rezerve ale egiptologilor) tânăra sa nouă 
soție, principesa adusă din îndepărtatul regat hurrian 
Mitanni, Taduhepa, pe care tebanii, văzând-o, 
au întâmpinat-o cu strigătul: „lată, frumoasa care 
vine!”, Nefert-iti, cum i-a si rămas pentru vecie 
numele. Principala sursă de informaţie, declarată, 
a scriitorului german rămân imaginile dintr-o epocă 
ceva mai târzie, a lui Tutankhamon și Seti |, pictate 
pe pereții uriașei săli a coloanelor (hipostilă) din 
Templul de la Luxor, utilizată la capitolul Sărbătoarea 
Opet al cărții sale, pe care o folosim și noi, nu ca un 
document, ci ca pe o captivantă pagină de literatură: 
„Nori de tămâie pluteau prin Sfânta sfintelor marelui 
templu de la Karnak, unde faraonul aducea ofrade 
de alimente și băuturi zeului Amon, soției sale Mut și 
fiului lor Horus, în sunetele magice ale muzicantelor 
templului, ce se mișcau ritmic, pe jumătate goale”. 
De aici pornește, în timp ce în văzduh se înalță 
fumul de la recipientele cu tâmâie și de la rugurile 
de jertfă ale animalelor, către templul de la Luxor, 
călătoria marelui zeu. „În fruntea alaiului sărbătoresc 

pășea un trompet, ce-și trimetea sunetele prin 
azurul strălucitor al cerului de dimineață, susţinute 
de cadenta dură a uruitului de tobe. În urma lui 
venea cádelnitátorul, cu un vas mare de aur, în care 
ardea tămâie parfumată. În urma marelui preot, 
tuns chilug și gol tot, în afară de o legătură de piele 
de leopard pe șolduri. După el era purtată barca 
zeului soare, urmată de alte două bărci”... Faraonul 
pășea în urma primei bărci, iar Nefertiti, alături 
de „marea soție regală”, îmbătrânita, Tii, în urma 
celei a zeiței Mut. Ajunși la NII, bărcile sacre sunt 
așezate pe bordul marilor corăbii, placate cu aur și 
argint, și trase de sclavi pe firul apei, în sus, către 
Luxor. „Două preotese muzicante, preotese-Mert, 
dansau în jurul Sfintei-sfintelor cu chiote de bucurie, 
cărora le răspundeau tebanii ce însoțeau luntrele, 
urcând, pe malul de răsărit, în susul apei”. Ajunși 
la țărm, un preot al lui Amon se instala în fruntea 
comvoiului înălțănd un imn în cinstea zeului solar. 
„Slavă tie, Amon-Re, tu cel mai frumos în fiecare zi,/ 
Tu, ce răsai neîncetat dimineata...”. Urmează apoi 
o coloană destul de pestriță: „După preotul cântăreţ 
venea, în răpăit surd de tobe, o escortă de oșteni, 
cu lăncii și platoșe. Formau un contrast izbitor cu 
jonglerii și dansatorii negri, cu preoții și preotesele 
care cântau și jucau în urma lor, în sunete de sistre 
și castaniete. După un grup de preoţi ai lui Amon și 
de muzicanți veneau, în sfârșit, tebaniidezlántuiti, ca 
la orice serbare, marcând, cu bătăi din palme, ritmul 
muzicii”. Ajunși la Templul din Luxor, în tainicul său 
sanctuar, avea loc, potrivit unor egiptologi (englezul 
Aylward Blackman) „împerecherea rituală ” a zeului, 
reprezentat de faraon, și soția zeului, regina, în timp 
ce poporul cânta și dansa în fața marilor porţi. O 
petrecere generală are loc, depre care lasă mărturie 
o inscripție tebaná:,Zeii cerului cântă de bucurie, 
hatorele (preotesele zeiței Hathor) bat din tamburine, 
locuitorii sunt beti de vin, poartă pe creștet coroane 
de flori. Vâslașii se plimbă veseli, unși cu uleiurile 
cele mai scumpe. Toţi copiii se bucură, din zori până 
la asfintit””. 


Instrumentiste egiptene, frescă de pe mormîntul lui 
Rekhmire, Teba, 1425 î. Chr. 

Aceste aspecte din viata egiptenilor au stárnit 
interesul major al scriitorilor, mitografilor si istoricilor, 
chiar din vremurile vechi. S-a iscat o controversá 
între egiptologi: dacă Herodot a ajuns 
cu adevărat pe malurile Nilului cum 
pretinde el în cartea a doua, Euterpe, 
a Istoriilor sale. Încă din antichitate și 
până în zilele noastre, marele globe- 
trotter din Halicarnas este numit când 
„părintele istoriei (Cicero), când 
„părintele mincinosilor” (Plutarh), un 
autor de ,reportaje”, fie de la fața 
locului, în lungi si temerare călătorii, 
fie încropite acasă, comod, în fotoliu“. 
Indiferent de aceste ipostaze, relatările 
privind locuri si evenimente ale lumii 
antice sunt fascinante, precum cele 
privind serbările populare, alaiurile 
si procesiunile religioase din vechea 
tară a faraonilor, cea mai însemnată 
desfăşurată în partea răsăriteană 
a Deltei Nilului, în oraşul închinat 
zeitei-pisicá, de la care împrumută si 
numele, Bastet, mare amatoare de 
muzicá si dans, cu multá aglomeratie 
de petrecáreti, nu tocmai piosi: „lată 
cum stábat ei calea páná la orasul 
Bubastis. Bărbaţi si femei călătoresc 
împreună în bărci, în fiecare barcă 
înghesuindu-se la un loc multă lume 
de ambele sexe. Unele femei au 
castaniete din care bat tot timpul, alţii 
zic din flaut cât tine drumul, iar restul, 
femei și bărbaţi, cântă și bat din palme. 
Ori de câte ori ajung în drumul lor la 
un oraș, oricare ar fi el, apropiindu-si 
barca de țărm, iată ce fac: unele femei 
fac ceea ce am spus, altele chiuie din 
răsputeri și-și bat joc de femeile din 
acel oras, altele dántuiesc, iar altele, 
sculându-se în picioare, își dau poalele 
peste cap. Si tot asa fac la fiecare oras 
de pe malul fluviului. Când ajung la 
Bubastis, încep sărbătoarea, aducând 
mari jertfe. La serbarea aceasta se bea 
vin de struguri mai mult decât în tot restul anului. 
După spusele localnicilor, să se tot strângă acolo 
ca la șaptezeci de mii de bărbaţi și femei, făsă să 
mai punem la socoteală și copiii. Acestea se petrec 
la Bubastis”2. În pofida scepticismului unor istorici 
privind fiabilitatea acestor relatări, „arheologia 
confirmă grafic observaţiile lui Herodot” (Derek A. 
Welsby), apelând uneori la instrumentar electronic 
de ultimă oră”. 


Bastet cu sistrum, bronz, 
900-600 î. Chr., British 
Museum. 


Demonul muzician Bes, 
amuletă, cca 1300 î, Chr. , 
British Museum. 

Textele lui Herodot devin sursă de inspirate 
pentru numeroase opere de ficţiune artistică, una din 
cele mai ilustrative fiind celebrul roman cu subiect 
biblic al lui Thomas Mann, /osif și frații 
săi. lată, scena de mai sus, preluată și 
dezvoltată literar, în volumul al doilea 
al romanului, Iosif în Egipt, cu episodul 
popasului acestuia în „orașul pisicilor”, 
care se mândrea cu sărbătoarea sa 
anuală, când mii de vizitatori „coborau 
în josul fluviului pe drum și pe apă, 
dinainte foarte bine dispuși, mai ales 
femeile, care, înarmate cu huruitoare, 
făceau, se spune, tot felul de ștrengării 
și strigau de pe corăbii, cu mare risipă 
de gesturi, măscări și tradiționale ocări 
grosolane la adresa satelor pe lângă 
care treceau. Dar și bărbaţii erau 
foarte veseli, fluierau, cântau și băteau 
din palme; și toată această mulţime de 
femei și bărbaţi se îmbrânceau într-o 
imensă îmbulzeală si se buluceau 
spre Per-Bastet, unde tábárau în 
corturi: o sărbătoare care ţinea trei 
zile, cu jertfe, dansuri și jocuri cu măști, 
bâlci, ropot surd de tobe, povestitori 
de basme, scamatori și îmblâzitori 
de serpi...”' Să menţionăm că la 
Bubastis au fost descoperite, alături 
de miile de mumii de pisică, și un mare 
număr de statuete reprezentând-o pe 
Basted, zeița fertilității, a festivităților 
și, cum am văzut, a betiilor, ţinând în 
mână instrumentul muzical sistrum 
având pe mâner chipul unei alte zeițe 
egiptene, Hathor. Una din ele, turnată 
în bronz, datată cca 900-600 î. Chr., 
se află azi la British Museum. Alta, 
la fel de interesantă, din perioada 
târzie, ptolemeică, la The Metropolitan 
Museum of Art din New York. 

Întorcându-ne la romanul 
marelui prozator german, cu ocazia 
evocării prezenței tânărului sclav 
evreu, fiu al lui lacob, la curtea marelui 
demnitar Putifar, aflăm despre cultul acestei zeițe 
Hathor, fiica lui Amon, nevasta lui Re, întreținut de 
preotesele ei, constituind „nobila tagmá a hathorelor” 
provenite din înalta societate a Tebei, patronată 
de Marea soție a faraonului: „fiecare dintre ele era 
o Hathor, stăpâna iubirii în persoană, iar la marile 
sărbători, invesmántate în rochia lipită de trup, 
ca a zeiței, purtând pe cap masca de aur a soției 
Soarelui, în cap scufia de aur, cu discul solar între 
coarne de vacă, făceau muzică în cinste lui Amon, 

dántuiau si cântau..."!* Sistrum-ul era însemnul 
si, ca obiect sacru, întruchiparea lui Hathor, și se 
bucura de o mare prețuire la curtea faraonilor, cum 
vedem din acest imn de laudă închinat zeiţei, de pe 
o stelă de calcar provenită din necropola de la El 
Tarif (Teba) a lui Wahankh Intef II, care a domnit în 
Egiptul de Sus la finele mileniului al treilea, aflată si 
ea la Metropolitan Museum; o veritabilă declaraţie 
de dragoste înfruntând mileniile: 
„Mâinile mele te imploră: «Vino 
la mine! Vino la mine!»./ Trupul 
meu îți vorbește, buzele mele 
repetă: «Sunete pure din sistrum 
pentru Hathor,/ sunete de sustrum 
de un milion de ori repetate, pentru 
că Tu iubești sistrumul;/ un milion 
de sunete de sistrum către spiritul 
Tău răsfirat pretutindeni»./ Eu sunt 
Cel care îi convoacă pe devotati 
mánuitori de sistrum pentru Tine, 
Hathor/ în fiecare zi si in fiecare oră 
după a Ta dorintá./ Fie ca inima Ta 
să fie mángáiatá de sistrum...”** Un 
alt minunat imn aflat la micul templu 
din latura estică a insulei Philae 
o prezintă în aceeași ipostază de 
protectaore a artelor: ,...Tu esti 
doamna laudei, stăpâna dansului,/ 
Máreata Doamnă a lubirii, stăpâna 
femeilor și a fetelor nubile./ Tu ești 
Doamna betiei, la serbările numeroase, Doamna 
tămâiei, stăpâna cununii împletite,/ Doamna veseliei, 
doamna bucuriei nemárginite,/ Maiestatea pentru 
care glăsuiește muzica.../ Tu ești doamna Sistrului- 
sekhem, stăpâna colierului Menat și a Sistrului- 
seseset.../ Tu ești Doamna dansului, stăpâna 
cântecelor și a dansului-cu-láuta...”*” 

Dar centrul cultului lui Hathor, zeiţa iubirii, a 
muzicii și a dansului, unul din cele mai importante 
în Egipt, era, din vechime, la Dendera, capitala celui 
de al 6-lea nomos (egipt. iger), „al crocodilului”, din 
Egiptul de Sus, având pe zidurile sale imprimate 
numeroase texte, unele, poetice, de o deosebită 
valoare artistică. Poezia Egiptului faraonic devine un 
izvor indispensabil pentru istoria muzicii şi a dansului, 
lipsită de alte resurse documenmtare, când e vorba 
de începuturile ei. Reproducem, pentru bogăţia lui 
de informaţii, dar şi pentru valoarea lui expresivă, 
imnul închinat zeiţei în ipostaza de divinitate multiplă 
a destinului, numită „cele şapte zeițe Hathor”, din 
splendidul templu încă bine păstrat, supranumit și 
„Casa zeiţei Hathor” sau „Palatul Sistrum-ului”: „Noi 
viersuim acuma pentru tine/ Şi pentru tine dántuim, 
regină !/ Te preamărim şi imnul nostru urcă/ Departe, 
până-n crestetul tăriei.// Tu eşti stăpână peste 


Isis-Hattor, frescă, Marele templu 
al lui Sethi |, a 19-a dinastie 
(1294-1279 î. Chr.), Abidos. 

sceptru/ Şi peste sistru şi colan/ Stăpâna minunatei 
muzici/ Ce ne îmbie sá jucám//. Îţi ridicám în slávi 
máretia/ Din asfintit până-n zori de ziuă !/ Stăpână-n 
Denderáh, în cinstea ta/ Cântăm şi batem tobele-n 
cadenţă.// Tu esti crăiasa bucuriei, tu eşti stăpâna 
dănţuielii/ Crăiasa muzicii frumoase, stăpâna 
strunelor de harpă, /Crăiasa horei avântate, stăpâna 
dalbelor ghirlande,/ Crăiasa smirnei aromate, 
stăpâna saltului voios !// Îţi lăudăm 
regeasca falá/, Renumele ti-l 
trámbitám/  Şi-ţi punem faima 
mai presus/ De zeități şi de zeițe 
!/ Tu eşti crăiasă peste imnuri, 
stăpână în biblioteci/ Şi cea mai 
mare arhivară din casa sulurilor 
scrise,/ Nu pregetám s-aducem 
zilnic Máriei tale daruri scumpe.// 
De cáte ori ne-auzi cántarea, 
ţi-e inima mult mai uşoară./ Ne 
copleşeşte bucuria când, zi de zi, 
te adorăm/ Şi cântă inimile noastre 
când îţi privim regeasca faţă!// 
Eşti a cununilor crăiasă, stăpâna 
dantului zburdalnic/ Eşti şi crăiasă 
a betiei ce nu sfârşeşte niciodată./ 
În preajma ta cântăm voioase şi 
pentru tine viersuim/ lar pentru 
osteneala noastră din inimă ne 
multumesti !”**. Un alt text relevă, ca 
şi cel anterior, dragostea locuitorilor 
de pe malurile Nilului, din epoca marilor faraoni, 
pentru muzică, întruchipată de patroana acesteia. 
O splendidă imagine avem aici, a întregului univers 
transformat în cântec. Nu suntem prea departe de 
„muzica sferelor” pitagoreică. ÎI redăm în traducerea 
după o versiune germană; un minunat imn închinat 
aceleiași zeițe Hathor (supranumită în textele 
egiptene şi „Scânteietoarea”, „Flacăra de aur, 
„Zeița aurită”), imprimat pe zidurile somptuosului 
ei templu din Denderah, cu coloane şi cu picturi 
pe plafon reprezentînd cerul şi constelatiile: „Ce 
frumos prosperă zeiţa de aur, Hathor !/ Ea prosperă 
strălucind si înflorind./ Tie îţi cântă cerul cu stelele 
sale,/ Pe tine te slăvesc soarele şi luna,/ Pe tine 
te laudă zeii,/ Tie îţi cântă zeitele.// Ce frumos 
prosperă zeiţa de aur, Hathor!/ Ea crește strălucind 
şi înflorind/ Tie îţi cântă întregul pământ, Tie îţi 
dansează cu bucurie toate vietuitoarele,/ Pe tine 
te slăvesc egiptenii şi deşerturile/ Până la capătul 
cerului sprijinit pe coloanele sale”**. 

În cartea sa din 1956, Miturile Egiptului 
antic, M. E. Matie rezervă un spaţiu generos 
Legendei despre întoarcerea zeiței Hathor-Tefnut 
din Nubia, „reconstutuită oarecum recent prin 
munca minuțioasă si migăloasă a unui număr de 

cercetátori”. Dupá o ceartá cu zeul Ra, stápán peste 
Egipt, fiica sa Tefnut, „ochiul lui drag”, furioasă, se 
autoexileazá ín desertul Nubian, la rásárit de Nil, 
de unde, la rugámintile tatálui sáu si prin medierea 
zeilor Toth si Su, decide sá se întoarcă acasă, la 
Ta-meri („pământul drag” în egipteana antică), prilej 
de sărbătoriri fastuoase, triumfale, în întreaga tară, 
cu dansuri, muzică și abundente libatiuni de bere și 
vin, despre care dau seama imagini și inscripții de 
pe pereții templelor, cu texte de cântări, indicaţii de 
regie a ritualurilor, descrieri ale 
procesiunilor și participanților. 
Reproducem, din cartea 
amintită, în traducerea lui 
Costache Nani, unul din texte: 
„S-a-ntors măria sa, s-a întors 
din Bigeh, nubian tinut./ Sá 
vadá Nilul egiptean, pámántul 
drag si cunoscut/ Cu toate ale 
lui minuni. Ín cinstea ei ard 
pe jertfelnic/ De-a valma tauri 
grași, gâscani și multe lucruri 
minunate.// Din sistre-i cântă 
zeii toți și dántuie zeitele,/ 
Femei puternic bat mereu 
în tamburine pentru ea,/ Îi 

toarnă vin, ulei i-aduc și-n 

aur capu-i încunună./ O, Cât 

ti-e chipul de frumos și cât 

ne-nveselesti când viil/ Ra, 

al táu tatá prea fericit e la 

vederea ta,/ Fratele-ti Su se 

bucurá cu tine,/ lar Toth, si el, 

stă înaintea ta.../ Cele Nouă 

márete zeități se bucură şi- 

ti cântă laude,/ Maimutele-ti 

ies ín cale si dántuie-n fata 

măreției tale,/ Și, pentru tine, 

zeii Bess bat tamburinele de 

zor,/ O, tu stăpână-a cántului 

din sistră”20. 

Sistrum  (sistrá), iată 
un cuvânt ce revine obsedant 
în imnurile dedicatei zeiţei. 
Plutarh dzvoltă o întreagă 
filosofie, justificând preferința 
egiptenilor pentru instrument: 
„Sistra citaredului înseamnă 
la fel că toate cele câte 
există pe pământ trebuie să 
fie mereu în mișcare și în 
agitație; că trebuie ciupitá 
puternic, pentru a-i trezi din 
starea de plictiseală și de 
îmbuibare în care alunecă 


Flautistă și dansatoare, detaliu, frescă din 
mormântul lui Nebamun, cca 1400 î. Chr,. 
British Museum. 


Sistrum cu capul zeiței Hathor, calcar, a 
26-a inastie, cca 668-525 Î. Chr., Musée de la 
Vieille Charite, Marsilia. 

unii. Ei spun că sunetul acestui instrument îi tine la 
distanţă și îl pune pe fugă pe Tifon (numele grecesc 
al lui Set, dușmanul lui Osiris și peronificare a 
răului), însemnând că, atunci când principiul răului 
oprește și încătușează mersul firii, contrar cauzei 
creatoare, prin mișcare, i se redă energia și vigoarea 
de la început. Partea de sus a sistrei este de formă 
convexă și pe circomferintá are dispuse patru lame 
de metal ce sunt ciupite, așa cum și partea lumii, ce 
este locul nașterii și al pieirii, este separată, formând 
o zonă sublunară; toate 
mișcările, toate variațiile 
care o încearcă sunt un efect 
al combinării celor patru 
elemente, focul, pământul, 
aerul si apa. În punctul cel 
mai înalt al rotunjimii sistrei 
este figura unei pisici cu 
obraz omenesc, iar baza 
instrumentului, sub lamele 
metalice, de o parte se 
poate vedea chipul lui Isis, 
iar de cealaltă parte al lui 
Nephtis. Aceste două figuri 
sunt simbolice si reprezintă 
naşterea si pieirea, care, asa 
cum se poate constata, nu 
sunt decât diferite mișcări 
și schimbări ale celor patru 
elemente'?!. 

O demnă urmașă a lui 
Hathor, până la contopirea lor 
deplină, este Isis, cunoscută 
și ea ca zeiță a iubirii, a 
căsătoriei, a familiei, al cărei 
cultse instalează în tot Egiptul, 
Noul Regat,  prelungindu- 
se în epoca elenistică, în 
lumea Orientului Mijlociu 
și a bazinului european 
mediteranean. O frescă din 
Marele Templu ridicat de fiul 
lui Ramses, Seti | (sfârșitul 
mileniului al II-lea), în vechiul 
Abidos, legat de cultul lui Isis 
și Osiris, o înfățișează pe 
zeiță în perfect sincretism 
cu înaintașa sa, manipulând 
un sistrum având pe mâner, 
s-a spus, chipul fiului ei, Ihi 
— zeul-copil, personificare a 
euforiei induse de muzică. 

Cu aceasta, ajungem 
la constatarea că muzica 
și dansul nu sunt exclusiv 

apanajul femeilor, ci, deși în mai mică proporție, si al 
bărbaților, în vechiul Egipt. Un text-lamentatie inclus 
în marele papirus Bremner-Rhind, 1, de la British 
Museum, datat 312-311 î. Chr., legat de cultul lui 
Osiris, fratele și soțul lui Isis, victimă a maleficului 
Seth, îl recomandă pe zeu, ca 
mánuitor al sistrei: „O, tu, prea 
falnic tânăr, în casa ta revino!/ De 
când te-așteaptă ochii, tânjirea 
lor alin-o!/ O, tu, prea minunate 
mânuitor al sistrei, revino-n a 
ta casă” (Plângerea zeitelor 
Isis și Neftis). Ciclul mitologic 
osirian, unul din cele mai vechi, 
privind originea lumii și a zeilor, 
îl înfățișează pe acesta, alături 
de sora și soția sa Isis, ca „rege 
al pământului” și erou civilizator, 
invátándu-i pe oamenii legile, 
cinstirea zeilor, tainele agriculturii: 
„Isis a tăiat snopii si a frământat 
făina; Osiris a tescuit ciorchinii 
de struguri și a băut prima cupă 
de vin”. Tot el se străduie să-i 
convingă de binefacerile păcii 
prin puterea artei muzicale: 
„încredințându-i responsabilitatea 
gestionării țării lui Isis..., Osiris a parcurs tara 
spre a dobândi adeziunea tuturor, prin muzică si 

or Father of Lies; The Reputation of Herodotu, în „The 
Classical Journal”, Vol. 64, nr.. 1, oct., 1968, pp. 11-17. 

12. Heodot, Istorii, |, București, Editura Științifică, 1961, p. 

Harpist la picioarele zeului Re, cca. 
1000-800 î. Chr., Louvre. 

fără luptá”??. Alte texte mitologice îl recomandă 
pe zeul primordial Toth ca inventator, nu doar al 
alfabetului, gramaticii, astronomiei, matematicii, 
medicinii, comertului..., dar și al artei muzicale, al 
instrumentelor cu coarde și de suflat. Acestea sunt 
numeroase, variate, și operele 
plastice antice le reprezintă din 
abundență. Una dintre ele, o mică 
stelă de lemn, frumos pictată, 
păstrată la Louvre, înfățișează un 
cântăreţ la harpă curbată înălțând 
un imn de laudă (imprimat și el pe 
stelă), zeului-soare Re-Horkhty. 

Nu ne  îndoim că 
frumusețea melodiilor o egala pe 
aceea versurilor și a splendidelor 
opere plastice proiectate pe 
pereții templelor și monumentelor 
funerare egiptene sau care, 
în număr imens, Împodobesc 
muzeele lumii. În lipsa descoperirii 
unor notații muzicale care să le 
redea cu fidelitate, rămâne să 
ne mulțumim doar cu astfel de 
presupuneri. 


(Din volumul Fals tratat de 
istoria muzicii, în lucru la Editura Universităţii „Al. |. 
Cuza”, lași. 


13. Vezi investigațiile unei echipe multinaționale de 
cercetători, făcute public în 2019: The sacred canals of 
the Temple of Bastet at Bubastis: New findings from 
geomorphological investigations and Electrical 
Resistivity Tomography. 

14. Th. Mann, losif și fraţii săi, II, București, Editura 
Univers, 1978, p. 68. 

15. Idem, op. cit., 283. 

16. Traducere liberă după Toby Wilkinson, Writings from 
Ancient Egypt, Penguin Books, 2016, p. 93. 

17. Christiane Desroches Noblecourt, op. cit. p. 28. 
Sekhem (shm) si sesheshet (sššt) sunt denumirile 
egiptene antice ale sistrumului sau sistrei, acesta 
provenit din grecescul ociorpov (seistron). 

Acsan şi lon Larian-Postolache, în Poezia Egiptului 
faraonic, Editura Univers, Buc., 1974, p. 90-91. 

19. Imnul zeiței Hathor, fragment, în Hans Hickmann, 
Aegipten, în Musikgeschichte în Bildern, Band Il, 
Lieferung 1, Veb Deutscher Verlag fur Musik Leipzig, 
1961, p. 15. 

20. M. E. Matie, Miturile Egiptului antic, București, Editura 
Științifică, 1958, pp. 48-50. 

21. Plutarh, Despre Isis și Osiris, București, Editura Herald, 
2006, p. 113. 

22. Chirstiane Desroches Noblecourt, op. cit., p. 31. 

> lonel NECULA 


Spunem adesea că aleşii unui popor 
întruchipează diecernámántul și firea celor pe 
care îi reprezintă și nivelul lor cultural. Un popor 
cu un nivel de cultură ridicat va găsi totdeauna 
conducătorii providentiali, capabili de decizii 
înțelepte, oportune și sănătoase, în timp ce 
popoarele cu un nivel de cultură (nivel istoric, cum 
spunea Cioran), mai scăzut va prefera, de regulă, 
tipologii mediocre, cotcari și intruși care fac din 
politică un mijloc de îmbogăţire rapidă - sigur, 
pe căi oneroase și în dauna avutiei nationale. 
Spuneţi-i unui astfel de potlogar că nu-i bine sá 
vândă un combinat, sau o fabrică de diamante, 
unică în lume - pentru construcţia cărora tara 
a făcut sacrificii enorme câţiva ani buni - pe un 
pachet de țigări Kent și veţi vedea ce ochi de bovină 
indignată va face: Asta contează sau partea mea? 
Țara va face altele, dacă va considera necesar. 

Am exagerat? Poate, dar tara a fost 
devalizată, jefuită, cápusatá si tepusatá cu 
astfel de mentalitáti, si trebuie sá ne bucurám 
cá negustorilor stráini nu le-a trecut prin cap sá 
pluseze cu încă un pachet în schimbul unei jumătăți 
de țară, că, cine știe? - România ar fi dispărut de 
pe hartă. Sunt convins că unii cititori cu luciditate, 
cu dragoste de țară și cu simţul istoriei nealterat se 
vor consterna de asemenea practici odioase, că 
le vor considera imposibile la un român adevărat, 
care a auzit de Matei Basarab, de Brâncoveanu 
și-a trecut prin Doina lui Eminescu, că astfel de 
practici sunt posibile doar în cazul când în fruntea 
țării au ajuns niște străini de țară, de popor și de 
idealurile ei. 

Or, tocmai aceasta a fost situația României. 
Ce-i lega de această țară pe cei din primele 
guverne post-decembriste, pe liderii de sindicat 
care au consimțit la jaful naţional, fără de care 
n-ar fi fost posibilă nici o vânzare. nici o tranzacţie 
păguboasă pentru țară? S-au aliat cu toții - străinii 
de țară și intrusii lideri de sindicat - și-au jefuit 
această țară mai cumplit decât o făceau pe vremuri 

hoardele tătare. Păcat că în cei treizeci de ani 
nu s-a făcut încă un proces al privatizărilor în 
România! S-ar fi văzut atunci cât de sălbatic s-a 
degradat finta românească aliindu-se cu impostorii 
și cu dorinţa de a ieși, fie și pe căi infractionale, din 
sărăcia cu care ne obișnuise vechiul regim. Am 
furnizat atunci Europei o stare de degradare așa de 
josnică și de meschină, cum numai cunoscusem 
în trecut, deși nu lipseau, nici atunci, în perioada 
interbelică, din ansamblul opiniilor etranjere, astfel 
de peceptii defavorabile; nu strigase un deputat 
bulgar în plenul parlamentului de la Sofia că pentru 
cumpărarea Parlamentului României e suficient 
să trimită la București o geantă cu un milion de 
lei? Nu l-a cumpărat, dar și-a permis ceea ce n-ar 
fi fost posibil în nici o țară din lume.L-a aruncat în 
aer, prin explozia unei bombe în plenul Senatului 
de-a murit atunci ministrul justiției Radu Greceanu 
- unul din cei mai mai buni juriști din Româna 
acelor ani. 

Hasdeu intuise bine că românii nu sunt 
nici buni nici răi, nici viteji nici lași, nici ignoranti 
nici inteligenţi, ei au chipul și asemănarea 
conducătorilor săi. Este bun dacă are conducători 
buni, inteligent dacă este condus de conducători 
inteligenţi, și face minuni de vitejie dacă are 
conducători temerari si neínfricati. Daţi acestui 
popor conducători de calitate și România va fi una 
din cele mai admirate țări din Europa. 

Vizionar cum s-a dovedit în toate analizele 
sale publicistice, Eminescu a proclamat și el înr- 
un articol publicat în Timpul din 19 fenruarie 1881: 
Caracterul poporului nostru este atât de blând 
încât el pare făcut anume pentru ca cei virtuoși 
să domnească peste el. (Opere, vol. 12, p. 74). 
Eminescu nu mai spune ce se întâmplă în cazul 
când în fruntea lui și a ţării nu ajung conducătorii 
virtuoși, dar întrebarea rămâne, iar răspunsul 
îl găsim aruncând o privire asupra realității 
românești post-decembriste. 

PARADOXUL IDENTITĂȚII ÎN ALTERITATE * 


p Petre ISACHI 


Simpatia nobilă şi mobilă pentru cărţi m-a 
ajutat, probabil, să găsesc în Focşanii directorului 
revistei Salonul literar, Culitá loan Usurelu, o 
excepţională teză de doctorat a profesoarei Ana- 
Maria Cornilá, Fictiunea biografică şi rescrierea, 
în care autoarea argumentează cu o acribie 
filologicá si o erudiție de toată invidia, cum romanul 
postbelic autohton şi european reconfigurează în 
biofictiuni şi palimtexte, autorul şi cititorul, cam în 
spiritul lui Nastratin cel transfigurat de lon Barbu, 
în ciclul Isarlík, reconfirmând canibalismul estetic, 
po(i)etic, filosofic etc:, încât Literatura Lumii de 
la Homer, la Eminescu, Cioran, Mircea Eliade, 
Blaga, Nicolae Manolescu etc. este „trup sfânt şi 
hrană siesi”. Dar sá nu anticipám, ci mai curând 
să ne întrebăm dacă canibalismul în sine este o 
realitate obiectivă sau subiectivă, un mit arhetipal 
uitat pentru doza de primitivism, şi de bestialitate 
sau o predispozitie genetică ce determină conduita 
omului şi naşte permanent antropofagia spirituală? 
Antropologul Claudi Levi-Strauss definea 
canibalismul (magic, politic, alimentar, terapeutic 
etc.) drept o categorie etnocentrică/ egocentrică, 
am adăuga noi, el nu există decât pentru cei care-l 
proscriu, rescriu, înscriu. 

Mitologia canibalismului prin formele 
ei particulare si diversele ei funcții (reale sau 
presupuse) nu face decât să-i confirme teza 
antropologului care era convins, desigur, la figurat 
vorbind, că în ultimă analiză, „toți suntem nişte 
canibali”. Este suficient să ne reamintim că pentru 
budism orice carne, indiferent de proveniența ei 
(miel, curcan, porc, vițel, pui, gâscă etc.) este o 
mâncare de canibali, iar melanezienii (Melanezia — 
Africa) consideră carnea de om - singura care „are 
un nume”, intuiesc ei, metonimic, superioritatea 


Motto: 
„Sensul cărţilor e înaintea, nu în urma lor. 
EI e în noi” (G. Genette) 


omului - „cea mai bună şi demnă de respect”. 
Fenomenul canibalismului nu schimbă piramida 
ierarhică a lumii. Principiul pe care-l respectă încă 
africanii confirmă fatalitatea acestei legi: spune- 
mi pe cine/ ce mănânci ca să-ţi spun cine esti. 
Transferând în planul literaturii: una-i să-ţi hránesti 
biofictiunea sau palimtextul - Ana-Maria Cornilá le 
considerá specii romanesti cultivate cu predilectie 
în perioada postbelică - cu spiritul unui geniu şi alta 
cu ineptiile unui nátáng! Cert este că la originea 
si perpetuarea geniului romanesc stă o adevărată 
antropofagie spirituală. 

Nu voi pune în discuţie, canibalismul politic 
care perpetuează „războiul fiecăruia împotriva 
tuturor” şi pentru că îl ştiu mult mai bine decât 
mine istoricii, politologii, sociologii, filosofii, dar şi 
pentru că-l trăim în fiecare zi, amintindu-vă însă de 
canibalismul magic (practicat cu scopul de a asimila 
sau a îndepărta virtutile/ viciile defunctilor), de cel 
ritualic — ţine de un anumit cult sau sărbătoare a 
morţilor — şi mai ales de canibalismul terapeutic 
(injectările de hipofiză, grefele de substanţe 
cerebrale, transplanturile de organe etc., toate 
aduc a fapte de canibalism, mai ales când vorbim 
de introducerea voitá în corpul unor fiinţe umane 
a unor părţi sau substanţe ce provin din corpul 
altor fiinţe umane. Rămâne suspendată întrebarea: 
dacă-i introducem printr-un mijloc oarecare, în 
creierul unui om, idei, filosofii, (meta)naratiuni, 
mituri, stări, sentimente, biofictiuni, palimtexte etc. 
înseamnă antropofagie spirituală sau supunere 
prin manipulare? 

Jean-Jacques Rousseau vedea originea 
vieţii sociale în sentimentul ce ne îndeamnă să 
ne identificăm cu semenul nostru. La urma urmei, 
apasă pe aceeaşi idee şi antropologul Claude 

Levi-Strauss, cánd sustine cá mijlocul cel mai 
simplu de a-l identifica pe semenul nostru, cu noi 
înşine, este să-l „mâncăm”, adică să-l asimilăm 
total, continuându-i spiritul şi identificându-ne cu 
el. Face altceva criticul literar, când , pentru a 
pătrunde filosofia/ mesajul unei cărţi se identifică 
cu spiritul autorului?! De subliniat că niciun etnolog 
de referinţă nu contestă realitatea canibalismului, 
dar ştie că fenomenul nu poate fi redus la forma sa 
mitică: să ne ucidem duşmanii pentru a-i mânca, 
cu alte cuvinte, pentru a le lua în stăpânire patul lor 
procustian şi a-l identifica cu al nostru. Prin urmare, 
nu sensul denotativ al conceptului de canibalism ne 
interesează în acest demers, 
ci sensul conotativ. A făcut 
altceva genialul Goethe decât 
să-şi canibalizeze (citeşte să-i 
asimileze, nu să-i pastişeze) 
toţi înaintaşii şi să-i sublimeze 
în faustianism? Nu la fel a 
procedat şi Eminescu cu toţi 
predecesorii, sublimându-i în 
eminescianism sau Eugen 
lonesco care şi-a înghiţit toti 
înaintaşii şi i-a închis într- 
un NU, pentru a-i continua 
sublimaţi şi a crea teatrul 
absurdului — ca sá mă opresc 
doar la trei exemple... 

Fenomenul de caniba- 
lizare spirituală (numit în se- 
colul al XVI-lea, de filosoful si 
eseistul Montaigne, inter-glo- 
sare) revelă efectele traficului 
intertextual, metatextual şi de 
autoreferentialitate din Opera/ 
gándirea esteticá a autorului 
canonic, asa cum a procedat filosoful lon Fercu, 
în cel mai recent volum al său, Prin subteranele 
dostoievskiene, reconfigurându-l atât pe autorul 
Fraţilor Karamazov, dar reconfigurându-se simul- 
tan pe sine, iar implicit şi pe cititorii amândurora. 
Procesul de recreare a identităţii autorului şi a citi- 
torului este simultan —în opinia noastră - cu rescrie- 
rea tuturor instanţelor de comunicare narativă, deci 
şi a naratorului, personajului. Astfel, mitografia per- 
sonajelor din Operele scriitorilor canonici, ei înşişi 
convertiți în personaje, confirmă procesualitatea 
rescrierii docufictiunilor anterioare. 

În vol. Ficţiunea biografică şi rescrierea. 
Reconfigurări ale autorului şi cititorului în 
romanul postbelic, prof. dr. Ana-Maria Cornilă- 
Norocea argumentează în cele 589 de pagini 
ale cercetării interdisciplinare şi transdisciplinare 


ANA-MARIA CORNILÁ-NOROCEA 


FICTIUNEA BIOGRAFICĂ 
ȘI RESCRIEREA 


Reconfigurán ale autorului si cititorului 


in romanul postbelic 

— transistorice, transindividuale, transnationale — 
existenta unui ,ethos livresc ce reconfigureazá 
identitatea autorilor din trecut, transformándu-i 
în personaje si reformuleazá identitatea 
lectorilor din prezent, convertindu-i în autori. 
Ethosul livresc este însoţit de o estetică a 
memoriei, o estetică a celebrităţii, respectiv 
de o estetică a citării, menite să reconfigureze 
relaţia dintre autorul canonic şi posteritatea 
sa literară”. Probleme de morală ridică estetica 
memoriei. Nu mai vorbesc de poți)etica citării. Nimic 
mai greu decât arta de a cita! De observat cum 
lectorul se metamorfozează din coautor al operei în 
autor. În romanul plutitor Prin 
subteranele dostoievskiene, 
autorul Prințului Miskin 
devine personajul principal 
al palimtextului creat de lon 
Fercu sub umbrela lui trans- / 
- inter- , încât transgresează 


secole, filosofii, estetici 
etc. , altfel spus, devine 
contemporanul cititorului. 


Cartea romancierului Fercu, 
Prin subteranele... este o 
dovadă că „identitatea culturală 
naţională se regándeste în 
raport cu identitățile culturale 
planetare” (Ana-Maria C.-N.) 
Canibalismul autorului- 
lector sau al lectorului-autor 
devine act creator, când 
scriitorul este (re)scris, când 
intră în alchimia palimtextului, 
adică când se defineşte ca un 
paradoxalidentităţii înalteritate. 
Am experimentat paradoxul 
identităţii în alteritate când am scris Romanul, 
încotro? Fals tratat de istorie a romanului, 2006 
şi Convorbiri imaginare cu Jorge Luis Borges, 
2015. Am constatat că fratele nostru, cititorul, 
rămâne „fiul romanului” şi se reconfigurează în 
raportul dintre memoria individuală şi dimensiunea 
axiologică a memoriei colective. Atât Romanul, 
încotro?, cât şi Convorbirile imaginare... se (re) 
întâlnesc cu Fictiunea biografică şi rescrierea, în 
transgresările spaţiale/ etnice şi temporale, în nevoia 
de metanaraţiuni şi confluenţe ficționale livresti, 
într-o anume dimensiune brand metatextuală, 
respectiv autoreferentialá, în transformarea unor 
scriitori canonici/ de referinţă, în iconuri, dar şi în 
politica geoculturală de transgresare şi translare 
a nationalului, în mitizarea şi demitizrea instituţiei 


Tecuciul literar-artistic 


canonului, în resurectia po(i)eticii negatiei, „în 
funcţionarea mecanismului rescriptiv”etc. 

Reconfigurări ale autorului şi cititorului 
în romanul postbelic confirmă nu doar multiplele 
stratificări, reveniri şi geminări asupra poli)eticii 
biofictiunilor şi a palimtextelor, ci mai ales faptul că 
genul romanesc conţine un fond de transformare 
şi permanenţă, întemeiat pe o funcţie naturală şi 
transistorică. El configureazá o atitudine existenţială 
sprijinită pe relaţia dintre arhetipuri universale, o 
tematică atemporală şi problematica prezentului. 
Rescrierea lui în biofictiuni şi palimtexte ne confirmă 
teza din Romanul, încotro?: istoria romanului nu 
există în mod autentic „decât într-o ordine simultană. 
În demersul său, critico-istoric, Ana-Maria Cornilá 
nu uită de brandul estetic, de relaţia canon, mit, 
icon, de faptul că romanul are simultan o existenţă 
istorică şi trans-istorică. Bovarismul genului/ 
auctorial naşte cu fiecare biofictiune, palimtext, un 
nou tip de gândire estetică/ po(i)etică. 

Trei autori în  palimtext: Homer, 
Shakespeare, Creangă confirmă asertiunea că 
geneza/ poetica începutului continuu datorează 
totul modelelor anterioare. Trecutul şi prezentul 
se presupun, unul explicându-l şi continuudu-l pe 
celălalt. Studiul devenirii poeticii biofictiunilor şi 
palimtextelor a plecat de la ideea că romanul este o 
categorie arhitextuală ce compune o combinatorie 
de determinări tematice, modale (povestirea, dar şi 
monologul sau dialogul dramatic, narativul pur fiind 
doar un posibil grad zero al povestirii) submodale 
(homodiegetice şi/sau heterodiegetice) şi formale 
(în proză). În ansamblu, Ficţiunea biografică 
şi rescrierea interpretează proliferarea genului 
romanesc prin biofictiuni şi palimtexte, mai precis 
devenirea şi poetica imanentă a acestor specii ale 
romanului postbelic. 

Desigur, această proliferare aduce cu sine 
diversificarea exuberantá a arhitecturi epice: 
urmarea, orice creator adevărat, orice promoţie 
literară/ generaţie postbelică pune în circulaţie 
palimtexte şi biofictiuni — de fapt, docufictiuni — ce 
pretind un lector reconfigurat (citeşte erudit, capabil 
să recepteze viziunea inter- şi transdisciplinară 
a noii scriituri şi libertăţile auctoriale. Libertátile 
romaneşti prefigurează triumful  antropofagiei 
spirituale/ canibalismului scriitorului ce-şi scrie 
romanul la interfaţa interogativá ego — alter care 
potenteazá nelinistile, îndoielile, incertitudinile. 
Via interogtiva ce perpetuează legile unui paradox 
perpetuu ar ilustra şi faptul că în interpretarea 
romanului postbelic (biofictiunile si palimtextele) 
este nevoie de o logică (de un ethos livresc, în 
limbajul Anei-Maria C.-N.) în care trecerea de la o 


Nr. 65, serie nouă (anul 16) 2022 pag. 24 


situaţie, la negația ei nu are loc brusc, ci gradual, 
suplu. 

Sustinem, după lectura cărţii care „izbuteşte 
o combinaţie fericită de teorie literară şi analiză 
textuală” (Liviu Papadima), că fiecare element 
al po(ijeticii romanului — ambiguă, proteiformá, 
dialogicá, polifonicá - participă la devenirea 
biofictiunilor si palimtextelor. În mod evident, 
valoarea romanelor de acest tip nu există numai în 
sine, ci şi ca o funcţie de existenţă, ultima mult mai 
importantă, în opinia noastră. Rămâne întrebarea 
de ce romanul a fost reinventat altfel şi la fel, de 
fiecare civilizatie/ cultură. Pentru că, de fiecare 
dată, „energia informationalá”(Octav Onicescu) 
şi „entropia textului poetic” (Solomon Marcu) au 
fost altele. Nu poate fi neglijată nici teoria creaţiei 
romanului ca o autocreatie, conform principiului: 
lumea se creează pe ea însăşi, cunoaşterea este 
autocunoastere, iar existenţa, autoexistentá. 

În interpretarea romanului (biofictiune sau 
palimtext) nu decompozarea la infinit a Textului 
contează, ci funcţiile estetice infinit diversificate în 
sistemul operei. Funcţia elementelor finite asigură 
energia antientropicá a romanului — expresie a 
forţei de atracţie dintre părţile sistemului epic, care 
îl exprimă în imanenta lor pe autor. Unicitatea si 
suficiența de sine a biofictiunii are însă un sens 
excentric şi trăieşte sub ameninţarea entropiei. 
Energia receptoare este declanşată de această 
forță centrifugă. Am receptat deschiderea romanului 
(palimtextului/ bioficţiunii) ca o descărcare de 
sensuri, ca o sublimare a informaţiei estetice, în 
emoție, stare estetică şi psihologică. Paradoxal, 
se constată însă, câtă deschidere, atâta închidere, 
deci - tot atâta mister. 

Exercitiul teoretic, critic şi eseistic al sintezei 
prof. dr. Ana-Maria Norocea (şi autoarea a două 
vol. de eseuri: Reverii critice, 2006, şi Identitáti 
critice, 2013) revelă ideea că singura şansă de a 
realiza un sistem, nu ar fi decât evadarea din sistem, 
iar în cazul romanului, între operă şi capodoperă, 
cea mai amplă este categoria cărţilor mediocre ale 
timpului, cum i-ar fi spus Eminescu, lui Creangă, 
undeva la Bolta Rece, când acesta i-ar fi mărturisit 
mândru nevoie mare, că în cap. V al acestei 
cercetări necesare, în care metatextualitatea, 
intertextualitatea şi  autoreferenţialitatea sunt 
corelate cu notiuni-cheie din cap. II, III, şi implicate 
în hermeneutica lucrării, unde el, humuleşteanul, 
locuieşte etern, în palimtext, în biofictiune, alături de 
Homer şi Shakespeare... Bine că nu au aflat încă 
junimiştii..., nu mai vorbesc de scriitorii din „Istoria” 
lui Nicolae Manolescu sau cei din ,Docufictiunile 
critice” (re)scrise de p. i., deşi în sinea lor, toţi 


Tecuciul literar-artistic 


cred cá ar fi putut scrie Povestea lui Arap Alb! 
Astázi, invidia este si ea reconfiguratá transfinit si 
trans- disciplinar! 

Asta nu înţelege el, autorul Spânului şi vrea 
să-l întrebe pe Bádita Mihai: dacă scriitorii se 
mănâncă între ei şi toţi sunt nişte canibali, cum de 
rescriu toţi, aceeaşi „Carte de nisip” şi sunt la fel de 
(in)actuali ca pietrele? Nu-l va întreba pe Cioran. 
Ştie ce-i va răspunde: „Tot ce poate fi înţeles nu 
merită să fie înţeles"? Se mai întreabă în sinea lui, 
dacă nu ar fi fost Bádita Mihai, el „n-ar fi existat 
ca scriitor”, cum spune autorul vol. Prepeleac, n-ar 
fi existat nici Sadoveanu, cel care a învăţat după 
Abecedarul lui..., crede tot el, cea mai frumoasă 
Poveste a lui. Începe să înţeleagă cam ce ar 
vrea Ana-Maria să comunice în acest metaroman 
postbelic, transistoric, care-i place nu pentru 
că este si el un personaj acolo — toată existenţa 
suntem doar personaje -, ci pentru că are polifonia 
unui cor de tragedie antică. 

În ceea ce ne priveşte considerăm Fictiunea 
biografică şi rescrierea drept un roman al 
romanului postbelic configurat postmodern trans- şi 
interdisciplinar, în care prof. dr,. Ana-Maria Cornilă- 
Norocea a considerat receptarea/ interpretarea 
sistemului epic romanesc ca un fenomen Închis 
şi deschis simultan, care orientează energia 
receptivă a lectorului, spre orizontul de aşteptare 

al unui sistem romanesc ce insistă asupra unor 
funcţii epice interne (alegorică, simbolică, profetică, 
initiaticá, reflexivă). De aici polifonia de sensuri si 
semnificaţii derulate după intenţie, într-un timp mitic, 
simbolic, istoric, psihologic. Rescrierea acestui 
gen proteic pretinde o țesătură imprevizibilă de 
fenomene estetice romaneşti, acronice, diacronice 
şi sincronice. 

Metaromanul/ metabiofictiunea si 
metapalimtextul  (re)configurat de Ana-Maria 
Cornilă-Norocea confirmă canibalismul scriitorului 
etern şi postulează o hologramă spirituală 
polifonică, care sub visul unităţii pluraliste şi 
al refuzului  exclusivismului, perpetuează şi 
găzduieşte un cititor logocentric şi psihocentric, 
captiv între miturile totalitátii şi „ideologiile fracturii”, 
reconfigurat fatal într-un viitor (co)autor. Doar 
reîntoarcerea lectorului, face posibilă reîntoarcerea 
autorului. Homer încă aşteaptă, cum l-a aşteptat 
şi pe lon Creangă, să fie recitit. Nu cumva noi îl 
aşteptăm pe Homer, pentru cina cea de taină...? 


* Ana-Maria Cornilá-Norocea, Fictiunea 
biografică şi rescrierea. Reconfigurări ale auto- 
rului şi cititorului în romanul postbelic, Tracus 
Arte, 2019, Bucureşti 


Dimitrie Hârlescu, Bunicul şi nepotul 

» Stefan MUNTEANU 


Profunde judecăţi teoretice formulează 
Eminescu şi cu privire la creaţia în domeniul culturii, 
cu referire directă la cultura română. Profesorul 
Ghideanu, ţinând cont de aprecierile cărturarilor 
români care l-au precedat, porneşte de la o premisă 
categorică: „Eminescu reprezintă, indubitabil, cea 
mai amplă şi diversă instituţie culturală a poporului 
nostru. Nu există, propriu-zis, domeniu al cultural- 
spiritualului faţă de care să nu se fi situat cu cea mai 
deplină forţă a judecății teoretice” (/storia filosofiei 
româneşti, ediţia a Il, vol. |, 1985, p.612). 

Consecvent cu sine, dar şi cu adevărul istoric, 
Eminescu aduce noi şi noi argumente împotriva 
celor care acceptă importul «formelor fără fond». 
Îşi construieşte astfel, cu sárguintá, o concepţie 
originală asupra culturii şi civilizaţiei. Tudor Ghideanu 
ne reţine atenţia, mai întâi, printr-un fragment din 
articolul „Imitarea civilizaţiei străine”, publicat de 
Eminescu încă din 22 decembrie 1876, în Curierul 
de laşi: „Răposatul Martian în Analele statistice, 
Titu Maiorescu în critica direcţiei culturii române, 
d. loan Ghica în Convorbirile economice, Teodor 
Roseti în articolul «asupra progresului la noi», M. 
Eminescu în discursul public «asupra influenței 
austriece», au arătat cu toţii că primirea formelor 
de cultură ale stráinátátii, fără bazele economice si 
cuprinsul echivalent, se soldează cu mizeria claselor 
muncitoare” (Mihai Eminescu, Opera politică, vol. |, 
p. 98, Ediţia |. Creţu). 

Pentru a înlătura orice posibilă ambiguitate, 
în legătură cu poziţia eminesciană, universitarul 
ieşean face câteva precizări importante. Autorul are 
în vedere principialitatea şi consecventa cu care 
Eminescu se interesa de soarta culturii şi civilizaţiei 
româneşti, la timpul respectiv. 

De aceea, profesorul Ghideanu subliniază, mai 
întâi: „În primul rând, respingerea «formelor goale» 
tine la Eminescu de întreaga sa teorie despre non- 
naturaletea dezvoltării noastre economico-sociale 
potentatá la maximum de guvernarea liberală, a cărei 
aşa-zisă «deschidere» faţă de progresul occidental 
a condus la multiple impasuri” (Istoria filosofiei 
româneşti p. 612). În sprijinul acestei sustineri T. 

ESEU 


TUDOR GHIDEANU DESPRE CONTRIBUŢIA 
EMINESCIANĂ LA FILOSOFIA CULTURII 


Ghideanu aduce un argument din scrierile lui Mihai 
Ciurdariu, cel care în studiul Eminescu şi problema 
țărănească scria: „Tragismul şi dramatismul luptei 
lui Eminescu sunt un rezultat al conflictului dintre 
luciditatea cu care privea realitatea şi idealul său de 
stat naţional, ideal contrazis de evoluţia României în 
condiţiile «epocii de tranzitie»” (Revista de filosofie, 
nr. 3/1972, p. 387). Tudor Ghideanu subliniază 
ideea că „Eminescu n-a asumat pur şi simplu o 
teză culturologică a junimiştilor, în particular a lui 
Maiorescu, ridicându-se, şi el, împotriva «formelor 
fără fond». Caracterul criticii eminesciene vizează 
«pripeala», falsul «rationalism», graba introducerii 
unor forme necorespunzătoare, şi mai mult decât 
atât, netrebuitoare unei dezvoltări armonioase 
a ţării” (Istoria filosofiei româneşti, p. 613). O 
explicaţie asemănătoare, dar cu alte nuanţe, 
oferă Mihai Dorin: „Abordând realitatea după 
metoda hermeneutică, a interpretării fenomenului 
în sine şi în contextul său, Eminescu a constatat 
fractura provocată de instrumentele capitaliste ale 
Occidentului în societatea tradiţională românească, 
nepregătită social, economic şi cultural pentru 
terapia de şoc. Acesta este motivul pentru care 
Eminescu a propus structurarea civilizaţiei noastre 
pe criteriul eminamente european al adevărului, 
singurul care poate să ordoneze valorile în sensul 
competiţiei” (Mihai Dorin, Civilizaţia Românilor în 
viziunea lui Eminescu, Editura Fundaţiei Culturale 
Române, Bucureşti, 1998, p. 46). Meritul lui Tudor 
Ghideanu derivă şi din faptul conexării explicatiei 
eminesciene cu ideea patriotismului. Şi aduce ca 
argument un fragment din publicistica poetului- 
cugetător: „Ar trebui în sfârşit a se da un atac eroic 
cauzelor care produc degenerescenta şi diminuarea 
populatiunilor, ar trebui ca interesul general să 
nu ni se pară o utopie, o acţiune zadarnică sau o 
idee nerealizabilă. Nepotrivite vor fi fost pentru noi 
înaintatele forme a civilizatiunii pripite, introduse 
ca o plantă exotică pe pământul nostru, dar cu 
încetul şi cu stáruintá cultura se va aclimatiza si, 
din cosmopolită va deveni naţională” (M. Eminescu, 
Opera politică, vol. II, p. 555, Ediţia lon Creţu). 


Tecuciul literar-artistic 


În fapt, determinarea lui Eminescu era mult mai 
profundă şi mai filosofică, bazată pe dinamica 
raportului biologic dintre ereditate şi adaptabilitate: 
„Când o societate contractează necesităţi nouă ca 
a noastră, ea trebuie să contracteze totodată şi 
aptitudini nouă. Un organism e rezultanta a două 
puteri opuse; a eredității, principiul conservator, 
prin care rassa şi individul păstrează şi transmite 
la urmaşi calităţile care i-au fost favorabile în lupta 
existență, şi a adaptabilitátii, principiul progresiv 
prin care rassa caută a-şi apropia aptitudini nouă, 
ce i le impune noul mediu înconjurător” (Idem, p. 
498). În acest sens, Eminescu aduce completări: 
„Mediul social şi economic în care un popor trăieşte 
nu trebuie schimbat peste noapte, ci încet, pentru 
ca oamenii să aibă timpul necesar să se adapteze 
condiţiunilor nouă” (Idem, p. 498). 

Se impune apoi o altă observaţie îndreptăţită 
a lui Tudor Ghideanu: „Filosofia culturii comportă, 
la Eminescu, o dependenţă suplă de explicaţia sa 
generală deterministă, precum şi de teoriile amintite: 
a golurilor, a compensaţiei etc., subordonate 
demnităţii primare a muncii productive şi a rostului 
ei edificator pentru orice societate” (/storia filosofiei 
româneşti, p. 614). 

În concepţia filosofică eminesciană asupra 
culturii sunt aduse explicaţii geniale şi cu privire 
la artă, precum şi asupra limbajului. Afirmatie 
subînţeleasă întrucât, aşa cum nota Zoe Dumitrescu- 
Busulenga: ,Aventura istoricá a creatiei eminesciene 
oferá o strálucitá paradigmá a destinului operei de 
artă în general, destin asemănător, prin etapele 
sale, cu acela care diriguieşte evoluţia vieţii omului” 
(Eminescu - Cultură şi creaţie, Editura Eminescu, 
Bucureşti, 1976, p. 297). În acelaşi sens, Tudor 
Ghideanu scrie: „Aşa cum se vede din traducerea 
unui text filosofic german sub titlul Cultură şi ştiinţă, 
cultura este urmărită ca tot, ca întreg al elementelor 
vieţii spirituale, ca o anumită stare şi grad de 
dezvoltare a inteligenţei, ca un anumit mod al 
acţiunii, conduitei şi manierelor etc. (Istoria filosofiei 
româneşti, p. 614). 

Tudor Ghideanu se limitează doar la cîteva 
generalitáti cu privire la filosofia eminesciană asupra 
artei. Pleacă tot de la traducerea textului filosofic 
amintit, făcând următoarea observaţie: „Traducerea 
acestui studiu ne probează că Eminescu utiliza el 
însuşi idei de circulaţie în epocă precum: «podoaba 
cea mai nobilă a unui popor este arta şi cel mai nobil 
simţ al omului e cel estetic; e un privilegiu al culturei 
de a se bucura de această podoabă a vieţii şi de a 
onora şi gusta frumosul pe toate căile, însă cel mai 
frumos din toate câte sunt frumoase este sufletul cel 
frumos»” (Idem, p. 615). 

În completarea acestor observaţii aduc în 
atenţie notaţiile lui Theodor Codreanu: „marea 
descoperire a lui Eminescu este că arheul, ca 
adevăr («singura realitate pe lume»), se ascunde 
în poveste... Geniul lui Eminescu a înţeles că, în 
definitiv, arta însăşi ţine de esenţa poveștii, iar poezia 
lui trebuie citită sub spectrul miraculos al poveștii, 
care nu se restrânge deloc doar la specia epică 
binecunoscută” (Poezia ca «poveste» a armoniei, în 
volumul Hyperionice, Editura Junimea, laşi, 219, p. 
35). 

Tot foarte succint prezintă Tudor Ghideanu 
şi concepția eminesciană asupra limbajului. 
„Concepţia filosofică eminesciană asupra limbii este 
foarte modernă, în sensul că, pe de o parte, el urcă 
la înălțimile unei priviri a sincroniei şi întregului, a 
ordinii esenţiale a corelatiei, iar pe de altă parte, nu 
pune raportul dintre limbă şi gândire într-o dualitate 
simplistă: «Limba şi legile ei dezvoltă cugetarea» 
(ms. 2257, f. 175)” (Istoria filosofiei româneşti. p. 
616). Ideea legăturii esenţiale dintre limbă şi gândire 
este derivată şi din alte cugetări eminesciene, de 
unde rezultă că, în viziunea poetului-filosof, limba 
românească este «limba veche si-nteleaptá», care 
„se află într-o coerenţă deplină cu gândirea pe care 
o exprimă, «căci numai o limbă în care cuvintele 
sunt împreunate c-un înţeles hotărât de veacuri este 


LUCIAN 
BLAGA 

clară, şi numai o cugetare, care se serveşte de o 
asemenea limbă, e limpede şi cu temei»” (Idem, p. 
616). 

Şi tot în completarea abordării profesorului 
Ghideanu, aduc în atenţie accentele puse de 
Theodor Codreanu. Curajul eminescologului de 
la Huşi vine de la faptul că propune o trecere 
spectaculoasă de la Lucian Blaga la Mihai 
Drăgănescu. Ce spunea Lucian Blaga? Vorbind 
despre românismul lui Eminescu şi Coşbuc, el scrie: 
„Eminescu e de un românism sublimat, complex, 
creator. El e mai aproape de ideea românească; 
Coşbuc e mai aproape de fenomenele româneşti. 
Coşbuc ar reprezenta poporul românesc printr-un fel 
de consimţământ plebiscitar, Eminescu îl reprezintă 
printr-un fel de legitimism de ordin divin” (Spaţiul 
mioritic, în volumul Trilogia culturii, Editura pentru 
Literatură Universală, Bucureşti, 1969, p. 253). Şi 
ce spunea Mihai Drăgănescu? „Pentru Eminescu 
Archaeus se găseşte în sâmburele lumii, în existenţa 
cea mai profundă, dar şi în structura lucrurilor. 
Chiar şi pe hârtia scrisă. Cum de a putut gândi 
astfel în secolul trecut? Archaeus-ul eminescian 
este informaţia recunoscută astăzi de ştiinţă, dar 
şi informaţia fenomenologică informatorialá” (Mihai 
Drăgănescu, în volumul publicat de Mihai Cimpoi, 
Dialoguri cu eminescologi din toată lumea, Chişinău, 
Bucureşti, Editura Litera-David, 1999, p. 63). Prin 


Dimitrie Hârlescu, Portretul lui Marc A. Jeanjaquet 

| CE INTE 
TUDOR GHIDEANU 


NOICA, eon. 
al Europei 


eseu hexallié 


Cartea Roimâncască 
EDUCATIONAL 


această ,trecere”, Th. Codreanu dovedeşte că 
ontologia arheului cuprinde şi limbajul. Idee pe care 
o acceptă şi Tudor Ghideanu. 

Observaţii interesante privind conceptia 
eminesciană asupra filosofiei culturii găsim şi într-o 
lucrare recentă a lui Tudor Ghideanu, respectiv 
cea intitulată „Noica, eon al Europei”: „Noica dá 
semnificaţia concretă: «Există un arheu, într-o 
simplă piesă de teatru uitată. Nu e ideea piesei, nu e 
textul ei, nu e regia ei posibilă, nu e reprezentatia ei 
ideală dar e ceea ce le face posibile pe toate. Nu știi, 
la drept vorbind, ce este un arheu, dar ştii că este 
abia atunci când ăl jigneşti când un decor de piesă 
cade, când un actor îşi uită rolul... Această problemă 
o poate ridica locul din Manuscrisul 2268, făcând 
ca, dintr-o dată, viziunea filosofică a lui Eminescu 
să-ţi apară alta, decât cea comun pesimistá. Cel 
puţin, ideea „jignirii” unui arheu, este eminesciană, 
iar ea poate da o sugestie deosebită, pe plan de 
gándire»” („Noica, eon al Europe”, Editura Cartea 
Românească Educaţional, laşi, 2021, p. 244). 

Contribuţia lui Tudor Ghideanu la cercetarea 
filosofiei lui Mihai Eminescu se încheie la 2 august 
2022, când distinsul profesor ieşean a părăsit 
această lume. Sper ca viitorul să-i ierte greşelile şi 
să-i recunoască mai mult meritele. 

INTERVIU 


EMINESCU A FOST TOT TIMPUL CU MINE 


» Virginia CONSTANTINIU 


Lucia Olaru Nenati, ambasador al promovárii 
culturii române și în special al lui Eminescu, duce 
mai departe personalitatea eminesciană cu aceeaşi 
insufletire ca acum 50 de ani, când o repartiție la 
Ipotesti i-a marcat iremediabil destinul 

Reporter: — Pe 1 septembrie 2022 
s-au împlinit 50 de ani de când v-aţi început 
activitatea la Ipotești. 

- Da. Pe 1 septembrie 
1972 am venit cu repartiţia de la 
facultate. Am absolvit ca șefă de 
promoţie Facultatea de filologie, 
română, latină, engleză. În 
dimineața zilei de 1 septembrie 
1972 am mers la lpotești cu 
domnul Paul Sadurschi, directorul 
Muzeului Judeţean, pentru care 
am o veşnică închinăciune. Eu 
eram într-o efervescenţă teribilă 
și-i spuneam cum trebuie să fie la 
Ipotești și el se uita la mine curios. 
Era fericit că a venit cineva pentru 
muzeul de la Ipotești, unde nu 
voia nimeni să meargă, pentru că 
salariul era mai mic decât cel al 
femeii de serviciu. Nu am s-o uit 
niciodată pe femeia de serviciu, 
Jenita Creţu, un om de încredere. Nu pot să uit că, 
într-o zi, ea a alergat pe jos până la Stáncesti, sá 
prindă autobuzul. Dispăruse o linguriţă de argint 
din muzeu. A oprit autobuzul, a perchezitionat copiii 
și a găsit lingurita pe care a adus-o înapoi. Când 
am ajuns la Ipotești, ea mi-a spus că “muzeograful 
trebuie să ieie bátul si să arate pe pereţi ce este 
cu Eminescu, mama, tata...”. Am găsit-o acolo 
și pe doamna învățătoare care a fost trimisă de 
inspectoratul școlar la câteva ore de ghidaj. Doamna 
mi-a spus că trebuie să meargă până undeva și vine 
înapoi. Mi-a dat cotorul cu biletele și 300 de lei. A 
spus că vine îndată, dar nu a mai venit. M-a lăsat 
cu biletele și cu 300 de lei. Așa a început activitatea 
mea la Ipotești. Eu puteam să obțin atunci post în 
București, unde lucra deja soțul meu, dar am venit 


la Ipotești de parcă m-a chemat Eminescu. Și așa a 
și fost. La Ipotești veneau atunci foarte multe grupuri 
și știam cum să le captez atenţia. Vorbeam atât 
de mult încât, în unele zile, când ajungeam acasă, 
vorbeam doar prin semne. După un timp, am fost la 
un curs de perfecționare în București și am înțeles 
că trebuie să pun ceva în muzeu, că erau doar niște 
planse și fotografii pe pereţi, făcute 
cu sprijinul Muzeului Literaturii din 
lași. Am început să caut obiecte 
originale, de epocă. Am umblat tot 
orașul și am întrebat de bătrâni și 
așa am ajuns la familia Droitel, la 
doamna profesor Turusancu, la 
alte familii de vază ale orașului. 
Găseam peste tot uși deschise, de 
parcă toți mă așteptau. 


— Aveţi o dovadă 
incontestabilă a implicării 
dumneavoastră în 


amenajarea Casei Memoriale 
de la Ipotești? 

- Da, „Revista muzeelor” 
din anul 1973, în care a fost 
publicat articolul document despre 
amenajarea Casei Memoriale 
- memoriu  justificativ, schiță 
tematică. Cum era casa înainte, ca o gară, fotografii 
de epocă și propuneri de cum artrebui sá fie împărțită, 
ce să se pună în casă. Articolul este semnat de mine 
și spun asta pentru cei care neagă activitatea mea 
de atunci. Asta este dovada, eu am făcut aceste 
propuneri în anul 1973. M-am documentat și am 
făcut acele propuneri. Și am început să caut obiecte 
pentru casa memorială. 

— Care a fost primul obiect adus de 
dumneavoastră? 

— Două dulapuri. Am aflat că la biblioteca 
din Câmpulung Moldovenesc erau două dulapuri 
cu intarsii din lemn de trandafir, care sunt și acum 
la Ipotești și care înăuntru au semnătură cu cretá 
roșie “Aglaia”. Au fost dulapurile de zestre ale 
Aglaiei, sora lui Mihai Eminescu. Atunci am obținut 

ca dulapurile sá fie aduse la Ipotesti. Eu atunci eram 
doar cu femeia de serviciu, dar am reusit sá adun 
zestrea pe care o au și acum la Ipotești. Am căutat 
alte și alte obiecte, am găsit persoane care au dorit 
să mai dea câte ceva. Eminescologul Augustin ZN 
Pop mai deţinea câteva lucruri și atunci a trebuit să 
fac referat pentru a le putea achiziționa. 

— De la Augustin ZN Pop ce ati luat? 

- Caseta de machiaj, mai multe documente, 
scrisoarea Veronicăi Micle cu floarea de colţ. Era o 
comisie de achiziţii, din care făceau parte Angela 
Paveliuc Olaru, muzeografi de la lași, reprezentați 
de la cultură, care validau achiziţiile. În felul acesta 
am achiziționat multe obiecte, dar am obținut si 
donaţii. Am studiat cum erau interioarele de epocă. 
Mi-am amintit că bunica mea din Cernăuţi spunea 
de galeriile strunjite de la geamuri și atunci am 
găsit un sculptor căruia i-am cerut să facă din lemn 
galeriile de la geamuri. Am umblat până am găsit 
niște pânzeturi care redau borangicul și am făcut 
perdele. Până și în scrin am pus rufărie, busuioc 
și levánticá. Am găsit si un sfesnic de argint, un 
covor vopsit în culori vegetale. Un covor cu dungi, 
care se vedea că a fost tricolor și domnul profesor 
ID Marin, bunicul poetului Horaţiu Lașcu, mi-a spus 
că e posibil ca familia poetului să fi fost unionistă, 
pentru că ar fi arborat tricolorul pe bisericuţă, când a 
fost Mica Unire. Atunci am înțeles că dungile de pe 
scoarță erau dungile tricolore. 

— Ce ne puteți spune despre săpăturile 
făcute la Ipotești? 

— Cu domnul director Sadurschi si cu colegi 
de la Muzeul Județean am săpat în curte pentru că 
domnul profesor ID Marin spusese că acolo a fost 
o altă clădire, atenansa, unde dormeau băieții. Am 
săpat să vedem dacă nu găsim urmele atenansei. 
Spre uimirea noastră, am găsit o așezare traco- 
dacică, o vatră dacică și nişte cioburi. Domnul director 
Șadurschi le-a trimis la muzeu pentru curățare 
și restaurare și a ieșit o splendidă amforă traco- 
dacică și o cátuie. Când s-a aflat de descoperire, 
Adrian Păunescu a trimis un elicopter cu o ziaristă 
de la „Flacăra” și a scris despre descoperirea de 
la Ipotești. Despre amfora găsită sub casa unde 
dormea Eminescu, despre vatra dacică și apetenta 
pentru dacism a lui Eminescu. A scris și numele 
noastre, Lucia Olaru si Paul Sadurschi. Tot atunci 
am găsit niște bucăţi de teracotă, despre care tot 
domnul director a spus că sunt resturi de la sobele 
din casă. S-a dat la Mihăileni la restaurat și după 
modelul lor s-au făcut alte plăci de teracotă și au fost 
reconstituite sobele care sunt și astăzi la Ipotești. 
Umblánd pe la aristocrația orașului, am mai găsit 
multe lucruri, cărţi, un birou, mobilier de epocă, 
lingurita de argint cu monograma mamei poetului. 

După ce am amenajat două camere, domnul Jaucă 
(șeful de la cultură — n.r.) a organizat o ședință, invitați 
fiind ministrul Culturii de atunci și alţi intelectuali. 
Au validat ce am realizat până atunci, ceea ce 
pentru mine a fost un succes nesperat. Atunci s-au 
inaugurat practic Zilele Eminescu. 

— Aveţi un document important, primul 
pliant al Casei Memoriale. 

— Este primul pliant al muzeului, l-am făcut 
cum am crezut eu de cuviință, cu amfora, cu primul 
interior al casei, cu tablourile părinţilor poetului. Am 
aflat că tablourile erau la București și l-am trimis pe 
domnul profesor Gheorghe Stanciu să realizeze 
câteva copii după acele portrete și au fost puse în 
muzeu. 

— De la ce a plecat ideea de demolare 
a casei vechi? 

— Eu am identificat într-o fotografie că lângă 
pridvorul casei era un copac. În realitate, copacul 
era mai departe decât în fotografie și am spus 
„copacul nu s-a mutat, înseamnă că s-a mutat 
casa”. Am cerut domnului director Șadurschi să 
facem niște săpături si asa am găsit colţul temeliei 
vechi, ieșită de subt temelia existentă. De acolo s-a 
pornit ideea că trebuie demolată casa memorială 
și refăcută exact pe temeliile existente. La acele 
săpături au fost făcute niște fotografii. În urmă cu 2-3 
ani, m-a contactat un domn din Tulcea. El mi-a trimis 
o scrisoare și două fotografii cu o femeie și un bărbat 
săpând într-un sant de arheologie, lângă casa de 
la Ipotești. M-a întrebat dacă știu cine sunt acele 
persoane. Eram eu cu domnul director Sadurschi. 
A urmat reconstrucția casei, inaugurarea ei. La 
inaugurare nu am mai participat pentru că, între 
timp, am fost numită director la Teatrul ,Vasilache”. 
Activitatea mea, indiferent de instituţiile unde am 
lucrat, a fost legată de Eminescu. Niciodată nu 
m-am despărțit de Eminescu și mereu găseam câte 
ceva nou de spus despre viaţa și opera lui. 

— O frumoasă încununare a activităţii 
dumneavoastră a fost aceea că, după 50 de 
ani, pe 1 septembrie 2022, ati participat la o 
nouá editie a Congresului eminescologilor, 
de la Chisináu. 

— De-a lungul anilor, am fost invitată la diferite 
manifestări unde am vorbit despre Eminescu. 
În urmă cu mulţi ani, am fost invitată de preotul 
Theodor Damian la New York, după ce a apărut 
cartea “Eminescu. De la muzica poeziei la poezia 
muzicii”, la Editura Geea, condusă de Elena Condrei 
și caseta cu cântecele lui Eminescu, realizată cu 
sprijinul maestrului loan Cobâlă. La New York am 
prezentat cartea și cântecele și a fost un eveniment 
extraordinar. S-a spus atunci că evenimentele 
anului 2000 au fost apariția cărţii „Dulcea mea 

Doamná/ Eminul meu iubit: corespondenţă inedită 
Mihai Eminescu - Veronica Micle”, ediţie îngrijită, 
transcriere, note şi prefaţă de Christina Zarifopol- 
Illias, respectiv cartea „Eminescu. De la muzica 
poeziei la poezia muzicii” și caseta cu cântecele 
lui Eminescu. Am mai fost la Edmonton, în satul 
Boian, unde sunt urmașii locuitorilor satului Boian 
din România, care au emigrat în America. În biserica 
română de acolo am lăsat cartea și caseta cu 
cântecele lui Eminescu. Înaintea mea fusese acolo 
președintele Emil Constantinescu. 

— Și aşa ati devenit ambasador cultural, 
dar fără a primi vreun leu pentru această 
impresionantă activitate de promovare. 

— Am vorbit despre Eminescu si cultura 
română la New York, Calgary, Edmonton, Montreal. 
Am vorbit despre Eminescu la Montreal la expoziția 
organizată de Marc Marinescu. Atunci am primit o 
crengutá din teiul lui Eminescu din Copou — lași, 
îmbrăcată în aur. A fost una dintre cele mai valoroase 
distincții primite de mine de-a lungul anilor. Din 


Casa Memorială „Mihai Eminescu' 

păcate, nu o mai am, a dispărut din casa mea, dar 
poate că o voi recupera cândva. Am avut atunci un 
traseu extraordinar stabilit la dorința multor oameni 
de a li se vorbi despre Eminescu. Am mai vorbit 
despre el și românism la Bălţi, Cernăuţi, în Germania 
si alte orașe din țară și lume. Un ziarist din Germania 
a scris despre mine că nu a văzut niciodată ca o 
persoană să fie profesor, orator, muzeograf și alte 
calităţi, toate dedicate promovării culturii române și 
în special personalităţii lui Eminescu. 

— Si revenind la congresul de la 
Chişinău... 

— Am spus la congresul de la Chișinău că 
sunt exact 50 de ani de când am venit muzeograf la 
Ipotești. Cei prezenţi au aplaudat, am primit felicitări. 
Pot spune că Eminescu a fost tot timpul cu mine. 
Deși, de-a lungul anilor, am primit multe lovituri, ca 
dovadă că încă mai durează puterea răului, am găsit 
mereu energie și sprijin divin pentru a vorbi despre 
cultura română și despre Mihai Eminescu. 


Casa Memorială „Mihai Eminescu” din Ipotesti (interior) 

» Violeta Daniela MÎNDRU 


Existenta Academicianului Zoe Dumitrescu- 
Busulenga este o continuă sursă de inspiraţie pentru 
generaţiile următoare mai ales prin felul în care a ales 
să trăiască si să-și aducă importanta contribuţie în 
cultura românească. 

Zoe Dumitrescu Bușulenga s-a născut în 
data de 20 august 1920: la București, iar părinții - 
Nicolae Dumitrescu - jurist, si Maria Apostol — filolog 
au fost primii îndrumători către lectură, punându-i la 
dispoziţie o vastă bibliotecă ce conţinea volume din 
literatura clasică franceză și germană. Formarea 
spirituală s-a datorat bunicului său preot, care a 
ajutat-o să se deprindă cu spovedania, impártásania 
si viața în Biserică. 

Atrecut prin îndoielile și neliniștile adolescenţei, 
dar acestea nu au scos-o din ordinea vieții asa cum 
singură va mărturisi: „Toţi tinerii între 15-17 ani au 
dubii. Dincolo de dubiile tale sau de momentele 
de revoltă, Duhul nu te lasă niciodată”. Neputând 
să urmeze o carieră în muzică (s-a îmbolnăvit 
de tuberculoză), pasiunea vieţii ei, a îmbrățișat 
cariera părinţilor, urmând Dreptul, apoi Literele la 
Universitatea din București. Și această cotitură a 
vieţii a ínteles-o ca „un deget de sus care m-a mânat. 
Eu nu i-am spus destin, i-am spus Dumnezeu”, 
acceptând că vocația ei este de a forma suflete prin 
comunicarea ca profesor. Și aceasta va face, timp 
de 34 de ani (1948-1982), la catedra de Literatură 
Universală și Comparată a Universităţii din București, 
pe care va ajunge să o conducă. 

Avându-i ca modele formative pe Tudor Vianu 
si George Călinescu, profesoara s-a străduit să insufle 
studenţilor dragostea de adevăr și simţul dreptății în 
deceniile tulburi ale comunismului, opunând valorile 
umaniste egalitarismului proletar. Într-o vreme în care, 
după propria mărturisire, Goga, Rebreanu și Blaga 
erau interziși, în care Eminescu era reinventat ca 
socialist, Zoe Dumitrescu-Bușulenga a găsit curajul 
și inteligenţa de a face o literatură comparată în așa 
fel încât studenții să înțeleagă adevărul din spatele 
mesajului oficial. Astfel a reușit să salveze integritatea 
operei și gândirii lui Eminescu, să-l scoată pe Titu 
Maiorescu din umbra lui Constantin Dobrogeanu - 
Gherea, să-i promoveze neconvențional pe Mircea 

PROFIL 


ZOE DUMITRESCU BUSULENGA 


— UN INTELECTUAL LA PORȚILE ADEVĂRULUI — 


Eliade și Mircea Vulcănescu, și chiar să introducă 
„cea mai mare carte a umanităţii”, Biblia, în bibliografia 
obligatorie a Literaturii Universale. 

Cu toate acestea, protecția divină a acţionat 
asupra destinului doamnei Zoe Dumitrescu Bușulenga 


în moduri neíntelese de mintea omenească, astfel 
încât în anul 1947 a ocupat funcţia de președinte 
al Comitetului U.N.S.R. de la Institutul Pedagogic 
„Maxim Gorki“, iar în anul 1948 a devenit asistent 
universitar la Catedra de Literatură Universală și 
Comparată a Universității București și redactor la 
Editura de Stat. Era o doamnă brunetă, suplă, înaltă, 
care te scruta cu ochii ei expresivi și inteligenți. Avea 
mâini puternice, aproape bărbătești. Zoe Dumitrescu 
impunea respect și ascultare! Pentru studenţi a fost 
un model, un izvor de cultură și îi audiau cursurile 
de fiecare dată cu mare atenţie; poate din cauza 
acelei priviri penetrante, poate din cauza mâinilor 
care vorbeau. „Da! Doamna Bușulenga, vorbea cu 
mâinile! Prin mișcarea lor creea imagini plastice, 
care se armonizau perfect cu vocea-i caldă, aproape 
soptitá.” (Sursa internet - mărturia unei persoane 
care a cunoscut-o pe doamna Academician) 

În tinereţe a fost cerută în căsătorie de Eusebiu 
Camilar și foarte probabil, acesta a fost refuzat pentru 
că pur și simplu nu venise timpul împlinirii sale ca 
femeie, prin căsătorie. 

Bărbatul vieţii sale a fost soțul ei, Apostol 
Bușulenga, un om admirabil, de o cultură clasică 
remarcabilă, care cunoștea latina și greaca, un om 
lângă care a petrecut 45 de ani minunati. Familia lor nu 
a fost binecuvântată cu prunci, însă Zoe Dumitrescu 

- Buşulenga s-a împlinit ca mamă asumându-și riscul 
de a crestina multi copii, sfidând astfel interdicțiile 
regimului: „Am cununat 17 perechi și am botezat 11 
copii, fără să mă jenez, ducându-mă la biserică, și 
parcă nu mă vedeau”. 

Din conștiința sa de dascăl și de creștin a venit 
curajul de a duce la un moment dat grupuri de elevi 
la biserică sau de a purta crucea la gât, sub aparenta 
unui obiect de artă. 

Între anii 1949 — 1957, este redactor la Editura 
pentru Literatură și cercetător la Institutul de Istorie şi 
Teorie Literară „G. Călinescu”. Ea însăși mărturisește 
că în perioada de până în 1964 a face cultură și a 
preda studenţilor era un lucru cu adevărat curajos, 
mai ales dacă intentionai să transmiti tinerilor 
informaţii despre valorile culturale naţionale, cele 
mai puţin agreate de clasa politică a vremii. „A fost 
o perioadă până în 1964 în care am trăit un infern 
cultural. Íncercam în toate felurile să eludăm, făceam 
seminarii cu analiză de text — am martori studenți din 
atâtea generaţii — făceam o chestie cu totul împotriva 
programei analitice și a voinţei șefiei catedrei. Biblia 
figura ca primă carte în Bibliografia dată de mine”. 

Înarmată cu simţul nuantelor și discernământ, 
doamna Zoe Dumitrescu - Busulenga a realizat că 
se putea face binele și în această situație. Cu acest 
gând a primit să fie înscrisă ca membru de partid, 
având binecuvântarea și chiar îndemnul duhovnicului 
ei. 

Pentru că nu s-a opus regimului comunist, Zoe 
Dumitrescu-Bușulenga a fost inclusă în categoria 
celor care aveau simpatii față de comunism. 
Distincţiile obținute, funcţiile (în anul 1972 -Visiting 
Professor la Universitatea din Amsterdam, iar din 
anul 1973, director al Institutului de Istorie și Teorie 
Literară „George Călinescu” din București, din 
anul 1975 este profesor universitar la Catedra de 
Literatură Universală și Comparată a Universităţii 
București, este aleasă pentru două mandate de 
deputată în Marea Adunare Naţională) și facilitățile 
de care s-a bucurat în perioada comunistă, au fost 
privite cu dezaprobare de către societate și au rămas 
ca o umbră asupra numelui ei. Acesta a fost modul ei 
de a câștiga libertatea de a scrie și de a se implica 
în educaţia culturală a tinerilor, dar și o formă de 
autoapărare împotriva unor eventuale persecuții, dacă 
ținem cont de faptul că familia sa a îndurat suferințe 
cumplite în perioada de după război. „În 1947 ne-am 
trezit că pierdem tot. Ni s-au luat casele, pământurile, 
tata a pierdut și pensia, a trebuit să-l ascund, pentru 
că fusese subsecretar de stat în guvernul Maniu din 
1929, alt frate era considerat criminal de război, o 
soră a mamei avusese soțul împușcat în munți de 
Securitate... Eu am rămas pur și simplu pe drum.” 

În lumina acestei diplomaţii abile trebuie 
văzute concesiile literare ocazionale făcute regimului 

Ceaușescu, fiindcă doamna Zoe Dumitrescu 
Bușulenga a înțeles că numai așa se puteau salva 
educaţia tinerilor și reperele majore ale culturii 
românești. „Pe studenţii mei nu i-am trădat niciodată”, 
va mărturisi ea într-un interviu, pe de o parte ca o 
mărturisire de suflet, pe de altă parte ca justificare 
a compromisurilor pe care a fost nevoită să le facă. 

Debutul editorial al autoarei Zoe Dumitrescu- 
Bușulenga a avut loc în anul 1963 și, respectiv 1964, 
cu cele două studii de istorie a culturii „Ion Creangă” 
și „Eminescu”. 

Și-a obținut doctoratul în anul 1970, cu lucrarea 
„Renașterea — Umanismul — Dialogul artelor”, iar după 
un an a fost premiată cu ordinul “Meritul cultural”, un 
premiu care se acordă celor mai merituoși români. 
Cu această ocazie, Nicolae Manolescu o descrie 
drept un „remarcabil om de carte”. 

Zoe  Dumitrescu-Bușulenga şi-a dedicat 
întreaga viață studiului, scrisului și carierei 
universitare, publicând numeroase studii de istorie a 
culturii: „Surorile Bronté” în 1967, „Sofocle și condiția 
umană” în 1974, „Eminescu — cultură și creație” 
1976, „Renașterea, umanismul și destinul artelor”, în 
1975, în 1999 „Eminescu și romantismul german”, în 
1989 „Eminescu - Viaţa - Creaţie - Cultură”, iar în 
1993 a scris în colaborare „Ștefan Luchian”, pentru 
ca în 1994 să se publice cel de-al treilea volum al 
cărții “Muzica și Literatura”, scris în colaborare cu 
losif Sava. 

Din categoria memorialistică, face parte 
“Caietul de la Văratec. Convorbiri și cuvinte de 
folos” publicată în anul 2007 (post mortem), iar în 
anul 1980, Zoe Dumitrescu-Bușulenga a publicat 
“Periplu umanistic”, în care există însemnări specifice 
eseului cu privire la Anglia, Suedia, Olanda, Italia, 
Grecia si Franța. Este coordonatoarea volumului 
“Istoria Literaturii Romane”, dar și autoarea unor 
studii prezente în carte. Totodată, este cea care a 
realizat prefața cărţilor unui număr mare de scriitori, 
precum Edgar Allan Poe, lon Luca Caragiale, Mircea 
Cărtărescu, Costache Negruzzi, Camil Petrescu, 
William Shakespeare sau Friederich Schiller. 

Zoe Dumitrescu — Buşulenga este și 
autoarea unor excelente studii de comparatistică 
- „Renașterea, umanismul, și dialogul artelor” — în 
1971, „Valori și echivalente umanistice, excurs critic 
si comparatist'- în 1973 sau „Itinerarii prin cultură” — 
în anul 1982, o culegere de articole grupate în patru 
capitole: Portrete pentru o istorie a culturii române, 
Literaturi străine, Miscellanea și Gânduri de umanist. 

Cea mai mare parte din activitatea vieții sale 
i-a dedicat-o poetului naţional Mihai Eminescu. 
Astfel, Zoe Dumitrescu Bușulenga a devenit unul 
dintre cei mai mari eminescologi ai ţării. Între 1964 
şi 1989 ea a publicat patru mari volume în care 
este analizată minuţios viața si opera marelui poet. 


Tecuciul literar-artistic 


O parte din numeroasele studii, eseuri si articole 
unde apar preocupári sustinute pentru problematica 
culturii contemporane si pentru autori contemporani 
(M. Eliade, Arghezi, Philippide, |. Alexandru), au fost 
strânse în volumul Itinerarii prin cultura (1982), altele 
au rămas în paginile revistelor sau ale culegerilor unde 
au apărut. Toate contribuie la definirea profilului unei 
personalități de o mare disponibilitate intelectuală. 
A tradus din diferite literaturi, a coordonat lucrări de 
bibliografie literară, de istorie literară și s-a consacrat 
cercetării relaţiei dintre scriitorii români și domeniul 
muzicii. 

„Pentru mine, marea poezie a fost întotdeauna 
baia de frumuseţe în care m-am cufundat când am 
avut nevoie de intrarea în altă dimensiune. Poezia 
ține, după părerea mea, de partea cea mai ascunsă, 
cea mai intimă a ființei noastre. Poezia echivalează 
aproape cu o rugăciune. În poezie 
te cufunzi pentru a te întoarce cu 
frumusețe. În rugăciune intri pentru 
a te integra absolutului.” (Zoe 
Dumitrescu Bușulenga) 

Marile iubiri ale doamnei 
Buşulenga, după cum mărturisea, au 
fost Eminescu și Enescu. Cele patru 
mari volume, în care este analizată 
minuţios viața și opera marelui poet 
Mihai Eminescu, denotă un studiu 
amănunțit, dedicare şi adâncă 
întelegere a semnificatiilor fiecărei 
etape din viața poetului, dar si a 
demersurilor făcute pentru întregirea 
neamului românesc. 

După Revoluție, la 22 ianuarie 1990 este 
numită membru titular al Academiei Române, iar în 
perioada 2 februarie 1990 — 18 februarie 1994 devine 
vicepreședintele celui mai înalt for academic al țării, 
fiind și președinte al Secţiei de Filologie și Literatură 
a Academiei. 

Între anii 1991 și 1997 a fost director al Școlii 
Române din Roma, a fost membră a Academiei de 
Științe și Studii Europene din Franţa și, din anul 1993, 
membră a Academia Europea din Londra. 

Istoricul și criticul literar Zoe Dumitrescu- 
Bușulenga este un model pentru cei care doresc 
să descopere adevărata esență a credinței în 
Dumnezeu. Activitatea pentru care a fost consacrată 
nu are legătură cu biserica însă, în timp, a descoperit 
fascinația oferită de puterea divină si a decis să 
urmeze această cale. Într-una din scrierile sale, 
aceasta preciza: „Am avut un duhovnic care m-a 
introdus în esența rugăciunii — părintele Gheorghe 
Chiriac. Era un om extraordinar, doctor în teologie 
la Strasbourg. Făcuse o pușcărie amarnică și era 
bătrân. Mare credincios. Și de la el am început să 

aflu de rugăciunea inimii. Știa că eu o iubesc foarte 
mult pe Maica Domnului(...)” 

Atunci au fost sádite mláditele credinţei, 
însă ele au fost îngrijite pe toată durata vieții până 
când au devenit falnice, cătând permanent spre 
cer. Mânăstirea Văratic avea să fie oaza de liniște 
și meditație în care se retrăgea Zoe Dumitrescu 
Bușulenga în fiecare vară. „Venirea la Văratec a fost 
o întâmplare, să zicem. Dar nu este nimic întâmplător 
pe lume. Totul e făcut de sus. M-a invitat aici prietena 
mea Valerica Sadoveanu, în fiecare vară. Din ce în 
ce mai mult m-am apropiat de Văratec, am cunoscut 
Văratecul, am cunoscut celelalte mănăstiri dimprejur, 
m-am împrietenit cu preoții, cu staretii, cu călugării” 
- evocă intelectuala în amintirile sale, citate de site- 
ul cuvantul-ortodox.ro. 

Soțul său, Apostol Bușulenga, a împărtășit 
bucuria vieţii simple și a credinţei 
înălțătoare, a înțeles și acceptat 
nevoia de desăvârșire spirituală a 
soției sale. l-a fost alături în vacantele 
la Văratic. „Doamna Zoe se ducea la 
Sfânta Liturghie dimineața, de cum 
se zărea de ziuă. Mergea zilnic, la 
diferite ore, aprindea lumânări și apoi 
venea acasă. Când avea de scris, îl 
trimitea pe domnul Apostol la biserică 
să aprindă lumánári.”- mărturisește 
maica Eufrosina Jescu, cea care 
i-a fost alături doamnei Zoe după 
plecarea Maicii Benedicta Braga, de 
care era foarte atașată. 

Se retrăgea tot mai des la Mănăstirea Văratec, 
unde se dedica lecturilor duhovnicești, rugăciunii și 
convorbirilor spirituale cu tinerii. Din studiul de o viață 
întreagă al textelor sacre ale literaturii universale 
doamna Zoe a desprins ideea de viaţă pe verticală, 
văzând-o ca „un drum al minţii spre Dumnezeu”. 
Acesta va fi și îndemnul ei pentru tineri: „Să vă fie 
gândul pe verticalá!”, iar ca repere de viață a vorbit 
întotdeauna de două lucruri: frica de Dumnezeu și 
rușinea de oameni. 

Dragostea ei pentru Eminescu a făcut-o să 
lupte foarte mult pentru renovarea Casei Eminescu, 
care se afla într-o stare avansată de degradare. 
Răspunsul primit de la IPS Teofan era descurajant. 
„Maicile trebuie lăsate să își facă treaba lor, să se 
roage. Nu vor ca acolo să se facă un muzeu, mai 
ales că nu exista certitudinea faptului că acolo a stat 
Eminescu. De fapt, pentru iubitorii poetului, Eminescu 
este peste tot, avem poezia lui. Maicile trebuie lăsate 
acolo, să își vadă de ale lor”. Desigur, insistențele 
doamnei Academician au stârnit ușoare animozitáti, 
stări tensionate cu Stareta Mănăstirii Văratic. 

A fost adusă mărturia unui preot ca dovadă a 
faptului că în acea casă a locuit Eminescu. 


Tecuciul literar-artistic 


„Își aducea aminte cum ieșeau si se duceau la 
plimbare, dimineața, Eminescu cu Creangă. Creangă 
a venit și el aici, la Văratec, pentru că, la un moment 
dat, avea impresia că Eminescu ar fi tratat mai 
bine aici, la bolnitá, la Mănăstirea Neamţ, decât la 
spitalele celelalte, și-l adusese aici. De altfel, l-a dus 
pe Eminescu la împărtășit, la spovedit. Există în acest 
sens o consemnare a unui preot.” (Zoe Dumitrescu 
Bușulenga) 

Cu toate acestea, vorba ultimă a 
Inaltpreasfintitului a fost: „Să lăsăm maicile în liniște”. 

Doamna Bușulenga era o femeie modestă, 
cu preferințe în materie de muzică, un om cu sufletul 
deschis, care nu judeca oamenii, ci încerca să 
găsească în fiecare măcar câteva calități. Părintele 
lachint Unciuleac, de la Sfânta Mănăstire Putna, i-a 
fost duhovnic doamnei Academician timp de douăzeci 
de ani. 

Atmosfera din cadrul sfântului lăcaș îi era 
destul de cunoscută, în tinerețe Zoe Dumitrescu 
pribegind prin aceste locuri sfinte cu prietenii săi. 
Văratecul avea o chemare deosebită către doamna 
Zoe Dumitrescu Buşulenga pentru că se simţea mai 
aproape și de marele poet Eminescu. Codrii de aramă 
și Pădurea de argint, motive de inspiraţie prezente în 
poeziile poetului, o fascinau și o chemau în fiecare 
an să se desăvârșească prin credință. „Mergea la 
Pădurea de argint să vadă cum s-a inspirat poetul 
naţional și de ce i-a dat numele de „pădurea de 
argint”. (Mărturiile Maicii Eufrosina Jescu). 

O vizita pe maica Tatiana Tincu pentru că ea 
îi povestea doamnei Academician ce știa și ea de la 
maicile bătrâne cu privire la viața marelui poet Mihai 
Eminescu și a scriitorului lon Creangă, atunci când 
ședeau ei la Văratic. 

Lucra de dimineață până seara prefețe la cărți. 
Împreună cu Maica Staretá Nazaria - de la Mânăstirea 
Hadâmbu, cu părintele loan Ivan și părintele Scarlat 
Porcescu au lucrat și publicat volumul „Istoricul 
Mănăstirii Văratic”. Tinea conferințe studentilor 
de la ASCOR lași, în aula Universităţii, precum și 
altor studenți de la alte facultăți. ... Mergea și ținea 
conferințe la Moinești, unde au ieșit toți locuitorii, 
în frunte cu primarul, s-o întâmpine de bucurie că 
a venit în orașul lor. A mers la conferință la Focșani 
unde s-au adunat scriitori din țară si din Basarabia. La 
„Casa Pogor ” a ținut conferințe cu străinii (francezi, 
talieni, germani) în limba franceză. Era căutată tot 
timpul, iar ea îi primea pe toți cu aceeași bunăvoință 
izvorâtă dintr-un suflet bun și bogat. A primit și vizita 
lui Grigore Vieru, a multor episcopi și arhiepiscopi, a 
unor delegații străine. 

,Vacantele la Văratic erau așa: biserica si casa. 
Ceilalţi musafiri se duceau la plimbare, la pădure, 
la Stâna Turistică, la Pădurea de Argint, pe când 
doamna Zoe ieșea foarte rar din chilie sau din curte. Îi 


Nr. 65, serie nouă (anul 16) 2022 pag. 35 


plăcea să stea mai mult în preajma máicutelor.... Se 
ducea în pădure și aducea cetină de brad ca să pună 
pe foc si eu mă miram cât de necájitá este această 
doamnă. 

Seară se seară se întruneau în verandă 
doamna Sadoveanu, doamna Academician, doamna 
Lili Teodoreanu, doamna Stela, fetele doamnei 
Sadoveanu — Profira și Didica Sadoveanu și domnul 
Apostol, soțul doamnei Zoe, așteptându-l pe părintele 
Anania. 

Doamna Sadoveanu vorbea despre serile cu 
lună plină ale domnului Mihail Sadoveanu, atunci când 
nu putea să doarmă și scria. Doamna Lili Teodoreanu 
povestea despre opera domnului lonel Teodoreanu. 
Părintele Anania le vorbea despre adâncimile 
Teologiei, iar doamna Bușulenga făcea conexiuni 
între cultura europeană și Teologie, pomenindu-L 
pe Dumnezeu în toate discuţiile.” (Mărturiile Maicii 
Eufrosina Jescu) 

„Venea periodic să o vadă prietena ei de o 
viață, Ștefana Velisar Teodoreanu (Lilly), văduva lui 
lonel, care însă era găzduită, prin veche tradiţie, în 
casa unei călugărițe din incinta mânăstirii. [...] Tot 
periodic își făcea apariția doamna Zoe Dumitrescu 
Bușulenga, de obicei împreună cu blândul Apostol, 
soțul ei. După moartea doamnei Sadoveanu a 
devenit, practic, moștenitoarea casei. [...]Mai rar, 
dar întotdeauna cu delicatetea unui surâs, venea 
Cornelia Pillat, văduva lui Dinu.” - mărturisea într-un 
interviu Bartolomeu Anania) 

Prezența Corneliei Pillat la aceste serate 
literare rămâne o dovadă a măreției sufletești a 
acesteia, a iertării unei decizii luate de Zoe Dumitrescu 
Bușulenga în timp ce ocupa funcţia de Director al 
Institutului de Istorie Literară și Folclor, unde lucra și 
Dinu Pillat. 

„Din fericire, în urma amnistiei din 1964, Dinu 
Pillat a fost eliberat din închisoare și în toamna 
aceluiași an a fost reîncadrat de George Călinescu 
la Institutul de Istorie literară și Folclor. A renunţat 
pentru totdeauna la roman, dedicându-se studiilor 
critice și istoriei literare. 

Reluarea contactelor cu vechii săi prieteni și 
cu colegi de detenție, felul lui deschis de a-și exprima 
opiniile în public și intransigenta morală l-au menţinut 
în continuare în vizorul Securităţii, astfel încât, în 
primăvara anului 1975, în urma unei noi restructurări 
pe criterii politice, a fost concediat din Institutul 
condus, pe atunci, de Zoe Dumitrescu Bușulenga. A 
fost retrogradat și trimis pe un post de documentarist 
la Biblioteca Centrală Universitară. Bolnav de cancer, 
cu metastaze la oasele capului, Dinu Pillat a murit pe 
5 decembrie 1975.” ( Monica Pillat). Faptul că Dinu 
Pillat a decedat la doar câteva luni de la această 
concediere a rămas ca o durere adâncă în sufletul 
fiicei sale. 


Tecuciul literar-artistic 


Se prea poate sá fi simtit si Zoe Dumitrescu 
Busulenga un fior de regret ori de câte ori își amintea 
deciziile tinereţii. Sau poate tocmai aceste fapte au 
transformat-o în omul care devenise, încercând, prin 
penitentá și uitare de sine, sá răscumpere suferința 
provocată fără voie. Cert este doar faptul că Zoe 
Dumitrescu Bușulenga era atât de preocupată de 
ceilalți din jur, că de sănătatea ei nici nu avea timp, 
sau, mai bine zis, n-o interesa nici o clipă. Dovadă 
stă faptul că avea pe spate o rană de 20 de ani, pe 
care o suporta cu îndelungă răbdare, nedându-i nici 
o atenție, ca și cum nici nu o avea, asta în vreme ce 
inima ei slobozea din bunătatea sa nu prin cuvinte, 
ci prin faptele cele bune. „Când lua pensia, doamna 
Bușulenga mergea la femeile văduve din sat și le 
dădea bánuti din pensie. ( avea o pensie de 500 de 
lei). (Mărturiile Maicii Eufrosina Jescu) 

Discretia ei, modestia, popularitatea ei 
depășeau granițele țării. Doamna Buşulenga purta 
la gât cruciulite, în geantă avea iconiţe, „Ceaslovul 
mic”, altă carte de rugăciuni mică și pe unde mergea 
și înnopta, le punea la capul ei și nu se dezlipea 
niciodată de ele; avea un șirag de boabe de metanii 
cu care zicea rugăciuni. 

Când era ziua de naștere, veranda era plină 
de flori și primea zeci de telefoane din străinătate, de 
la ambasade. Veneau la Văratec cunoștințe, ziariști, 
preoți, muzeografi, profesori, scriitori, academicieni, 
profesori universitari, pictori, sculptori etc., iar ea 
dăruia tuturor din timpul și din cunoștințele sale. „La 
mesele oficiale ţinea câte un discurs despre filosofia 
indiană, egipteană, germană, trecând cu ușurință 
si cu o perfecțiune de neimaginat de la una la alta. 
La masá erau invitate persoane din mai multe tári.” 
(Mărturiile Maicii Eufrosina Jescu) 

Într-un interviu, doamna Zoe Dumitrescu 
Bușulenga afirma, făcând un bilanţ al trecerii sale 
prin viață: „Setea de perfecțiune mi-a ínsufletit viața 
din adolescență și până acum. În prima tinereţe eram 
teribil de sigură că am să ating culmile desăvârșirii, 
dar pe măsură ce anii trec, o anumită melancolie 
începe să te însoțească cu privire la bilanț. Te 
gândești că lupta ta pentru perfecțiune nu e dublată 
întotdeauna de ceea ce ai dorit să obţii. E bine sá nu 
ne rușinăm nici de scăderile nici de plusurile noastre 
pentru că în fond, dacă suntem înfrânți câteodată 
față de principiile noastre, suntem înfrânți poate 
de un plus de cunoaștere, de un plus de valoare 
de condiție umană. Tot ceea ce este omenesc, se 
integrează desăvârșit ființei noastre. Esentialá este 
direcţia spiritului. Dacă aceasta direcţie a spiritului 
este bună și sănătoasă și dreaptă și dacă e slujitá 
cu pasiune, atunci, chit că înfrângerile au fost poate 
mai multe decât izbânzile, totuși existența noastră 
este indreptátitá și ne putem considera mulțumiți 
de ceea ce a însemnat viața noastră. Esenţial este 

ca direcţia nobilă în care vrem sá ne desfásurám sá 
fie întotdeauna dublată de o pasiune în prezenţă și 
de o pasiune în slujire, dar și de o înțelepciune care 
să ne permită să facem întotdeauna o sumă bună și 
dreaptă a eforturilor noastre umane.” 

În interviurile pe care le acorda ori de câte ori 
îi erau solicitate, exprima îngrijorarea față de evoluţia 
culturală a oamenilor, tot mai acaparati de fascinația 
computerului în defavoarea cititului, lucru pe care îl 
considera un efect nociv mai ales asupra tinerilor. 
„Pentru că intrăm în zona computerului, am pierdut 
plăcerea de a citi. Eu sunt un cetățean al Galaxiei 


Gutenberg. Umanismul culturii se sprijină pe lectură, 
nu pe imagini fugitive. Lectura îţi lasă popasurile 
necesare pentru reflecţie, pentru meditație. Pierderea 
obisnuintei lecturii este pericolul cel mai mare care 
ameninţă planeta, pentru că slăbește intelectul, 
puterea de gândire și te face să uiţi limba.” (Zoe 
Dumitrescu Bușulenga) 

Într-o evaluare a evoluției culturii, spiritualităţii 
și vieţii, în general, din România, Busulenga afirma, 
punând în strânsă legătură credinţa și cultura, cele 
două valori după care și-a ghidat întreaga existenţă: 
„Azi, pentru mine personal, pentru cei puţini rămași 
din generaţia mea, spectacolul lumii contemporane 
este dezarmant. Mă simt într-o mare nesiguranţă, 
pentru că toată tabla de valori în care am crezut s-a 
zguduit. N-aș vrea să spun că s-a și prăbușit. Suntem 


Tecuciul literar-artistic 


însă nelinistiti, puţin nedumeriti, suntem si tristi; ceea 
ce se petrece pe planetá nu-ti dá senzatia unei linistiri 
iminente. Ce se întâmplă acum seamănă cu perioada 
prăbușirii Imperiului Roman, dar acele zguduiri 
erau provocate de venirea lui lisus: era înlocuită o 
pseudospiritualitate cu spiritualitatea adevărată. Dar 
cine vine la noi astăzi? Ai zice că mai degrabă vine 
Antichristul, nu Mântuitorul. Nădăjduiesc că omenirea 
să-și revină din această clipă de orbire, care cam 
durează.” 

După moartea soțului ei, Apostol, și după 
ani întregi petrecuţi în deprinderi duhovnicești, 
s-a călugărit cu numele de Benedicta și s-a mutat 
definitiv la mânăstirea Văratec, județul Neamţ. „Fiind 
din dioceza lui, mi-a dat blagoslovenie să mă duc să 
mă călugăresc la Mănăstirea Petru Vodă, la părintele 
lustin Pârvu... Am dorit foarte mult să nu se știe de 
călugăria mea, decât numai atunci când voi fi în 
sicriu. Aceasta a fost dorința vieţii mele... Am socotit 
că un creștin intelectual trebuie să-și petreacă ultimii 
ani ai vieţii asa cum se făcea pe vremuri, si mai cu 
seamă soțiile care rămâneau singure, se retrăgeau 
la mănăstiri. Era o frumoasă obisnuintá, mai ales în 
lumea boierească”. (Zoe Dumitrescu Bușulenga). 

Maica Benedicta iubea enorm haina 
călugărească si o purta permanent în casă. N-o purta 
când mergea la conferințe, când dădea interviuri, 
aceasta pentru a evita discuţiile și întrebările 
referitoare la călugărirea sa. Postea toate posturile de 
peste an; lunea, miercurea și vinerea mânca doar câte 
doi cartofi copti după ora 18.00, fără nimic altceva. 
Ducea o viață de călugăriță cu mare responsabilitate 
și nu se abătea nici o clipă de la regulile călugărești, 
asemenea Sfinţilor Părinţi ale căror cărți le citea. 

„Seară de seară, la apus de soare, când afară 
era cald, Maica Benedicta stătea în fața bucătăriei pe 
un fotoliu și aștepta să bată clopotul de slujbă, apoi 
cânta Lumină lină. Aprindea câte o lumânare pentru 
Mihai Eminescu, zicând că dorința poetului a fost 
să fie îngropat la o mănăstire de maici unde să i se 
cânte Lumină lină.” 

Maica Benedicta spunea Psalmul 50 cu voce 
tare prin casă; îi plăcea să asculte rugăciunea de la 
Epiclezá, Pe tine te lăudăm si rugăciunea Măicuţei 
Domnului, Cuvine-se cu adevărat ( Axionul). 

„Când stăteam la rugăciune lângă Maica 
Benedicta, eu în genunchi, iar Maica în picioare 
(pentru că nu mai putea îngenunchea) și cu ochii 
închiși, simțeam că este plecată de pe pământ. 
Avea o putere foarte mare de concentrare în timpul 
rugăciunii, de parcă nimeni și nimic nu se mai afla în 
jurul ei....Lângă maica Benedicta eram parcă în rai și 
eram sigură că alături de ea câștig raiul.” (Mărturiile 
Maicii Eufrosina Jescu) 

După o viață în slujba spiritului, la întrebarea 
„Ce înseamnă moartea pentru dumneavoastră?”, 

Maica Benedicta a ajuns la acest răspuns: „Lepădarea 
acestui trup vremelnic și trecerea în lumea celor vii. 
Nădăjduiesc. Dacă merit — asta numai Mântuitorul 
știe”. 
„Dorinţa ultimă 
Dacă voi muri la București, vreau sá fiu 
înmormântată la Mănăstirea Cernica. Dacă se 
va întâmpla la Văratic, în casa Înaltului Pimen 
arhiepiscopul Sucevei și Rădăuţilor unde mi-am 
petrecut vacantele de vară timp de peste 30 de ani, 
să fiu înmormântată la Mănăstirea Putna, iar slujba 
să fie făcută de Înaltul Pimen 
Așa să fie și nu altfel! 
Monahia Benedicta Zoe Busulenga 
Miercuri, 3 noiembrie 2004, în București.” 


A murit la spital la lași, unde a fost vizitată de 
ÎPS Pimen, împreună cu PS Calinic Botoșăneanul. 
Preotul spitalului i-a citit o rugăciune și a fost și 
împărtășită. 

Pe 5 mai 2006, un mare om al culturii românești 
era înmormântat la Mănăstirea Putna, după dorința sa 
testamentară, fiind așezat alături de monahi, stareți și 
oameni bine-plácuti lui Dumnezeu de aici. Este vorba 
de academicianul Zoe Dumitrescu-Bușulenga, cea 
care avea să fie cunoscută în ultimii ani ai vieții ca 
Maica Benedicta de la Văratec. De ce a ales ilustra 
doamnă profesoară să-și doarmă somnul de veci la 
câțiva pași de mormântul Sfântului Ștefan cel Mare 
și de bustul lui Mihai Eminescu, având alături pe 
starețul lachint al Putnei și pe cei dinaintea lui? Poate 
puțini dintre noi înțelegem că întreg drumul vieții 
domniei sale, toate alegerile și gesturile ei asumate 
au dus la acest final firesc, la această imbrátisare a 
lui Dumnezeu. 

Cu un nume care cântărește greu în lumea 
culturală a României, Zoe Dumitrescu-Bușulenga 
a impresionat printr-o activitate didactică de patru 
decenii, în care a format generații după generații de 
studenți și le-a deschis calea către o lume culturală 
fascinantă, însă importanţa ei este mai mare de atât. 
Cu o importantă activitate publicistică, a publicat 
numeroase articole în reviste de specialitate, a fost 
critic literar și comparatist, fiind creatoarea unor 
volume de literatură comparată, istorie literară, istoria 
culturii, dar și memorialistică și analize stilistice. 
Nascută în capitală, la 20 august 1920, pe toată 
perioada vieții, până pe 5 mai 2006, când s-a stins 
din viață, a fost o figura reprezentativă a culturii în 
România și nu numai, fiind și membră a Academiei 
Romane. (Sursa: RADOR (Răzvan Moceanu) 


Tecuciul literar-artistic 


> Livia CIUPERCÁ 


Academicianul Vasile Tărâţeanu, poet și jur- 
nalist, a plecat la cele veșnice luni 8 august 2022. 

Născut pe 27 septembrie 1945 în sa- 
tul Sinăuţii de Jos, raionul Hliboca, Regiunea 
Cernăuţi (Ucraina), Vasile 
Tărâţeanu a debutat editorial, în 
1981, cu Harpele ploii. 

Alte volume publicate 
(selectiv):Dreptul la  nelinis- 
te (Ujgorod, 1984); Linia vie- 
tii (Ujgorod, 1988); Teama de în- 
străinare (Chișinău, 1990); Litanii 
din Țara de Sus (Timișoara, Ed. 
Augusta, 1995); Litanii (laşi, 
1996); Pământ în retrage- 
re (Timișoara, Editura Augusta, 
1999); Si ne izbăvește pre 
noi (Timișoara, Editura Helicon, 
1999);  Dinafară (Timişoara, 
Editura Augusta, 2003); 
Ochean cu cioburi sângerânde (Cluj-Napoca, 
Editura Dacia, 2005);/nfern personal, ediţie bi- 
lingvă: în română si în franceză (lași, Editura 
Danaster,2005);Crucificat pe harta tării, Vasile 
Tărâţeanu — 60, volum omagial, (București, 
Editura Semne, 2005); Aruncarea zarurilor, in 
Colecţia Biblioteca Revistei „Convorbiri literare” 
(lași, Editura Timpul,2005); Orizonturi decapita- 
te (Timișoara, Editura Augusta, 2005); Degetelul 
salvator, versuri pentru copii, în colecţia „Biblioteca 
revistei Fágurel (Cernauti, Editura Zoloti Lytavry, 
2006); Cimitir ambulant (Rámnicu Sárat, Editura 
RaFet, 2008); Între spovedanie și rugă ( Ploiești, 
Editura Premier, 2013); Şi de o fi să mor (Râmnicu 
Sarat, Editura Rafet, 2014); Balantá rástignitá în- 
tre pământ și cer (Râmnicul Sărat, Editura Rafet, 
2015); O sută și una de poezii (București, Editura 
Academiei Române, 2018). 

Volumelor de versuri li se adaugă și două 
volume de publicistică: /luzii și lanțuri (Craiova, 

IN MEMORIAM 


VASILE TARÁTEANU 


Editura Scrisul Românesc, 2001) și Stâlpul de foc 
(Craiova, Editura Scrisul Românesc, 2007). 

În 1989, alături de alți scriitori români din 
Cernăuţi, Vasile Tărâţeanu a 
fondat Societatea pentru Cultură 
Românească „Mihai Eminescu“. 
Din anul 2000 a fost președin- 
te al Fundaţiei culturale „Casa 
Limbii Române” din Cernăuţi. A 
fost redactor-șef (director-fonda- 
tor și editor) al gazetelor româ- 
nești din Ucraina — Cernăuţi: Plai 
românesc (1990-1994), Arcasul, 
Curierul de Cernáuti, Junimea 
etc. 

Membru corespondent al 
Academiei Americano-Románe 
de Stiinte si Arte, membru al 
Uniunii Scriitorilor din Republica 
Moldova şi al Uniunii Scriitorilor din România — 
Filiala laşi, dar şi membru de onoare al Academiei 
Române şi director al Centrului Cultural Eudoxiu 
Hurmuzachi din Cernăuţi, Vasile Tărâţeanu a pri- 
mit titlul de Cetăţean de Onoare al Municipiului 
lași, în anul 2019. 

A fost un militant de frunte pentru limba 
română în Nordul Bucovinei, În anul 2000, pen- 
tru merite deosebite în studierea, editarea, pro- 
movarea sau interpretarea operei eminesciene, 
prin decret prezidenţial i s-a conferit medalia co- 
memorativă „150 de ani de la naşterea lui Mihai 
Eminescu”, iar în anul 2014 pentru întreaga activi- 
tate a fost distins cu Ordinul „Meritul Cultural” — în 
grad de Ofiţer, Categoria A — „Literatură”. 

Prin trecerea în Veșnicie, Uniunea Scriitorilor 
din România — Filiala lași a pierdut o voce impor- 
tantă a literaturii române contemporane. 

Dumnezeu să-l odihnească în pace! 


Tecuciul literar-artistic 


> Corneliu STOICA 


Dimitrie Hârlescu, de la nașterea căruia se 
împlinesc în curând 150 de ani, este unul dintre 
primii pictori români expresionişti, insuficient 
cunoscut marelui public, artist care a trăit cea mai 
fertilă perioadă din viaţa sa în oraşul Tecuci. 

S-a născut la 5 noiembrie 1872 în Fălticeni, 
judeţul Suceava, ca al patrulea copil al familiei 
lorgu şi Elena Hârlescu. Între 
1891-1897 studiază la Şcoala de 
Arte Frumoase din laşi, având ca 
profesori pe Emanoil Bardasare, 
C. D. Stahi, Sever Mureşanu 
ş.a. După absolvire este numit 
maestru de desen şi caligrafie la 
Gimnaziul clasic (ulterior devenit 
Liceul „Mircea cel Bătrân”) din 
Constanţa. Din 1901 predă şi la 
Institutul „Mircea Vodă”, şcoală 
comercială de gradul II. În acest 
oraş, Dimitrie Hârlescu îi cunoaşte 
pe lon Jalea şi pe Marius Bunescu, 
cărora le predă primele lecţii de 
desen şi pe care îi îndrumă spre 
cariera artistică. Între 1902-1903, 
1905-1906 şi 1911-1912 studiază la Academia 
Regală de Arte Frumoase din Munchen cu profesorii 
Johann Kaspar Herterich şi Wilhelm von Diez. Aici 
are posibilitatea să cunoască transformările artei 
din capitala Bavariei şi din alte centre culturale ale 
Germaniei. Pictura secesioniştilor Fritz von Uhde 
şi Max Liebermann, iar ulterior cea a norvegianului 
Edward Munh îl determină să renunţe la canoanele 
clasic-academice, orientându-se spre impresionism 
şi expresionism. Un timp, așa cum amintește 
Marius Bunescu în „Însemnările unui pictor” 
(Editura Meridiane, București, 1965, p. 60), a lucrat 
în același atelier cu acesta, Nicolae Mantu și D. D. 
Stoica, plătind modelul împreună. 

În 1904 debutează cu grafică în revista 
„Luceafărul” din Budapesta. La Munchen o 
cunoaşte pe pictorița Elena Rusu Mitrea, si ea 
aflată la studii, cu care se căsătoreşte la Tecuci, 

PROFIL 


DIMITRIE HÂRLESCU - UN DESTIN TRAGIC 


la 2 iulie 1906. Revenit la Constanţa ca profesor, 
rămâne aici până în 1907, când se transferă la 
Gimnaziul „Dimitrie Sturdza” din Tecuci şi apoi la 
Liceul „Gheorghe Rosca Codreanu” din Bârlad. În 
toamna anului 1909, neputând ocupa o catedră la 
Academia de Arte din laşi şi nici să se stabilească 
la Bucureşti, se reîntoarce la Tecuci, unde soţia 
sa îşi avea familia. Tecuciul, 
notează Gheorghe Macarie în 
albumul de artă monografic ce i 
l-a consacrat (Editura Meridiane, 
Bucureşti, 1986, format 19 x 16,5 
cm, 48 pagini, 51 reproduceri 
alb-negru şi color), „va fi martor 
al celei mai fertile şi originale 
perioade de creaţie (1907-1918). 
Funcţionează ca profesor şi un 
timp şi ca director al Liceului 
„Dimitrie A. Sturdza”. În 1917 
este mobilizat în echipa de artişti 
plastici de pe lângă Marele Cartier 
General din laşi, alături de lon 
Jalea, Corneliu Medrea, Nicolae 
Mantu, Oscar Han, Camil Ressu, 
Marius Bunescu, Aurel Băeşu ş.a. Participă cu 
lucrările „Parc de artilerie” şi „Prizonierii” la expoziţia 
artiştilor mobilizați, deschisă la 27 ianuarie 1918 în 
sala Şcolii de Belle Arte din laşi. La 23 noiembrie 
1923, într-un moment de dezechilibru psihic, 
s-a spânzurat chiar în clădirea liceului pe care-l 
slujea de atâţia ani. A fost înmormântat la Cimitirul 
„Eternitatea” din Tecuci. În 1967, Muzeul de Artă din 
Constanţa i-a organizat o expoziţie retrospectivă 
cuprinzând 71 de lucrări (39 pictură, 32 grafică), 
care mai apoi a fost deschisă şi la Tecuci. Am 
văzut-o la vremea respectivă și am scris despre 
ea în ziarul „Viaţa nouă”, Anul XXIV, Nr. 7098, 8 
octombrie 1967). Tecucenii îi cinstesc memoria prin 
atribuirea numelui său unei străzi. 

Ca pictor a expus din 1907 până în 1916 
la Tinerimea Artistică şi la Salonul Oficial, unde în 
1912 a fost distins cu Premiul II în valoare de 1000 


Tecuciul literar-artistic 


lei. Chiar de la debut, pictura sa a fost foarte bine 
apreciată, critica de specialitate văzând în el „un 
talent robust, o adevărată forţă printre artiştii noştri 
tineri” (B. Brănişteanu), un pictor ale cărui lucrări 
purtau „pecetea unei inestimabile originalitáti” (Max 


Dimitrie Hârlescu, Doi prieteni 


Jeanjaquet) şi care putea „să atace chiar cele mai 
aride subiecte” (Calendarul Minervei), un creator 
care folosea într-un mod personal invátámintele 
impresionismului şi expresionismului. 

Restrânsă şi insuficient cunoscută marelui 
public, opera sa cuprinde portrete, scene din viaţa 
cotidiană, peisaje marine şi urbane, compoziţii. 
Reprezentativ pentru creaţia sa, portretul permite 
să se urmărească evoluţia pictorului de la „poza 
academică”, rigidă, deprinsă în timpul studiilor 
ieşene, până la desprinderea totală de convențiile 
acesteia. Hârlescu este un bun psiholog iar 
rezultatele introspectiilor sale se răsfrâng în 
reliefarea vieţii interioare a personajelor, a unor 
trăsături morale ce le caracterizează („Portretul 
magistratului Marin O. Dumitrescu”, „Doamnă 
în fotoliu”, „Portretul profesorului Hilt”, „Portretul 
criticului de artă Marc A. Jeanjaquet”, „Portretul 
poetului George Tutoveanu”, „Baba Catinca”, „Chip 
de ţăran” etc). Aceeaşi stăpânire a artei portretului 
şi aceeaşi benefică acţiune a secesionismului 
munchenez şi a expresionismului pot fi urmărite şi 
în compoziţiile sale „Bunicul şi nepotul”, ,Cántáreti 
ambulanți”, „Jucătorul de maimuțe’, „Partida 


Nr. 65, serie nouă (anul 16) 2022 pag. 40 


de şah”, „Colt de cafenea”, „La gară”, „Sala de 
aşteptare”, „Prizonierii”. În acest din urmă tablou, 
expresie apăsătoare a fricii, a groazei de care 
sunt cuprinsi protagoniştii, Hârlescu foloseşte o 
tehnică a unghiularitátii, linii ascuţite sau sinuoase, 
pasta este aşezată în acorduri de verde-pământiu, 
brunuri-cenusii, ocruri întunecoase şi albastru 
stins. Spre deosebire de unii confrati ai săi, 
epigoni ai lui Grigorescu, ce pictau ciobánasi si 
ciobánite, ţigănci şi tigáncuse, evrei, scene idilice, 
Hârlescu aduce în pictura sa o viziune dramatică 
asupra vieţii, rezultat şi al condiţiilor în care a 
fost nevoit să trăiască artistul, al vieţii monotone 
din târgurile de provincie, al acelor „locuri unde 
nu se întâmplă nimic”. O dată cu aprofundarea 
psihologiei personajelor şi accentuarea elementului 
dramatic, Hârlescu realizează şi o mutație de la 
valorile sensibil-optice ale culorii la cele expresiv- 
psihologice ale acesteia. Tuşa dobândeşte 
dezinvolturá, nervozitate, preferinta cromatică a 
pictorului înclină spre acorduri de brunuri-verzui, 
galben lutos si griuri „murdare”, în stare sá exprime 
atmosfera de însingurare, recluziunea, tensiunile, 
să creeze o stare de spirit gravă. Alături de Lascăr 
Vorel, Dimitrie Hárlescu este unul dintre primii si 
valorosii pictori expresionisti români, artist care într- 
un alt mediu decât cel al provinciei, cu o adevărată 
emulatie artistică, ar fi putut să aibă cu totul un alt 
destin. 


Dimitrie Hárlescu, Táran (unul din cei multi) 


Tecuciul literar-artistic 


> Livia CIUPERCÁ 


Cu tristețe, aflăm că ne-a părăsit încă un 


confrate scriitor, DAN PLĂEȘU. De ce așa de 


repede? Posibil, „gândul să fi obosit din cauza 
drumului lung făcut între cele 
două lumi”, așa cum se exprima 
unul dintre personajele sale... 
într-o proză recentă! 

Acum, în aceste clipe 
îndoliate, toţi cei care l-am 
prețuit si îi cunoaștem opera 
literară, ne dorim ca sufletul 
său care se înalță în Împărăția 
Cerurilor, întru nemurire, să 
ajungă o Floare în Grădina 
Raiului. 

să recunoaștem, 
Dan Plăeșu este cunoscut, 
deopotrivă, ca jurnalist si 
membru al Uniunii Ziariștilor 
Profesioniști, dar și ca scriitor 
și membru al Uniunii Scriitorilor 
(1994). 

Imediat după absolvirea Facultăţii de Litere 
din Bucureşti, Dan Plăeşu şi-a făcut ucenicia la 
două cotidiene judeţene: „Libertatea” (Brăila) 
şi „Viaţa liberă” (Galaţi), ca secretar general de 
redacţie. Repartizat la departamentul ,social” al 
ziarului „Viaţa nouă”, va cunoaşte foarte repede 
pulsul vieţii, confruntându-se cu realităţi diverse 
din zona de la Dunărea de Jos. 

Printr-o implicare  nedisimulată, după 
modelul ¡naintasului Tudor Arghezi, tânărul 
jurnalist va divulga morbiditatea socialului în 
vârf de tepusá, nu rareori, veninoasá. Cureluşa 
verbalului său, ca orice cureluşă, nu va deveni 
cnut rusesc, dar, oricum, o cureluşă confecţionată 
dintr-o piele ce s-a dorit pe măsura maeștrilor săi... 

Debutul său jurnalistic va fi de bun augur, 
cu articolul „Grădinile de vară ale oraşului îşi 
aşteaptă oaspeţii” („Viaţa nouă”, Gl/26.04.1966). 

IN MEMORIAM 


DAN PLĂEŞU 


O FLOARE ÎN GRĂDINA RAIULUI 


Dan Plăeşu va demonstra că „societatea 
este organizată pentru viaţa în vileag”, că „vileagul 
este însăşi realitatea”, fie ea comună, ascunsă sau 
imaginară, iar prin investigaţie 
şi subtilă cercetare, ea poate 
deveni „obiect de cercetare”. 

Aceasta şi-a dorit, şi 
aceasta a reuşit, astfel încât 
textele sale să devină un 
„receptacul al adevărului” 
(Alexandru Dragomir). 

Deşi a debutat ca poet, 
vom remarca, cu surprindere, 
că, brusc, scriitorul renunță la 
tonalitățile lirice, în favoarea 
prozei si a dramaturgiei — cu 
vibrante succese, pe scenele 
din Brăila, Galați, București etc. 

Concomitent, Dan Pláesu 
își va exersa condeiul si în „note 
de călătorie”, „note de lector”, 
cronici de film, ba chiar și ca epigramist și fabulist. 

În tabletele, foiletoanele, romanele, schițele 
sale, autorul picură umor și ironie din belșug. Un 
umor trist, abătut, distanțat de ceea ce furtunile 
acestui timp ne-mpresoară. Într-adevăr, mult, mult 
prea multă tristețe străbate-n universul naratologic 
imaginat. 

De la primul său roman, Veghea (1985) 
și până la Adevărul despre Adam (2013) și 
miniromanele ,insolite” din Ráspántiile (2017) 
și Garsoniera lu’ ĂI Bătrân (2021), Dan Plăeșu 
demonstrează că este un neîntrecut moralist. 

Tonalitátile auctoriale pulseazá în liniară 
solemnitate, dominând goliciunea și pustietatea 
singurătăţii. La hotarul dintre cele două tărâmuri, 
tăcerea refuză odihna, liniștea și împăcarea. 

Regulile etice pe care le promovează 
prozatorul Dan Pláesu sunt împlantate în 
universuri epice, la graniţa dintre real și ireal. 
Trufia, minciuna, duplicitatea, falsitatea etc... 

(într-un cuvânt, răul universal) sunt evidenţiate 
fără putinţa de a le și frânge. Câtă dreptate are 
Nicolás Gómez Dávila: „Principiile sunt punți 
peste revărsările neașteptate ale unei vieţi”! 

În concepția sa, ființa umană este 
frământată de un ocean de îndoieli. Cuvântul se 
frânge, este neliniștit și își pune întrebări despre 
viață, cuplu, fidelitate, dăruire familială etc. 
Remarcăm prozatorului un stil care-l definește, 
printr-o abordare naratologică care descinde într- 
un spațiu transcendent, ascutind toate simţurile 
noastre. Desprinderea de real urmărește un scop 
bine definit 

Când tăcerea se-nfráteste cu singurătatea, 
cuvântul are puterea să străpungă timpul și locul 
desfășurării acţiunii: „Vocea mă surprinse, privii în 
jur, eram singur” (Reîntâlnire cu actorul Mișu). 

Gânduri „verzi-albăstrii”, multă tristeţe și 
nostalgie tresaltă, întru conștientizare, în proza 
ultimilor săi ani. Posibil, fine avertismente către 
noi, cititorii lui fideli! 

Pe 25 noiembrie, anul acesta, jurnalistul și 
prozatorul Dan Plăeșu și-ar fi sărbătorit 81 de ani, 

frumoși, si demn, asa cum i-a fost și viața. A fost un 
caracter integru, un intelectual stilat, un vertical. A 
trăit demn și la distanță de tumultul zgomotos și 
intoxicat de fake news-uri. 

A fost chemat la Ceruri, vineri, 19 august 
2022. Cei care i-au fost aproape, îi vom simți, fizic, 
lipsa, dar, avem încredințare, el rămâne printre 
noi, mai ales, prin opera sa care va trăi o nouă 
viață. 

Și tot scriitorul ne mângâie amintirea, în 
miniromanul Garsoniera lu’ ĂI Bătrân (2021), 
repetând, pentru noi, în soaptá: „Atunci când 
noi, oamenii, murim, sufletele noastre devin niște 
fluturasi cu aripi ca petalele de flori”. 

Și zboară, și zboară, până la fiecare dintre 
noi, cu rugămintea de a nu-l uita... și mai presus 
de orice... cu invitația de a-i lectura opera. 

Filiala Sud-Est a Uniunii Scriitorilor din 
România (cu centrul la Galaţi) are o nobilă misie 
- de a-i promova opera printr-o ediţie integrală. 

Proza epică a lui Dan Plăeșu se cuvine 
cunoscută. 

Drum spre lumină, Om Bun! 

GELLU NAUM 


(1915-2001) 


La Intálnirea fetelor 

spre toamnă mă pomenesc cu un câine venit de cine ştie unde îl primesc în curte îi pun numele 
Rătăcitu îi dau pâine şi apă nu se atinge de nimic 

când îi dau boabe la păsări vine şi ciuguleşte apoi se duce în grădină mănâncă foi de varză pesemne 
că în rătăcirea lui s-a învăţat cu boabe şi verdeţuri 

în plus are o boală urâtă i-a căzut tot părul se scarpină întruna murdăreşte cerul şi pământul 

vine îngerul îşi strânge aripile ca să intre pe poartă “e o boală molipsitoare”zice “trebuie omorât altfel 
îmbolnăveşte vitele” 

scrie ceva într-un catastif 

îmi dă otrava în privată 

vine o noapte de iarnă se răcise soba aud un geamăt şi un mărâit urât ca din altă lume pun ceva pe 
mine iau felinarul şi ies cerul străluceşte stelele sar prin pomi “o fi gemut oaia” îmi zic 

intru la ea lepádase istovită pe nişte paie Rătăcitu îi hăpăia mielul mort mârâia cumplit iau lanţul şi-l 
lovesc îmi sfásie palma colții lui trec dincolo sângele curge gárlá 

vine Îngerul mă leagă cu o cârpă “trebuie să te duci la injecții” zice “n-am ce-ţi face sá nu fie turbat” 

mă duc la injecții mai întârzii pe acolo câteva zile vine Îngerul îşi strânge aripile “l-am omorât” zice 
“i-am tăiat capul pentru analize să ştii că nu era turbat numai furios” îşi desface aripile şi pleacă 

vine primăvara florile prunilor curg peste mine stau pe un lemn afară în noaptea neagră mă gândesc 
pe unde o fi putrezind trupul cel fără de mormânt al lui Rătăcitu 

şi iată că vine sufletul lui negru şi uriaş acoperit cu păr lung despletit ca al mireselor frumoase vine 
din beznele prin care a rătăcit şi se culcă la picioarele mele vrea sá mă lingă pe ochi 

întunericul ne ajută să ne privim faţă în faţă 

» Andrei PLEŞU 


De ceva vreme, o înclinație pre- 
testamentará má determină să-mi inventariez 
și organizez arhiva proprie. Dau peste tot soiul 
de documente (parte din ele uitate), cu a căror 
risipire, sau pură ignorare, nu pot fi de acord. În 
abundenta corespondenţă pe care am recuperat-o 
din sertare vechi am găsit și scrisoarea de mai 
jos, primită în 1987, de la Nicolae Steinhardt. 
O fac publică, pentru că se referă la un articol 
celebru al Părintelui Nicolae despre „catharii“ de 
la Păltiniș. Textul articolului a fost masiv folosit în 
epocă de toți cei care aveau ráfuieli personale cu 
„Păltinișenii“. Mi se pare cu atit mai interesantă 
scrisoarea de mai jos, cu cit dezvăluie încă o dată 
virtuțile sufletești și intelectuale ale minunatului 
monah de la Rohia. Un capitol semnificativ de 
istorie contemporană... 


Rohia, 17 august 1987 
Dragă Andrei, 


Am citit d'un trait Epistolarul. Impresia mea: 
e un volum amuzant și înduioșător. Amuzant și 
înduioșător: pentru că îi dovedește, cum nu se 
poate mai limpede, pe intelectuali a fi copilárosi, 
susceptibili, supărăcioși, ușor vulnerabili, puricători 
de vorbulite și totodată atit de culti, de voitori de 
bine si de desăvirșire, de robiti concupiscentei 
cunoașterii! 


Acum, pro domo: 


Deși textul meu ,Catharii mă demască și 
pe mine susceptibil, băgăcios, nedrept, agitat, 
vanitos, e bine să știi că am și circumstanțe 
atenuante: eu nu am fost arestat în 1959. Am fost 
chemat în Calea Plevnei colț cu Ștefan Furtună 
(sediul Securităţii anchetatoare) în stare de 
libertate și mi s-a propus, pe tonul cel mai afabil, 
să fiu martor al acuzării. Am refuzat și am asumat 
riscul unor grele consecinţe: lăsarea acasă, singur, 
a tatălui meu în vîrstă de 82 de ani, cu o pensie 
foarte mică și suferind. (El, de altfel, fie iertat și 

ESEU 


ANEXĂ LA EPISTOLAR DESPRE 
„CATHARII“ DE LA PĂLTINIŞ 


binecuvíntat, m-a îndemnat cu asprime — căci 
Securitatea îmi acordase trei zile de gîndire — să 
nu șovăi și pentru nimic în lume să nu accept a fi 
martor împotriva lui Dinu (Constantin Noica, n.m., 
A.P), pe care îl cunoștea, aprecia și respecta, 
îl găzduisem de citeva ori la noi, cînd venea 
clandestin în București, de la Cîmpulung.) 


Amintirea acestei fapte bune și corecte și a 
riscului asumat (și împlinit: 13 ani muncă silnică) 
mi-a lăsat, vai, în inimă și suflet, un simtámínt 
(o undă) de satisfacție, de recunoștință față de 
Dumnezeu, care m-a călăuzit, de tatăl meu care 
nu mi-a dat voie să săvirșesc o infamie și de 
Dinu, căruia îi datorez condamnarea și anii de 
închisoare (în timpul cărora m-am botezat). Dinu 
a jucat un rol covirșitor în biata mea ratată viață: 
el a fost unealta prin intermediul căreia Domnul 
mi-a îngăduit să mă botez și tot el mi-a aflat Rohia 
și m-a îndemnat cu stăruitoare prietenie să o 
vizitez si să încerc a-mi găsi acolo un sálas si apa 
odihnei. 


Fii intelegátor și iertător: natura omenească 
fiind așa cum e, cum s-ar fi putut ca amintirea 
unei fapte bune (și chiar glorioase — refuzul de a fi 
martor al acuzării într-un proces unde Securitatea 
era absolut sigură că voi fi bucuros a figura ca 
martor al acuzării: îți dai seama: un jidan în fața 
lotului „intelectualilor mistico-legionari“), într-o 
viață bogată-n păcate, urițenii si cedári, sá nu 
lase oarecare urme de vanitate? Drept care și o 
doză de vanitate, nu anevoie vulnerabilă, precum 
si o doză de vexatiune văzînd că, în Jurnal, cei 
care l-au urmat pe Noica în închisoare, cei care 
se considerau atît de legaţi de el, pentru care el a 
însemnat atît de mult, nu sînt pomeniti și nici nu se 
face o cît de mică aluzie la ei! (Să ne închipuim că 
Robespierre ar fi izbutit să învingă Conventiunea, 
să fi răsculat Comuna Parisului, să fi scăpat cu 
viață și apoi să nu fi luat aminte la Le Bas, să-l fi 
ignorat!!) 

Ei, dar am si eu consolarea mea: nu-s 
pomenit în Jurnal (nici eu, nici ceilalţi ca mine, 
nici Mihai Rădulescu, mort — sinucis?! — la 
Securitate), dar numele meu figurează într-un text 
care, ca putere ontologică ori dantescă, întrece cu 
mult Jurnalul: numele meu de diletant al culturii 
si de ratat al vieţii figurează primul în dosarul 
Securităţii pe lista celor pe care Noica i-a declarat 
a fi „cei cu care se frecventează“ și prietenii săi. 
Primul! Cum, așadar, de nu aș fi îngăduit a cere 
să mi se ierte atit de omeneasca (amuzanta, 
înduioșătoarea) susceptibilitate. 


Și te mai rog, dragă Andrei, să fii încredinţat 
că referirea mea, poate deplasată, la Darmstadt 
etc. (e vorba de o aluzie a Părintelui Steinhardt 
la „Școala de Înţelepciune“ fondată la Darmstadt, 
în anii '20 ai secolului trecut, de Hermann von 
Keyserling, n.m., A.P.) nu a fost făcută cu intenţia 
de a te jigni printr-o aluzie malitioasá si de foarte 

prost gust. Am și eu, ca tot neofitul, crize de purism 
ortodox! 

Dumnezeu să ne ierte pe toți! Privească- 
ne pe toţi Hristos cu íngáduintá, zîmbind ușor si 
blajin, dînd din umeri și grăind: lartă-i, Tată, pre 
cei ce, în naivitatea lor, se doresc desávirsiti și 
se închină, cu bune intenții, idolilor denumiți de ei 
Cultură, Filosofie și Scris. 


Cu sinceră, aleasă, statornică și admirativă 
afecțiune, 


smeritul monah Nicolae 


P.S. Dacă ti se va ivi prilejul, nu má 
împotrivesc citusi de puţin luării la cunoștință de 
către Dinu a prezentei. 


Din arhiva privată a lui 
Andrei Pleșu 


Foto: Valeriu Precupanu 

> Marin NĂSTASE 


La 21 iulie 2022 se împlinesc doi ani de 
când sculptorul Relu Anghelutá a plecat Dincolo, 
printre astre, să-și continue nemurirea în veșnicie. 
În cei 64 ani câta trăit s-a dovedit a fi un adevărat 
OM, modest, blând, muncitor, fire deschisă și 
generoasă, un mare iubitor de viață și cu un talent 
artistic copleșitor. 

La sfârşitul lunii octombrie 
2013, doi artişti plastici gáláteni 
au deschis la galeria „Nicolae 
Mantu” din Galaţi o expoziţie de 
pictură şi sculptură, sub genericul 
„Un duet autumnal”. Este vorba 
de pictorul Sterică Bădălan şi 
sculptorul Relu Anghelutá, doi 
artişti de succes, care au ajuns pe 
acele piscuri ale împlinirii artistice, 
că respiră acolo aerul tare, dar 
rarefiat, al consacrării şi că fiecare 
îşi urmează cărarea proprie a 
personalităţii artistice, croită din 
greu cu penelul sau dalta, după 
atâtea căutări şi eforturi. Lucrările lor au ajuns 
în colecţii publice şi/sau particulare, din ţară şi 
străinătate, iar Relu Anghelutá a realizat lucrări 
monumentale, amplasate în municipiul şi jud. 
Galaţi, dar şi în Italia, la Roma. 

La o primă vedere de ansamblu asupra 
sculpturilor din acea expoziţie, mi s-a conturat 
concluzia că toate acele lucrări transmit 
privitorului o suită de stări metafizice în faze de 
transcendente, transfigurate în marele circuit 
viatá-moarte-viatá, tulburátoare expresie plasticá 
a tainicului Joc Divin. 

Relu Anghelutá este un poet liric, prin 
excelentá reflexiv, dar deosebit de sensibil, care 
a ales lungul drum al esentializárii, deschis în 
sculptura románeascá de marele Bráncusi. El 
a mers mai departe pe acest drum, recurgánd 
în lucrările sale la o metaforizare complexă, ca 
să pătrundă în acele taine spirituale, intuite în 


4-A RELU ANGHELUT 

IN MEMORIAM 


Ă - UN SCULPTOR GENIAL 


(1956-2020) 


stările şi transfigurările metafizice din binomul 
Universului: Spirit-Materie. 

Lucrările sale din această expoziţie, sub 
raportul dimensiunilor, sunt adevărate bijuterii 
sculpturale, migălite din marmură, piatră, bronz 
şi alte metale, multe din materiale combinate 
(marmură-metal, marmură-piatră, 
unele suprafeţe acoperite cu foiţă 
de aur). 

Cât priveşte tehnica lor de 
realizare, sunt silit să constat că 
aceste lucrări poartă vălul inefabil 
al măiestriei, care ascunde cu 
eleganţă, atât efortul artistului, 
cât şi arsenalul său tehnic folosit. 
Sculpturile oferă privitorului 
formele miraculoase ale 
materialelor modelate şi dresate 
de mâinile si uneltele artistului, 
încărcate cu o multitudine de 
sensuri şi înţelesuri. Încerc, 
totuşi, să pătrund în intimitatea 
creaţiei sale. Cred că transpunerea ideilor 
sale artistice în „carnea” materialului din care 
„extrage” sculptura, o face în funcţie de natura 
acelui material, de structura, forma, culoarea 
şi caracteristicile lucrative ale acestuia. De 
toate aceste particularităţi va ţine seama şi la 
transferarea simbolurilor şi mesajelor, pe care 
lucrarea finală trebuie să le transmită privitorului. 
Îmbină în mod fericit marmura translucidá- 
verzuie, cu metalul (bronz, aluminiu, fier şi foita 
de aur), fiecare material având simbolistica şi 
mesajul său specific. Formele materialelor în 
ansamblul lucrării, dispuse în anumite planuri şi 
într-un anumit echilibru de forţe, creează efecte 
antagonice în jocul dialectic al mesajelor, dând 
forţă metaforică respectivelor sculpturi. La rândul 
ei, culoarea şi structura materialului, narează şi 
exprimă sentimente, stări, atitudini. Ex. culoarea 
verzuie a marmurei translucide exprimă viaţa şi 


Tecuciul literar-artistic 


energia ei pozitivá, bucuria, vitalitatea. Aluminiul 
Şlefuit, patinat, exprimă energia negativă, 
forțele malefice dezlántuite. Chiar şi jocul liniilor 
structurale ale materialelor sunt folosite de artist 
pentru redarea de sentimente şi stări. 

Privite astfel, cele peste douăzeci de lucrări 
ale sale nu mai par sculpturi. Ele sunt ,poeme” 
sculpturale, mai precis, fragmente dintr-un mare 
poem metafizic, întrucât toate sunt legate tematic 
cu un fir invizibil, purtat de leit-motivul SFEREI, 
ce semnifică acel „CUVÂNT de la început”, din 
care s-au creat toate cele văzute şi nevăzute 
din Univers. Acest poem poate fi intitulat „Elogiul 
Creaţiei”, în care, „CUVÂNTUL-SFERĂ” este 
purtat(ă) de Creator prin infinit, în transcedentale 
stări metamorfice. Prima sa stare metamorfică 
este chiar forma ovoidă, a oului primordial, 
semnificând apariţia vieţii din materie. 

Ca introducere în această epopee a 
Creaţiei, poate fi considerată sculptura intitulată: 
„Metamorfoză”, unde apare din lăuntrul ei 
misterioasa Sferă, transfigurată în oul primordial, 
anunțând preludiul unui joc al infinitelor 
transformări ale materiei în diferite forme de 
viaţă, pe care Dumnezeu le învăluie cu lubirea şi 
Lumina sa. Dar procesul acestora este reversibil. 
Şi ce poate fi mai misterios decât acest proces al 
infinitelor transformări reversibile, ale materiei şi 
vieţii din Univers, jocul tainic al Creatorului, prin 
care Cuvântul Său - Sfera de Lumină şi lubire - se 
transmite la înfinit prin infinitul universului. 

Tocmai această „poveste” ne transmite 
SFERA lui Relu Anghelutá în ,trecerile” sale prin 
diferitele faze ale jocului divin, reprezentat în fiecare 
sculptură, într-o anumită ipostază metamorficá. 

Povestea Creaţiei poate fi grupată pe cicluri, 
aşa cum a ,vázut” artistul această miraculoasă 
epopee divină, transpusă în sculpturile expuse. 
Voi încerca să pătrund în misterele acestor cicluri 
imaginate de sculptorul Relu Anghelutá. 

Astfel, în „Geneza |” sfera începe a se 
desface precum petalele bobocului de trandafir, 
explodând în mirifice curbe şi sinuase adâncituri, 
în alternante de plinuri şi goluri. În „Geneza |!” şi III 
sunt redate alte forme fascinante de apariţie a vieții. 
Ca apoi, în sculptura „Începutul”, Sfera să ia forma 
găoacei din care iese puiul, superbă metaforă a 
Vieţii. Mai departe, în cele două sculpturi intitulate 
„Miraco!” | şi II, Sfera se transfigureazá în insolite 
şi surprinzătoare metamorfoze ,materie-viatá”. 
„Cămaşa” din metal (semnificând ,materia”), 
protejează marmura translucidă cu reflexe verzi- 
albăstrii (semnificând Spiritul Divin al Sferei). În 
şi din materie răsare ,viata”, dând viaţă materiei, 
proces metamorfic care este reversibil. Tocmai 
această reversibilitate a procesului ,viatá-moarte- 
viaţă” reprezintă miracolul jocului divin, repetat la 
infinit. 

De altfel şi în celelalte sculpturi, binomul 
metal-marmură indică această reversibilitate 
a stărilor metafizice în fază de transcendentá, 
transfigurate în mesajul „viaţă-moarte-viaţă”, 
tulburătoare expresie plastică a tainicului joc divin. 

În alte trei lucrări: „Germen”, „Mugur” şi 
„Fructul oprit”, artistul dezvăluie câteva mistere ale 
Vieţii, în care Sfera divină intră-n jocul metaforic al 
binomului ,materie-viatá”. În lucrarea „Germen”, 
sfera este metamorfozată într-o surprinzătoare 
formă sâmbure-ou, al cărei mister îl sugerează 
atât forma cât şi textura marmurei cu diafane 


Geneză |, II şi III 

structuri ovoide. Ea protejează „spiritul divin” (din 
metal aurit), care poartă germenele repetabilei 
vieţi, sugerată de multiplele nervuri ovoide... 
O generoasă expresie plastică sculpturală a 
cunoscutei metafore „mirabila sămânță”, redată 
atât de frumos de combinaţia marmură-metal 
aurit! 

În lucrarea „Mugur”, sfera divină ia formele 
delicate şi gingaşe ale mugurelui ce explodează 
în curbe elegante. De observat că, de la bază, 
pleacă cele trei curbe fundamentale ale Sfintei 
Treimi, multiplicatá în alte ,treimi” din creşterea 
mugurelui. lar mugurele vieţii are suport materia 
telurică. Cele trei sculpturi degajă atâta graţie, 
eleganţă şi mister, care încântă şi emotioneazá 
privitorul, făcându-l să vibreze la cote înalte de 
extaz. 

În cele două lucrări „Eden l” şi „Eden II”, 
sculptorul sugerează prin curbele spiralate din 
marmură translucidá-violacee, cu reflexe albástrii, 
placate cu foiţă de aur pe spirale, grădinile 
suspendate din cer, locul de veşnică şedere al 
spiritelor alese. O redare metaforică a idealului 
spiritual, dar şi artistic. 

Însă mecanismul jocului divin din binomul 
„materie-viaţă”, transfigurat în ciclul ,viatá-moarte- 
viață” este descris cu mult farmec şi măiestrie 
în câteva lucrări, unde Sfera-Cuvânt trece prin 
ipostazele: „Simbioză”-„Dezlănţuire”-,„Supliciu”- 
»Rugá”-,Sperantá”-  ,Purificare”-,Regenerare”, 
ca apoi sá sfârşească în acel „elogiu al vieţii” din 
lucrările ,Simfonie” şi „Veşnicie”. 

În „Simbioză”, spiritul şi materia protectoare 
„ard” împreună, sugerând focul vieţii în ipostaza 
de trecere” prin timp, dinspre viaţă către moarte, 

proces în care limbile de foc ale trecerii sunt 
îndreptate către „sus”, omagiind Creatorul. 

Dar, impulsul sferei dezlántuie materia în 
impetuoasa crestere-dezvoltare din sugestiva 
lucrare ,Dezlántuire”, unde aluminiul („materia”) 
mângâie sfera de marmură translucidă- albăstrie 
(„spiritul divin”) şi explodează în curbe unduitoare, 
dar contorsionate de maleficul teluric, săltând 
cutezător spre acel „sus” spre care tinde. Aici 
este explicit jocul dialectic, antagonic, dintre 
spiritul divin din materie şi „materia” (aluminiul 
şlefuit-patinat) ce poartă energii malefice cu 
punctele negre ale păcatului, transferate vieţii în 
dezlănţuirea sa. 

Totuşi, procesul vieţii poartă în el germenul 
morţii, pentru că, în definitiv, viaţa nu este altceva 
decât „călătoria” materiei printr-un îndelungat 
şi dureros fenomen de trecere în moarte, 
momente când materia suferă cumplitele dureri 
ale  degradării-descompunerii. Sfera divină 
din lăuntrul materiei ia forma lacrimei-picáturi, 
evocând bacovianul vers: „aud materia plângând”. 
O superbă metaforă cu o reprezentare plastică 
magnifică în sculptura „Supliciu”. 

Calvarul durerilor din curgerea lacrimei 
naşte ruga înălţată Creatorului, pentru îndurare. 
Şi artistul reuşeşte să redea uimitor de sugestiv 
acest moment, când binomul „spirit-materie” 
este metamorfozat într-un monolit marmoreean, 
contorsionat în curbele echilibrate armonios, 
ale unui sistem de plinuri şi goluri, sugerat 
tot cu Sfânta Treime la bază, către care, tot 
ansamblul sculptural este direcționat în atitudinea 
de căinţă şi rugăciune. Aici, ,Rugáciunea” 
brâncuşiană, metaforizată în atitudinea braţelor, 


Începutul 


Miracol | şi II 

la Relu Anghelutá, prin esentializare se transferá 
sentimentul si atitudinea rugii însăşi materiei, 
contopită cu spiritul într-o anumită stare 
metafizică. Doar suportul sculpturii, prin structura 
materialului, sugerează că fenomenul se petrece 
aici pe pământ. 

Fenomenul acesta este deosebit de 
complex. De aceea artistul a ,trecut” spiritul prin 
alte trei faze misterioase, redate în sculpturile: 

„Speranţa”, unde, din binomul spirit-materie 
răsare credinţa spiritului că este nemuritor. Lujerul 
speranţei se ridică vertiginos din sfera spiritului, 
existentă vremelnic în simbioza sa cu materia, din 
faza vieţii pe pământ. Ansamblul sculptural este 
uluitor: din materia intrată-n degradare, alergând 
spre moarte, lujerul speranţei ridică spiritul în altă 
stare metafizică a vieţii, proces în care însăşi 
materia susţine şi protejează viaţa. 

„Purificare”: aici, artistul realizează 
„trecerea” în altă stare metamorfică a spiritului si 
„Regenerare”, unde spiritul renaşte din moartea 
materiei care l-a purtat în viaţa, trecută în moarte. 

Şi acest joc divin al Creatorului sfârşeşte 
(fiind reluat la infinit), într-un „apogeu al creaţiei”, 
redat în curbele miraculoase ale lucrărilor 
„Armonie” şi „Simfonie”, ce curg prin echilibrate 
spirale, trecute prin plinuri şi goluri marmoreene. 
Si aici, de observat prezenţa sfintei Treimi în jocul 
delicat al curbelor. 

Astfel „povestea” se topeşte în mesajul final 
redat de sculptura „Veşnicia”: acesta e jocul divin 
al spiritului cu materia! 

Acestea sunt mesajele pe care mi le-au 
transmis lucrările lui Relu Anghelutá din această 
expoziţie! Și cred cu certitudine că artistul Relu 
Anghelutá a ajuns pe acea culme a creaţiei, 
numită măestrie, reuşind să realizeze capodopere 
sculpturale, care merită a fi cumpărate, atât de 
colecţionarii cu posibilităţi financiare, cât si de 
oricare muzeu care se respectă. Pentru că aceste 
sculpturi uimitoare sunt lucrări de referinţă în arta 
vizuală românească, de care se va ţine seama în 
viitor. Sunt sigur. 

> Lucian IONIŢĂ 


Nicolae Breban este creatorul unor lumi 
posibile dar improbabile, sondând adâncul psihicului 
uman, tenebros, întunecat, dionisiac, aproape 
fantastice dacă nu magice, realiste în felul lor, 
creând astfel o tipologie unică în romanul românesc 
contemporan, cu o categorie largă de personaje 
memorabile: Francisca, Miloia, doctorul Minda, 
doamna lamandi, anticarul Pamfil, 
E.B., copilul Herbert, Lelia sau 
Traian-Liviu Grobei. 

În absența stăpânilor, cel 
de-al doilea roman a lui Nicolae 
Breban, este compus din trei parti 
distincte, Bătrâni, Femei, Copii 
(Oglinzile carnivore), ca într-o 
simfonie bethoveniană, străbătute 
de la un capăt la altul de un fir 
roșu, temă predilectă a romanelor 
brebaniene, relaţia dintre stăpâni și 
slugi, ideea tipic nietzscheană. 

Bătrânii, aflați la amurgul 
vieţii, sunt într-o căutare perpetuă 
a locului, a unui loc pierdut în 
societate, odată ce decrepitudinea 
și abjectia bătrâneții îi detronează 
din poziția de stăpâni. O răutate maladivă pune 
stăpânire pe ei, un duh necurat ce îi obligă să acţioneze 
ca la ordinele unui păpușar, relaţiile dintre aceștia 
realizându-se conform unor scheme prestabilite, pe 
trasee de dinainte pregătite, datorită unui imobilism 
fizic și psihic ce cuprinde aceste suflete moarte. 

Protagonista celei de-a doua părți, E.B., 
aflată la porţile maturității, scrie un jurnal, unde își 
reprezintă, ca într-o oglindă, prin tehnica misse en 
abyme, realitatea mult dorită, adevărata viaţă a ei, 
care trebuie să se înfăptuiască și în realitate. Spirit 
inflexibil, imobil și fix, chiar rigid, E.B., nu poate face 
nicio concesie, caracteristică a spiritelor tari, a celor 
puternici, ceea ce o va duce la sinucidere, la o dublă 
sinucidere, prima de sorginte spirituală — căsătoria cu 
doctorul Subu, și cea de-a doua sinuciderea fizică, 
ca răspuns la neputinta eroinei noastre de a accepta 
și înțelege dragostea paradoxală ce i-o poartă lui 

ESEU 


VOCAȚIE ŞI LIBERTATE ÎN ROMANELE LUI 
NICOLAE BREBAN 


Catargiu-tatăl, lăsându-o dezarmatá în brațele 
acestuia. 

Cea de-a treia bucată prezintă întâmplări din 
viața unui copil precoce, Herbert, ce își descoperă 
sieși lumea, fascinat de primele pulsiuni sexuale, 
încercând sá le înțeleagă. El este un viitor stăpân, 
menit să domine și să conducă, de aceea experienţele 
îi sunt necesare pentru maturizare. 

Cele trei părţi ale romanului 
În absența stăpânilor compun si 
descompun viața unor personaje 
memorabile: E.B., Herbert, doamna 
lamandi, colonelul  Pleșoianu, 
ce încearcă să se regăsească 
într-o lume ostilă, terorozantá, 
dominată de pulsiuni. Formulă 
romanescă inedită, romanul este 
scris într-un stil alert, viu, fără 
marile burti narative atât de tipice 
scrisului brebanian si poate fi citit 
astăzi ca o mostră de imaginaţie 
scriitoricească tipică romanului 
scris în anii '60 ai secolul XX, 
păstrând în paginile sale marile 
teme ale romancierilor din perioada 
amintită: tema micilor oraşe de 
provincie cu personaje aflate în căutarea unui ideal 
într-o lume care și-a pierdut idealul; trasee initiatice; 
tema întoarcerii acasă sau în timp; confruntarea 
cu proprii demoni; insertia eseistică; tema esecului 
existențial (E.B. si Grobei, văzuți dintr-un anumit 
punct de vedere, par a fi doi ratati); tema relațiilor 
dintre adevăr, îndrăzneală, eroare, lasitate; raportul 
dintre revoltă si valoare, dintre putere si adevăr. 

Bunavestire este un roman al vocației, al 
căutării disperate a unui sens într-o lume care și-a 
pierdut sensul. Romanul devenirii lui Grobei, Eroul 
acestei povești extraordinare se desfășoară ca un 
carusel al oglinzilor cu corpuri poliedre care reflectă 
personajul principal diferit, fie monstruos, gigantic, în 
chip de lider incontestabil al unei secte religioase, ca 
un adevărat Apostol Pavel cu rolul de a definitiva cultul 
si doctrina dispărutului Mihai Farca, fie ,descárnat”, 
golit de sens, micșorat până la dispariţie, în chip de 

jalnic ratat, patetic logodnic incornorat, reprezentativ 
pentru mica și meschina burghezie a Provinciei. 

Vocea naratorului heterodiegetic prezintă 
un univers străin de el însuși, dar pe care-l privește 
cu o simpatie nedisimulată. Grobei este un anti-erou 
al timpurilor moderne, pornit să cucerească lumea, 
nu pe un cal înaripat, ca în basme, ci cu tranzistorul 
său (simbol al modernității secolului XX, astăzi uitat 
datorită telefoanelor inteligente) și cu servieta sa de 
merceolog, veșnic pe drumuri, ocupat și preocupat 
de o sumedenie de activităţi culturale care să-l 
desăvârșească pe el, „descărnatul”, ,berbecutul cu 
ochi mari”, umilul merceolog din Caransebeș. Evident 
că nu va cuceri lumea, dar va fi cucerit de o Idee, de o 
vocaţie, am putea spune chiar religioasă într-o lume 
laică, desacralizatá, profaná. El este un ales dintre 
cei multi, ,umiliti și obiditi”, un ales al zeilor, fapt banal 
sau întâmplare extraordinară care îl va propulsa în 
aventura vieții lui. 

S-a spus despre roman că este prost scris, cu 
poticneli și imense burti narative care dezorientează 
pe cititor. Toate acestea tin de un anumit stil, 
brebanian să-i spunem, pe care scriitorul Nicolae 
Breban și-l asumă până la capăt, fără echivoc, 
exprimat în Confesiunile și Amintirile sale literare. 
Totul tine de o anumită tehnică a autorului care 
plonjează în discursul narativ cu un teribil curaj, 
contopindu-se cu cu discursurile personajelor sale, 
aproape identificându-se cu ele. Este vorba, așa cum 
bine a spus Nicolae Manolescu, de o ,grobeizare” 
a naratorului, acesta preluând, până la un anumit 
punct, limbajul personajelor sale. 

Dincolo de convertirea minunată a lui Grobei la 
această nouă religie a puterii, romanul este o frescă 
a anilor '50 din secolul trecut. Convertirea aceasta 
poate fi explicată prin scindarea, ruptura personajului. 
Un adevărat moment sacru se petrece în casa 
familiei Crăiniceanu, când zeii decid să „scuipe” 
pe o poză veche, îngălbenită de timp (un motiv pe 
care îl găsim și la George Călinescu, probabil unul 
dintre puţinii prozatori ai decrepitudinii si bátránetii 
din literatura română, în Enigma Otiliei, când „Felix 
se închise în biroul lui și scoase veche fotografie pe 
care i-o dăruise Otilia. Ce deosebire! Unde era Otilia 
de altădată?”. Și, mai departe, finalul, care răstoarnă 
, balzacianismul” în altceva: „Nu numai Otilia era o 
enigmă, dar și destinul insusi.”*), poza lui Mihai Farca, 
Mihi-bacsi. Are loc o adevărat „epifanie”, deschidere 
a cerurilor, ca în frumoasa pericopă evanghelică a 
Botezului lui lisus. 

Un lector atent își va da seama că această 
„metamorfoză” nu vine dintr-odată, brusc ci este 
pregătită de câteva fapte, gesturi, afinități (cum ar fi 
cea pentru Blaj — cetate a spiritului), parafraze ale 
unor citate din Biblie care denotă latura spirituală a 
personajului nostru. Totodată , nimeni nu a observat 

similitudinile biografice dintre Nicolae Breban și eroul 
nostru, Traian Liviu Grobei: amândoi sunt fii de preot 
greco-catolic, amândoi nu au studii universitare și 
mai mult decât atât, Breban spune, parafrazândul pe 
Gustave Flaubert că „Grobei c'est moi!”. Asemánárile 
se termină aici, destinul eroului nostru evoluând întru 
totul altă direcţie. 

Articolul încearcă să identifice în două din- 
tre cele mai reprezentative romane ale lui Nicolae 
Breban , În absența stăpânilor și Bunavestire, câteva 
din trăsăturile postmodernismului: indeterminarea, 
fragmentarea, decanonizarea, lipsa-de-sine, lip- 
sa-de-adâncime, neprezentabilul, nereprezentabilul, 
ironia (sau perspectivismul), hibridizarea, carnava- 
lizarea, performanța, participarea, constructionism, 
imanentá.? Evident, nu le vom găsi pe toate cele 11 
trăsături în romanele lui Nicolae Breban dar cred că 
Performanța (sau Participarea), văzută ca o manipu- 
lare completă a textului postmodernist, prin scrieri și 
rescrieri ulterioare, prin deformări și chiar dezagrega- 
re sau Carnavalizarea (Carnavalescul) văzută ca o 
pasiune pentru polifonia stilistică și narativă, perpe- 
tue formări și deformări ale limbajului, oralitate rafina- 
tă, propensiunea pentru eroi-comic burlesc, alegorii 
complicate și abstruse, Hibridizarea văzută ca im- 
puritate a textelor luând formele culturii de consum, 
paraliteraturii, kitsch-ului, camp-ului, clișeului, chiar 
plagiatului, implicând pastisa, parodia, travestiul, 
Ironia — trecutul recuperat nu cu candoare ci cu iro- 
nie, istoria, tragică iniţial, prin repetare devine farsă, 
Nereprezentabilul sau abjectul, oribilul, atrocele, ob- 
scenul și, nu în ultimul rând, Lipsa-de-sine (Lipsa-de- 
adâncime) — noțiuni legate de nihilismul nietzschean 
care arată în Voința de putere că subiectul însuși este 
o ficțiune sunt trăsături pe care le găsim, într-o mai 
mare sau mai mică măsură, în romanele lui Nicolae 
Breban. 

Postmodernism este un termen utilizat, se 
pare, de urbaniștii americani, postmodernismul a in- 
trat în limbajul literar în SUA spre sfârșitul anilor '40, 
când un număr de poeți au încercat sá se delimiteze 
astfel de modernismul de tip simbolist reprezentat de 
T.S. Eliot. Pentru istoricul Arnold Toynbee, înseamnă 
decadent, anarhic, irațional. În anii 1960, tot peiorativ, 
denumește anti-intelectualismul societății postindus- 
triale. Ihab Hassan reia termenul cu un sens pozitiv și 
polemic în The Dismemberment of Orpheus (1971). 
În Europa e introdus mai ales prin lucrarea lui Jean- 
Francois Lyotard La condition postmoderne. El denu- 
meste, în literatură, o atitudine și o tendință diferite 
de cele ale modernismului. Dacă modernismul, cu 
variantele sale extrem avangardiste, marca o ruptură 
cu trecutul, o voință de înnoire presupunând o fază 
violent demolatoare, postmodernistul este artistul hi- 
per-livresc care știe că noutatea absolută este exclu- 
să și care decide sá convietuiascá pașnic cu tradiţia. 

Pierzándu-si inocenta, fiind marele cititor de texte 
înainte de a fi scriitor, el simte că spațiile rămase pen- 
tru rostiri inedite sunt extrem de înguste. De aceea 
va trimite cu detașare, cu ironie, cu superbă toleran- 
tá la biblioteca uriașă care-l precedă. Procedeul se 
numește intertextualitate și exploatează referintele 
livresti până la dimensiunea unui stil.* 

Noutatea manierei postmoderniste constă 
în încorporarea tradiţiei la sensibilitatea modernă și 
obligarea ei la semnificaţii surprinzător de actuale prin 
modificarea ingenioasă a contextelor, prin înscenarea 
unui dialog acolo unde modernismul propunea 
un divorț. Sunt consideraţi, la noi, postmodernisti 
scriitorii aparținând generaţiei „optzeciste”, dar sunt 
suficente argumente la îndemână pentru a demonstra 
existența unor elemente postmoderniste la generația 
lui Nichita Stănescu, de pildă, chiar dacă în absenţa 
utilizării termenului. + 

În acest context, printre cele mai frecvente 
procedee postmoderniste se numără: o nouă utilizare 
existențială sau ,ontologicá” a perspectivismului 
narativ, diferitá de aceea mai degrabá psihologicá 
pe care o regáseam in modernism; dublarea si 
multiplicarea începuturilor, finalurilor si a naratiunilor 
narate (de exemplu, finalurile alternative din romanul 
lui Fowles, lubita locotenentului francez); tematizarea 
parodicá a autorului (reaparitia autorului sicfitor si 
manipulator, de data aceasta însă cu o dispoziţie 
autoironicá aparte); tematizarea nu mai puţin 
parodicá, dar mult mai deconcertantá, a cititorului 
(„cititorul implicat” devine un personaj sau o serie 
de personaje — de exemplu la Italo Calvino în Dacă 
într-o noapte de iarnă un călător); tratarea pe picior 
de egalitate a acțiunii și ficţiunii, a realității și mitului, 
a adevărului și minciunii, a originalului și imitatiei, ca 
mijloc de a accentua imprecizia distinctiilor obișnuite; 
autoreferentialitatea și ,metafictiunea” ca mijloace de 
dramatizare a inevitabilei învârtiri în cerc (în Ruinele 
circulare si Tlón, Uqbar, Orbis Tertius, ale lui Borges); 
versiunile extreme ale „naratorului îndoielnic”, utlizate 
uneori, paradoxal, pentru a obține o construcție 
riguroasă („crima perfectă” despre care povestește 
Nabukov în Disperare, prin vocea unui mitoman 
autodeclarat, dar și autoamăgit). Din punct de vedere 
stilistic, alături de utilizările speciale, adesori parodice, 
ale marilor procedee retorice tradiţionale, se remarcă 
o preferință clară pentru figuri neconvenţionale, cum 
ar fi anacronismul deliberat, tautologia și palinodia 
sau retractarea, care de multe ori joacă un rol extins 
și chiar structural (în proza lui Samuel Beckett, 
bunăoară).5 

Dominanta literaturii postmoderniste este 
ontologică — crede Brian McHale. Aceasta înseamnă 
că literatura postmodernistă naște întrebări cum ar 
fi: ce este o lume?, Ce fel de lumi există, cum sunt 
ele constituite si prin ce se deosebesc? (...) În ce 

mod există un text și în ce mod există lumea sau 
lumile proiectate de el? Pentru a-și susţine tezele, 
McHale ia în discuţie operele lui William Faulkner, 
Samuel Beckett, Alain Robbe-Grillet, Carlos Fuentes, 
Vladimir Nabokov și Robert Coover, încercând să 
arate că distincția modernism/postmodernism poate 
fi utlizată în mod profitabil în analiza operei unui 
scriitor și, uneori, în aceea a unei singure lucrári.* 

„Lumile posibile” sau dominanta „ontologică” a 
literaturii postmoderne nu sunt lipsite de propria lor 
versiune a „imposibilismului”. Este ceea ce încearcă 
să arate Elrud lIbsch în eseul „De la ipoteză la 
Îndreptare”, prin intermediul unei analize contrastive 
a cărții lui Robert Musil Omul fără însușiri (1930-1943) 
și a celei lui Thomas Bernharat, Îndreptare (1975). 
În viziunea lui Ibsch, Ulrich sau „omul fără însușiri” 
(care a fost adeseori asemănat și comparat, de 
către critica românească, cu Grobei, eroul lui Breban 
din Bunavestire — n.n.), eroul marelui roman al lui 
Musil, este o întrupare modernistă a epistemologiei 
perspectivste a lui Nietzsche, o epistemologie care, 
să ne amintim, se opune cu egală forță teoriilor 
idealiste și celor materialiste despre cunoaștere, în 
formele lor moderne. Musil „roman-izează” - dacă 
se poate spune așa — sau narativizează aporiile 
filosofice și culturale ale modernității scoase în 
evidență de Nietzsche. Astfel, eroul lui Musil, un 
raisonneur foarte paradoxal și incisiv, se confruntă în 
mod constant cu o suită de personaje aflate în situații 
ambigue din punct de vedere moral, politic, legal și 
lingvistic și care îl incită la nesfârșite ipoteze critice 
și autocritice. Prin intermediul lui Ulrich, Musil oferă 
unul dintre cele mai fascinante exemple de utilizare 
modernistă a „procedeului poetic al ipotezei” (D.W. 
Fokkema).” 

Spre deosebire de Ulrich, eroul lui Thomas 
Bernhardt din Índreptare, ciudatul wittgensteinian 
Roithammer, încearcă mereu sá demistifice ipoteza, 
să demonstreze inerenta imprecizie, sărăcie si 
slăbiciune a gândirii ipotetice. Teza lui Ibsch este 
aceea a ,mutatiei istorice de la ipoteză la respingere: 
prezentarea de către Musil a unei game de puncte 
de vedere care pun sub semnul întrebării imobilismul 
dogmatic al unei singure perspective este înlocuită 
la Bernhardt de o neobosită încercare de refutatie”. 
Astfel, scepticismul epistemologic al lui Ulrich si 
utilizarea creatoare a ipotezei lasă loc, în cazul 
personajului Roithammer, unui patos al „îndreptării”, 
al îndreptării îndreptării și așa mai departe, până 
la sinuciderea finală a eroului care își ,corecteazá” 
(refutează) propria existență ca pe o greșeală 
(oare nu același lucru îl face și E.B. din În absenţa 
stápinilor? — n.n).8 

Romanul Bunavestire, apárut in 1977, dupá 
lungi tegiversări (si, din păcate însoţit de o postfață 
puțin onorantă pentru autor), nu a putut fi niciodată 

înțeles de critica modernistă, pentru care brusca 
abandonare, la jumătatea cărţii, a unui ,promitátor” 
roman al provinciei, relativ cuminte și așezat, pentru 
o nebuloasă aventură misticoidă, ca și „schimbare la 
față” a pitorescului Grobei, în care apare brusc, „ne- 
justificat” narativ sau psihologic, profetul, iluminatul 
loan care-l vestește în registru ironic pe Mântuitor, 
nu au părut decât acte arbitrare, regretabile. Cartea 
a apărut criticii ca un eșec, o scriere cu coloana ver- 
tebrală frântă sau ca două romane prost sudate între 
ele. În realitate, Bunavestire, inspirată, semnificativ, 
în întregime din gândirea lui Nietzsche, este un ro- 
man care poartă în miezul lui o problematică post- 
modernă. Nu este o carte fracturată, ci o profundă 
meditație despre fractură. Arbitralul, hazardul, dis- 
continuitatea, indeterminarea sunt privite aici nu ca 
niște defecte ale unei lumi sau ale unei cărți, ci ca 
niște date necesare, poate chiar definitorii. Orice bu- 
năvestire, orice intervenţie în lume a minunii, a înge- 
rului, a unei chemári, fie și interioare, este un punct 
de discontinuitate, o fractură în ordinea lucrurilor. În 
acel punct privilegiat, catastrofic în terminologia lui 
René Thom, imprevizibilul se manifestă în liume cu 
forța miraculosului, producând o falie ascendentă 
sau descendentă. Punctul exact de discontinuitate 
în care schimbarea la față a lui Grobei are loc este 
scena în care logodnicul, înconjurat de rudele alesei 
sale, în fundul unei provincii ardelene (dar ludeea ce 
era altceva, în vremea aventurii cristice, decât o pro- 
vincie uitată de lume?), privește, plictisit, în albumul 
cu fotografii de familie. În, poate, cele mai inspirate 
pagini ale lui Breban, zeii se manifestă, „scuipând” 
neatent pe una dintre fotografii.* 

Indeterminarea postmodernă atinge aici, 
practic, toate nivelurile textului, de la macrostructura 
romanescă („saltul” brusc al personajului — și, odată 
cu el, al lumii narate — pe un alt nivel de semnificaţie) 
până la detaliile stilistice și la atitudinea narativă. 
Este cu neputinţă de spus dacă stilul acestei pagini 
este înalt (sublim) sau, dimpotrivă, vulgar (kitsch, 
ridicol). Sunt, de fapt, amândouă deodată într-o 
sinteză paradoxală, susţinută de o devastatoare 
ironie. Această des-fondare, dez-rádácinare a 
textului atinge, páná la urmá, si eul narativ, care 
cum s-a observat, se ,grobeizeazá” tot mai mult pe 
parcursul cărţii. Granițele între personaje între ele, 
ca și cele dintre ele și narator se șterg, iar vocea 
care se aude, stridentă și totuși uniformă ca un 
zgomot alb, este a unei hidre cu zeci de capete, care 
recită în falset, sublim-ridicol, rafinat-kitsch, ironic- 
autoironic, o aceeași partitură. Perspectivismul si 
relativizarea sunt, și ele, prezente în acest roman 
în miezul căruia se află, oarecum, kilometrul zero al 
postmodernismului românesc: Grobei și Mihi-bacs 
sunt, după cum se schimbă unghiul narativ, fie niște 
ratati jalnici, pierduţi într-o provincie abisală, fie loan 

și Mântuitorul, înconjurați de discipoli cutremurati, 
într-un balet arhetipal fără vârstă." 

Pentru mine, Nicolae Breban, cu suita sa de 
personaje memorabile, cu verbiajul său fantastic, 
cu digresiunea sa extraordinară, atât de specifică 
scrisului brebanian, reprezintă un punct final dar și 
un nou început în cunoașterea literaturii române, 
reprezintă celălalt versant, „din ceas, dedus adâncul 
acestei calme creste ...”, un poetistovit, al cărui cântec 
numai marea îl mai poate auzi în zgomotul acestei 
lumi, creatorul unei literaturi care „narativizează 
aporiile filosofice și culturale ale modernității scoasă 
în evidență de Nietzsche” și a unui univers epic, pe 
cât de viu, pe atât de captivant, marca Breban. 

„... Însă am avut norocul, care mi-a dat si 
o anumită precocitate intelectuală, poate norocul 
descoperirilor literare, a izbiturilor, a dezamágirilor, 
a căderilor, dar și a urcărilor nemaipomenite. Și 
una din aceste urcări grozave a fost descoperirea 
lui Nietzsche, pe care nu mi l-a recomandat nimeni. 
Erau fraze întregi parcă scrise de mine. Eu sunt 
convins acum, când mă apropii de sfârșitul carierei, 
că n-am să mă aflu niciodată la radicalitatea de 
gândire, la curăţenia stilului său. Este un imens pisc 
al secolului care vine... Am putea zice că un scriitor e 
acela care s-a vindecat de toate aceste boli și a intrat 
în adevărata sa boală, inventată de el însuși." 

ESEU 


AMINTIREA DOINEI (2) 


(Text postum) 


Continuare din numărul 64 


» Grigore RACARIU 


Rodul muncii 


Din codrul unitar, de nestrăbătut de odinioară, 
din nordul depresiunii Cracău — Bistrița astăzi au mai 
rămas pădurile numai ca nişte petice, ici colo, sau ca 
o dantelă pe unele culmi de dealuri, întreaga zonă fiind 
ocupată acum de satele înșirate pe ambele maluri ale 
Cracăului, de izlazuri și mai ales de câmpuri roditoare. 
Stejărișul a lăsat soluri fertile, dominând cernoziomul. 
Treptele luncilor și terasele Cracăului constituie terenuri 
favorabile pentru cultura cerealelor, cartofului, plantelor 
de nutreţ, sfeclei de zahăr și legumelor pentru boabe. 

Deși popuşoiul era semănat pe cele mai întinse 
suprafețe, cultura cea mai spectaculoasă la Doina 
era cea a grâului, etapele lui de vegetaţie întinzându- 
se pe aproape toată durata anului: de prin octombrie- 
noiembrie, când înveșmânta cu un covor de verde 
crud sesurile și dealurile, până prin luna lui cuptor, cu 
lanurile în talazuri de aur. Grâul are un adevărat ritual 
al recoltatului care cere multă pricepere și o muncă 
istovitoare. Este o adevărată artă formatul și seceratul 
mănunchiurilor de grâu. Dacă întâi prinzi mănunchiul 
și abia apoi bagi secera, incálcesti spicele și risti sá 
te accidentezi grav. Trebuie să cuprinzi mai întâi cu 
secera mănunchiul, să-l îndepărtezi de restul firelor, 
să-l prinzi cu mâna stângă și abia apoi să-l tai dintr-o 
singură mișcare. Mănunchiul astfel cules se așază pe 
legătoarea pusă la îndemână de cei din echipă care 
colindă popușoaiele și haturile culegánd mohor din care 
răsucesc legători elastice. Tot ei leagă snopii, operație 
ce presupune, de asemenea, meșteșug. Se ia vraful de 
mănunchiuri lăsat de secerátor, se cuprinde sub brațul 
stâng apoi cu ambele mâini se potrivește legătoarea 
și se face un nod special. Snopii se așază unul câte 
unul, în picioare, să se zvânte sub soarele dogoritor. La 
sfârșit, snopii sunt adunați la marginea ogorului unde se 
fac ,giumátátile” din snopi așezați în cruce cu spicele la 
mijloc, în patru sau cinci rânduri, așezându-se la sfârșit 
un snop peste spice, ca să le apere de ploaie. Grâul 
astfel recoltat se transporta la arie, unde se asociau mai 
mulți gospodari, așezându-l pe două rânduri în girezi 
mari cât nişte case. 

Un spectacol adevărat era treieratul cu batoza. 
Se aducea batoza trasă de tractor, plasându-se 
între primele girezi. Apoi se așeza tractorul la zece- 
cincisprezece metri distanță, pentru prevenirea 


incendiilor. Complexa mașină de treierat era acționată 
printr-o lungă curea de transmisie, făcută din piele 
lată cât cerea masiva volantă a tractorului. Treieratul 
era asigurat de o echipă mare formată din membrii 
întregului grup care avea grâul, adunat pe arie. Snopii 
erau aruncați cu furca de pe gireadă pe batoză. Acolo 
stăteau doi oameni: unul ridica snopul, celălalt tăia 
dintr-o singură mișcare legătoarea cu o seceră, apoi 
spicele erau uniform răsfirate deasupra valtului care le 
antrena în mecanismul mașinii. Batoza bătea grâul, îl 
cernea, îl vântura și trimitea pe trasee diferite paiele, 
pleava și boabele. În spatele mașinii unde erau antrenate 
paiele, o echipă specială prelua pe rând grămezile și le 
transporta fie pe niște leaturi duse de câte doi oameni, 
fie legate cu lanţul în grămezi înalte, trase de cai. În 
fața mașinii pe trei-patru jgheaburi curgea grâul în saci 
din timp pregătiţi. Fiecare sac era marcat cu numele și 
prenumele gospodarului, cu inițiala tatălui, căci pe arie 
se întâlneau familii din același neam, la care nume ca 
lon, Constantin sau Gheorghe se repetau de câteva 
ori. Tot din această cauză în antroponimia Doinei au 
apărut o serie de nume noi: Napalion (sic!.), Vladimir, 
Pantelimon, Octavian, Roman, Clement, Jurică etc. 

Sacii erau apoi cántáriti și după ce se retinea 
uiumul, erau transportați la casa fiecărui gospodar. Nici 
măcinatul nu se făcea la întâmplare, morile fiind alese 
cu multă exigentá. Astfel pentru făina folosită de Sfintele 
Paşti doinenii își duceau grâul, din vreme, la măcinat 
tocmai la Dulcești, lângă Roman, la vreo treizeci de 
kilometri, unde era cea mai vestită moară din județ. 
Gospodinele își lăudau cozonacul, precizând: „îi făcut 
cu făină di Dulcesti”. 

Și cultura porumbului, adică a ,popusoiului” 
cum i se zice în grai moldovean, avea povestea ei 
specială. Spre deosebire de grâu care se semăna cu 
mașina, porumbul era semănat cu mâna după rânduiala 
străbună. Sámánta era pusă într-un sac special așezat 
pe umărul stâng, semănătorul pășea parcă într-un dans 
ritualic pe arătura proaspătă, aruncând cu mâna dreaptă 
sămânţa pe o suprafață semicirculară din fața sa. După 
ce era semănat întregul ogor se grăpa, nivelându-se și 
acoperindu-se gráuntele cu patul germinativ necesar. 
Se planta apoi cu sapa, de-a curmezișul, în rânduri 
paralele fasolea. Din loc în loc se semănau bostanii, 
și hăldanii pentru sămânţa de cânepă. Se făceau două 
prașile: prima pentru rărire şi îndepărtarea buruienilor, 


Tecuciul literar-artistic 


a doua pentru musuroire. Pe la mijlocul lui august se 
culegea fasolea, care se îmblătea și se vántura. Stiuletii 
nu se culegeau din lan ca în alte zone ale țării, ci se táiau 
plantele cu secera pe la inceputul lui octombrie, se legau 
în snopi care se așezau în glugi ca niște piramide mici la 
marginea ogorului, pentru a se zvânta. Terenul era astfel 
transformat în ciocáláiste, acoperită printre musuroaie 
cu un strat bogat de ierburi și buruieni, câștigându-se 
suprafețe însemnate pentru pășunat, doinenii fiind si 
buni crescători de animale, în special bovine și ovine. 
Glugile de popușoi erau transportate în gospodării, unde 
se amenajau locuri speciale ferite de ploi. Aici se făcea 
depănușarea în clăci, care ţineau până toamna târziu. 
Strujenii rezultați se cládeau în stoguri de nutreţ pentru 
iarnă. Fiecare familie avea, în câte un capăt de ogor, 
și câte o mică parcelă semănată cu cânepă. Aceasta 
era smulsă spre sfârșitul verii, strânsă, de asemenea 
în snopi, și pusă la ,tochit”, în apa Cracăului. După ce 
putrezea partea lemnoasă, cânepa era uscată, se melita 
și se obținea fuiorul, care era tras pe ragilă pentru a se 
curăța de cálti si de puzderii. Din fuioare se rásuceau 
si se împleteau frânghiile necesare în gospodărie. 
Fuioarele erau, de asemenea, toarse obținându-se 
tortul, folosit la țesutul pânzei rezistente sau adăugat ca 
urzeală la stofele din care se croiau hainele tradiţionale. 
La Doina fiecare gospodar avea în jurul casei o mică 
livadă, dar nu formată în mod deosebit, suprafețele mai 
întinse fiind ocupate de legume sau de cartofi. Pomii 
fructiferi creșteau și rodeau în voia lor, lăsată parcă de 
la Dumnezeu. Nucii după locurile unde îi găseai chiar 
fuseseră semánati de păsările cerului. Fructele nu 
erau culese în mod special pentru valorificare, ci se 
ofereau singure, în mod firesc, păsărilor cerului și celor 
doritori. Nimeni nu se supăra dacă un copil se cátára 
după un măr sau după o pară. Cireșele erau singurele 
care aveau un regim aparte, dar numai datorită faptului 
că vecinii din Dănești, unde pânza freatică era prea la 
suprafață, nu aveau niciun cireş. Copiii făceau un fel de 
liber schimb cu cei din satul de peste Cracáu: ne lăsaţi 
la scăldat în știoalnele voastre, puteți veni cu tráistuta 
după cireșele noastre. 

Clima mai rece, continentală, puternic influențată 
de munte, făcea ca suprafețele cu viță-de-vie să fie cu 
totul rare, dar se întâlnea totuși vita pe unele corhane 
sau pe unele frunti de terasă. La Doina prima plantație 
mai importantă a aparţinut familiei Costică Muraru, 
bunicul marelui actor Vasile Muraru. Costică Muraru a 
amenajat prin terasare o coastă orientată spre răsărit și 
sud și ascunsă după Râpa lui Blehutá, pe care a plantat 
prima vie din sat. Cu timpul au apărut deasupra multor 
ogrăzi umbrare cu hibrizi rezistenți. 


Bărbații Doinei executau un 
Ordin... 


În satul acesta din valea Cracăului, cu nume 
ca un cântec de dor si de jale s-a născut, în urmă cu 
patru ani, în 1940, în prima zi de primăvară, Puiu. Aici 
primise prin ochii Mamei întâia rază a vieții. Si tot Mama 

îi călăuzise primii pași, cărora el le adăugase veselia 
alergării prin zilele de soare ale copilăriei. De asemenea 
Mama, pe sub pleoapa inimii, îl învățase să vorbească. 
Știa că ei, Mamei, el îi datora totul. Puiu își amintește 
clar de o zi în care se desprimăvăra, deși Tata și toți 
ceilalți bărbaţi în floarea vârstei lipseau din sat. Și doar 
este știut că bărbații cu plugurile lor, cu caii lor frumoși, 
pe care îi îndeamnă cu vorbe tari, aduc primăvara. Și 
tot ei, bărbaţii, hotărăsc să se întoarcă rândunica și să 
înflorească pomii. 

Bărbaţii Doinei erau plecaţi departe, dincolo de 
zarea argintie cu care cireșii infloriti desenau acum 
primăvara, în drumul Romanului. Sunt duși la război. 
Puiu înțelegea că război este un cuvânt de groază, 
căci Mama și celelalte femei din sat îl rosteau cu chip 
îndurerat. Si tot de acolo, de la război, factorul poștal 
aducea, în vremea din urmă, tot mai des, câte o carte 
poștală cu chenar negru, care umplea satul de bocete, 
iar „metalica, vibrânda a clopotelor jale”! se auzea 
îndelung și întristat din turla bisericii celei mari. 

Acum în sat erau numai copii, femei si bătrâni. 
Cei în floarea vârstei au primit într-o noapte, în urmă 
cu trei ani, poruncă, de la cineva cu mari puteri, să 
treacă Prutul, un râu mult mai mare decât Cracăul, 
pârâul la care Puiu învățase să ajungă prin livada cu 
pomi minunati ai Bunicului Grigore. În Cracău Puiu 
se bălăcea cát-li amiaza, până când Mama îl chema 
din bâtca dealului cu un șuierat ca de bărbat. Numele 
Mamei era Natalia, i se zicea Talica, un hipocoristic 
provenit de la Natalica. 

Cei in floarea várstei sunt acum soldati, ei 
trebuie sá reîntregească în trupul țării glia strámoseascá 
a Basarabilor și codrii voivodali ai Bucovinei, ogoarele și 
plaiurile noastre. Vorbele acestea sunau ca o rugăciune 
din cele pe care Puiu le învaţă seara de seara de la 
bunica cea tânără, Casandra, care zicea că lumea 
prin rugăciune dăinuie. Și numele de locuri parcă tot 
de rugăciune erau. De acolo, în urmă cu o iarnă, au 
venit vești negre și clopotele bisericilor din multe sate au 
slobozit trei zile trist dangăt si multă disperare si jalnic 
plánset au fost pentru multi dintre cei în floarea vârstei, 
care nu se vor mai întoarce și nu vor mai revedea 
niciodată frumoasele dealuri si bogatele ogoare de pe 
valea Cracăului. Atunci si Mama a primit cartonaș din 
acela parafat cu sigiliul cenzurii militare, căruia i se zice 
carte poștală, și a plâns și ea în hohote, dar cu față 
luminată, căci era scris acolo chiar de Tata că este bine, 
dar, curios, nu mai scria ca altă dată „ceea ce vă doresc 
și vouă”. Mama simțea că ceva nu este în ordine. Avea 
să afle mai târziu că Tata se afla în spital după lupte 
grele într-un loc numit Crimeea. 

Vremurile o prinseseră aici la Doina și pe bunica 
cea bătrână llinca, mama bunicii Casandra. Străbunica 
llinca era din Cut, un sat de pe Bistriţa, soție și mamă 
de plutaș. Venise la Doina astá-toamná cu traista plină 
de bunatáti, aduse de la Galaţi de bădia Neculai, unde 
dusese o plută mare. Bădia Neculai era dragoman 
de plutași. Când se întorcea de la Dunăre, trimitea 
întotdeauna la Doina portocale, roșcove şi brânză de 


Tecuciul literar-artistic 


iepure, adică halva, pentru Puiu și câte un pește, cât 
un purcel de mare, pentru sora lui, Casandra. Bădia 
Neculai i-a promis lui Puiu că are să-l facă dálcáus 
când o să crească mare. Dălcăuşul era flăcăul acela 
curajos, care strunea pluta din coada acesteia, ferind-o 
să se lovească de maluri la coturile râului. Odată chiar a 
închipuit o plută din niște lemne, luate de la gura sobei, 
invátándu-l pe Puiu cum să comande: „pluta la pădure 
"și „pluta la câmp”. Au făcut atunci mare tărăboi prin 
casă, de i-a certat străbunica llinca pe când ei strigau 
ca niște apucati : 

„Sireeetul, dă pluta la munteni, dă pluta la 
moldoveni ” ! 

Asta s-a întâmplat vara trecută. 

Dar într-o zi străbunica llinca s-a culcat între 
lumânări în odaia cea bună. A venit părintele de a 
cântat și a tămâiat. Au sosit atunci, îmbrăcate în haine 
negre cele șase surori ale Tatei: Maria, Flavia, Norica, 
Olimpia, Aneta și Valerica și cu bocet dureros au amintit 
viața grea a străbunicii în satul ei de pe Bistriţa, de lângă 
munte. Povesteau plângând cum aștepta ea zile şi nopți 
să se întoarcă din Țara de Jos străbunicul lon Mihăieș, 
care în urmă cu mai multe veri, și-a găsit sfârșitul 
pe Bistrița cu pluta sfărâmată la un loc învolburat si 
primejdios, însemnat acum cu o cruce de stejar. 

Puiu plângea, pentru că străbunica Ilinca 
dispăruse de pe masa din odaia cea bună, dintre 
lumânări, chiar când el fusese plecat cu oile în Călimani, 
dincolo de hotarul Doinei, unde, pácálindu-l, îl luase 
Alexandru, ciobanul, un băietan venit la ei dintr-un sat 
din Bucovina, care ştia să zică din fluier niște cântece 
duioase, care se chemau doine, lucru încurcat pentru 
Puiu: „cum niște cântice duioase ca acelea să aibă 
nume de sat?” 

Puiu devenise un zburdalnic. Curios era faptul 
că toți îl dojeneau, afară de Mama, care de fapt numai 
ea era îndreptățită să-l smotreascá. Lui Puiu îi plăcea 
să fie mereu în voia lui. lubea libertatea și parcă Mama 


Foto: Valeriu Precupanu 

asta pretuia cel mai mult. Ea era singura care înțelegea 
că nimeni nu poate crește în locul lui. De aceea, când 
năvalnic călărea pe bátul lui, ce închipuia un cal nárávas, 
se oprea lângă Mama, descăleca, priponea „calul "se 
agăța de gâtul ei și repede îi dădea câte un sărut, Mama 
îl certa și tocmai felul cum îl mustra ea, cu dragoste, îi 
plăcea lui Puiu cel mai mult. Toţi ceilalţi, chiar și bunicile, 
care erau niște icoane pentru el, gândeau că el trebuie 
să aibă numai urechi de auzit. Parcă tot ce știau ei, 
adică o grămadă înspăimântătoare de lucruri, trăite și 
învăţate ar fi putut fi turnate în mintea lui, așa cum la 
fântână descarci, în căldarea ta goală, ciutura cu apă 
limpede, adusă din adâncurile izvorului. 

De o dăscăleală permanentă avea parte Puiu 
din partea Mamei, dăscăleală întărită de o adevărată 
„Slujbă” a Bunicii Casandra: „Să dai buná-záua la toată 
lumea, chiar dacă ti se par unii fete necunoscute, căci 
te știe toată lumea încă de când te-o cufundat părintele 
în cristelnitá. Oamenilor bătrâni să le spui „sărut mâna”, 
respectuos și cu voce tare, că sunt săracii cu urechile 
slăbite de ani. Să-ţi scoţi cușma din cap si sá dai binete 
din toată inima”. Puiu respecta cu multă grijă această 
îndrumare, deși avea parte mereu de întrebarea: „A cui 
esti tu, măi băiete?”. Cuvinte aruncate adesea numai 
din răutate, pentru a vedea cum știe el a răspunde. 
De-a dreptul se înfuria când câte-o nevastă mai tânără 
îl întreba parcă răstit: „Ce mai face mă-ta, băi Puiule?” 
Cuvântul acesta, vai, era de suduitură „mă-ta”. Puiu îl 
știa foarte bine, căci la Doina, ca în întreaga Moldovă, 
copiii învățau să suduie odată cu deprinderea primilor 
pași. Chiar auzeai pe unii părinţi cum ¡si lăudau odraslele 
pentru o asemenea deșteptăciune. 

Obiceiul acesta tipic românesc a fost reţinut 
si de călătorii străini care au trecut prin țările române 
prin veacul al optsprezecelea. Astfel, Anton Maria Del 
Chiaro, secretarul italian al lui Constantin Brâncoveanu, 
în memoriile sale, capitolul al doilea, intitulat „Obiceiurile 
valahilor”, povestește despre băieți de 7-8 ani care 
călăreau și mânau caii. „Uneori câte un animal încerca 
să fugă, atunci băiatul, văzând că degeaba îl cheamă, îl 
înjura cu cuvinte urâte, începea să plângă, continuând 
totuși sá înșire un lung pomelnic de înjurături din cele 
mai necuviincioase. În popor părinţii însăși (sic !) 
deprind copiii cu înjurături si se delecteazá când aceștia 
descurcă primele silabe din expresii triviale, mágulindu- 
se chiar când combină noi înjurături'?. Totuși cineva 
spunea că cine a înjurat prima dată, renunțând sá 
arunce cu piatra, acela a făcut primul pas spre civilizație. 

Puiu mai observase un lucru curios: cei mari 
nu-și dădeau „buna záua” sau „buna sara”. Când se 
întâlneau îi auzeai cum își puneau întrebări directe, de 
parcă atunci ieșiseră din aceeași ogradá: ,Ti-o venit 
rândul la apá?”, „La coasă, asa de dimineață?” „La 
Cheatri?”. Răspunsurile erau numai de formă, căci erau 
cuprinse în întrebare. Știau si cei mari să zică „bună 
záua”, care era o scurtare din urarea: „bună să-ţi fie 
záua”, dar rezervau asemenea binete numai pentru 
drumeții străini, în trecere prin sat și mai ales pentru cei 
cu „față de domn”. 

Un soldat la sánius 


Pe la începutul iernii trecute, pe când Puiu era la 
derdelușul din muchia dealului, spre Cracău, un soldat 
palid, slab , cu umerii obrajilor proeminenți, îmbrăcat 
într-o manta lungă și ponosită, l-a strigat, și l-a luat 
în braţe cu tot cu sanie, infrumusetándu-i-se deodată 
chipul cu o tainică lumină, când a rostit din toată inima: 

,- Băietul tatei!” Copiii sopteau cu admiraţie si 
infricosati: „Bădia Costică s-o întors di pi front!” Atunci, 
moș Constantin, frate cu Bunicul Grigore, trecând cu 
calul de la gárlá, l-a îmbrățișat și l-a întrebat pe tata: 
„Ai venit în refacere? Câţi ati scăpat ?” Tata i-a răspuns 
oftând cu tristețe „Din escadronul meu mai puţin de 
giumatate”. Descusându-l mos Constantin nu-și lua 
ochii de la decorația din pieptul Tatei, decorație a cărei 
strălucire contrasta puternic cu uniforma Învechită.,, 
Da, văd ca ai o decorație grozavă, „Virtutea Militară”, 
o mare cinste pentru satul nostru. Da , o vinit și Ghiţă 
cu vânătorii di munţi?” „Nu l-am mai văzut din ziua de 
Paşti”, i-a răspuns Tata. „Ne-am întâlnit la Feodosia, 
când regimentul lui cobora din munţi , dar știu că o 
scăpat și el.” Nenea Ghiţă era unul din cei doi fraţi mai 
mari ai tatei. Făcuse armata la Vânătorii de Munte și se 
reangajase după lăsarea la Vatră. Era, cum se spune, 
militar de carieră. N-a putut ajunge decât plutoner- 
adjutant, din cauza studiilor. Școala costa bani, iar 
Bunicul Grigore trebuia să strângă zestre și să cumpere 
pământ pentru cele șase fete, ce urmau să fie măritate. 
Numai pe băiatul cel mai mare, pe lon, primul născut, 
l-a dat la Școala Normală. S-a lăsat convins de părintele 
Constantinescu care era preot și învățător peste trei 
sate: Doina, Botesti și Dănești „Bădie Grigore, dă-l pe 
lon la Școala Normală, să vină aici învăţător. A fost 
premiant și îndeplinește și condiţiile stabilite de Minister: 
este român si e fiu de țăran”. Bunicul s-a înduplecat, 
convins mai mult de faptul că lon a ajuns bursier. Ce-i 
drept îi surâdea și respectul ce i l-ar fi adus fiul său ca 
învățător în sat. 

În noaptea acelei zile fericite pentru toata 
familia, Puiu a adormit târziu, ascultând-l pe tata cum 
îi povestea mamei prin câte trecuse. Auzea mereu 
vorbele: „Basarabia, Mareșalul, Nistru, colonelul 
Cornea, stepă, recrestinare” si un șir lung de sate cu 
nume rusești. Mama îl tot întreba „Da cum o fost când 
te-o decorat ?” Tata a trebuit să-i țină o adevărată lecţie 
de strategie si tactică a luptei cu aruncătoarele , Brandt”, 
arma cu care a făcut el războiul, ca s-o convingă pe 
mama cât de importantă a fost fapta lui. Recucerise 
singur cu grenade postul lor de observare, capturat de 
partizani. Punctul de observare este important în toată 
artileria, dar mai ales la branduri, care execută foc peste 
obstacole asupra unor obiective apropiate care nu se 
văd din poziţia de tragere. „S-o întâmplat astá-vará, pe 
la Sânziene. Împreună cu nemții, armata noastră dădea 
lupte grele pentru cucerirea Sevastopolului, care cred 
că era cel mai bine apărat oraș din lume. Punctul de 
observare al bateriei noastre era pe o movilă înaltă ca 

cea de se vede la noi pe Dealul Mărginenilor, movilă 
cucerită cu greu cu săptămâni în urmă. De acolo de 
sus, omul nostru informa despre mișcarea rușilor 
de la o liziera de mesteceni din față, pe care noi n-o 
vedeam. Pesemne își pregăteau apărarea imediată. 
Ni s-au transmis coordonatele și ordinul de a ne regla 
tirul brandurilor asupra acelui loc. La un moment dat 
căpitanul de la punctual de comandă a încetat de a 
ne mai transmite date despre cum cădeau loviturile 
noastre. Deodată am auzit în telefon: „Sergent Racariu, 
mergi urgent și vezi unde este întrerupt telefonul dintre 
comandă și observare!” „Am plecat, am raportat eu 
scurt. Mi-am luat sacul cu grenade și am pornit pe 
firul de telefon, la deal. Aveam la gât binoclul și la șold 
pistolul. Când am ajuns cam la vreo cincizeci de metri 
aproape de movilă, m-am oprit și am cercetat cu atenţie 
prin binoclu ce se petrece sus. Știam că acolo se afla 
în misiune un caporal, băiet vesel de prin Vâlcea. Am 
strigat: „Băi Oltene, báái!” Niciun răspuns, nicio mișcare. 
Am aruncat o grenadă ofensivă într-o parte de cotă. 
Nimic. Cu salturi scurte și cu pistolul în mână, folosindu- 
mă de teren, si aruncând toate grenadele, am ajuns 
sus. Olteanul nostru zăcea într-o baltă de sânge, lângă 
telefon. Am sunat repede la comandă. Raportez ..., 
am început eu. „Unde ai ajuns, sergent?” m-a întrebat 
scurt căpitanul. „Sunt la punctual de comandă, Juvete 
a fost înjunghiat. În marginea pădurii din faţă îi văd prin 
binoclu pe ruși în mare mișcare.” „Bravo, Mosule!” Asa 
îmi zicea tânărul acela, înaintat în grad după luptele 
de la Catacombele din Kerci, din primăvară. „Așteaptă 
acolo, continuă el, să-ţi trimit om la observare! Pe urmă, 
fuga-mars la baterie. Intensificati tragerea! Află, Mosule, 
că te propun la decorație. Una mare.” 

„Camaradul nostru fusese înjunghiat mișelește, 
pe la spate, de partizani. Așa o fost”, încheie firesc Tata 
relatarea, de parcă ar fi povestit cum a încărcat o căruță 
cu lemne în pădure la Mălina. 

Restabilirea punctului de observare a fost de 
importanță majoră pentru lupta din acea zi, bateria lor 
reușind să facă drum liber infanteriei, care a dat inamicul 
peste cap. Fapta a fost considerată de mare curaj, căci 
în Crimeea partizanii mișunau peste tot. 

Dar ceea ce își amintește cel mai clar Puiu 
este faptul că Tata repeta mereu: „Gândește-te, Talică, 
băietul nostru o să poată merge la școli înalte fără să 
plătim acele taxe grele”. Asta îl întrista tare pe Puiu, căci 
visul lui ascuns era să se facă cioban. 

Peste puţin timp, Tata s-a prezentat la garnizoana 
din Piatra Neamţ și apoi s-a întors din nou la război, căci 
în Crimeea armata română a luptat până în aprilie 1944. 

Va urma 


Note: 

1. Eminescu, Poezii, ediţie îngrijită de Perpecissius, 
Editura de Stat pentru Literatură și Artă, București, 
1958. 

2. Zafiu, Rodica, Un pasaj cenzurat din istoria 
imprecatiei, în „Dilema veche”, nr. 599, 2016. 


Tecuciul literar-artistic 


Nr. 65, serie nouá (anul 16) 2022 pag. 58 


CORESPONDENȚĂ 


0 MEMORABILĂ SĂRBĂTOARE A POEZIEI 
ROMÂNEŞTI CARE S-A DESFĂŞURAT, LA 


TECUCI, ÎN ZIUA DE 5 AUGUST 1964 


» Ştefan ANDRONACHE 


Din vara anului 1964, dupá ce, anterior, 
fusesem remarcat cu prilejul unor activităţi cultural- 
educative pentru oamenii din comună, acceptasem 
să mă transfer, de la Şcoala Elementară nr. 1 din 
Cudalbi, unde fusesem iniţial repartizat (dar şi foarte 
exploatat de autorităţile locale, vreme de doi ani), 
în oraşul Tecuci. Aici, deşi normal beneficiam de 
vacanţă, am început să lucrez, fără plată (anjarea 
făcându-mi-se, de abia, de la 1 septembrie), ca 
instructor metodist la Casa Raională de Cultură unde 
mi se recomandase să mă ocup de înjghebarea 
unui ansamblu de estradă, de Cenaclul Literar, cât 
şi de îndrumarea activităţilor căminelor culturale din 
partea de nord-vest a regiunii Galaţi. 

Într-una din zilele de la sfârşitul lui iulie, 
fusesem înştiinţat de Teodor Silion, un fost coleg 
de facultate, care lucra ca inspector la regiune, că 
se hotărâse ca, în prima săptămână din august, să 
se desfăşoare, la Sala „Popular“ („lon Petrovici“ de 
astăzi) a Casei de Cultură, o şezătoare dedicată 
marcării „Săptămânii poeziei româneşti“. Mi se 


Tecuci, 6 august 1964. În fata Comitetului Raional de Cultură: 
Nelu Oancea (1), Mariana Costescu (2), Camil Baltazar (3), 
Virgil Teodorescu (4), Sebastian Costin (5), Geo Dumitrescu (6) 


atrăsese atenţia că trebuia să facem popularizarea 
adecvată acestui eveniment, ţinându-se cont de 
faptul că urmau să participe mai mulţi scriitori de la 
Bucureşti, Ploieşti şi Galaţi. 

Aşadar, în după-amiaza zilei de 5 august 
1964, când în Sala de Spectacole, se strânsese un 
public numeros format din cititorii bibliotecii oraşului, 
din membrii Cenaclului Literar, precum şi studenţi, 
funcţionari sau pensionari, ne-am pomenit cu 
oaspeţii aşteptaţi. Anterior, conform protocolului pe 
linie de partid, „grupul de poeţi“ fusese nevoit să facă 
un popas şi la Fabrica de Conserve din localitate, 
cea mai mare din ţară şi „atât de modern utilată“, 
pentru a cunoaşte realizările „oamenilor muncii“ de 
acolo. („Poezia - sol îndrăgit“, în „Viaţa nouă“, Galaţi, 
XX, nr. 6116, 7 august 1964, p. 2) 

Aceştia, odată ajunşi cu microbuzul centrului 
judeţean chiar pe strada Republicii, din centrul 
urbei, au fost invitaţi, în ropote de aplauze, să 
urce pe scena din sală şi să se aşeze la mesele 
încărcate cu flori. Preşedintele Comitetului Raional 
de Cultură, profesorul Ştefan Pascal, 
şi Ludfac Eiber, directorul instituţiei 
gazdă, la care fusesem angajat, au 
vorbit la microfon despre semnificaţia 
evenimentului, prilejuit de împlinirea 
a 20 de ani de la Eliberarea patriei, 
după care au ţinut să-i prezinte pe 
„făurarii de stihuri“ popositi, pentru 
prima dată, la Tecuci. 

După acest preambul, au 
evoluat, în faţa publicului interesat, 
binecunoscutii poeţi: Geo Dumitrescu, 
Camil Baltazar (,Slavá Deltei!“ si 
„Eliberarea“), Virgil Teodorescu, 
toţi trei din Capitală, dar si Mariana 
Costescu („Femeile“ şi „Vis lângă 
salcâmul tăiat”) care venise de la 
Ploieşti, Nelu Oancea, redactor la 
„Editura Tineretului“ din Bucureşti, 

Sebastian Costin, secretarul Teatrului Dramatic din 
Galaţi. („Viaţa nouă“, idem) Toti cei şase autori au 
reuşit să trezească „în inimile auditorilor alese emoţii 
estetice“, aşa cum şi Dionisie Duma din Tecuci, 
reprezentantul Cenaclului Literar „lon Creangă“, 
reuşise să o facă („Avântul“, Tecuci, VIII, nr. 738 din 
9 august 1964, p. 6). 

Mărturisesc că am urmărit cu multă atenţie 
desfăşurarea întregii sezátori mai ales că mi se 
întâmpla să particip, pentru prima dată, la un 
eveniment atât de plăcut şi de elevat. Îmi amintesc 
că fusesem de-a dreptul impresionat de prezenţa şi 
vocea lui Geo Dumitrescu, care îmi era binecunoscut 
de la poşta redacţiei revistei „Gazeta literară“ pe 
care o parcurgeam adesea, urmărindu-i comentariile 
şi sugestiile adresate celor dornici să se afirme în 
domeniul literaturii. 

Avangardist autentic, deci un nonconformist, 
promova, de regulă, o poezie cerebrală, creaţiile 
sale axându-se, în general, pe teme de istorie sau 
societate. Constituind o apariţie singulară din lirica 
noastră, din acea perioadă, versurile sale am sinti 
că se adresază nu numai inimii, ci mai ales fiinţei. 
Referindu-se la o zicală populară românească, 
„A nimerit-o ca leremia cu oistea în gard“, Geo 
Dumitrescu ne-a lecturat (din volumul său „Jurnal 
de campanie“) poemul intitulat „leremia“: „Of, 
stângaci şi greoi era leremia, / dar tenace si 
îndărătnic, / drumul sigur ce merge la ţintă, / nevoia 
de a schimba, / de a îmbunătăţi, de a înlătura...“ 
Îmi plăcea mesajul, mai ales că, eu însumi, în 
acele momente, eram preocupat şi determinat să- 
mi îmbunătățesc performanţele specifice vârstei. 
Deci, Geo Dumitrescu miza pe abordarea poeziei 
cotidianului, care i se potrivea ca o mănuşă, lirismul 
său dezvăluind faptele banale care, de regulă, 
mergeau la sufletul omului. Poate tocmai de aceea 
Marin Sorescu avea să-i calce, ulterior, pe urme. 

Virgil Teodorescu, Preşedintele Uniunii 
Scriitorilor, părând să nu-şi fi uitat volumul său 
„Drepturi şi datorii“ (apărut încă din 1958), a 
lecturat din carte poezia ,Romanta* în care tinuse 
să dezvăluie faptul că iubise „mai demult o fată / ca 
pe a patra dimensiune“, iar pentru că ştia că o avea 
alături pe frumoasa Mariana Costescu, care îi tot 
făcea ochi dulci din preajmă, a ţinut să precizeze: 
„Nu, nu e totul să iubeşti aşa / cu o bunătate zilnic 
irosită, / ci să aduni mereu ca-ntr-un focar/ în inimă 
iubirea hártuitá / şi s-o arunci să ardă luminând“. 

După intervenţia şi a celorlalţi invitaţi, 
participanţii s-au arătat foarte încântați de 
manifestare din care motiv, ziarul local avea să 
menţioneze: „Versurile citite de poeţi, inspirate 
din viaţa nouă a patriei, au fost apreciate, în mod 
deosebit, de cei peste 400 cetăţeni aflaţi în sală“. 

(„Avântul“, idem) La sfârşitul lecturilor, autorii au 
avut grijă să se întreţină şi cu o parte din publicul 
interesat, în special cu poeții locali Ovid Caledoniu, 
profesor, George Băicoianu şi George Bălan, avocaţi 
de profesie. 

Cum, în acea perioadă a debutului meu la 
Tecuci, fusesem „încartiruit“, pentru scurtă vreme, 
la internatul Liceului de Băieți, de pe strada C. 
Dobrogeanu-Gherea (întrucât elevii, proveniţi din 
diverse comune, se aflau în plină vacanţă), m-am 
pomenit că aveam, pentru o noapte, să împart 
dormitoarele austere, pe care le păzisem de unul 
singur, de câteva zile, chiar împreună cu oaspeţii. 

În acea seara, când tot am sporăvăit împreună, 
mi-am dat seama că cei trei bucureşteni deveniseră 
extrem de orgolioşi, în sensul că, la puţin timp după 
ce se încheiase şezătoarea de la Casa de Cultură, 
încercau să se impună, fiecare cu meritele sale, cu 
cărţile proprii, dar şi să-şi plătească, cu orice preţ, 
unele din politele lor mai vechi. Cel mai rebel dintre 
toţi părea să fie, desigur, Geo Dumitrescu, care îi tot 
făcea reprosuri lui Virgil Teodorescu, „şeful“, un tip 
destul de calm, dar care, în acea vreme, îndeplinea 
şi funcţia de Preşedinte al Uniunii Scriitorilor din 
România. Gălăţenii, care, într-un fel, erau şi gazde 
pe timpul deplasării acestora în teritoriu, au evitat să 
se implice în vreo dispută încercând, pe cât posibil, 
să-i tempereze cumva. 

A doua zi dimineaţă, distinşii oaspeţi au fost 
invitaţi la Comitetul Raional de Cultură, fiind aşteptaţi 
de Ştefan Pascal şi lon Tasie, care le pregătise câte 
un coniac şi o cafea. Acolo mai venise şi Teodor 
Silion, reprezentantul Comitetului Regional de 
Cultură, care trebuia să-i însoţească prin raionul 
Focşani, precum şi Dumitru Matală, Directorul 
Bibliotecii Raionale din Tecuci, ulterior ajuns jurnalist 
şi scriitor. 

După discuţiile 


purtate pe marginea 


manifestării din ziua anterioară şi o scurtă prezentare 
a personalităţilor literare tecucene, gazdele le-au 


Deplasarea scriitorilor cu microbuzul la 
Buciumeni 

sugerat oaspeţilor sá încerce sá facă si o plimbare, 
de câteva ore, prin partea din nord-vest a raionului 
Tecuci pentru a cunoaşte mai bine locurile. La 
ieşirea din clădirea institutiei, care se afla situată 
pe strada 23 August, la nr. 80, toţi participanţii şi-au 
exprimat dorinţa de a imortaliza momentul întâlnirii. 
Cum luasem cu mine şi aparatul de fotografiat, mi-a 
fost uşor să suprind câteva cadre ale evenimentului 
memorabil. 

Deplasarea invitaţilor s-a făcut pe traseul 
Tecuci, Nicoreşti, Buciumeni. La ultima din localităţi a 
fost vizitată şi casa Nataliei Negru de la Tecucelul Sec 
(în care, exact cu 60 de ani în urmă, se consumase 
căsătoria acesteia cu poetul Ştefan Octavian losif!), 
întrucât, cu puţin înainte de moartea sa, survenită 
pe 3 septembrie 1962, ea îşi donase întregul imobil, 
precum şi via nobilă din jur, Uniunii Scriitorilor de la 
Bucureşti cu scopul ca aceasta să se îngrijească să 
amenajeze acolo o casă de creaţie pentru membrii 
săi. Bineînţeles că, atât Virgil Teodorescu, cât şi 
şi Camil Baltazar, au apreciat gestul scriitoarei, 
încercând chiar şi o evaluare a donaţiei, adică au 
făcut promisiuni în numele Uniunii. Până la urmă, 
după ce bătrânul şi fidelul turc Ali, cel care avusese 
grija proprietăţii fostei sale stăpâne, decedase şi el, 
după vreo cinci ani, totul a fost abandonat şi distrus, 


a a SS Pe ad 


Casa Nataliei Negru de la Tecucelul Sec, 
august 1964 

astăzi stráduindu-se să supravieţuiască, printre 
ruinele deprimante si bălăriile excesive doar un 
singur nuc. 

Pentru că, aşa cum mentionasem ceva mai 
înainte, reuşisem să fac nişte fotografii, imediat 
după developarea filmului, am avut grijă să trimit 
copii şi unora dintre scriitori. Primul care mi-a 
expediat o carte poştală, legată de acest eveniment, 
a fost Camil Baltazar. Domnia sa se interesa dacă 
„au ieşit bine fotografiile cu grupul“, rugându-mă să 
i le trimit cât mai repede în vederea elaborării unui 
„carnet de scriitor smáltat de fotografii“. Referindu- 
se la ,tovarásii de la Tecuci“, se arăta satisfăcu că, 
aceştia, „au făcut o propagandă vizuală mai bună 
decât cei din Galaţi“. 

Pe 12 august 1964, avea să-mi parvină, de 
la Geo Dumitrescu şi răspunsul la scrisoarea cu 
fotografii pe care i-o expediasem. De la bun început, 
acesta evidenția „una din puţinele amintiri agreabile 
din Tecuci“. Tot el, má înştiinţa că „«Gazeta literară» 
a renunţat la proiectul iniţial al unui reportaj amplu 
ilustrat“ (despre care discutasem) „în legătură cu 
«Săptămâna poeziei», aşa că pozele“, conform 
spuselor sale, „vor rămâne o simplă amintire 
particulară, nu mai puţin prețioasă“. 

M-am simţit desigur flatat de faptul că a ţinut 
cont de câteva din aprecierile şi gândurile-mi proprii. 
„Scrisoarea d-tale mi-a pus grele probleme de 
perspicacitate“, adăugând „că nu am găsit «cheia»*. 
Pentru că îi urasem, în continuare, „multă inspiraţie“, 
el s-a văzut nevoit să recunoască că, „în momentul 
de faţă“, ajunsese „într-o gravă criză“. 

Referitor la întrebarea pe care i-o adresasem: 
„Un poet când scrie versuri se gândeşte şi la cei 
care au să i le citească?“ mi-a răspuns: „Personal, 
cred că da (...) Fireşte, însă, nu te poţi gândi şi, mai 
ales, nu poţi veni în întâmpinarea tuturor gusturilor 
(mai ales dacă n-ai trecut niciodată şi prin Tecuci!)“. 
Bineînţeles că reacţia sa, la adresa oraşului pe care 
deja îl adoptasem, nu putea decât să mă onoreze. 

Alături de două dintre fotografiile martor 
din august 1964, ataşez, mai jos, şi două din 
corespondentele care mi-au parvenit de la cei doi 
scriitori şi pe care le-am donat, pe parcurs, Bibliotecii 
Judeţene „V.A. Urechia“ din Galaţi. 


(Corespondenta:) 
Bucuresti 8 august 1984 


Dragá tovaráse Andronache, ín caz cá au 
ieşit bine fotografiile cu grupul nostru, expediazá- 
mi-le, căci mi-au cerut la „Munca“, „România liberă“ 
şi „Flacăra“ să dau un „carnet de scriitor“ smáltat 
de fotografii. Aşa încât putem populariza acţiunea 

„Săptămânii poeziei“ şi sá spunem un cuvânt 
bun pentru tovarăşii de la Tecuci care au făcut o 
propagandă vizuală mai bună decât cei din Galaţi. 

Aştept. 

Cu salutări továrásesti, 

Camil Baltazar 


(Biblioteca „VA. Urechia“ Galaţi, fond 
Manuscrise, | 1027) 


Bucureşti, 12 aug. 64 


Domnule Andronache, 

Am primit frumoasele d-tale poze şi-ţi rămân 
dator pentru una din puţinele amintiri agreabile din 
Tecuci. Din păcate, „Gazeta literară“ a renunţat la 
proiectul iniţial al unui reportaj amplu ilustrat, în 
legătură cu „Săptămâna poeziei“, aşa că pozele vor 
rămâne o simplă amintire particulară, nu mai puţin 
prețioasă, în ce mă priveşte. 

Scrisoarea d-tale mi-a pus grele probleme de 
perspicacitate prin câteva din întrebările şi aluziile 
ei. Mărturisesc că nu am găsit „cheia“. 

Supoziţia d-tale că „am inspiraţie“, ceea ce 
te face să mi-o urezi, e prima enigmă. Trebuie să 
te dezamăgesc comunicándu-ti că, din păcate, în 
momentul de faţă, mă aflu într-o gravă criză de acest 
ordin ceea ce dacă am bănuit „inspirat“ subtextul 
scrisorii d-tale, s-ar putea să-ţi facă plăcere! 

Întrebarea din PS: „Un poet când scrie versuri 
se gândeşte şi la cei (suprim pe acest „pe“ căzut, se 
pare din fuga condeiului) care au să i le citească?“ 

Personal, cred că da (ca să iau întrebarea în 
sensul strict formulat, renunțând să-i caut in fructus, 
cum spuneam, cheia); fireşte, însă, nu te poţi gândi 
şi mai ales, nu poţi veni în întâmpinarea tuturor 
gusturilor (mai ales dacă n-ai trecut niciodată şi prin 
Tecuci!). 


d tefan andironeche 


Cans de cultura ralonala 

Camil Baltazar carte postalá cátre Stefan 
Andronache 

În ce priveşte propunerile pe care mi le promiti 
pe mai târziu, sânt plin de nerăbdătoare curiozitate 
să le aflu. Le aştept, ca de altfel orice veste de la 
d-ta, cu plăcerea cu care-ţi doreşti întotdeauna o 
convorbire interesantă, inteligentă. 

Cu multe mulţumiri şi urări de bine, 

G. Dumitrescu 


(Biblioteca „V.A. Urechia“ - Galaţi, fond 
Manuscrise, II 627) 

Geo Dumitrescu cátre Stefan Andronache 

> Viorel BURLACU 


Se spune că cine nu are amintiri este un om 
sărac și nu am nicio îndoială că este așa. Amintirile 
trebuie să fie păstrate, conservate pentru că ele vor 
fi refugiul nostru de mai târziu. Mânat cumva în luptă 
de acest gând, am tot strâns în arhiva mea peste 
două mii de pagini de documente, fotografii scanate, 
fotocopiate, selectate după foarte multe ,,sedinte” 
de cercetare în arhive. 

Pe unele, cum ar fi de exemplu casele 
vechi le-am scanat de multe ori cu privirea sau le- 
am arhivat în aparatul foto. Chiar și la presupusa 
mea maturitate, asemenea unui copil, mă surprind 
deseori impresionat de imaginea misterioasă a 
acestor case, fascinat de bogăţia de povești pe care 
le întrezăresc dincolo de pereții patinati de vreme. 
Așez în gând, asemenea jocului de puzzle, viața 
dinăuntrul lor, cu toate poveștile oamenilor care au 
fost, și ale celor care duc mai departe firul de viaţă. 

Un exemplu de astfel de casă cu o istorie 
aparte este imobilul din Tecuci, str. Galaţi, nr. 2, 
aflată la intersecţia străzilor 1 Decembrie și Victoriei, 

ISTORIE TECUCEANĂ 


CASA CU POVEŞTI... ADEVĂRATE 


construită de negustorul (casap) Nicolae Pelin la 
sfârșitul ultimului deceniu al sec. XIX. Ca manieră 
plastică se înscrie în arhitectura eclectic-urbană și 
este clasat ca monument istoric cu numele „Casă” 
având codul GL-ll-m-B-03104. 

Acesta a cumpărat în mai 1896 terenul de la 
Elena Hagiopul, moștenitoare de drept a defunctilor 
săi părinţi Gheorghe și Penelopa Hagiopol, care 
declară în fața notarului: „am vândut de a mea 
bunăvoie și nesilită de nimene, Dlui Neculai Pelin, 
comersant din Tecuci, porțiunea mea indivisă de a 
cincia parte din succesiunea defunctilor, numitilor 
mei părinţi, care se compune din imobilul defunctului 
Hagiopul, situat în urba Tecuci, strada Carol |, Nr. 
18, fostă Șoseaua naţională, Nr. 567, dimpreună cu 
terenul și hambarul aflător pe întregul teren pe care 
l-am stăpânit în indivisiune cu surorile mele Caliopia 
Atanasiade, născută Hagiopul, văduvă, Aniela 
Stanciu, născută Hagiopul, Maria Calcani născută 
Hagiopul și Penilopia Popovici, născută Hagiopul 


(1). 

La momentul vânzării — mai 1896 - casele 
erau sub „hypotecă” la „Creditul finaciar urban din 
lassy”. Proprietatea cumpărată de negustorul N. 
Pelin se mărginea la nord cu proprietatea Tache 
Anastasiu, la răsărit cu strada Carol |, la sud cu 
strada Braniște și „la apus cu proprietatea fostă 
a Dnei Nuta $. Radoviciu, actuală a Dlui Doctor 
Alessandru Carageane”. 

Documentele identificate în arhiva SAJ sau 
a Primăriei Tecuci, menţionează că în acest imobil 
situat peste drum de localul fostului Tribunal - în 
1917 sediu operativ al Armatei | române - au fost 


Prof. E. Rutá 

gázduiti membri ai Misiunii miltare franceze conduse 
de gen. Henri Berthelot. De aceeaşi ospitalitate 
s-a bucurat si marele istoric Nicolaie lorga, care 
a poposit aici, cu ocazia peregrinărilor sale pe la 
monumentele istorice din Moldova. În fața casei, pe 
latura dinspre strada 1 Decembrie, fostă Carol, în 
dreapta balconului a fost un chioșc „clădire nouă” 
pe care proprietarul îl închiriază pe cinci ani (1914- 
1919), lui Stefan Caligiani pentru ,,a face negot de 
Regie”. 

Nicolae L. Pelin a fost unul dintre comercianții 
înstăriți ai orașului, cu contribuții importante în viața 


Căpitan aviator loan Rutá, şef al Şcolii de pilotaj 

la Aeroclubul Braşov, pilot de încercare avioane 

de vânătoare şi instructor de mare acrobatie la 
Aeroclubul Braşov 

economicá si socialá a tárgului: consilier local, 
membru fondator al Băncii ,, Tecuciul”, Soţia sa, Zoe 
a făcut parte din Comitetul pentru înființarea Școlii 
Profesionale de fete. Soții Pelin au avut trei copii: 
Maria, Elena şi Nicolae. 

Fiica cea mare, Maria, a fost căsătorită cu 
căpitanul de jandarmi, Emanoil Savopol locuind multi 
ani în casa alăturată de a părinţilor săi. Acest imobil, 
astăzi demolat, a fost în perioada comunistă, sediul 
Cooperativei meșteșugărești , Stráduinta”. Fiul 
soților Savopol, Gheorghe (Ghighi) Elian, magistrat, 
a lucrat în diplomaţie, la ambasada României din 
Elveția. 

Elena a fost căsătorită cu căpitanul de 
aviaţie loan Rutá, al cărui nume se adaugă celor 
inscripționate pentru neuitare, pe Monumentul 
Eroilor Aerului amplasat în Piaţa Aviatorilor din 
București. Profesoara Elena Rutá, ea însăși un 
monument de dascăl cu vocație, este întipărită în 
memoria multor generaţii de elevi, de la Liceul de 
fete din Tecuci, A avut o fiică, Liliana-Lilu pentru 
apropiati- care a fost căsătorită cu arhitectul Romeo 
Belea. Împreună au făcut parte din colectivul de 
arhitecți care au proiectat clădirea Teatrului Naţional 
și a Sălii Palatului din București. Fiica lor, Oana 
Belea Jakson este astăzi un arhitect de succes în 
Marea Britanie. Elena Rutá a fost moștenitoarea 
casei părintești, pe care în 1982 o va înstrăina prin 
vânzare Casei de Ajutor Reciproc a Pensionarilor 
din municipiul Tecuci. 

În fine, ultimul copil al soţilor Zoe și Nicolae 
Pelin, a purtat același prenume cu al tatălui și a 
practicat magistratura în Cernăuţi, iar informaţiile 
despre el sunt extrem de sărace. 

Între timp „casa Pelin” a fost revândută în 
2010 și se află în proprietatea unei persoane fizice. 


Arhitect Oana Belea 

La scurt timp după aceasta a apărut un nou banner, 
care anunţă o altă vânzare. Timpul trece și lasă urme 
adânci în structura casei, astfel că există riscul ca din 
anumite ,ratiuni” să fie lăsată degradării și distrugerii 
naturale. Poate că actualul sau viitorul proprietar va 
privi cu alţi ochi aceast imobil monument, care poartă 
în el o pagină din cartea de istorie a Tecuciului. 
Printr-o renovare făcută cu specialiști atestati s-ar 
putea pune în valoare frumuseţea arhitectonică a 
clădirii, recomandând-o astfel ca un reper important 
de interes turistic și cultural. 


(1) Grefa Trib. Tecuci, Nr.488/11 Mai 1896 


Casa de Ajutor Reciproc 

» Violeta IONESCU 


Despre viața poetului Benjamin Deutch, 
alias Barbu Nemteanu (n. 1 octombrie 1887, 
Galaţi - d. 29 mai 1919, București) s-a scris mult, 
dar se cunosc puține amănunte. 

Grigore Trancu-lasi își amintește că 
L-a întâlnit la Școala de Adulţi 
de pe strada Egalităţii (localul 
Școlii primare nr. 1): „Slab, înalt, 
inteligență vie, elevul „Deutsch” era 
funcţionar comercial la sucursala 
Băncii de Credit Român.” Muncea 
și scria versuri. Avea 17 ani când a 
debutat publicistic în săptămânalul 
gálátean ,Ínainte” (1904), al lui 
loan R. Burbea. Pe atunci era doar 
„un poet timid”, dar care „izbutise 
să acapareze atenţia publicului” 
(George Munteanu,  „Galaţi;, 
partea a Il-a). 

S-a afirmat ca ziarist, reporter 
la ziarul „Tribuna liberală” din Galaţi, 
apoi a redactat şi a condus, tot aici, revista „Pagini 
libere”, săptămânal literar-stiintific în care semna: 
poezie, traduceri, recenzii, note, opinii. A tradus 
literatură clasică din mai multe limbi: germană, 
franceză, engleză, daneză și rusă. 

Obișnuia să semneze sub pseudonim. 
Chiar Barbu Nemteanu este un pseudonim. 

În 1913, când tuberculoza de care suferea 
se agravase, colegii de la „Adevărur l-au ajutat sá 
plece la Lausanne, în Elveţia, să se trateze într-un 
sanatoriu specializat. 

Din arhiva prof. D.D. Șoitu, aflată acum în 
colecții speciale la Biblioteca V.A. Urechia, aflăm 
că în perioada nov.-dec. 1913 Barbu Nemteanu 
a corespondat cu ,simpatia” lui, d-ra Emma 
Weissbluth și cu sora ei, d-ra Blanche Brill, care 
locuiau în Galaţi, pe str. Pasajul Mercur 4. 

Despre Emma Weissbluth știm că în tinereţe 
a studiat arta decorativă cu pictorița gălăţeană 


Nr. 65, serie nouă (anul 16) 2022 pag. 65 


SCRISORI INEDITE, DIN STRĂINĂTATE 


CORESPONDENŢA LUI BARBU NEMTEANU 
CU EMMA WEISSBLUTH 


Lola Schmierer Roth și că a murit la scurtă vreme 
după Barbu Nemteanu, la Berlin, în 1923. 

Corespondenta lui Barbu Nemteanu cu 
Emilia Weissblúth cuprinde opt scrisori trimise din 
străinătate. lată conţinutul lor: 

O carte poștală expediată 
din Viena, în drum spre Lausanne, 
scrisă cu creionul, 3 Noiembrie 
1913 este prima scrisoare adresată 
D-rei Emma Weissbluth, 4 Pasajul 
Mercur, Galaţi, Roumanien: 

„Wiena! De la gară am luat 
un Ginspenner (trăsură cu un cal — 
n. Soitu), ca în cele cáte-va ore cât 
am stat, să văd ce se poate vedea 
„â la fourchette”. Cum cáscam 
ochii, deodată zăresc un prieten din 
România stabilit la Wiena. Jos din 
trăsură! O raită pe Ring. Prietenul e 
ziarist. Stáruinte să rămân în Wiena 
până a doua zi. Ce ispită! Rezist. 
Luptă! Cedez! Má va duce la Operă! Zauberflöte 
(Flautul fermecat, Mozart)! 

Ah! Ce splendoare e Wiena! Oraș, nu 
glumă. Ce clădiri monumentale! Ce ordine! Ce 
ceață! Acuma sunt în Kuhncafehaus, vis-à-vis de 
Volsoper. Mâine dimineață, 7,30, continui drumul 
spre Zúrich. Plec visánd când voi putea revedea 
Wiena! Acum e 5,30, Peste două ore voi fi la 
Operă. Tremur. La revedere. Nemfeanu.” 

A doua scrisoare: Lausanne, 10 noiembrie 
1913 (patru pagini scrise cu cerneală). Începe cu: 
„Fetița mea dulce și dragă”. În primele două pagini 
își exprimă sentimentele sincere față de iubita 
lăsată în tară. Paginile 3-4 se referă la sănătatea 
sa șubredă. Dorinţa de a trăi, dragostea de viață 
sunt foarte puternice, mergând până la implorarea 
lui Dumnezeu. 

Scrisoarea a lll-a este o carte poştală- 
telegramá, din Lausanne, din 13 noiembrie 1913: 

„Azi e a treia zi de când n-am mai primit nimic... 
Ce s-a întâmplat?” 

Scrisoarea a IV-a, în plic gris, elegant, 
format mic, 22 nov. 1913, adresată: „Micule 
drag”, cu conținut pur sentimental. Dragostea 
pentru iubită, dorul îl determină să improvizeze un 
dialog, scris cu mult talent, din care reiese ideea 
ca Emma să-i scrie mai des. În final (la PS) arată 
unele nemulțumiri pe care scrie că i le va împărtăși 
într-o scrisoare imediată. 

Scrisoarea a V-a, fără plic, scrisă cu cerneală 
neagră pe patru pagini, 28 nov. 1913: ,Micutule”... 
e scrisă cu celeași sentimente, relatându-i unele 
greutăți prin care a trecut, lipsa de bani. Este totuși 
optimist. Pentru moment, lupta pentru sănătate e 
cea mai importantă. „Hai, pupă-mă dulce și dă-mi 
drumul la aer, la soare, la viaţă... Băiatul tău.” 

Scrisoarea a Vl-a este o ilustrată din 
Lausanne et les Alpes, 30 nov. 1913: 

„Azi e duminică. Marţi dimineaţa plec de 
aici, la Leysin. Când vei citi rândurile acestea 
eu voi fi acolo, la 1400 metri deasupra mării 
și frământărilor de jos. Am anunţat la poștă 
schimbarea adresei. De acum, noua mea adresă 
este: Leysin, Posterest. Ce zici de panorama 
Lausannei?” 

Scrisoarea a Vll-a, Lausanne, 30 nov. 
1913. I ilustrată color, cu funiculare pe vârful 
Signul și textul: „A binevoit să vă treacă augusta 
plictiseală?” 

Scrisoarea a VIll-a, epediatá din Leysin, 
8 dec. 1913 este o carte poștală simplă: „De 
câte-va zile sunt foarte bolnav. Am răcit strașnic. 
Temperatura s-a urcat la 39. S'a schimbat vremea 
brusc și asta mi-a făcut rău. Sunt foarte trist și mă 
chinuiesc fel de fel de gânduri...” 

O altă scrisoare, izolată, datată 29 Dec. 
1914, din Galaţi, este adresată Emmei, cu „Dragă 
prietenă” (de data aceasta se observă o oarecare 
răceală faţă de scrisorile de la Lausanne, probabil 
din cauza părinţilor ei, care erau bogaţi și nu voiau 
căsătoria fiicei lor cu un poet sărac. 

„Dragă prietenă, lartă-mă că nu ti- 
am mulțumit îndată de atentille dumitale atât 
de delicate. Prima e că m-au surprins într-o 
demoralizare cumplită. N-aveam nici atâta îndemn 
nici cât să întind mâna să apuce un condei. În 
ultimile zile mai cu seamă credeam c' am să mor 
de inanitie. Acum, însă — adevărat Phoenix — iar 
am început să renasc. Adică mi se pare. Să dea 
Dumnezeu să fie adevărat. 

Cum vezi, primul lucru ce-l fac e să-ți 
mulțumesc și pentru bunele cuvinte ce-mi furnizezi 

și pentru florile de Crăciun. Și unele și altele m-au 
înviorat. Esti o fată foarte, foarte dragă... 

lată semnul de viață pe care mă bucur că 
l-ai dorit și acum aştept, la rándu-mi, rândurile 
ce-mi anunti. Vor fi încă puţin soare în jalea care 
m-a împrins dezastruosul război. O, războiul ăsta! 
Tare mă tem că mi-a scurtat viaţa. 

În așteptare, îţi urez un an nou aducător 

de toate fericirile visate si-ti trimit în dar gândurile 
mele cele mai bune, Barbu." 


N.A. În Fondul Primăriei Municipiului 
Galaţi, Dos.60/1934, cu titlul: „Serbări date în 
scopuri de binefacere” — se află și scrisoarea 
soției lui Barbu Nemteanu — Tonny |. Bănescu- 
Nemteanu, din 11 mai 1934, către primar, în 
care îi solicită sprijin pentru tipărirea unui volum 
antologic al soțului ei. 
Acest volum s-a publicat și poate fi consultat 
la Biblioteca V.A. Urechia din Galaţi. 


Dimitrie Hârlescu, Portret de fetiţă 


Tecuciul literar-artistic 


» Vladimir RADU 


L-am regásit ín fata unui calculator lucránd 
la o nouă ilustrație de carte. Ştiam deja că onorase 
mai multe apariţii editoriale cu autori din Tecuci şi nu 
numai. Are oahivă personală impresionantă, portofolii 
de fotografii grupate tematic, 
documentare ilustrate, grafică de 
carte, cărţi poştale, postere şi afişe 
pentru unele manifestări cultural- 
artistice, numeroase alte materiale 
originale realizate din domeniul 
mass-media şi al publicităţii. 

E un om ocupat, dinamic, 
atent la ce se întâmplă în 
comunitatea noastră, a tecucenilor, 
mereu pregătit să consemneze 
în imagini realităţile oraşului si 
dinamica schimbărilor pe care 
le traversăm noi, cetăţenii. De la 
înălţimea sa profesională, ne acordă 
cu multă solicitudine acest interviu 
pe care îl includem în numărul de 
faţă al revistei „Tecuciul literar-artistic”. 

1.Valeriu Precupanu, zicerea că „o imagine 
poate spune mai mult decât o mie de cuvinte” a 
devenit deja o banalitate. Dincolo de „a spune”, 
fotografia ar trebui să declanşeze şi ceva din 
verbul „a simţi”. Ce spune un artist fotograf cu 
state solide în profesia aceasta devenită artă? 

V.P. Să nu ne lansăm într-o discuţie despre o 
pasiune pe care astăzi mulţi o consideră deprindere 
ori abilitate digitală. De aceea kitsch-ul din realitatea 
palpabilă intră cu drepturi depline şi în imaginea 
imortalizată de un gadget mai mult sau mai puţin 
sofisticat, pe telefon, pe tabletă, pe o cameră etc. 
Eu am declanşat „trăgaciul” aparatului de fotografiat 
doar atunci când am simţit că imaginea respectivă 
trebuie să mă bucure la modul estetic şi sentimental 
pe mine şi pe alţii. Şi nu numai pentru moment, ci 
mai ales peste ceva vreme. 

2.Câte aparate de fotografiat ai avut de 
când pasiunea aceasta a devenit un mod de 
manifestare în viaţa ta cotidiană? Se ştie că eşti 

INTERVIUL EDIŢIEI 


CU VALERIU PRECUPANU 
ÎNTR-UN DIALOG ALB-NEGRU ŞI COLOR 


printre primii din târg care au apelat la tehnicile 
moderne de digitalizare a produsului foto. 

V.P. Má supuneţi unui efort de memorie. Pe 
la 12-13 ani, când eram în clasa a VI-a am fost atras 
de „magia” unui aparat foto Smena 
8 M dăruit de tatăl meu. Parcă văd 
cum am făcut eu în întregime „un 
film”, adică o peliculă neagră care 
s-a rulat între doi tamburi. Când am 
epuizat cele 24 de poziţii, ce credeţi 
că am făcut?. Am scos filmul din 
aparat şi...bineînţeles că s-a voalat. 
Ulterior, la Cercul de foto de la 
Casa Pionierilor (acum se numeşte 
Clubul Elevilor), am dobândit primele 
cunoştinţe şi deprinderi avizate de la 
dl. profesor Constantin Preda, un om 
extraordinar pe care îl păstrez între 
„portretele” mele de suflet. Au urmat 
aparate pe filme, din ce în ce mai 
performante: Zenit, Exa, Practika, 
Minolta, Nikon. Am ţinut pasul cu trecerea la aparate 
digitale:Fuji, Canon 40 D, Canon 5D III. 

Vă daţi seama că a trebuit să ţin pasul cu 
revoluţia aceasta tehnologică şi, zic eu, m-am 
descurcat foarte bine. Vă daţi seama că în clasa a 
VI-a la Şcoala Generală nr.10 am făcut primul meu 
documentar foto pe teme de ştiinţe ale naturii sub 
îndrumarea dirigintei mele, doamna profesoară 
Ruxandra Varvara...Era despre Emil Racoviţă şi 
Antarctica! 


pp A ~ AP 
y h 


PROZĂ ULIRASCURTA 


Tecuciul literar-artistic 


3. Dar ín liceu si dupá aceea? 

Ee! În anii adolescenţei din liceu am avut 
modele foto, amatori de fotografii artistice şi multe 
instantanee ocazionale. Aveam şi studio serios: 2 
becuri,oglindă şi un fundal roz, toate improvizate. 
Mi-au reuşit portretele alb-negru bineînţeles... Am 
beneficiat de un mentor experimentat, de notorietate: 
domnul Ştefan Andronache, un împătimit artist 
fotograf tecucean de la care am deprins multe din 
tainele şi tehnicile fotografiei. Alături de dumnealui 
am străbătut locuri care ofereau subiecte foto inedite, 
am partiocipat la expoziţii şi manifestări diverse. 

4. Îţi cunoaştem şi apreciem prezenţa în 
mişcarea fotografică la nivel local şi naţional prin 
realizarea de albume, lucrări didactice, expuneri 
în expoziţii sau pe site-urile de profil. 

V.P. Mă bucur. Am căutat să nu refuz pe 
nimeni dintre cei care m-au solicitat sá imortalizez 
imagini cu Tecuciul contemporan în albume, în 
fotomontaje, în cărţi poştale ilustrând monumente 
şi locuri mai deosebite din urbea noastră. Păcat că 
atunci când oraşul acesta era mai colorat, pe vremea 
când vizitatorii îl numeau „oraşul trandafirilor” eu 
realizam doar fotografii alb-negru. Astăzi dispunem 
de fotografia color, dar oraşul nu poate ţine pasul, 
coloristic vorbind...şi mai ales arhitectural... Da, am 
participat la Saloanele foto din ţară, la trei Saloane 
naţionale în Bucureşti, în Baia Mare şi la Galaţi. Am 
expus macrofotografie, o mai veche preocupare a 
mea de a descoperi frumuseţea şi gingăşia obiectelor 
şi vietăţilor mărunte, o lume mai puţin investigată. 

5. Am remarcat cu toţii că ţi-ai îndreptat 

îndeosebi atenţia către microcosmosul 
fiinţelor şi lucrurilor mărunte, acea „lume a 
boabei şi a fărâmei” cum spunea Arghezi, sau 
a lumii pure a „celor care nu cuvântă”, după 
genericul impus de Topârceanu. 

V.P. În termeni de specialitate se numeşte 
„macrofotografie”. lată aici câteva picături de rouă pe 
un fir de iarbă dimineaţa, o buburuză lângă o petală 
de floare, un brotac voinicel într-un ochi de apă. Câtă 
frumuseţe ne oferă natura în toate dimensiunile ei!... 

6. Aţi operat în unele situaţii şi cu device- 
uri de ultimă generaţie de redare a imaginilor în 
mişcare. Includ aici şi pe sora ta, Beatrice (Bia), la 
fel de pricepută în mânuirea tehnicilor moderne 
de lucru în media. E o diferenţă în comparaţie 
cu imaginea fixă, cu fotografia care surprinde un 
moment static? 

V.P. Într-adevăr, viaţa îţi oferă tentaţii şi prilejuri 
pe care nu le poţi rata. Un eveniment, o excursie prin 
locuri încântătoare, întâlniri cu oameni deosebiți pe 
care îi stimează o ţară întreagă, manifestări omagiale 
sau aniversare de mare profunzime sentimentală. 

Atunci imaginea în mişcare îţi slujeşte să retráiesti 
cu mai multă intensitate amintirea acelor momente. 

Obiectivul aparatului/camerei de filmat are 
libertatea de a înregistra mişcarea, vocea, cadrul 
natural, zgomotele din jur... Însă pentru mine tot 
fotografia rămâne preferată deoarece reprezintă o 
esenţă a unei „clipe suspendate” din existenţa unei 
persoane, a unui fenomen, eveniment, întâlnire etc. 


7. Fotografia încotro? Mai are ea 
relevanţă odată cu asaltul mijloacelor moderne 
de înregistrare a evenimentelor? Má refer 
la fotografia artistică, la instantanee, la 
documentare etc. 

V.P. În opinia mea digitalizarea a devenit o 
prioritate pentru România, dar nu numai pentru 
generaţia tânără. Aparatul foto digital uşurează 
munca fotografului artist calificat sau amator. Ai un 
control total asupra a ceea ce lucrezi, poţi opera 
lesne unele corecturi, poţi alege fără a şterge din 
memorie unele imagini,. Da, nu numai în economie, 
ştiinţă , tehnică sau medicină trebuie să impunem 
prin forţă chiar digitalizarea. Am constatat că şi în 
artele de tot felul noua dimensiune tehnologică se 
impune cu o rapiditate uluitoare. Aţi urmărit vreodată 
site-urile tematice cu fotografii? Veţi admira lucrări 
care au un efect răscolitor. Mă gândesc acum la 
realizatorii albumului „România Sălbatică”... La 
rândul meu am ilustrat cu lucrări personale 

8. Cum a evoluat perfecţionarea în lucrul 
cu obiectivul, cu diafragma, cu laboratorul foto? 
De la debutul cu improvizații, până la onoarea 
de a deveni membru al Asociaţiei Artiştilor 
Fotografi din românia (AAFR) prin 2005, a trecut 
ceva vreme. 

V.P. Sincer să fiu, participarea la saloane, 
expoziţii, concursuri, şi mai nou, pe site-uri de 
specialitate, nu a constituit un scop în sine. Din 2004 
când am utilizat primul aparat digital mi-am structurat 
volumul de imagini foto în portofolii şi grupaje 
tematice. Mi-a fost astfel mai uşor să ofer spre 


Tecuciul literar-artistic 


expunere anumite lucrári. Am studiat atent lucrári de 
specialitate, am urmat cursuri de fotografie atestate 
de Ministerul Muncii, am dobándit si calitatea de a 
preda cursuri de artá fotograficá. 


În Tecuci am participat la 4 expoziţii personale 
la Galeriile de Artă „Gheorghe Petrascu” ( Da!, cu 
ani în urmă Tecuciul se mândrea cu aceste Galerii 
cunoscute şi apreciate de artişti şi critici de artă 
din întreaga ţară; în prezent a rămas doar o clădire 
frumoasă în centrul oraşului, aflată probabil „în 
conservare” dacă nu cumva în plan de demolare...!) 
Am expus de mai multe ori la Galeriile „Helios” din 
Biblioteca Municipală, alături de artişti recunoscuţi 
precum sculptorul Dan Mateescu, pictorul Victor 
Tulei sub generice precum „Esenţe de spectacol”, 
„Sculptură, icoane şi fotografie”, La Colegiul National 
„Calistrat Hogas” am expus peisaje şi portrete pe 
care le-am dăruit cu mare drag patrimoniului acestui 
locaş de cultură, educaţie şi învăţătură de care 
m-am simţit totdeauna legat sufleteşte. Este liceul 
studiilor mele şi locul unde profesează soţia mea. 

9. La rândul meu, am proaspete în memorie 
Colocviile anuale de Jurnalism şi Comunicare 
organizate câte o săptămână la Slănic Moldova 
cu câte 40 de elevi ai claselor de profil de la 
Colegiul Naţional „Calistrat Hogaş” din Tecuci în 
vreo şase ediţii. Ai fost principalul lector voluntar 
pe probleme de fotografie şi această implicare 
a dat roade. În colaborare cu domnul Viorel 
Burlacu -jurnalist, cu părintele Constantin Velicu 
- videojurnalist şi cu subsemnatul am creat o 
adevărată pepinieră de foto-video-jurnalisti. 

V.P. Domnule profesor, aţi avut atunci iniţiativa 
şi perseverenta de a oferi elevilor din clasele mari de 
liceu modele de lucru într-o profesie pe care ulterior 
multi au îmbrăţişat-o. Eram lectorul şi ,specialistul” 
în cursurile de fotografie, postură în care am 
descoperit elevi cu adevărate aptitudini de a lucra 
în media. Ţin minte că am colaborat cu publicaţii 
centrale şi judeţene, cu posturi de radio-televiziune, 
cu redactori ai emisiuni de la Televiziunea laşi, cu 

inspectori şcolari, cu artişti şi poeţi, cu oameni de 
cultură din judeţele Galaţi, Vrancea, Vaslui şi laşi. 
Mi-am făcut de atunci mulţi „ucenici” care ulterior 
mi-au devenit prieteni şi colaboratori, indiferent de 
facultăţile pe care le-au absolvit. Despre atmosfera 
plăcută de tabără, despre autogospodărirea 
noastră inclusiv cu pregătirea mâncărurilor, despre 
seratele distractive din vila primitoare şi spațioasă a 
domnului Muşat, despre întâlnirile şi interviurile sau 
conferințele de presă cu factorii de răspundere din 
diferite localităţi, îmi amintesc cu mare emotie şi cu 
plăcere... 

10.Poartă semnătura Valeriu Precupanu 
mai multe albume cu imagini din Tecuci, materiale 
documentare în urma unor excursii prin Ţinutul 
Tecuciului la case memoriale, pelerinaje şi vizite 
prin locuri istorice cu monumente religioase, 
culturale şi istorice din Moldova, din alte colţuri 
de ţară, din Bulgaria, Grecia ş.a. 

V.P. Cum să nu laşi un semn al trecerii tale 
printr-o viaţă, prin anumite locuri unde ai crescut 
sau de care te-ai ataşat?! Totdeauna „cu aparatul 
de gât” nu am încetat să surprind peisaje, portrete 
de oameni obişnuiţi dar cu chipuri expresive, clădiri 
de patrimoniu sau simple urme ale istoriei, grupuri 
statuare, monumente impunătoare, imensitatea 
lanului de grâu cu maci, şuvoiul cascadelor ori 
desişul pădurii... lată aici câteva secvenţe din viaţa 
oraşului nostru: un Parc Central, câteva alei şi 
amenajări florale, bănci liniştite sub ramuri de tei, 
castani sau flori de magnolii, câteva sculpturi în 
lemn sau în piatră, măreţia unei catedrale şi ...am 
putea continua minute în şir. 

11.Aria de referinţă a imaginilor surprinse 
de dvs. este diversă şi poate constitui, la 
dimensiunea istorică a municipiului Tecuci 
(care a împlinit recent 587 de ani de la prima 
atestare documentară) o sursă documentară 
de o valoare inestimabilă. Văd că aţi anticipat 
următoarea întrebare. Asta ar trebui să fie relaţia 
unui „fotograf” cu locurile natale în care îşi duce 
traiul. Apropo! Consideri toamna drept cel mai 
generos anotimp pentru fotografia în culori? 

V.P. Nu exclud niciun anotimp. Toate pot 
oferi ochiului atent şi format imagini demne de un 
aparat de fotografiat. Primăvara, de exemplu, este o 
explozie a naturii care înveseleşte şi pe cei mai trişti 
oameni. Cum să ratezi asemenea oferte din partea 
naturii generoase?! 

12. Despre preferința artistului Valeriu 
Precupanu pentru fotografia alb-negru sau color 
ce ne poţi spune? 

V.P. A fost o perioadă în care portretul era 
plasat pe primul loc în lucrările mele. Descopeream 
de fiecare dată atâta expresivitate a chipurilor 

umane considerate de trecátorul grăbit drept banale, 
obişnuite.Mi-au rămas pe retină oameni tineri sau în 
vârstă în privirea cărora se putea citi întreaga lor 
viaţă cu bucuriile, necazurile sau aspiraţiile lor. Multe 
nu se pretau decât la fotografii alb-negru. Acolo se 
vede mâna artistului, în nuanțele de gri care dau 
strălucire oricărei imagini. Cele color par mai uşor 
de realizat dar există şi aici un dozaj specific, orice 
abuz de culoare poate să strice. 

13. Se poate descrie pe scurt „tehnica” 
fotografului tradiţional de a produce o fotografie 
încercând o întorcere în timp la anii de ucenicie... 

V.P. Îmi desteptati amintiri nu foarte plăcute... 
Erau perioade când nu se găsea revelator prin 
magazinele din ţară. Intram cu aparatul într-o 
cameră obscură (de regulă în baie!), scoteam filmul 
cu atenţie să nu se voaleze, utilizam revelator, 
fixator, távite, cârlige, uscátor de hârtie foto cu placă 
cromată(ce greu „făceam rost” de hârtie fotografică 
de calitate!), insistam pe realizarea contrastului 
unde era cazul etc. Era o muncă migăloasă care 
consuma bani, timp şi uneori nervi pentru că nu 
mergea totul cum ai fi vrut. Acum e cu totul altceva. 
Trimiti poza de pe telefon şi o maşinărie îţi scoate în 
câteva minute imaginea dorită. Sunt astăzi metode 
moderne de lucru pe calculator, în programele foto 
shop, lucrul unui fotograf care se respectă continuă 
să fie cronofag. 

14. Înţeleg convingerea ta că există o mare 
diferenţă între „a face o poză” şi „a realiza” o 
fotografie. Astăzi detinem în telefoanele mobile, 
pe tablete, pe descktop, în spaţiul virtual sute şi 
mii de imagini pe care le-am putea păstra sau 
şterge cu un singur clik. Ce ar spori valoarea 
acestor fotografii astfel încât ele să aducă un 
plus de trăire unor amintiri plăcute din existenţa 
tinerilor, a noastră în general? 

V.P. Dacă tot suntem în posesia unui gadget 
modern, eu susţin că trebuie să investim din partea 
noastră măcar un pic de atenţie atunci când dorim să 
reținem o imagine care să ne spună ceva şi despre 
simţul estetic. Nu vom aşeza subiectul în faţa unui 
fundal care să-i diminueze importanţa, vom avea 
grijă de prim-planul fotografiei, de elementele care 
compun cadrul, de lumina solară sau de perspectiva 
scenică a unui instantaneu. Toate acestea se mai 
şi învaţă. Sunt acum atâtea oportunităţi pentru tineri 
de a prelua modele de lucru încât, numai dacă refuzi 
orice trimitere către gustul artistic pentru frumos, îţi 
umpli telefonul mobil cu fotografii banale, inestetice, 
lipsite de relevanţă pentru momentul dorit a fi 
imortalizat. 

Avem posibilitatea să facem cu rapiditate mai 
multe fotografii din diferite unghiuri şi perspective; 
există posibilitatea controlului imediat şi ştergerea 

acelor secvenţe fotografice care nu încântă ochiul. 
De ce să nu realizăm pentru noi, pentru familie sau 
pentru prieteni unele fotografii care să demonstreze 
că valoarea telefonului este dublată de o anume 
perspectivă estetică de care să fim mândri? De 
aici până la solicitarea de a expune într-o expoziţie 
n-ar mai fi decât un pas, un pas care presupune şi 
atenţie, şi efort şi rafinarea gusturilor individuale. 


Ploaia de afară pornită ca din senin dintr-un 
nor rătăcit pe cerul începutului de toamnă, ne-a 
surprins răsfoind un album cu picturi ale artistului 
plastic tecucean Stefan Buţurcă, lucrare completă 
şi complexă realizată şi editată admirabil de artistul 
fotograf Valeriu Precupanu. lată cum oamenii, artele, 
munca temeinică şi mai ales talentul se manifestă 
discret într-un oraş de provincie dintr-o veche vatră 
românească de cultură. Cinste şi admiraţie pentru 
aceştia! 


lonel Necula 


YRICAR 
Is POARTA 
MOLDOVEI DE IOS 


Tecuciul literar-artistic 


> Lucian IONIŢĂ 


Mișcare  cultural-ideologică apărută în 
Transilvania în ultimele decenii ale secolului al XVIII- 
lea, Școala Ardeleană este activă în același spațiu 
până la mijlocul anilor '30 din veacul următor. Numită 
initial Școala latinistă (Ovid Densusianu), pentru im- 
portanta acordată modelului latinesc în modernizarea 
limbii și culturii românești, Școala Ardeleană a intrat 
în conștiința publică sub numele dat de Nicolae lorga 
( care a preluat o formulare a scriitorilor romantici, 
ce punea în evidenţă rolul formator și modelator al 
mișcării ). A fost expresia luptei intelectualilor transil- 
văneni pentru emancipare naţională și socială prin 
învăţământ și prin cultură, dar principiile de bază ale 
mișcării, descendența romană a poporului român și 
originea latină a limbii române, au fost preluate în 
secolul al XIX-lea de intelectuali care au activat de 
ambele părţi ale Carpaţilor și s-au transformat în 
obiectivul principal al unui amplu proces de edificare 
a culturii și a limbii române literare moderne." 

Încerci un sentiment neașteptat citind 
compilația lui Samuil Micu (1745-1806) despre Istoria 
și lucrurile, și întâmplările românilor (sau forma ei 
primitivă și succintă intitulată Scurtă cunoștință a 
istoriii românilor) la vederea atâtor idei moderne, 
inspirate direct din iosefinism și din Iluminism, 
tratate însă de un autor de anale de dinainte chiar 
de Ureche si care, copiind pasaje din cronici, insirá 
evenimentele pe ani fără multe comentarii, evocări 
ori portrete. Acolo unde, venind vorba de Biserica 
Unită din Ardeal, Samuil Micu știe lucrurile din sursă 
apropiată sau cunoaște oamenii, cronica lui capătă o 
abia ghicită turnură memorialistică și se ivesc oaze de 
proză adevărată în deșertul textului istoric.? 

Integrată enciclopedismului iluminist din cultura 
română, opera lui Samuil Micu este profund marcată 
de ambianța spirituală a Supplex-ului și de formaţia 
intelectuală a autorului. Acordată ideologiei iluministe 
și orientată de politica iozefinistă dar tintind dincolo de 
limitele acesteia, gândirea lui Micu ancorează puternic 
în naţional remodelând și subordonând valorile 
străine structurilor interne. Samuil Micu înțelege că, 
în condiţiile iozefinismului, drumul spre emanciparea 
naţională trebuia să fie, în prealabil, un drum al 
culturii, optică de natură reformistă. Ca atare, el se 

ESEU 


CONTRIBUŢIA ŞCOLII ARDELENE 
LA DEZVOLTAREA LIMBII ROMÂNE LITERARE 


dedică scrisului cu o devoțiune exemplară, lucrările 
sale acoperind mii de pagini publicate, dar mai ales 
manuscrise, copiate și recopiate. Ele sunt prezidate 
de două principii directoare — adevărul și binele de 
obște — corelate comandamentelor supreme ale 
contemporaneitátii: egala indreptátire a românilor din 
Transilvania și iluminarea maselor populare.* 

Complementară istoriei, opera filologicá 
constituie o demonstraţie erudită și afirmarea unui 
crez. Alcătuită din contribuţii fundamentale ca 
Elementa linguae daco-romanae sive valachicae, 
prima gramatică tipărită a limbii române (scoasă în 
colaborare cu Gheorghe Şincai la 1780) si Dictionarium 
valachico-latinum, prima lucrare lexicografică de 
tip poliglot la noi (gata de tipar la 1806) sau de 
intervenții izolate, dar prețioase ( Carte de rogacioni, 
Acathist, Loghica), ea tratează chestiuni diverse: 
de istoria limbii, gramatică, ortografie, limbă literară 
etc. Dacă unele idei, ca originea latină a românei 
sau introducerea alfabetului latin si a ortografiei 
etimologice sunt auxiliare ale tezelor istorice, altele, 
privind nevoia accesibilitátii limbii sau aceea a 
cultivării si imbogátirii ei vizează programul general 
al iluminării. Reprezentând un important capitol de 
istorie a culturii, opera lui Samuil Micu, adevărată 
ofensivă în direcția enciclopedismului românesc, se 
unifică interior prin raportare la tendința cardinală a 
epocii — laicizarea.* 

Meritele cele mai mari ale lui Gheorghe 
Șincai sunt incontestabil ca istoric. În activitatea lui, 
preocupările lingvistice sunt mult mai reduse decât 
la Micu și la Maior, ele limitându-se la colaborarea 
cu Micu la Elementa linguae daco-romanae sive 
valachicae din 1780, la manualul său de gramatică 
latină din 1783 și la două mici dicționare școlare, unul 
latin-român și altul român-latin, amândouă rămase 
în manuscris. Prin Elementa, numele lui rămâne 
totuși strâns legat de începuturile studiului științific 
al structurii latine a limbii noastre dar și de rătăcirile 
curentului latinist.’ 

În lingvistică, Petru Maior a realizat o operă 
pozitivă, rămasă în mare parte valabilă până astăzi. 
Principalele lui lucrări în acest domeniu sunt: Disertaţie 
pentru începutul limbii românești, publicată, împreună 

cu Disertatie pentru literatura cea veche a rominilor, 
ca anexă a Istoriei pentru începutul romínilor în 
Dacia (1812); Dialog pentru începutul limbii române 
între nepot și unchi, Ortographia romana sive latino- 
valachica una cum clavi qua penetralia originationis 
vocum resenantur, acestea două publicate în fruntea 
Dicţionarului de la Buda si Dicţionarul de la Buda 
(1825) până la litera H.* 

Pe plan lingvistic, Maior face multe observații 
prețioase, cu intuiţia sa sigură, după cum, la un 
moment dat, din exces de zel, pornind de la ideea 
că limba română este latina vorbită de români în 
secolul al doilea, spune răspicat că latina clasică este 
fiica latinei comune, dar cum aceasta era identificată 
cu limba română, se ajungea la absurditatea că 
limba latină clasică devenea nu mama ci fiica limbii 
románe:”Aceaia iaste adeverit, precum  văzum 
deasupra, că nu limba lătinească cea proastă s-au 
făcut din limba lătinească cea corectă, ci aceasta 
din ceaia. De aciia, măcar că ne-am deprins a zice 
că limba românească e fiica limbii lătinești, adică 
ceii corecte, totuși de vom vrea a grăi oblu, limba 
românească e mama limbei ceii látinesti.” 

Tot Petru Maior a sugerat ideea, recunoscută 
astăzi, că fondul latin popular s-a păstrat mai fidel în 
limba română decât în limbile romanice occidentale, 
care au fost influențate, prin școală, biserică și 
administraţie, până în epoca modernă de latina scrisă, 
iar prin catolicism ele continuă să fie influențate 
și astăzi, pe când, în partea de sud-est a fostului 
Imperiu Roman, această influență a încetat foarte 


SCOALA 

devreme asupra limbii vorbite, locul latinei, ca limbă 
scrisă, luându-l aici, începînd cu secolul al V-lea, 
limba greacă, iar la noi, secole de-a rândul, slavona, 
străină de limba poporului. “De aceea, cel ce vrea să 
judece despre limba cea de demult a poporului roman 
trebuie să ceară ajutor de la limba română'(Lexicon, 
1825:71). Aceasta pentru că, spune Petru Maior în 
Disertaţiune pentru începutul limbei române, “se știe 
că mulțimea cea nemărginită a romanilor a căror 
rămășiță sunt românii, pre la începutul sutei a doua de 
la Cristos, în zilele împăratului Traian, au venit din Italia 
în Dacia, și au venit cu acea limbă lătinească carea, 
în timpul acela, stăpânea în Italia. Așadară limba 
românească e acea limbă lătinească comună carea, 
pe la începutul sutei a doua, era în gura romanilor 
și a tuturor italienilor”(Disertaţiune, 296). Petru Maior 
extinde afirmaţia și asupra altor provincii romane, în 
scopul evidențierii similitudinilor:"fără îndoială lucrul 
mi se pare a fi că și coloniile romane care fuse duse 
la Galia și la Spania cu limba poporană în gură au 
mers acolo"(Lexicon, 1825:76).8 

Observațiile privitoare la limba literară în 
perioada Școlii Ardelene sunt justificate dacă se 
adoptă punctul de vedere al cercetătorilor care susţin 
că începuturile limbii române literare se găsesc în 
primele tipărituri românești realizate de Coresi în 
secolul al XVI-lea, dacă adăugăm la traducerile 
coresiene făcute în sudul Ardealului contribuția 
textelor rotacizante nord-dunărene care au stat la 
baza acestor traduceri, trebuie să recunoaștem că, 
pentru limba literară, Transilvania a îndeplinit, măcar 

în oarecare măsură, rolul terenului de formare. De 
altfel teritoriul transilvănean pe care s-a format limba 
literară este același cu cel care a slujit la nașterea 
limbii și a poporului român. Spre sfârșitul secolului al 
XVIII-lea, în perioada Școlii Ardelene, Transilvania 
aduce în limba română literară o puternică orientare 
spre latinitate.* 

Concepută ca un proces în dezvoltare, limba 
română literară s-a datorat unei vaste sinteze a 
eforturilor tuturor românilor de pe întreg teritoriul 
ocupat de ei. Participarea tuturor vorbitorilor de limbă 
la formarea limbii române literare a făcut posibil 
procesul de constituire a acelei norme supradialectale 
unice, care se va definitiva în cursul secolului al XIX- 
lea și care se desăvârșește în epoca noastră. Limba 
literară este definită ca aspectul cel mai îngrijit al 
limbii naţionale unice, caracterizat prin existenţa unui 
sistem de norme care îi conferă o anumită stabilitate 
și unitate. 1° 

Corifeii Școlii Ardelene percep, cu o fină intuiţie, 
însemnătatea copleșitoare a limbii în viața unei națiuni. 
Limba era considerată de ei ca fiind expresia ființei 
nationale, semnul distinctiv al existenței si identității 
sale. Pe de altă parte, cărturarii Școlii Ardelene au 
sesizat in mod corect si au definit cu obiectivitate 
interconditionarea care există între dezvoltarea 
social-istoricá a națiunii și dezvoltarea limbii.” 

Comuniunea dintre limbă și istorie își are 
originea în gândirea Școlii Ardelene. Tot de aici derivă 
și ideea interrelatiei dintre limbă si naţiune, în gândirea 
corifeilor Școlii Ardelene, două elemente inseparabile, 
aflate într-o relație de interdeterminare deplină. 
Aceste imperative și exigente se confundau, de altfel, 
în procesul acțiunii de emancipare national-socialá, 
deoarece lupta pentru eliberarea naţiunii semnifica, în 
fond, lupta pentru apărarea, ilustrarea și dezvoltarea 
limbii. În gândirea Școlii Ardelene, legătura esenţială 
dintre starea limbii și existenţa naţională se concretiza 
și se modula prin diverse aspecte particulare, 
cunoștea diverse forme de manifestare ce defineau 
cu pregnantá importanța și complexitatea limbii în 
ansamblul contextului social-istoric. Cărturarii ardeleni 
sesizează, în acest mod, în primul rînd, raportul dintre 
limbă și cultură, în cadrul căruia limba era socotită 
drept modalitate fundamentală pentru cultivarea 
naţiunii. Toţi reprezentanţii Școlii Ardelene au fost 
constinti de faptul că cea mai importantă problemă a 
timpului lor o reprezintă instruirea, cultivarea maselor, 
fapt ce se poate realiza în mare măsură prin cultivarea 
și progresul limbii románe.*? 

Autorii Lexiconului de la Buda, Samuil Micu, V. 
Coloși, Petru Maior, |. Cornelli, |. Theodorovici și A. 
Teodori, în opera lor impunătoare au fost cáláuziti de 
aceeași convingere că limba reprezintă o modalitate de 
cultivare a spiritului naţional. Petru Maior formulează, 
de altfel, o idee asemănătoare:"Au sosit acel timp bine 
primit ca românii, smulgându-se din grosul întuneric 

al urâtei nestiinte, să se deștepte a-și lămuri limba 
sa cea română și, lucrând cu bunul său talent, să se 
procopsească întru științe din care se naște întregirea 
minţii.”. Pe de altă parte, în scrisoarea sa ( din 14 
octombrie 1815 ), către episcopul Samuil Vulcan, |. 
Corneli îl ínstiinteazá despre nevoia de a completa 
Lexiconul si, în acest fel, de “a îmbogăți limba si a 
lumina natia noastră, carea întru esprimarea unor 
lucruri e săracă și liposită de termini espresivi.”*? 

Prin Lexiconul de la Buda, 1825, considerat 
de Nicolae lorga “un mare monument lingvistic”, 
reprezentanii Școlii Ardelene au deschis un nou 
domeniu pentru lingvistica românească, lexicografia. 
Alcătuit în patru limbi — română, latină, maghiară și 
germană - , dicționarul a răspuns cerintei ca și poporul 
român să aibă, ca toate popoarele de cultură ale 
timpului, o lucrare lexicografică care să demonstreze, 
totodată, și originea latină a limbii române. Tot în 
această lucrare Petru Maior face și observaţia că 
“limba latină <gramaticeascá> sau <invátatá> din 
limba poporului fu prefăcută, precum orice limbă 
cultivată din limba poporului a luat începutul său” 
(Lexicon,1825:76).** 

Samuil Micu si Gheorghe Sincai ín Elementa 
linguae daco-romanae sive valachicae din 1780 au 
raportat limba románá, cum se proceda atunci pentru 
toate limbile romanice, la latina clasicá sau literará, 
susținând că ea — și fiecare din limbile romanice — 
ar fi “coruptă” din aceasta. Al treilea reprezentant 
de seamă al Școlii Ardelene, Petru Maior, lărgește 
concepția asupra originii latine a limbii române și a 
înrudirii ei cu celelalte limbi romanice. El pornește 
de la constatarea, relevată și de gramaticii latini, a 
deosebirilor dintre latina literară sau clasică și latina 
populară. “Limba latină cea din cárti— scrie Petru Maior 
- din limba poporului fu prefăcută, precum orice limbă 
cultivată din limba poporului a luat începutul său”. Ea 
se vorbea'mai virtos în Roma și pe la cetăţile cele mai 
însemnate”, dar “mulţimea nu știa, fără numai limba 
poporului”. ** 

Corifeii Școlii Ardelene au intuit că introducerea 
alfabetului latin în scrierea limbii române înseamnă 
o etapă decisivă în procesul de realizare a unității 
limbii literare. Chiar dacă punerea în practică a ideilor 
emise a dat naștere la confuzii și erori care n-au 
permis preluarea soluţiilor găsite de către normele 
ortografice ulterioare, preocuparea pentru scrisul 
românesc a contribuit la fomarea conceptului de “scris 
îngrijit”, în sensul de conform cu normele ortografice. 
Prin realizarea celor dintâi gramatici ale limbii române 
se iniţia rezolvarea unei alte probleme fundamentale 
pentru evoluţia limbii literare, și anume codificarea 
ei prin formare unui sistem de norme gramaticale. 
Cunoașterea și stăpânirea noțiunilor de gramatică 
încep să devină condiţia esenţială a folosirii limbii 
literare, după cum rezultă și din folosirea termenului 
“limbă gramaticească”. Discutarea diverselor abateri 

de la normele gramaticale a avut rolul de a atrage 
atentia asupra necesitátii, mai ales la cei ce scriau, 
a unei exprimări mai îngrijite din punct de vedere 
gramatical. Eroarea gramaticienilor ardeleni a constat 
în preluarea globală a normelor gramaticale din limba 
latină fără să se țină seama că limba română și-a 
format norme proprii, ca urmare a evoluţiei firești a 
limbii, de-a lungul anilor.'€ 

Atitudinea Școlii Ardelene față de cuvintele 
străine este cunoscută, în general, dar am greși dacă 
n-am recunoaşte că pentru îmbogățirea lexicului literar 
se mai recurge în afară de cele latinești și la cuvinte 
din alte limbi străine. La Budai-Deleanu pot fi întâlnite 
chiar primele semnalări ale caracterului internaţional 
pe care îl aveau unele neologisme introduse în 
vocabularul limbii române literare. Îndepărtarea din 
lexicul limbii române literare a unor cuvinte slave 
bisericești, maghiare sau regionale nu poate fi 
considerată “purism”, deoarece în evoluţia ulterioară 
a limbii multe cuvinte din categoriile semnalate au 
ieșit în mod tacit din lexicul literar." 

În perioada Școlii Ardelene apar semne tot 
mai clare ale unei înțelegeri mai adânci a utilității 
pe care o aveau cele trei domenii importante ale 
limbii: ortografia, dicționarul și gramatica, în procesul 
complex al formării unei limbi literare. Semnificative 
sunt în această privință cuvintele lui C. Diaconovici- 
Loga formulate în gramatica sa din 1822. (“Și așa 
mai departe pășind după toate Literele și adunând 
cuvintele limbii într-o carte ce se zice Dictionariu; prin 
manuducerea acestuia și a Gramaticii vom aduce 
limba noastră în întregime ca aceia, cât limba cea 
gramaticească sau învățată să fie mai bine întocmită 
decât cea proastă; că acesta este scopul a toată 
limba cu Gramatica sa” ).'8 

În privința procesului și îndelungatului proces 
concret de unificare a limbii române literare, Școala 
Ardeleană are meritul de a fi contribuit la realizarea 
ortografiei, gramaticii și dicționarului, auxiliarele 
indispensabile ale aspectului normat al limbii literare. 
Deși multe din soluţiile date de ei au fost respinse 
de evoluția limbii române de mai târziu, corifeii 
Școlii Ardelene rămân iniţiatorii preocupărilor pentru 
cultivarea limbii române. Datorită lor se deschide șirul 
nesfârșit al discuţiilor și controvenselor lingvistice în 
legătură cu “corect” și “incorect” în limba română. 
Activitatea lor de modernizare și unificare a limbii 
române literare va avea un ecou puternic în concepția 
oamenilor de cultură de după 1830. Pentru Școala 
Ardeleană, unificare și dezvoltarea limbii române 
literare au fost procese strâns legate de unitatea limbii 
și poporului román.** 

Tecuciul literar-artistic 


» Vladimir RADU 


În lucrările sale de istorie a limbii române, 
lorgu lordan trece în revistă, etapizat originile limbii 
noastre, formarea acesteia enumerând diversele 
teorii asupra teritoriului, dialectelor şi graiurilor, 
oprindu-se îndelung asupra primelor scrieri în 
limba română, în genere cele cu caracter religios 
şi istoriografic. Acordă un interes firesc şi aplicat 
curentelor latinist şi istoric-popular prin trimiteri 
spre Corifeii Şcolii Ardelene ori către generaţia de 
scriitori şi cărturari paşoptişti. Acestea marchează 
începuturile epocii moderne în evoluţia limbii 
române. 

Despre scrierea limbii române datele sunt 
ilustrate prin exemple de texte scrise — primele din 
literatura noastră, cele cu caracter religios ori altele 
cu caracter laic, inclusiv fragmente comparative 
din dialectele dacoromân, aromân, meglenoromân, 
istroromân. Sunt adesea menţionate cantitativ şi mai 
puţin calitativ implicaţiile utilizării alfabetului latin, 
respectiv a celui chirilic raportate la impactul lor 
asupra învăţaţilor vremii şi mai puţin asupra maselor 
de vorbitori. 

Prin comparație, conf. Maria  Cvasnii 
Cătănescu, în studiul său publicat de Editura 
Humanitas în colecţia „Tezaur'1996 are mai multă 
deschidere către unele aspecte controversate din 
cauze de strategii geopolitice de-a lungul vremii şi 
arată că alfabetul latin a continuat să fie mijlocul 
grafic la fel de necesar redactărilor de documente 
istorice, diplomatice şi bisericeşti ţinând cont de 
importanţa catolicismului cu precădere în spaţiul 
transilvan. 

Academicianul  lorgu lordan, apreciază 
contribuţia societăţii „Junimea” la evolutia/ 
dezvoltarea limbii noastre, evidenţiată în capitolul 
XII al lucrării Istoria limbii române(Pe-nţelesul 
tuturora), drept una esenţială. 

Mai întâi, prin întemeierea revistei Convorbiri 
literare, care poate fi considerată, în multe privinţe o 
continuare a Daciei literare şi a României literare, 
junimiştii au pus bazele unei adevărate revoluţii 
lingvistice în sensul consolidării limbii române ca 
limbă de cultură şi civilizaţie a unei naţiuni unitare 

ZIUA LIMBII ROMÂNE ÎN FIECARE ZI 


ÎMPOTRIVA „STRICĂTORILOR” DE LIMBĂ 
ROMÂNEASCĂ. ROLUL „JUNIMIL” 


într-o Românie păşind pe calea modernizării.. Acest 
lucru l-a dovedit convingător şi G. Ibrăileanu în 
lucrarea sa Spiritul critic în cultura românească. 


Concepţia cu privire la literatură şi la alte aspecte 
ale vieţii culturale româneşti seamănă, într-o mare 
măsură, de la epoca Kogălniceanu la epoca pe 
care o putem numi epoca Maiorescu, cu deosebiri 
mai cu seamă la unele detalii, fapte, dar şi în atitudini 
strict personale ale junimiştilor, recunoscuţi pentru 
radicalismul lor în susţinerea elementelor de esenţă 
naţională în contextul salturilor calitative din ştiinţele, 
din cultura şi din ideatica europeană. Nu întâmplător 
învățații, scriitorii, artiştii şi chiar politicienii acestei 
mişcări aveau să intre în istorie sub genericul „Epoca 
marilor clasici” ai literaturii şi culturii române. 

În lucrarea amintită, profesorul lorgu lordan 
apreciază că poate da numele lui Maiorescu 
perioadei de timp care începe cu apariţia în 1867, la 
laşi a Convorbirilor şi care se termină cu strămutarea 
lor la Bucureşti în 1885. Căci toate lucrările apărute 
în această revistă de-a lungul acestei perioade care 
discută probleme de limbă privite din punctul de 
vedere al rostului ei ca mijloc de expresie a culturii 
în sens larg au ca autor pe Titu Maiorescu. 

lată câteva dintre cele mai importante lucrări 
publicate, atât prin problemele supuse discuţiei, cât 
şi prin dimensiunile lor factuale: Despre scrierea 
limbii române (1866); Limba română în jurnalele 
din Austria(1868); Beţia de cuvinte în „Revista 
contimporană” (1873); Neologismele(1881). 


Tecuciul literar-artistic 


Savantul lorgu lordan detaliază îndeaproape 
ideile susţinute de autorul articolelor şi studiilor 
publicate de mentorul Junimii: 

* Problema ortografiei revenise în actualitate 
de mai multă vreme la momentul când se ocupă 
Maiorescu de ea. O abordase Şcoala Ardeleană, 
care, dat fiind ,latinismul” ei exagerat, nu putea 
accepta în continuarea tradiţiei îndelungate, alfabetul 
chirilic şi totodată voia să dovedească latinitatea 
limbii române şi prin modul de a scrie cuvintele 
acesteia, adică utilizarea exclusivă a alfabetului 
latin. Studiul Despre scrierea limbei române 
surprinde plăcut prin temeinicie şi meticulozitate, 
cu atât mai mult cu cât autorul avea o formaţie de 
filozof. Motivarea unui sistem ortografic fonetic 
este valabilă şi astázi:...fiecare cuvânt se scrie 
cum se pronunţă şi prin urmare pentru fiecare 
son, deosebit, trebuie o literă deosebită”. Citează 
pe Aron Pumnul şi pe Quintilian, care au emis - 
printre alţii - această idee. Maiorescu adaugă însă 
imediat că acest principiu „ trebuie restrâns în mod 
esenţial”. De altfel, redarea în scris a unui cuvânt 
întocmai cum se pronunţă este foarte grea, adesea 
imposibilă, mai spunea el (şi venea cu argumente şi 
exemplificári solide care să susțină această idee). 
În orice caz, ,fonetismul (=scrierea fonetică), 
în ciuda unor imperfectiuni, inevitabile, nu falsifică 
limba, cum o falsifică etimologismul(=scrierea 
cuvintelor în vederea recunoaşterii originii lor), 
preconizat de latinişti. „Etimologismul - spune 
Maiorescu- ar sili poporul român sá revie la sonurile 
primitive ce corespundeau unui grad de dezvoltare 
a noţiunilor lui , peste care astăzi a trecut de mult”. 
Acest argument, care se întâlneşte într-o anumită 
formă, şi la Russo, care, fără vreo intenţie din partea 
lui Maiorescu, conservator din punct de vedere 
politic, are o semnificaţie culturală democratică: 
„O ortografie etimologică împiedică răspândirea 
instrucţiunii printre oamenii simpli, analfabeți. 
Căci limba este purtătoarea culturii acolo unde ea 
lipseşte.” 

* Mai strâns legată de istoria propriu-zisă 
a limbii noastre este problema neologismelor, 
pe care Maiorescu o analizează într-un articol 
din1881, pe câteva zeci de pagini. De altfel, încă de 
la începuturile ei, revista Convorbiri literare ( deci 
Maiorescu însuşi ) s-a referit adesea la necesitatea 
introducerii de cuvinte străine în limba noastră”, 
ceea ce i-a adus acuzaţia de „cosmopolitism”, 
,antinational” etc. 

Concepţia lui Maiorescu despre neologisme 
este valabilă oricând şi oriunde — susţine la rândul 
său filologul lorgu lordan - , indiferent de limba în 
discuţie ( bineînţeles, unele aspecte, mai ales de 
detaliu, diferă de la o limbă la alta). Desi se înţelege 

de la sine şi chiar rezultă, indirect, din cele arătate 
până aici, Maiorescu este de părere că neologismele 
sunt necesare, dat fiind progresul pe care îl face un 
popor în toate ramurile de activitate. În cazul nostru, 
neologismele trebuie să vină prioritar din limbile 
romanice, înrudite cu româna şi din latină, izvorul 
lor. Germana şi maghiara, cu structura lor atât de 
diferită de a românei, trebuie scoase din competiţie. 

În ce condiţii urmează să apelăm la 
neologisme? Dacă există deja în limba română 
un cuvânt de origine latină (moştenit sau format pe 
teren românesc din elemente latinesti ), nu trebuie 
să recurgem la un sinonim neologic: avem, de ex, 
împrejurare, nu ar fi nevoie de circumstantá, 
tot aşa binecuvântare si nu benedicţiune. „Să 
împrumutăm neologisme numai atunci când nu avem 
în limba noastră cuvântul care exprimă noțiunea în 
discuţie”, susţinea Maiorescu şi lordan merge cam 
în aceeaşi direcţie, ca opţiune pentru îmbogățirea 
vocabularului românesc. 

*Eliminarea elementelor de origine slavă 
nu este necesară, dimpotrivă, şi nu este nici posibilă. 
Aici Maiorescu dă câteva exemple, ridicule, la prima 
vedere, de cuvinte latineşti propuse de Laurian şi 
Massim în locul celor de origine slavă: amare pentru 
iubire, dracone-zmeu, trabe-birnă, popineriu- 
cîrciumar. În sfârşit , dacă avem două cuvinte, unul 
latinesc, celălalt slav, pentru exprimarea aceleiaşi 
noțiuni, să renuntám la acesta din urmă. 


“Pentru înţelegerea corectă a concepţiei lui 
Maiorescu, filologul lorgu lordan menţionează însă 
cu un acut simţ al realităţii şi cu argumente ştiinţifice 
solide că, deontologic vorbind, trebuie să arate că 
fiecare idee se cere dezvoltată şi comentată sub 
toate aspectele şi cu anumite rezerve impuse de 
teama de a generaliza informaţiile. Suntem într-un 
domeniu labil prin însăşi natura lui şi de aceea supus, 
prin forța lucrurilor, unor aprecieri mai mult ori mai 
puţin aproximative. În linii mari se poate spune că 
limba noastră s-a conformat, în mod natural, acestor 
norme în adoptarea şi adaptarea neologismelor. 


Tecuciul literar-artistic 


* Maiorescu nu s-a limitat în activitatea sa de 
filolog (chiar dacă n-a fost, formal vorbind, un filolog 
propriu-zis), la enuntarea şi dezvoltarea unor idei 
teoretice. Ca profesor universitar şi rector îşi dă 
seama că însuşirea unor idei nu este posibilă în bune 
condiţii, dacă nu se sprijină pe fapte. Aşa au luat 
naştere două articole, asupra cărora lingvistul avizat 
lorgu lordan socoteşte necesar să se oprească: 

Unul poartă titlul Limba română în jurnalele 
din Austria (1868). Ideea de bază este că româna, 
limbă romanică, trebuie ferită de influenţe venite de la 
limbi neoromanice. lată ce citim la începutul studiului 
amintit „Stilul jurnaliştilor români din 
Transilvania, Bucovina şi Banat a 
ajuns într-o stare ce nu mai îngăduie 
tăcerea cu care a fost primită 
până acum. Prin formarea nouelor 
expresii şi prin constructiunea lor 
sintactică compatrioţii noştri de 
peste Carpaţi introduc pe toate 
zilele în limba română o denaturare 
a spiritului propriu naţional, care în 
întinderea ei de astăzi a devenit 
primejdioasă, cu atât mai mult, cu 
cât cei ce au cauzat-o şi cei ce o 
continuă nu par a avea conştiinţa 
răului, ci răspândesc încrederea de 
a fi cei mai buni stilişti ai literaturei 
române”. Urmează dezvoltarea 
temei potrivit unui plan foarte 
sistematic şi pe bază de citate, 
numeroase şi semnificative. Autorul 
le grupează în trei categorii, după efectele lor asupra 
limbii noastre: (1. germanizarea ei; 2. , îngreuierea 
stilului paralel cu exagerarea lui”; 3. „falsa 
originalitate în formarea cuvintelor si intrebuintarea 
lor”. lată câteva exemple: „organul corporal al partidei 
guvernului”; „s-a propus ...a se pune în viaţă”; „ D.R. 
fu încredinţat cu prezintarea lor...”: „În legătură cu 
acest raport şi amăsurat paragrafului(= conform)”; 
„Bărbatul a fost judecat la închisoare (=condamnat)”; 
„tînără engleză avută peste măsură”; „să fie o viaţă 


SH, 


naţională constiutá şi scopositá”; „Oare putem noi 


LE 


sá ne uităm de acele zile ?”; „un raport informativ şi 
opinativ”; „Moţiunea sá se transpuná la Ministeriu”; 
„Mişcămintele  politice(miscárile”); „tineri capaci 
(=capabili)”; „Steagul s-a binezis(=s-a binecuvintat)” 
etc. 

Asemănător, în toate privintele, cu articolul 
la care se referă mai sus, este Beţia de cuvinte 
în „Revista contimporană”( având ca subtitlu, 
în paranteză, Studii de patologie literară 1873 ). 
Ignorantá şi dorinţa de a epata pe cititorul neavizat — 
acestea sunt aspectele criticabile pe care mentorul 


Junimii nu le iartă. Lupta lui Maiorescu n-a fost 


ROGU IURDAN 


ISTORIA 
LIMBII ROMÂNE 


Pe-ntelesul tuturora 
e bbei 

zadarnică, dimpotrivă, a contribuit la înlăturarea 
multora dintre exagerările relevate. 

Ca o concluzie a acestui important capitol, 
lorgu lordan admite că limba română, în general 
vorbind, a avut de câştigat de pe urma campaniei 
duse „contra stricátorilor” limbii noastre nationale. 

În acest demers(putem constata şi noi, prin 
studierea evoluţiei limbii române în existenţa ei 
deseori dramatică), lui Maiorescu i s-au alăturat 
toţi junimistii, membrii Societăţii Literare Române 
din 1866, devenită un an mai târziu Societatea 
Academică Română şi apoi Academia Română. 
Au avut ca susţinere legislativă 
modernă documente emise în 
timpul domniei lui Al.loan Cuza prin 
care se legiferează grafia latină 
în Muntenia (1859) şi în 1862 în 
Moldova, după ce o perioadă scurtă 
a funcţionat aşa-numitul alfabet de 
tranziţie. 

Lui Titu Maiorescu şi ideilor 
sale li s-au raliat forţele şi factorii 
cu adevărat responsabili de cultura 
română, toţi marii scriitori clasici în 
frunte cu temutul jurnalist şi genial 
poet Eminescu. A rămas celebră şi 
unică profeția prin care T.Maiorescu 
susţinea atunci, la anul 1889, că 
„literatura română va începe secolul 
al 20-lea sub auspiciile geniului lui, 
şi forma limbei naţionale, care 
şi-a găsit în poetul Eminescu cea 
mai frumoasă înfăptuire de până astăzi, va fi punctul 
de plecare pentru toată dezvoltarea viitoare a 
vestmântului cugetării româneşti”. Am trecut de mult 
în secolul al XXI-lea şi intuiţia maioresciană în ceea 
ce-l priveşte pe Poetul Naţional, rămâne absolut 
valabilă. 

Revenind în final la lucrarea de referinţă, 
considerăm că este de datoria noastră, a 
intelectualilor din Tecuci, concetáteni ai autorului, să 
găzduim anual în paginile revistei noastre articole, 
studii, recenzii şi rememorări despre personalitatea 
lui lorgu lordan, lingvistul român de prestigiu 
internaţional, un adevărat patriarh al limbii române. 

[lorgu lordan, Istoria limbii române 
(Pe-nţelesul tuturora) — Editura Ştiinţifică si 
Enciclopedică, Bucureşti, 1983, Cap. XII - 
„JUNIMEA”, pag.100-103] 


Notă. În foto-document: Academicianul lorgu 
lordan prezent la întâlnirea cu elevii şi cu profesorii 
Liceului nr.2 din Tecuci în primăvara lui 1978, anul 
Centenarului acestui prestigios locas de învăţâmânt 
unde a fost elev la vârsta gimnaziului. 


Tecuciul literar-artistic 


» Eugen SIMION 


„Se cuvine a fi citat, printre 
memorialiştii epocii postbelice, 
şi filologul IORGU IORDAN 
(născut la Tecuci, 29 sept./12 
oct. 1888 — decedat la Bucureşti, 
20 sept. 1986), profesor decenii 
în şir la Universitatea din laşi 
şi, după 1946 la Universitatea 
din Bucureşti. Decan, rector, 
academician, şef de catedră, 
director al Institutului de 
Lingvistică, primul ambasador 
român la Moscova după 1945, 
el a cunoscut multă lume si a 
jucat un rol important în învăţământul românesc. 
Ca filolog, face parte dintr-o speță azi dispărută: 
este un filolog total, imbrátiseazá toate ramurile 
disciplinei si, neîntrerupt si fără grabă ca un pieton 
pornit să facă înconjurul lumii, cercetează timp de 
75 de ani limba si legile ei. Ascultându-l, citindu-l, 
am avut, totdeauna, sentimentul că ştie tot. În 
multe domenii ale lingvisticii el este un întemeietor. 
Generatii întregi au învăţat de la el şi vor învăța 
încă pentru că, pe acolo pe unde a trecut, omul 
acesta cu fața încruntată si cu zâmbetul rar, 
intolerant ca un stareţ de modă veche, a lăsat 
urme adânci. 

Ca stilistician, lorgu lordan este un 
pozitivist în linia lui W. Meyer Lubke şi Bally. Face 
o deosebire între studiul estetic al limbii literare 
şi studiul lingvistic. Avem, în consecinţă, două 
stilistici, pentru că există două metode şi două 
unghiuri de vedere asupra limbii operei literare. 
Tudor Vianu vedea unite cele două metode, 
zicând că cercetarea stilului beletristic cade 
în seama ştiinţei lingvistice. În sprijinul acestei 
ştiinţe interdisciplinare, el aducea numele unor 
esteticieni ca Vossler, Spitzer, Wolfflin. 

ACADEMICIANUL IORGU IORDAN, 
UN „STAREȚ DE MODĂ VECHE” APĂRÂND 
SFINTELE VALORI ALE LIMBII ROMÂNE 


Însă  lorgu lordan 
a continuat să creadă că 
despre elementele estetice 


ale limbajului poetic trebuie 
să vorbească istoricii şi criticii 
literari. Lingvistul cercetează 
numai materialul fonetic, 
gramatical şi lexical — „din 
punctul de vedere al modului 
cum se înfăţişează, al originii lui 
în timp si în spaţiu, al raportului 
în care se găseşte faţă de 
aşa-zisa limbă literară etc. Şi 
aceasta, nu fiindcă despre 
latura pur estetică n-ar mai fi nimic de spus." [...] 


(SCRIITORI ROMÂNI DE AZI, vol. IV, 


Editura „Cartea Românească”, Bucureşti 1989 
pag.11 — 19) 


Eugen 
Simion 
Scrutori 


români 
de d 


Tecuciul literar-artistic 


» Daniel MAZILU 


10.1/ Cum să vezi în Heraclit din Efes - denumit 
de o întreagă tradiție filosofică Obscurul (Skoteinos) 
- o lumină pentru omul de astăzi? Acesta este pariul 
filosofului chilian Jorge Eduardo Rivera Cruchaga, 
pe care îl propune prin cartea Heraclit strălucitorul 
(Heráclito el esplendente)?. Pe drumul către această 
carte unică în filosofia contemporană (netradusă 
în limba română!), autorul se simte inspirat de 
două studii heideggeriene?. El retraduce o parte 
din celebrele fragmente rámase de la Heraclit, dar 
contributia sa majorá mi se pare a fi disponibilitatea 
de a risca un alt fel de intelegere, care depáseste 
două milenii de șablon istorico-filosofic. 

„Heraclit <obscurul>. Aşa l-au numit. În realitate 
trebuia să îl numească exact invers: <strálucitorul>”*, 
Heraclit, spune autorul în continuare, reprezintă în 
istoria filosofiei “momentul emotionant în care omul se 


HERÁCLITO 
El esplendente 


JORGE EDUARDO 


RIVERA C. 

ESEU 


„HERACLIT STRĂLUCITORUL” 
ÎNȚELEGEREA FIINȚEI PRIN ASCULTARE 


îndepărtează cu dificultate de mituri, deschizându-se 
în faţa adevărului filosofiei'5.“Obscuritatea filosofului”, 
subliniază hermeneutul chilian, nu izvorăşte din el 
însuşi, ci din situaţia absolut nouă în care se găseşte 
ca gânditor. 

„Obscuritatea” aceasta este, așadar, una 
circumstantialá. Filosoful grec încearcă să evadeze 
din ea prin întrebări de felul: Care este substratul 
ultim şi originar a tot ceea ce există? Ce se poate 
înţelege prin physis? În ce chip poate fi asemănată 
natura cu un foc (rrup)? Heraclit “simte”, spune 
autorul, prezenţa a ceva care cuprinde în sine toate 
celelalte lucruri şi care “toate” (7râvra) una sunt - prin 
acest ceva. Dacă acest ceva din spatele naturi este 
“ființa”, putem concluziona oare de aici că focul este 
un simbol al fiinţei? 

Dimpotrivă, spune profesorul Eduardo Rivera: 
“fiinţa însăşi este foc în sensul său cel mai înalt, focul 
vieţii şi al luminii, focul luptei împotriva întunericului. 
Termenul <foc> este cel mai potrivit pentru a desemna 
fiinţa atunci când aceasta se înfăţişează pentru 
prima oară înaintea omului”. Dacă Parmenide exaltă 
naşterea fiinţei, filosoful din Efes trăieşte momentele 
augurale și agonale ale apropierii de ființă’. Filosoful 
grec luptă, în consecinţă, pentru exprimarea propriilor 
intuiţii. Dar nu e deloc uşor de spus cât de mult l-au 
ajutat pe Heraclit însuși cuvintele limbii sale. 


10.2] “Să ne începem cercetarea noastră cu 
fragmentul 50”, ne îndeamnă autorul chilian! «oúk 
EHOU, áÀàá TOÚ Aóyou ákoúcavtaç Guoioyeiv oop6v 
£EOTIV év TrávTA Elva»? 

Cum sá tálmácesti acest text misterios? Íntr-o 
“traducere aproximativă”!! s-ar putea zice asa: „Nu 
pe mine, ci logosul ascultându-l este înţelept a spune 
că toate una sunt'12. Dar imediat hermeneutul chilian 
subliniază dificultatea înţelegerii şi a traducerii acestui 
text prin întrebări precum: Despre ce se vorbeşte în 
acest fragment? Este vorba chiar despre logos sau 
mai degrabă despre necesitatea de a fi ascultători? 
Se vorbeşte despre înţelepciune sau despre unitatea 
tuturor lucrurilor? Vedem totuşi că autorul înţelege 
enunţul fragmentului drept o implicatie ipotetică de 
forma: dacă A, atunci B. De aceea îl şi desface în două 

părţi: prima - “Nu pe mine, ci logosul ascultându-!” şi 
a doua - „este înțelept a spune că toate una sunt”. Din 
acest moment începe o analiză detaliată. Ce mister 
ascunde negația din început? Dacă Heraclit insistă 
să nu fie ascultat - nu pe mine -, de ce vorbeşte, 
de ce se pune la început? Nu cumva tocmai spre a 
(se) nega (pe sine)? Autorul chilian vede aici însăşi 
destinul filosofiei, faptul de a fi de la începuturile ei 
„un continuu şi teribil nu”? adresat cáldutei credinţe 
în mituri a multimii**. Dar trece şi dincolo de asta 
pentru că spune că prin negatia lui Heraclit depăşim 
disputa dintre alétheia şi doxa. Cu ea inaugurám o 
dispută a eului cu sine, o încercare a acestuia de 
a deveni purtător al unui mesaj pe care îl primeşte 
ieşind în întâmpinarea logosului**. 


/10.3/ Avem aici o smerenie a eului de care 
filosofia europeană va fugi cu paşi repezi în secolele 
următoare şi un ex-tasis al lui. În această aflare în 
afara sa, eul întâlneşte logosul. Cine sau ce este 
logosul Heraclit nu ne spune. Heidegger însuşi 
înţelege această tăcere a filosoful antic cu privire la 
logos ca „faptul cel mai obscur al obscurităţii acestui 
gánditor”**. Nici Eduardo Rivera, poate de dragul 
fidelității filosofico-hermeneutice, nu riscă un răspuns 
tranșant. Ne spune doar că putem înţelege pe moment 
că, în virtutea ascultării de acest logos, “Heraclit este 
un gânditor”. Gândirea lui este, aşadar, ascultare 
(&koveiv). Dar logosul vorbeşte/emite sunete pentru 
a putea fi ascultat? În greceşte, spune autorul, verbul 
“a asculta” necesită nu un acuzativ, ci un genitiv: 
avem de-a face, aşadar, cu ascultarea logosului, cu 
supunerea faţă de el. Aparține logosul unui om? Este 
un om? Este logosul Fiul lui Dumnezeu, cum spune 
Sfânta Scriptură? Nu, scrie filosoful chilian. Logosul 
este ceva mai presus de toţi oamenii iar ascultarea 
de el îl intelepteste pe om. 

Existá posibilitatea, subliniazá Eduardo Rivera, 
ca logosul despre care vorbeste Heraclit sá fie chiar 
“fiinţa”. Un argument ar fi faptul că înţelepţindu-se, 
ascultând de logos, omul înţelege că toate una sunt 
(hen panta einai). Suprema înţelepciune ar consta, 
aşadar, graţie logosului, în recunoaşterea augurală 
a fiintei””. 

Heraclit, crede Eduardo Rivera, scrie 
fragmente prin care îi învaţă pe alţii, dar nu furnizează 
o doctrină proprie. El invită la ascultarea faţă de 
logos, la împreună-înţelegerea/împreună-spunerea 
că “toate una sunt”. Rămâne în aer însă o întrebare 
foarte delicată: Unde aflăm acest logos? Autorul 
chilian răspunde: în fiecare dintre noi, în lăuntrul 
nostru, dar într-un lăuntru care este deopotrivă şi “un 


afară” radical. 


Note: 
1. Filosof chilian, născut la Santiago de Chile în 1927, licenţiat 
în Filosofie şi Teologie. Studiază la Freiburg, Heidelberg şi 


HON 


12. 


13. 
14. 


15. 


16. 
17. 

Munchen filosofia si teología. fi audiazá pe Heidegger, Anton 
Vógtle, Bernard Welte, Eugen Fink si Hans Georg Gadamer, 
ultimul fiindu-i profesor coordonator la teza de doctorat. 
În Spania îl audiază pe Xavier Zubiri. Dintre lucrările sale 
amintim: Konnaturales Erkennen und vorstellendes Denken, 
La Filosofia en la Universidad, El Banquete. Una vía hacia 
Dios, Filosofia griega. De Tales a Sócrates, traducerea, 
prologul şi notele la Fiinţă şi timp de Martin Heidegger, 
Heidegger y Zubiri, Itinerarium cordis şi altele. Vezi pentru 
mai multe date La Filosofía como pasión. Homenaje a Jorge 
Eduardo Rivera Cruchaga en su 75 cumpleaños, Ed. Trotta, 
Barcelona, 2003, edición de Patricio Brickle. 

Jorge Eduardo Rivera Cruchaga, Heráclito el esplendente, 
Bricklediciones, Santiago de Chile, 2006. 

M. Heidegger, Vorträge und Aufsätze: „Logos (Heraklit, 
Fragment 507 şi „Aletheia (Heraklit, Fragment 16). 

Jorge Eduardo Rivera Cruchaga, Heráclito el esplendente, 
p. 11. 

Idem, p. 11. 

Jorge Eduardo Rivera Cruchaga, Heráclito el esplendente, 
p. 18. 

Idem, p. 16. 

Idem, p. 14. 

Idem, p. 25. 


. Fragmentul 50. 
. lată variantele în limba franceză şi engleză: “Il est sage 


d'ecouter, non pas moi, mais mon verbe, et de confesser 
que toutes choses sont un” şi „It is wise to hearken, not to 
me, but to my Word, and to confess that all things are one”. 
Idem: “No a mí, sino al logos eschuchando, es sabio con- 
decir [con el logos] que todo es uno”, p. 25. 

Idem, p. 27. 

Ideea o găsim si la Ortega y Gasset mult mai amplu 
dezvoltată. Vezi José Ortega y Gasset, Originea şi epilogul 
filosofiei, Ed. Humanitas, 2004. trad. Sorin Mărculescu, pp. 
107-119. 

Aici autorul chilian evidenţiază excelent oralitatea stilului 
lui Heraclit, punându-l în legătură cu stilul Bisericii creştine 
primare, dar nu merge mai departe cu analiza comparată. 
M. Heidegger, Heraklit, GA vol. 55, p. 242. 

Jorge Eduardo Rivera Cruchaga, Herâclito el esplendente, 
p. 43. 


Foto: Valeriu Precupanu 

> Elena MOCANU 


Esa mañana parti de Compiello temprano, en 
un ambiente de finales de octubre. Jirones de niebla 
y orvallo envolvían el camino y a sus peregrinos, 
realzando el frescor y el misterio. Tras pasar la 
pequeña aldea asturiana de Borres, seguí la mítica 
Ruta de los Hospitales durante casi 15 kilómetros, 
con vestigios de albergues-hospitales y capillas- 
refugios de los siglos XIII a XV. Seguí los pasos 
de los peregrinos de antaño y percibí su huella 
energética vibrando en cada piedra. 

Durante unas horas de marcha caminé 
junto a una peregrina de Madrid, mi tocaya, 
subiendo siempre, aunque lentamente, como dos 
caballeros a lomos de un dragón dormido durante 
siglos. Escombros, niebla impenetrable, olas 
de finas y frías gotas azotando de todas partes, 
rosetas de plata de las telarañas perladas de rocío 
suspendidas como en la época de una leyenda 
celta medieval. Llegando por encima de las nubes, 
la vista me abrumó. Una cascada de luz brillante 
y una avalancha de calor agradable me golpearon 
directamente en la cara. Los picos bañados por el 
sol, elevándose más allá de los 1000 metros, Pico 
Mulleiroso, Caborno, Picón, Hospital o Cimeiro, 
remendaron el interminable manto mullido de nubes, 
maculando telúricamente el blanco celestial. Todos 
los peregrinos, que veníamos como de otro reino, 
hicimos una parada aquí, en el reino del sol, que 
brillaba cada vez más imponente a medida que se 
acercaba el cenit. Embriagados por tanto asombro, 
todos aplazamos el momento de reemprender la 
marcha. 

JURNAL DE CĂLĂTORIE. PELERINAJUL 


UN DÍA BENDECIDO POR EL CAMINO PRIMITIVO/ 
0 BINECUVÂNTATĂ ZI PE CAMINO PRIMITIVO 


Am pornit devreme ín acea dimineatá, din 
Compiello, într-o atmosferă de octombrie târziu. 
Fuioare de ceață și burnitá învăluiau drumul si 
pelerinii săi, sporind răcoarea și misterul. După 
ce am trecut de sătucul asturian Borres, am urmat 
mitica Rută de los Hospitales pentru aproape 15 
kilometri, cu vestigii ale adăposturilor-spitale si 
capelelor-refugii din secolele al XIII-lea — al XV- 
lea. Páseam pe urmele pelerinilor de odinioară 
și percepeam amprenta lor energetică vibrând în 
fiecare piatră. 

Câteva ore am mărșăluit alături de o pelerină 
din Madrid, tiză a mea, urcând mereu, dar domol, 
ca doi cavaleri pe spinarea unui dragon adormit de 
veacuri. Grohotiș, ceață impenetrabilá, valuri de 
picături fine și reci biciuind de pretutindeni, rozete 
de argint ale pânzelor de păianjen perlate de rouă 
suspendate parcă în vremea unei legende celtice 
medievale. Ajungând deasupra norilor, priveliștea 
m-a copleșit. O cascadă briliantă de lumină și o 
avalanșă de căldură plăcută m-au izbit drept în față. 
Culmile scăldate în soare, înălțându-se dincolo de 
1000 de metri, Pico Mulleiroso, Caborno, Picon, 
Hospital sau Cimeiro, peticeau nesfârșita plapumă 
pufoasă a norilor, maculându-i teluric albul celest. 
Toti pelerinii, care veneam parcă de pe celălalt 
tărâm, am făcut un popas aici, în regatul soarelui, 
care strălucea tot mai impunător pe măsura 
apropierii de zenit. Ímbátati de atâta minune, cu 
toții amânam momentul reluării parcursului. 

El peregrino - ¡eso siempre! - va bien 
encaminado. Tener no solo el alma llena, sino el 
ser completo, me dio valor para seguir adelante. 
Así continué el recorrido por la cresta millar de la 
montaña. Unos ojos de agua, como portales a otros 
mundos, se abrieron cerúleos en mi senda. En 
Puerto del Palo, el relieve me impulsó a descender 
suavemente hasta Montefurado, un caserío que 
recuerda la perennidad de nuestros pequeños 
poblados serranos, antiguos y olvidados, pero 
auténticos y pacíficos como al principio del mundo. 
En mi camino guiado por la flecha amarilla, encontré 
la casa de piedra de dos ancianos que proyectaban 
en mi memoria la imagen de mis abuelos más viva 
que nunca. Sentados en los escalones de la entrada, 
serenos, obedientes y resignados, soportando el 
peso de los años y de la sabiduría, encuadrados por 
el marco de la puerta como en un daguerreotipo, 
lo único que les quedaba era observar de manera 
protectora el fluir de los pasos de los peregrinos, 
del agua que les están ofreciendo con empatía, del 
tiempo y de los tiempos. La gama de sentimientos 
que me despertaron los dos compañeros de toda la 
vida por el mismo camino es inefable. Mi alma tomó 
una foto. Por lo demás, tranquilidad, naturaleza 
monumental e incesante brisa de montaña, el único 
shofar ululando sobre el silencio catedralicio del 
lugar. 

Me dirigí a Lago, otro caserío de la zona, que 
me pareció un poco más vivido, pero no gracias a 
los residentes, sino a los peregrinos animados por 
el fuerte aire serrano y la hospitalidad asturiana de 
un bar “puesto”, como cualquier taberna, a lo largo 
del camino. Abrigado por la tónica sombra de los 
árboles, el camino me llevó luego a Berducedo, 
donde busqué alojamiento para la noche que intuía 
otoñal típica igual que la mañana. Pero pareció que 
se me negaría esa pequeña aldea anidada entre 
las montañas, ya que encontré completos tanto el 
albergue municipal como el albergue privado, es 
decir, las dos únicas posibilidades de hospedaje de 
la localidad. Las serpientes del cansancio y de la 
desesperanza me rodearon, se arrastraron hacia 
mí, me atacaron lentamente, de manera insidiosa 
pero firme, encontrando su lecho en todo mi ser 
ya marcado por el sello de la tension acumulada. 
La perspectiva del “alojamiento de mil estrellas” se 
acercaba más y más mientras el clima se alejaba 
más y más de serme favorable para tal experiencia. 
Así que el reto de la etapa fue encontrar recursos 
para otros 4 kilómetros hasta A Mesa. El pequeño 
albergue de aquí, que ofrece solo 14 camas, 
obviamente completo, me hizo sentirme tan perdida 
en las montañas como la pequeña aldea donde 
estaba buscando posada. Confundida, pero con un 

Dar pelerinului fi stá bine cu drumul. Avánd 
nu doar sufletul plin, ci intreaga fiintá, mi-am fácut 
curaj sá merg mai departe. Astfel, am continuat 
periplul pe creasta miará a muntelui. Cáteva 
ochiuri de apá, asemeni unor portaluri spre alte 
lumi, mi se deschideau azurii în cale. La Puerto 
del Palo, relieful m-a îndemnat să cobor lin spre 
Montefurado, un sătuc ce amintește de perenitatea 
cătunelor de munte de la noi, îmbătrânite și uitate, 
dar autentice și tihnite ca la începuturile lumii. 
În drumul meu călăuzit de săgeata galbenă, am 
întâlnit căsuţa din piatră a doi bătrâni care mi-au 
proiectat în memorie imaginea bunicilor mei mai 
vie ca oricând. Asezati pe treptele de la intrare, 
senini, cuminţi și resemnati, purtând povara anilor 
și a înțelepciunii, ínrámati de cadrul ușii ca într-un 
tablou daghereotipic, tot ce le mai rămăsese era sá 
urmărească ocrotitor pașii pelerinilor în curgerea 
lor, a apei pe care le-o oferă empatic, a vremii și 
vremurilor. Este inefabilă gama de trăiri pe care 
au stârnit-o în mine cei doi tovarăși de-o viaţă pe 
același drum. Am făcut o fotografie cu sufletul. În 
rest, tăcere, natură monumentală și necontenita 
briză de munte, singurul șofar peste liniștea de 
catedrală a locului. 

M-am îndreptat spre Lago, un alt cătun din 
zonă, pe care l-am găsit ceva mai animat, dar nu 
grație rezidentilor, ci pelerinilor ínsufletiti de aerul 
tare de munte și de ospitalitatea asturiană a unui 
bar „pus”, ca orice cârciumă, în drum. Adápostit la 
umbra tonică a copacilor, drumul m-a purtat apoi 
spre Berducedo, unde am căutat cazare pentru 
noaptea pe care o intuiam asemeni dimineții, tipic 
autumnală. Se pare, însă, că sătucul acela cuibărit 
între munţi avea sá mi se refuze, întrucât am găsit 
neîncăpătoare atât albergul municipal, cât și pe 
cel privat, respectiv ambele facilităţi de gen ale 
localității. Șerpii oboselii și deznădejdii îmi dădeau 
târcoale, se insinuau pe calea spre mine, mă 
năpădeau încet, dar insidios de ferm, găsindu-și ei 
culcus în toată ființa mea deja marcată cu pecetea 
încordării. Perspectiva „cazării la 1000 de stele” 
era tot mai aproape, iar vremea tot mai departe 
de a fi prielnică unei astfel de experiențe. Așadar, 
provocarea etapei a fost să găsesc resurse pentru 
încă 4 km până la A Mesa. Micul alberg de aici, 
oferind doar 14 paturi, evident ocupat, m-a făcut 
să mă simt la fel de rătăcită în munți precum 
cătunul în care îmi căutam sălaș. Confuză, dar 
nutrind un ultim licăr de speranţă, nespecific mie, 
am urcat treptele din interiorul clădirii ce găzduia 
albergul amenajat sau, mai degrabă, improvizat 
pentru numai o mână de caminarzi. Scara m-a 

último rayo de esperanza, no específico para mi, 
subí los escalones dentro del edificio que albergaba 
el refugio organizado o, mejor dicho, improvisado 
para solo un puñado de caminantes. La escalera 
me llevó a lo que me serviría como alcoba para 
la noche que estaba por llegar. Se trataba de un 
medio balcón abierto, correspondiente al hueco 
de la escalera, que aún conservaba dos colchones 
de esponja delgados, demasiado viejos para ser 
utilizados con el propósito para el que habían sido 
creados. Siendo el decimoquinto huésped, pero no 
el último, me complací con un solo colchón y mi 
mochila en vez de una almohada, con la necesidad 
de una manta y además el vívido recuerdo de mi 
práctica universitaria en terreno. En tan solo unos 
minutos, compartí el modesto espacio del dormitorio 
ocasional con otros tres peregrinos, dejando espacio 
solo para el espíritu omnipresente del apóstol que 
nos había reunido allí. 


Inevitablemente, comenzaba a pesar en 
todo mi cuerpo el esfuerzo del largo día de marcha, 
pero especialmente en mis piernas hinchadas, que 
se volvían cada vez más pesadas. Un compañero 
de camino se ofreció para conseguirme algo de 
comer, cualquier cosa, de donde fuera posible en 
esas condiciones homónimas de la ruta en la que 
estábamos. Después de un tiempo indeterminado, 
en el que no me sentí capaz de dejar mi colchón, 
regresó con un paquete de galletas. Era todo lo que 
él había encontrado en los estantes de la despensa 
del albergue. Como yo estaba más cansada que 
hambrienta y no lo encontraba muy atractivo, ignoré 
ese paquete para descubrirlo un poco más tarde. 
Sencillas, redondas, las galletas populares de 
mi infancia en el envase más bruto posible, cada 
una de ellas llevaba un solo nombre en el medio — 
MARÍA. Las comí entre lágrimas, experimentando 
una mezcla de sentimientos. Era el 15 de agosto, la 
fiesta de la Asunción de la Santísima Virgen María. 
¡Y eso había persistido todo el día en mi mente y en 
mi alma! 

condus în ceea ce avea să-mi servească drept 
iatac în noaptea care urma. Era o semi-logie 
deschisă, aferentă casei scării, care încă păstra 
două saltele subțiri din burete, prea vechi pentru a 
mai servi scopului în care fuseseră create. Fiind al 
cincisprezecelea oaspete, dar nu și ultimul, m-am 
mulțumit cu o singură saltea și rucsacul în loc de 
pernă, nevoia unei pături, plus amintirea vie a 
practicilor de teren din facultate. În numai câteva 
minute, impárteam spațiul modest al dormitorului 
de ocazie cu alți trei pelerini, rămânând loc doar 
pentru omniprezentul spirit al apostolului ce ne 
reunise acolo. 


Inevitabil, începeam să resimt pregnant 
rezultanta efortului de peste zi în tot trupul, dar mai 
ales în picioarele umflate, care deveneau din ce 
în ce mai grele. Un camarad de drum s-a oferit să 
îmi procure ceva de mâncare, orice, de pe unde 
se putea în condiţiile acelea omonime traseului 
pe care ne aflam. După un răstimp, în care nu 
m-am simțit în stare să îmi părăsesc salteaua, 
el a revenit cu un pachet de biscuiţi. Era tot ce 
mai găsise pe rafturile cămării albergului. Fiind 
mai degrabă obosită decât flămândă, și găsindu-l 
nu prea îmbietor, am ignorat pachetul acela, 
descoperindu-l ceva mai târziu. Simpli, rotunzi, 
biscuitii populari ai copilăriei în cel mai frust 
ambalaj cu putință, fiecare dintre ei purta în mijloc 
un singur nume — MARIA. l-am mâncat printre 
lacrimi, experimentând un melanj de sentimente. 
Era 15 august, sărbătoarea Adormirii Sfintei 
Fecioare Maria. Și asta îmi stăruise întreaga zi în 
minte și în suflet! 


Camino Primitivo, iulie - august 2013 
Membru al , Asociación de Amigos 
de los Caminos de Santiago de Madrid” 

> Viorel COMAN 


Fiind interzisă în perioada comunistă, cartea 
„Spovedanie pentru învinşi” crease, ca orice fruct 
oprit, un mare orizont de aşteptare. în anii ,50, 
dacă o detineai, o citeai, te confesai asupra lecturii 
iar ,celálalt” avea grijă sá nu tacă, luai ani grei de 
puşcărie. Destui au pátit-o! 

Dar cartea, în loc să fie considerată una din 
cártile-cheie ale operei istratiene, 
a trecut - la noua ei ediţie - ca şi 
neobservată. 

„Spovedania pentru învinși’ 
este pentru Panait Istrati o carte 
de cumpănă. Scrisă şi publicată la 
jumătatea scurtei dar fascinantei lui 
cariere literare, ea împarte opera 
în două perioade distincte. După 
publicarea ei în Franţa, în toamna 
anului 1929 şi, la câteva luni, în 
România, Panait Istrati nu va mai 
fi niciodată acelaşi. Se încheie o 
perioadă de glorie şi începe un 
calvar. Pentru ediţia românească se 
cuvine să dăm câteva lămuriri. lon 
Pas, traducătorul cărţii, are ideea 
năstruşnică de a traduce altfel titlul şi de a impune 
pentru destulă vreme un nou sens. El traduce, în 
loc de „Spovedanie pentru învinşi”, „Spovedania 
unui învins”. Nimic nu este întâmplător. Este aici o 
deturnare gravă şi masivă de sens. Pentru lon Pas, 
el însuşi un călător în Rusia sovietică, cel „învins” 
era Istrati, sugerând că autorul nu a înţeles misiunea 
revoluţiei bolşevice. Sensul dat de Istrati era lipsit 
de orice ambiguitate. „Spovedania...” autorului 
era „pentru învinşi”. Pluralul mută accentul de pe 
experienţă individuală, pe cea colectivă, mult mai 
tragică. Un fapt absolut lăudabil în traducerea titlului, 
lon Pas a optat pentru cuvântul „spovedanie”, cuvânt 
greu, cu rezonanţe mistice, ceva ce sugerează 
mărturisirea totală, iară rest, în loc de pitorescul şi 
dulceagul „confesiune 

Hotărârea de a scrie „Spovedania...” este cea 
mai mare decizie pe care a luat-o Panait Istrati după 
încercarea de sinucidere de la Nisa, din luna ianuarie, 


J 

ISTORIE BRĂILEANĂ 


PANAIT ISTRATI CĂTRE ROMAIN ROLLAND: 


„Am spart vesela 


p> 


1921. Dacá atunci hotára impotriva propriului mod 
de existenţă, acum hotărăşte sá scrie împotriva 
celei mai mari iluzii care i-a colindat fiinţa. Deşi a 
părut o carte sortită eşecului, ea a devenit cap de 
serie, inițiind şi dezvoltând în literatura europeană 
o paradigmă nebănuită în anii ,30. Vizita lui Panait 
Istrati la Moscova începe cu entuziasm şi sfârşeşte 
nu doar prost, ci tragic. Credinţa lui 
Istrati, indiscutabil autentică, este 
distrusă. 

Gestul de a publica o astfel de 
carte nu a fost nici simplu, nici uşor. 
Se prăbuşiseră toate miturile politice 
care îi hrăniseră firea, de când 
intrase, în urmă cu două decenii, 
în mişcarea sindicală din docurile 
Brăilei. A avut puterea să stea 16 luni 
în Rusia Sovietică, să colinde prin 
Ucraina, Caucaz, Moldova, Karelia, 
să viziteze Moscova, Leningrad, 
Baku, Kiev, Kazan, să se lase, în 
aparenţă, condus de reprezentanţii 
propagandei, dar să privească atent 
spre ce s-a întâmplat, la zece ani de la Revoluţie, cu 
„omul de jos 

Când încheie ,Spovedania...”, la 20 mai 1929, 
îi expediază lui Romain Rolland o carte poştală, pe 
care scrie doar atât: „Amice! Am spart vesela!”. 
Aceasta este o replică absolut memorabilă, ignorată 
sau ocolită de exegeti din motive necunoscute. 
Nu este un ton de vinovăţie, nu-şi cere scuze, ci 
se simte voluptatea cu care încheie o relaţie. Cu 
alte cuvinte, replica s-ar traduce prin: „La masa 
aceasta nu voi mai sta niciodată!” sau, mai exact şi 
mai expresiv: „Gata! Din blidele acestea nu voi mai 
mânca niciodată’. Dorise foarte mult să-l întâlnescă 
pe Stalin. Este singura uşă care i-a rămas închisă. 
în rest, totul îi fusese permis. A aşteptat febril 
întâlnirea cu Maxim Gorki. îi citise primele povestiri 
traduse în limba română. Ceva din firea nestatornică 
şi neliniştită de mari neadaptati a vagabonzilor lui 
Gorki intrá si ín plámada personajelor sale. 


Tecuciul literar-artistic 


Desi, dintr-o mare prejudecatá literará, nu s-a 
insistat îndeajuns, totuşi Maxim Gorki rămâne pentru 
proza lui Istrati un pattern esenţial. Chiar dacă trăia 
la Paris de aproape un deceniu şi era iniţiat în proza 
franceză de după Primul Război Mondial, totuşi, 
pentru Istrati tot Gorki rămâne „început de calendare 
Cu şase ani în urmă, îşi întemeiase gloria literară pe 
o sintagmă rămasă celebră: era numit de Romain 
Rolland „un Gorki balcanic”. 

A avut iluzia că i se cuvine să vorbească de la 
egal la egal cu cel pe care îl citea pe ascuns, în prima 
tinereţe, la Brăila. Dar întemeietorul realismului 
socialist, în afară de câteva cuvinte protocolare, îl 
ignoră. După ce se întoarce din Rusia, Panait Istrati 
nu-i iartă lui Gorki „primul semn de abdicare Acesta 
trăia la Capri şi Sorrento, în sudul Italiei, sub nasul 
lui Mussolini. 

Din Rusia rămâne, totuşi, cu marea bucurie 
de a-1 fi cunoscut pe Nikos Kazantzakis, ,cretanul” 
care îi va acorda statut de personaj literar în romanul 
„Alexis Zorba”. Dintre scriitorii brăileni, Istrati este 
primul căruia i se întâmplă aşa ceva. Şi vor urma Nae 
lonescu, Mihail Sebastian, Fănuş Neagu, scriitori 
cu firi accentuate, adesea oferind spectacol de 
personalitate romancierilor. Mircea El iade şi Eugen 
Barbu nu fac decât „copii după natură Cretanul şi 
Kefalonitul vor forma una din marile prietenii literare 
ale secolului al XX-lea. 

André Gide, la francezi, Al. Sahia, de la 
noi - şi mulţi alţii - au călătorit şi ei cam în aceeaşi 
perioadă prin Rusia Sovietică. Dar s-au întors aşa 
cum au plecat, ba chiar cu iluziile amplificate. Nu au 
văzut nimic, nu au avut nici puterea şi nici curajul 
de a destrăma vălul urzit de eficienta propagandă 
sovietică. Au călătorit prin Rusia cu ochii larg... închişi. 
Singurul care observă malformările sistemului, deja 
configurate la zece ani de la Revoluţie, este Panait 
Istrati. El face afirmaţii teribile care-1 transformă nu 
într-o Casandră politică, ci într-un scriitor vizionar. 
Când „dictatura de stânga”, spune Istrati, va deveni 
sistem de guvernare, „monşirii” „lăsaţi slobozi” vor 
face atâta rău ca „zece generaţii nu vor mai fi în 
stare să-i pună cu botul pe labe”. 

Istrati este acum un „urmărit general”. Pe 
unde trece este privit cu suspiciune, mereu este 
cineva pe urmele sale. Nu va mai avea niciodată 
libertatea de odinioară. Foştii prieteni din Franţa îl 
atacă violent, cum nu mai făcuseră niciodată. Când 
vine în România este urmărit ca un duşman. Mereu 
în preajma sa este cineva „cu degetul pe trăgaci”. 
Are „dosar la Siguranţă” şi câţiva - destui! - mănâncă 
pâine albă în Ţara Românească stând pe urmele 
sale. 

Va avea destinul unui exclus. Revistele 
literare nu-i mai acordă atenţie. Condeiele critice 

nu mai sunt generoase. Uşile i se închid, adesea cu 
zgomot, în faţă. Este prigonit, devine „oaie neagră”. 
O maşinărie infernală, necunoscută şi nebănuită, 
începe să funcţioneze absurd împotriva sa. Călcase 
şi răvăşise muşuroiul de furnici oarbe... încep 
forme de intimidare, de ameninţare, acuzare. Este 
batjocorit, exclus, devine un paria. 

El simte această strângere a funiei în jurul 
gâtului, simte strânsoarea şi strâmtoarea. După ce 
a colindat lumea, după ce a făcut din Mediterana 
un lac istratian, se retrage acasă, la Brăila, ca într-o 
cochilie. Plecase din Brăila în urmă cu un sfert de 
veac tocmai pentru că i se părea prea strâmtă, prea 
mică pentru nevoia lui de aventură. Acum ea îi este 
suficientă, îi ajunge, deoarece credea că Brăila 
ilustra Lumea în esenţa ei. 

Această ruptură are un dublu efect. Pe de 
o parte, Istrati se vede părăsit de toţi cei care îi 
fuseseră până atunci camarazi de iluzie. Pe de altă 
parte, această ,trezire” va avea pentru opera sa 
urmări nebănuite, rămase până azi nestudiate în 
detaliu. 

Ceva din taina harului de povestitor se pierde 
pentru totdeauna. Pierderea iluziilor aduce cu sine, 
ca efect de bumerang, sărăcirea resurselor. Istrati 
devine mai lucid, dar şi mai searbăd. Cele patru 
cărţi pe care apucă să le mai scrie nu seamănă 
cu precedentele. Adevărul e că nu va mai povesti 
niciodată ca înainte. 

În mica prefaţă la ediţia franceză din anul 
1987 a „Spovedaniei...", Christian Golfetto şi Al. 
Talex rezumă memorabil experienţa lui Panai Istrati 
în Rusia: „un veritabil catharsis antic pe fondul unei 
tragedii moderne”. Vreme de un lustru Panait Istrati 
va rătăci între Orient şi Occident, fară să-şi mai 
poată găsi locul şi liniştea, cu privirea arsă, retrăind 
parcă mitul lui Oedip. Căci fară credinţa „aceea” 
care îi animase tinereţea, îi slujise drept ideal şi îi 
oferise speranţă şi putere de luptă el nu este decât 
un rătăcitor. Se va întoarce în final la Mediterana. 
Sfârşitul trebuia să fie ca şi începutul, cu trei decenii 
în urmă... Peste legenda literară se aşază, ca un mit 
hrănitor, legenda personală a unui mare scriitor. 

Panait Istrati - acest „geniu dezaxat” cum îl 
numea Camil Petrescu, sau acest ,golan”, cum îşi 
spune de mai multe ori în ,Spovedanie” - a contribuit 
substanţial şi atipic la sincronizarea literaturii române 
cu literatura europeană. „Spovedania pentru învinşi 
este cel mai radical text al unui scriitor român. În 
epocă, poate fi comparată doar cu o carte gândită 
la fel de radical, dar de pe cu totul alte principii, cu 
„Schimbarea la față a României, de Emil Cioran, 
carte publicată la un deceniu după „Spovedanie...”. 


Tecuciul literar-artistic 

IDEI * ATITUDINI * CONTROVERSE 


ANDREI PLEŞU - SUCCESORUL PE VIAŢĂ AL 
LUI GEORGE SOROS LA „FUNDAŢIA PENTRU 0 


SOCIETATE DESCHISĂ“ 


> Livia CIUPERCĂ 


Poate că nu vă vine să credeţi: informaţia că 
Andrei Pleşu este oficial succesorul lui George Soros 
la conducerea „Fundaţiei pentru o societate deschisă“ 
era postată chiar pe pagina acestui ONG şi am 
descoperit-o întîmplător în timpul unei documentări 
recente! Această informaţie explică desele referiri 
ale lui Andrei Pleşu în spaţiul public, în care îl ridică 
în slăvi pe George Soros, taxîndu-i drept complotişti 
de cea mai joasă speţă pe toţi cei care îndrăznesc sá 
spună ceva împotriva miliardarului american. 

Citim şi ne minunăm: „Consiliul Fundaţiei 
este cel mai înalt for de guvernare a organizaţiei 
și veghează la bunul mers al acesteia. Consiliul 
Fundației este format din trei membri numiți pe 
viaţă, care au preluat prerogativele fondatorului 
Fundației. Cei trei membri sunt: Andrei Pleșu, 
Levente Salat, Renate Weber“! 

Tot de pe site-ul „Fundaţiei pentru o societate 
deschisă“ aflăm şi confirmarea oficială că George 
Soros este fondatorul ONG-ului. 

Aşadar, chiar directorul executiv al „Fundaţiei 
pentru o societate deschisă“, Gabriel Petrescu, spune: 
„Deși Fundaţia se desprinde oficial de fondatorul său, 
George Soros, devenind independentă, asemenea 
tuturor organizațiilor înființate de George Soros în 
Europa Centrală și de Est, membre ale rețelei Open 
Society Foundations, o echipă de 30 de oameni 
duce mai departe activitatea începută acum 24 de 
ani și promovează în continuare valorile societăţii 
deschise“. 

Avem în faţă deci cîteva informaţii foarte 
importante, furnizate chiar de site-ul „Fundaţiei 
pentru o societate deschisă“: 

— 1. în toată Europa Centrală si de Est, 
ONG-urile din reţeaua „Open Society Foundations* 
(Fundaţia pentru o societate deschisă), principala 
fundaţie a lui George Soros, s-au transformat în 
fundaţii „independente“; 

— 2. fondatorul acestora este recunoscut ca 
fiind George Soros; 

- 3. aceste ONG-uri continuă activitatea 
începută acum 24 de ani; 

— 4. „Consiliul Fundaţiei“ este cel mai înalt 
for de conducere al „Fundaţiei pentru o societate 


deschisă“, preluînd prerogativele „Fondatorului“, 
adică ale lui George Soros; 

— 5. Consiliul Fundaţiei“ este format din 3 
membri aleşi pe viaţă: Andrei Pleşu, Levente Salat, 
Renate Weber. 

Surpriza uriaşă este prezenţa lui Andrei Pleşu 
în fruntea acestui „Consiliu al Fundaţiei“, întrucît 
ceilalţi doi au fost ani de zile şi în conducerea 
„Fundaţiei Soros pentru o societate deschisă“: 
Levente Salat a fost chiar de la început directorul 
filialei Cluj, iar Renate Weber a fost chiar directorul 
întregii reţele din România! 


Levente Salat, colegul lui Pleşu, 
susţine autonomia Transilvaniei 

Despre Andrei Pleşu şi Renate Weber ştim 
că amíndoi au fost consilieri prezidentiali ai lui 
Traian Băsescu la Cotroceni: Andrei Pleşu între 20 
decembrie 2004 şi 3 mai 2005 şi Renate Weber între 
decembrie 2004 şi decembrie 2005. 

Despre Levente Salat ştim că este unul dintre 
adepţii autonomiei Transilvaniei! Informaţia este 
publică, încă din iunie 2013, cînd jurnalistul Dan 
Tănasă a publicat pe blogul său acest document 
provenit chiar de la Guvernul României. 

După cum se vede în document, Salat Levente 
şi-a prezentat prelegerea „Perspectivele autonomiei 
în Transilvania“, în prezenţa fostului premier al 
Ungariei Bajnai Gordon, la o consfătuire organizată 
de guvernul României în mandatul lui Victor Ponta, 
prim-ministru din partea USL, adică al coaliţiei PSD 
— PNL! 


Tecuciul literar-artistic 


Ce spune Andrei Plesu despre George 
Soros 

Acum poate cá opinia publicá din Románia 
înțelege mai bine de ce Andrei Pleşu este unul dintre 
marii apărători ai imaginii lui George Soros! lată doar 
un exemplu care arată susţinerea publică a lui Andrei 
Pleşu pentru George Soros. 

În emisiunea „În faţa ta“ de la Digi 24, Andrei 
Pleşu a făcut o declaraţie care a fost apoi preluată de 
multi purtători ai lozincii /Rezist: „Ideea că un bătrân 
de 90 de ani manevrează planeta mie mi se pare de 
un comic uriaș. Pe de altă parte, văd că e o idee care 
prinde și pentru că dă explicaţii inexplicabile“. 

Această declaraţie venea chiar în momentul 
în care presa din România începuse să scrie tot mai 
des despre implicarea lui George Soros în politica 
din România şi avea rolul de a minimaliza acest 
subiect, ceea ce s-a şi întîmplat, căci a fost preluată 
în diverse nuanţe de cei care au fost finantati de 
Fundaţiile Soros! 

lată însă citeva pasaje din această emisiune, 
în care Andrei Pleşu vorbeşte despre George Soros: 

- „Soros acum este interzis și în Ungaria de 
domnul Orban. De altfel, a avut un destin foarte 
interesant. În Ungaria era tratat ca evreu și antipatizat, 
în România era văzut ca ungur și era antipatizat, în 
Rusia era considerat american și antipatizat. Prin 
urmare, oriunde se ducea, avea un portret sinistru. 
Ideea că un bătrân de 90 de ani manevrează planeta 
mie mi se pare de un comic uriaș. Pe de altă parte, 
văd că e o idee care prinde și pentru că dă explicații 
inexplicabile. E greu să înţelegi că un guvern ajunge 
să fie atât de incompetent și de netalentat în materie 
de guvernare. E mai la îndemână să inventezi o 
chestie în care guvernul devine piesă secundară, iar 
important e că se trag niște sfori. Cu mentalitatea 
asta nu o să facem niciodată nimic“. 

„Teoria conspirației are un succes 
extraordinar. E un fel de a pune batista pe țambal. 
E și o formă de lipsă de patriotism. Patriotismul, 
după mine, înseamnă să crezi în vigoarea naţiei, 
în resursele ei, să crezi în inițiativa ei și în buna 
orientare și în eficiența ei. Dacă ni se spune mereu 
că noi suntem formidabili, dar și în același timp numai 
cine nu vrea nu ne încalecă, ba Soros, ba Bruxelles- 
ul, ba Putin, tot timpul suntem victime. Eu nu cred că 
a fi victimă e o virtute. Si, în orice caz, nu e o virtute 
patriotică. Să ne hotărâm: ori suntem victimele unei 
conspirații, care ne-a castrat definitiv și o face în 
continuare, ori suntem ditamai națiunea respectabilă 
și eficientă? Mi se pare o contradicţie între această 
amplă teorie a conspirației și am auzit de curând și o 
chestie jignitoare de-a dreptul: sașii sunt o adunătură 
de naziști. Bun, atunci ungurii sunt hortyști și românii 
sunt haiduci și cu asta punem istoria în conserve”. 


Nr. 65, serie nouă (anul 16) 2022 pag. 87 


— ,Amintiti-vá că atunci când au izbucnit 
evenimentele din Timișoara în 1989, prima explicaţie 
dată de Nicolae Ceaușescu a fost că e vorba de 
huligani și de agenturi. Când a fost Piaţa Universităţii, 
lon Iliescu a spus că e vorba de golani și de infiltrati, 
de incitări, cum a spus și acum, de altfel. A fost și un 
analist politic de curând, care încă de atunci susținea 
că demonstrația din Piaţa Universităţii era organizată 
de serviciile secrete franceze. Nu se știe brusc de ce 
erau francezii asa de implicaţi“. 

— „E vorba și de un nivel al unei categorii de 
populație care se amuză să afle secrete. Tot ce este 
o țesătură ocultă pare interesant, plauzibil. Altfel, e 
plicticos. Pe de altă parte, cei care lansează teoriile 
și cei care le preiau și le difuzează sunt oameni care, 
întrucât au o teorie despre dedesubturi, se cred 
mai inteligenți decât ceilalţi. Există o voluptate a 
penumbrelor, a rădăcinilor obscure, care au același 
succes cum au filmele de groază, filmele cu bătăi. E 
trist, dar nu e prea surprinzător“. 

Emisiunea de la Digi 24, post patronat de 
Zoltan Teszari, în care a fost invitat Andrei Pleşu, 
poate fi inclusă ca exemplu în orice manual de 
dezinformare şi manipulare! Ea a fost realizată în 
seara de 19 februarie 2017, în timpul manifestatiilor 
de protest din Piaţa Victoriei pe marginea Ordonanţei 
13. În presă apăruseră deja mai multe articole, 
preluate şi de unele televiziuni, potrivit cărora 
organizatorii acestor proteste erau mai multe ONG- 
uri finanţate de George Soros. 

În acest context, Andrei Pleşu a simţit nevoia 
să iasă public şi să pună aceste dezvăluiri pe seama 
„teoriei conspirației“, adică în circa unora care cred 
că totul se datorează unui complot mondial împotriva 
României! Cu alte cuvinte, cei care spuneau că 
Soros este implicat în protestele din România sînt 
nebuni care „se cred mai inteligenţi decât ceilalți“! 
Sigur, metoda este puerilă, însă s-au găsit destul 
de mulţi adepţi care au împrăştiat-o, mai ales că era 
susţinută de un intelectual ca Andrei Pleşu. 

lată însă că prezenţa lui în conducerea 
„Fundaţiei pentru o societate deschisă“, numit pe 
viaţă ca succesor al lui George Soros, lămureşte pe 
deplin care este rolul lui Andrei Pleşu în spaţiul public 
românesc. Şi nu este un rol nou pentru Andrei Pleşu. 
Totul a început în 1978, cînd, potrivit dezvăluirilor 
fostului ministru Mircea Malita, PCR l-a trimis pe 
tînărul Andrei Pleşu în Indonezia, la conferinţa 
internaţională „Arta şi Viitorul“. 

P.S. Reamintim că soţia lui Andrei Pleşu, 
Catrinel Pleşu, fostă Petrulian, a fost racolată de 
DIE, încă de la 18 ani, avînd numele de cod „Maria“. 
A fost apoi numită director al Centrului Naţional al 
Cărţii din cadrul Institutului Cultural Român (ICR), în 
mandatul lui H.-R. Patapievici. Deci, vorba poetului: 
„Toate-s vechi si nouă toate“! 


Tecuciul literar-artistic 


> Cristian Gabriel CÁLUGARU 


Chiar dacă nu pare, rolul culturii populare în 
viața omului modern este încă important. Diferenţele 
sat-oras se estompează, globalizarea facilitând acest 
lucru. Însă folclorul, ca mod special de înfățișare a 
vieţii, de transmitere a stării sufletești, într-un mod 
neacademic, departe de formele institutionalizate, 
nu are cum să dispară. Înglobând cunoștințe despre 
om și natură, însumând informaţii despre lumea 
perceptibilă sau despre cea transcendentală, 
folclorul exprimă contactul nemijlocit al omului cu 
lumea, fără artificii și fără teoretizare. 

Indiscutabil, creația populară exprimă cel 
mai bine psihologia poporului care a creat-o, este 
oglinda sufletului naţional dar și a traiectoriei sale 
prin Istorie. A constituit în timp o inestimabilă sursă 
de inspiraţie pentru compozitori: e binecunoscut 
faptul că muzicieni importanți precum George 
Enescu, Ciprian Porumbescu, Bela Bartok, Franz 
Liszt și alţii au creat capodopere de muzică cultă 
având ca punct de plecare folclorul. Nici muzica 
modernă, de astăzi, nu e lipsită de filonul popular, 
curentele pop, rock, folk preluînd teme recunoscute 
imediat ca aparținând folclorului. 

E de prisos să amintim faptul că nici literatura 
cultă nu a putut evita contactul cu mitologia populară, 
cu obiceiurile sau baladele răspândite pe un teritoriu 
circumscris sau nu de frontiere geografice. Nicio 
direcție în cultură nu a putut rămâne în afara 
influenţei creaţiei populare locale sau naţionale, 
cel puţin în cazul României ea născând pe aceste 
locuri o civilizație țărănească din care s-a inspirat 
modernitatea prin arhitectură, literatură, muzică, 
dans sau chiar modă. Au existat și există multiple 
încercări de a arde etapele, evitând o evoluţie 
organică, dar care nu au creat decât sincope în 
dezvoltarea firească (vezi fenomenul dezrădăcinării 
în timpul migraţiei de la sat la oraș, în perioada 
comunistă sau afectarea iremediabilă a unor locuri, 
provocată de exploatarea excesivă a bogățiilor 
solului şi subsolului ţării ). 

IDEI, CURENTE ȘI TENDINȚE ÎN CULTURĂ 


FOLCLORUL NOSTRU - „PICIORUL DE PLAI” ŞI 
„GURA DE RAI” A NEAMULUI 


Deși pare neobișnuit sau chiar de neacceptat 
pentru omul supertehnologizat de astăzi, lumea 
satului autentic este încă un model de viață 
firească și de refugiu în calea unei lumi din ce în 
ce mai nivelată de instrumentele globalizării. Fiecare 
obiect din gospodăria țărănească avea un rost bine 
stabilit și chiar după ce se strica în urma folosirii 
îndelungate, se refolosea în alte scopuri. Aceasta 
din considerente economice dar și din încredințarea 
că în spatele său rămânea efortul celui care l-a creat 
sau al celui care l-a folosit, păstrând în sine chiar 
parte din ființa ţăranului. De acest respect beneficia, 
de exemplu, jugul pe care îl purtau boii, acesta, dacă 
se strica nu era aruncat sau ars pentru că păstra 
impregnată jertfa animalului și efortul omului. Cu atât 
mai mult omul, era angrenat într-un sistem de valori 
foarte vechi, care-și dovediseră cu timpul utilitatea și 
erau mărturisite de întreaga comunitate, comunitate 
care în momentul unui derapaj sancţiona și corecta 
pe cel ce depășea anumite limite. De asemenea, o 
particularitate des întâlnită este aceea că, desele 
schimbări și abateri de la normele de viaţă și cultură 
adoptate, pun în pericol chiar existența comunităților. 

Este inevitabil, lumea se modernizează, 
societatea de consum ne permite risipa dar, fără să 


Folcloristul Paul Buţa și colecția sa de măști populare 
de la Sivita, judeţul Galaţi 

fim nostalgici, simplitatea vechii lumi, ierarhizarea 
firească - universal acceptată, sau punerea în rost 
a oricărui lucru, sau atitudini ne fac să revalorizăm 
această lume veche și temeliile ei solide. 

În timpul individualismului pe care-l traversám 
astăzi, e de folos să știm că vechile comunităţi 
știau să echilibreze extrem de bine raportul individ- 
comunitate, având iniţial o funcţie pragmatică și fără 
ca persoana să se simtă extrem de constrânsă de 
reguli. Astăzi însă, folclorul ca mod de manifestare 
a colectivitátilor determinabile geografic a devenit 
mai mult un mod și un instrument de manifestare 
a identităţii naţionale sau de grup, nerămânând 
indiferent la schimbările sociale sau culturale. 

Şi în acest prim sfert al secolului XXI, 
cunoaşterea şi conservarea  particularităţilor 
structurale ale folclorului rămân extrem de importante 
pentru educaţia muzicală generală dar şi pentru 
dezvoltarea personalităţii artistice şi intelectuale în 
albia culturii identitare a unei naţii, ori a unui grup 
etnic. A-ţi cunoaşte şi pretui folclorul este la fel de 
important cu a-ţi cunoaşte şi a-ţi folosi corect limba 
neamului tău. 

Titu Maiorescu în studiul Poezii populare 
române adunate de d. Vasile Alecsandri remarcă 
tranșant cu referire la creaţiile populare poetice dar 
şi la celelalte producţii folclorice „naivitatea 
lor, lipsa de orce artificiu, de orice dispoziție 
forțată, simtimántul natural ce le-a inspirat. 
Sunt două moduri de a privi lumea care 
ne încunjură: cu reflectia rece, speculativă 
sau speculătoare, și cu inima plină de 
simtiri. Din cel dintâi mod ies pentru 
literatură cărțile de știință, din cel de al 
doilea - lucrările de artă. Ceea ce constituie 
defectul operelor de artă celor rele este 
confundarea acestor sfere, este lipsa 
de inspirare sentimentală și producerea 
sub impresia reflectiei. [...] Si ce ambiţie 
calculătoare ar putea îndemna pe simplul 
sătean ca să-și întrupeze simtirea în forma 
poetică! Ceea ce abundanta tristetei sau 
bucuriei i-a scos din adâncul inimei sale 
nu este niciodată al lui; în toate inimele 
își află un răsunet și la toate le devine 
o proprietate: fapta lui devine fapta lor, 
el însuș piere necunoscut.” Elogiind în 
continuare valoarea volumului, se referă 
la valenţele folclorului: „Cea mai adâncă 
simtire numai îl silește astfel a se arunca 
afară din sine, și de aceea din poezia lui 
îți vorbește însăș durerea și însăș bucuria, 
dar nu un individ care sufere, un individ 
care se bucură. Însă tocmai aceasta este 
semnul adevăratei poezii, și ne putem 

explica cum asupra Iliadei, atribuite lui Homer, s-a 
născut controversa dacă în adevăr este compusă 
de un poet Homer, sau este numai un șir de balade 
populare de autori necunoscuţi, într-atât poetul celei 
mai frumoase epopee s-a consumat și s-a pierdut 
fără vreo urmă a individualitátii sale în lucrarea ce 
a produs-o.” 

Peste ani, marele compozitor şi violonist 
român, George Enescu, într-un interviu, recunoaște 
cu sinceritate că „muzica noastră populară posedă 
însă şi o atmosferă proprie, ce n-o găseşti în muzica 
altor popoare. E adevărat, e foarte greu de deslusit 
această originalitate. Totuşi este o caracteristică 
generală ce se desprinde din muzica noastră 
naţională [...]; este tristețea chiar în veselie, [...] 
acest dor nelămurit dar adânc mişcător mi se pare 
că este caracteristica sigură a cântecelor româneşti.” 

Sunt, toate aceste consideraţii ale unor genii 
din arta, cultura şi civilizaţia românilor, o trimitere 
clară şi atemporală către fibra noastră naţională, 
către eposul şi etosul acestui neam legat prin secole 
de „piciorul de plai” şi de „gura de rai”pe care nu 
le putem ignora oriunde ne-ar purta paşii, destinul, 
nevoile sau bucuriile clipei. Îi zicem avere, îi zicem 
bogăţie, îi zicem pilon al existenţei noastre, îi zicem 
vesnicie. 


Grupul „ALTIŢA” al Casei de Cultură din Tecuci la Festivalul de 


Folclor de la Praga, 2022 

NOTE DE CĂLĂTORIE 


MUZEUL DE ARTĂ MODERNĂ SI 
CONTEMPORANĂ DIN PARIS, EMBLEMA 


CENTRULUI „GEORGES POMPIDOU“ 


» Ştefan ANDRONACHE 


Mărturisesc că, în peregrinările mele prin 
Paris, avusesem prilejul să vizitez mai multe muzee 
(„Louvre“, „Que d'Orsay“, „Jeu de Pome* etc.) din 
acest centru artistic al lumii contemporane, dar 
niciodată nu avusesem ocazia să intru şi în Muzeul 
de Artă Modernă. Prin faptul că acesta se afla instalat 
în partea superioară a extravagantei clădiri atipice 
din oţel, metal colorat şi sticlă a Centrului Naţional 
de Artă şi Cultură „Georges Pompidou“ (edificat 
între anii 1971-1977), unde obişnuiam să studiez, 
cu preponderență, doar cărţile relevante, revistele 
şi mediile audiovizuale, expuse la primul şi la cel 
de al doilea etaj (care aparţin Bibliotecii Publice de 
Informare), ajunsesem să tratez instituţia muzeală 
cu o oarecare indiferenţă. 


Centrul Georges Pompidou din Paris 


În noiembrie 2021, după ce revăzusem Luvru, 
pentru a treia oară, şi rămăsesem cu un gust amar 
după imixtiunile agresive, de dragul măriei sale 
internetului globalizat, în interioarele faimoasei 
biblioteci - mediatecă a Centrului Naţional, mi-am 
spus că ar fi, totuşi, cazul să descind şi în spaţiile 
ademenitoare ale muzeului pe care îl tot amânasem. 
Deja aflasem că Centrul Pompidou urmează să se 
închidă, pentru o perioadă de 3 ani, începând din 
2023. Din cauza îmbătrânirii structurii sale, se va 
lucra iarăşi pe un şantier deschis, investiţia totală 
ridicându-se la 200 milioane de euro. 


Cea mai importantă constatare este aceea 
că instituţia pariziană, extrem de bogată şi căutată 
de oamenii veniţi de pe întreaga planetă (care 
funcţionează, zilnic, între orele 11-21, cu excepţia 
zilei de marţi, când este închisă), a ajuns să fie 
considerată drept a doua mare colecţie de artă 
modernă şi contemporană din lume, plasându-se 
imediat după celebrul Muzeu de Artă Modernă din 
New York. Spaţiul pe care-l ocupă, la etajele patru 
şi cinci, însumează circa 111.500 colecţii (expuse 
sau conservate în depozite) ale peste 6000 de 
artişti din 90 de ţări! Acestora li se mai adaugă, la 
etajul inferior, impresionanta Bibliotecă Kandinski 
cu cca. 400.000 documente, precum şi Atelierul 
sculpturilor lui Constantin Brâncuşi, care ocupă, la 
rându-i, un spaţiu de 600 mp din exteriorul Centrului 


„Georges Pompidou“.  (https://www.youtube.com/ 
watch?v=30-QPIt1Q20) 


Intrarea la Muzeul National de Artă şi Cultură 


Trebuie să facem precizarea că patrimoniul 
muzeului a fost segmentat în şase teme distincte: 
arta modernă (picturi din perioada 1905-1960), arta 
contemporană (picturi, sculpturi şi desene, începând 
din 1960 şi până în zilele noastre), colecţia de 
fotografii (cea mai importantă din Europa), colecţia 
de design (mobilier, obiecte, prototipuri), colecţia 
multimedia (diverse instalaţii, proiecţii şi audiții) si 
filmele remarcabile ale regizorilor contemporani. 

Descinzánd cu escalatorul elegant si spatios, 
la cel de al cincilea etaj al Centrului ,Georges 
Pompidou“, de unde am avut o privelişte superbă 
asupra Parisului, m-am pomenit brusc în atmosfera 
propriu-zisă a Muzeului. Primul lucru care m-a 
impresionat, de la bun început, pot spune că a 
fost prezenţa consistentă a vizitatorilor, dorinţa 
lor evidentă de a se desprinde de activităţile lor 
cotidiene şi de a se contopi cu creaţiile originale şi 
pline de frumusețe. 


Vizitatori la Galeria de Artă Modernă 


Întregul etaj, de la nivelul cinci al clădirii, a 
fost consacrat reprezentanţilor de seamă ai artei 
moderne atât din Franţa, cât şi din restul Europei. 

Debutul şi l-au făcut cei care au marcat, în forță, 
fovismul. Henri Matisse, cofondatorul mişcării, m-a 
încântat, din start, cu celebra sa „lie românească“, 
plasată chiar pe aleea centrală dinspre partea 
sudică. În această autentică femeie floare, el a ştiut 
să pună nu numai mult suflet, ci să ne facă cunoscută 
şi ţara. (https://lablouseroumaine.io/) Tot el este 
prezent aici cu tablourile „Lux, calm şi voluptate“, 


lia românească - Henri Matisse 

„Femeie cu pălărie“ şi „Marguerite cu pisica neagră“, 
care o înfăţişează pe fiica sa. Belgianul Rouault cu 
cele 58 lucrări de grafică, intitulate „Miserere“, ce 
reuşesc să decoreze complet peretele uneia dintre 
săli, ne dezvăluie dimensiunea umană a tragismului 
trăit de oameni în prima jumătate a secolului trecut. 
Acestora au fost integrați şi alţi colorişti precum 
Andre Derain sau Raoul Dufy. 

Cubiştii, cei ce au geometrizat forma, pictând 
ipostaze ale aceluiaşi obiect şi au propus, începând 
cu anul 1908, o realitate insolită, sunt prezenţi, aici, 
în mai multe din încăperi. Bineînţeles că Georges 
Braque, Pablo Picasso şi Fernand Leger sunt capii 
de listă. Numai Picasso deţine, aici, 65 de lucrări 
între care aveam să remarc, în special, portretele de 
inspiraţie feminină, între care pe cel atât de expresiv 
al Gertrudei Stein, câţiva arlechini sau naturi moarte 
cu chitare. 

Alături de lucrările inconfundabile ce poartă 
semnătura lui Georges Braque, Juan Gris sau Marcel 
Duchamp, am avut plăcuta surpriză de a descoperi 
pe inventivul Fernand Leger a cărui artă, bazată în 
exclusivitate pe contrastele dintre obiecte, pare să fi 
fost inspirată de civilizaţia epocii sale. Personajele 
acestuia din urmă sunt, în mod predilect, robuste 
şi, pe cât posibil, lipsite de orice urmă de sentiment 
sau de romantism. Anticipator al pop art-ului, Léger 
oferă publicului ,Acrobati în gri“ sau scene animate 
din natură, aşa cum mi s-a părut şi cazul „Omagiului 
lui Louis David“, în care cele şase personaje nu au 
ezitat să-şi etaleze bicicletele. Am privit cu atenţie 
aceste lucrări cu vădit caracter decorativ şi mi-am 
dat seama că ele reţinuse destui privitori. (https:// 
www.youtube.com/watch?v=A87OzgMcr4Q) 


Omagiu lui Louis David - Fernand Leger 


Futurismul, arta viitorului, lansată de italieni, 
după 1910, ca o revoltă împotriva ordinii, este 
prezentat de Gino Severini şi Carlo Carră. Lucrarea 

de mari dimensiuni a lui Severini înfăţişează 
atmosfera animată dintr-un cabaret din peninsulă 
„Dansul «pan-pan» de la Monico“. Figurile 
schematice şi pline de dinamism, precum şi coloritul 
exuberant, capătă alura unui autenic caleidoscop. 

Avangarda rusă, manifestată ca o reacţie 
protestatară la instaurarea bolşevismului, este 
evidenţiată în muzeu de nume sonore precum: 
Kasimir Malevitch, Marc Chagall ori Natalia 
Goncharova, artişti ce se situează între futurism 
şi abstract. Desigur că vizitatorii sunt încântați de 
imaginile magistrale ale acestui maestru al culorilor 
cum este considerat Marc Chagall, cel care a ştiut 
să se lase întotdeauna purtat pe aripile fanteziei: 
„Negustorii de animale“, „Căsătoriţii de la Turnul 
Eiffel“, „Circul abastru“, „Îngerul cu paleta“ sau 
„Dublu portret cu un pahar de vin“. 

Mai multe din săli au fost rezervate 
expresionismului de sorginte germană care s-a 
manifestat ca o reacţie la impresionismul francez. 
Pictorii grupării îşi exprimau nu numai neliniştile 
lor existenţiale, ci se dovedeau preocupaţi şi de 
contrastele de culoare. Am constatat că ei puseseră 
accentul pe redarea portretelor oamenilor ca în 
cazurile lui Ernst Ludwig Kirchner („Îndrăgostiţi“, 
„Femeie în fața oglinzii”), Otto Dix („Portretul 
jurnalistei Sylvia von Harden“) sau Emil Nolde care, 
în „Natură moartă cu dansatori“, aveam să identific 
absenţa contururilor şi frenezia mişcărilor. Totodată, 
am remarcat şi un portret în desen pe care Oscar 
Kokoschka l-a făcut pentru Constantin Brâncuşi. 

Desigur că din acest autentic maraton al 
perioadei moderne nu avea cum să lipsească 
mişcarea dada ai cărei contestatari şi promotori 
ai absurdului sunt reprezentaţi de francezii Marcel 
Duchamp şi Francis Picabia care au ridicat, la rang 
de artă, multe dintre obiectele uzuale sau maşinile 
din jurul oamenilor. 

Suprarealismul, născut, pe parcursul 
anului 1922, din sânul dadaismului, s-a bazat pe 
spontanietate, fantezie şi explorarea obsesivă a 
subconstientului. Printre reprezentanţii săi de vârf, 
expuşi aici, se numără Salvador Dali cu celebrul 
tablou „Şase imagini a lui Lenin pe un pian“ sau „Cal 
dormind lângă un leu“; René Magritte, cu câteva 
reprezentări vizuale de natură filozofică: „Trădarea 
imaginii“ şi „Varianta tristeţii“; Georgio De Chirico, 
bântuit de ,Ciudátenii tulburătoare“; Man Ray care 
seduce prin ,Violon d'Ingres“ ori Joan Miró prezent 
cu un triptic impresionant, de facturá minimalistá, 
alcátuit din trei pánze de un bleu intens, culoare care 
te tintuieste locului şi te face chiar sá te destinzi. 
(https: //www.youtube.com/watch?v=xqlEBzpDDKg) 

Arta abstractă, extrem de abundentă aici, 
încheie partea superioară a imensei galerii dedicată 

perioadei moderne, determinându-mă să remarc 
demersuri motivate pline de impetuozitate şi 
strălucire inspirate, aşa cum mi-i dat să constat, din 
pura realitate. Mă şochează, desigur, deformările 
tablourilor, geometrizarea excesivă a desenului 
şi culorile oarecum solemne. Vassily Kandinsky 
îşi pune puternic amprenta originalității sale pe 
„Albastrul cerului“ sau „Galben-roşu-albastru“ în timp 
ce Piet Mondrian, care nu mai amestecă culorile, 
realizează compoziţii fermecătoare chiar dacă se 
lasă mai mult sedus de liniile verticale şi orizontale 
aflate întotdeauna într-un perfect echilibru. 

Un grup de vreo cincisprezece tineri elevi, 
preocupaţi de cunoaşterea creaţiilor, ce li se ofereau 
din abundență pe pereţii din jurul lor, deşi păreau sá 
se sufoce din cauza mástilor anti-covid, urmăreau 
foarte atenţi comentariile pertinenete, dar şi pline de 


umor, ale unui ghid angajat. 

O imagine de pe terasa nivelului V 


Lacapătulacestui periplu extrem de interesant, 
pentru a-mi odihni puțin picioarele purtate prin zecile 
de camere, m-am aşezat pe o bancă de pe terasa 
larg deschisă. În mijloc erau expuse, în grupajul din 
jurul fântânii răcoroase, sculpturile planturoase din 
bronz ale lui Henri Laurens, majoritatea inspirate 
de femei. Din cauza apei care se prelingea si spre 
exterior, veneau în grupuri compacte, pentru a se 
adăpa ori scálda, stoluri de porumbei. În acest timp, 
pe latura nordică, vizitatorii se înfruptau, pe îndelete, 
cu privelistile încântătoare oferite de panorama 
Montmartre-ului. 

Etajul inferior, adicá cel de la nivelul al 
patrulea, a fost dedicat ín integralitate, colectiei de 
artă contemporană care, practic, a debutat în anul 
1960, continuându-se şi astăzi, într-un ritm cât se 
poate de susţinut. 

Practic, începuturile acestei perioade 
distincte s-a produs, la puţin timp, după cel de al 
Doilea Război Mondial. Artiştii tineri, plictisiti de 
modelele înaintaşilor lor, au abordat, din start, noi 

materiale, au stabilit noi relaţii între ei, şi-au propus 
să impresioneze, cu orice chip, publicul, dând curs 
tehnologiilor de ultimă generaţie, instalaţiilor banale, 
proiectând lumini sau exaltând mişcarea cu orice 
chip. 


O lecţie pentru tineri la Muzeul de Artă 
Contemporană 


Sălile, destul de numeroase, de la etajul 
impresionantului edificiu, etalează, într-o succesiune 
logică şi bine gândită, curentele postmoderne 
care s-au răspândit mai peste tot în lume, aici fiind 
evidenţiate: arta minimalistă, arta conceptuală, op 
art şi arta cinetică, inclusiv Arte povera sau Budy art. 

Bineînţeles că un loc de cinste ocupă Victor 
Vasarely, precursor al artei optice, care te captează, 
brusc, cu compoziţiile sale geometrice si exuberanta 
culorilor veşnic mişcătoare ce plac ochilor. Cu 
acest prilej, mi-am amintit de spusele artistului de 
origine maghiară şi anume că „frumusețea pură si 
universală poate fi atinsă numai cu armonia formelor 
și culorilor elementare“. 

Mă impresionează şi artistul de factură 
cinetică Yaacov Agam, a cărui pictură, de mari 
dimensiuni, fuzionează cu artele decorative. „Spaţiul 
multidimensional“ s-a transformat într-o veritabilă 
simfonie cromatică, pardoseala camerei contopindu- 
se cu plafonul. Lucrarea, care înfăţişează o 
anticameră pentru Georges Pompidou, i-a fost 
inspirată de apartamentele private pe care, fostul 
preşedinte, le petrecuse, cândva, la Palatul Elysee. 

John Tinguely, din preajmă, propune curioşilor 
un „Recviem pentru o frunză moartă“ în care 
predomină elementele din oţel şi lemn vopsit. 

David Salle, din S.U.A., introduce în tablourile 
sale fluiditatea şi surpriza conexiunilor imaginilor, 
simultanietatea atât de specifică montajelor de film, 
mizând, desigur, şi pe aspectele publicitare atât de 
răspândite. Francis Bacon, irlandez de origine şi 
bine cotat în epocă, întâmpină privitorii cu tablourile 
sale vesele redate în roz, galben sau portocaliu, în 
ciuda chipurilor sale, inspirate din creaţiile literare, 

Yaakov Agam - Spaţiu multidimensional 


care mi se par puţin oarecum groteşti. Mi-am dat 
seama că, în faţa artistului, te vei afla, întotdeauna, 
într-o dilemă: să îl iubeşti sau să-l urásti. 

Continuându-mi drumul, întâlnesc şi pe 
„Motanul purtător de noroc“, inspirat din tradiţia 
japoneză, şi postat la intrările din magazine sau 
restaurante din Ţara Soarelui Răsare. Chris Marker 
a amenajat o instalaţie în sala de la intrare, intitulată 
„Zapping zone“, etalând chiar serviciile specifice 
dintr-un restaurant obişnuit, adică sticle, cáni, 
pahare, farfurii, scrumiere. 

Am întâlnit şi mostre ale grupului britanic „Art 
&Langage“ ce redau aspecte ale artei conceptuale 
inspirate din Marcel Duchamps. Am privit zâmbind 
la o scândură suspendată ce conţinea, pe suprafaţa 
sa, o suită de pătrate diferit colorate. Sub ea fusese 
împrăştiate, pe o podea albă, bucăţi de pământ, 
se găseau cutii cu resturi de vopsele şi chiar 
ghemotoace de hârtie sau sfori. Dar aceasta nu a 
fost nimic, pentru că, într-o altă sală, am întâlnit, pur 
şi simplu, nişte boxe suspendate de plafon şi legate 
între ele prin nişte cabluri, în timp ce, dedesubtul lor, 
fuseseră amplasate două bănci negre din fier ale 
căror speteze fuseseră concepute din fire elastice. 

La un momendat, crezând că mă aflu într- 
un spital al viitorului, am observat o cutie uriaşă, 
deschisă cu crestături de faianţă albă privite în 
perspectivă, pe fundal tronând, cum altfel, decât un 
însemn inconfundabil, cel al crucii roşii. Într-o altă 
sală, printre tablouri şi vitrine părea să fi crescut 
o ciupercă uriaşă de culoare roşie sub care s-au 
strâns vesele mai multe fetite. Un alt artist, Loris 
Gréaud, propune privitorilor câteva sculpturi diforme 
în „Multiplicarea mesei obsesiilor“, incitându-i parcă 
pe cascadori să încerce să le vandalizeze. 

Trecând prin aceste spaţii, mi-am dat seama 
că artiştii, excesivi de inventivi, precum Carsten 
Hóller, biolog de profesie, nu ezită să facă exces 
de pictura acrilică, utilizând, în demersul său, bucăţi 
de polistiren, poliuretan şi răşini. Ciupercile sale 
descompuse îşi etalează efectele lor halucinogene 
direct pe pereţi. 

Întâmplător am identificat-o si pe Fiona Rae, 
o creatoare de factură abstractă, care, în „Dubla 
fericire“, introduce o multitudine de forme colorate în 
care primează: flori, stele, semne tipografice, motive 
abstracte, toate însă ca într-un univers kitsch. 


J 


Vizitatori într-una din sălile de la etajul IV 


Printre ultimii pe care i-am mai văzut se 
numără si Julien Creuzet care prezintă un amestec 
de obiecte, elemente video si sonore ce i-au fost 
inspirate de preocupările lumii contemporane. 

https://mediation-centrepompidou-fr. 
translate.goog/education/ressources/ENS-Art- 
contemporain/?_x_tr_sch=http&_x_tr_sl=fr&_x_tr_ 
tl=ro&_x_tr_hl=ro&_x_tr_pto=sc 

Aşadar, arta contemporană pare să aibă 
excentricitátile sale, reprezentanţii ei, mai ales 
creatorii, care au debutat în acest mileniu şi sunt 
tinititi cu ochii pe bienalele internationale, încearcă 
să fie conectaţi cu orice preţ la tehnologiile de ultimă 
generatie., la instalaţiile cât mai spectaculoase. 

Oamenii, care vin aici, urmăresc, desigur, ceea ce se 
mai întâmplă în lumea artistică contemporană, dar, 
nici un într-un caz, nu şi-ar dori ca, în propriile lor 
case ori apartamente, să-şi găsească locul tablouri, 
sculpturi sau orice fel de elemente decorative cu 
caracter insolit şi, mai ales, de asemenea dimensiuni. 

Nu puteam încheia acest periplu, prin 
Muzeul de Artă Modernă şi Contemporană din 
cadrul faimosului Centru Cultural parizian, fără a 
face precizarea că, în exteriorul său, în aşa-zisa 
„piazza“, ca o completare la instituţia pe care abia 
o parcursesem, fusese amenajat, de mai multă 
vreme, un alt fel de muzeu, dar la fel de important 
şi de preţios, ce reuşeşte să reconstituie, cu multă 
acuratețe, dar şi cu respect, tezaurul artistic oferit 
statului francez, în anul 1956, de către celebrul 
sculptor român Constantin Brâncuşi. 

Cele patru ateliere, în care el a trudit, pe 
timpul şederii sale la Paris, şi care sunt acum 
reconstituite cu multă fidelitate, etalează o bună 
parte din creaţiile lui de vârf. Vizitatorii, care se 
deplasează cu viu interes în jurul vitrinelor din sticlă, 
admiră îndelung capodoperele sale ce dezvăluie: 
capete de femei, Măiastra, copii adormiţi, Sărutul, 
peşti, Coloana Infinitului, Domnişoara Pogany, 
Cocoşul sau Pasărea în spaţiu. Trecerea pe aici má 
va determina să revăd (oare pentru a câta oară?) 
strălucitele lucrări ale artistului expuse în aer liber, la 
Târgu Jiu, sau adunate, la loc de cinste (din păcate 
atât de puţine) în Muzeul de Artă din Bucureşti. 

(http://bookofstyle.ro/2016/02/19/atelierul- 
dedicat-lui-constantin-brancusi-la-centrul-georges- 
pompidou-din-paris/) 


O imagine din Atelierul lui Constantin Brâncuşi 

POESIS 


KATIA NANU 


localizarea conflictului 


sunt în gară, în tren, în compartiment 

cu o carte în mână. 

e cartea unei rusoaice tinere, 

nebune și neterminate, 

care scrie ca și cum ar trăi, 

dacă nu cumva trăiește chiar în timp ce scrie. 


pe-o votcă aș pune pariu că iubește contemporan 


cu mine! 

trenul a intrat în gara asta ca-n pâine 

și nu mai iese, 

s-a împotmolit între ciulinii ei 

și nu mai pleacă. 

oamenii vorbesc între ei în procente, 
calculează cât din viaţă pierd în acest tren, 

în timp ce rusoaica mea, 

încă neștiutoare de război sau de boala lui Putin, 
și-o trage nedumerit cu un batalion de puști aroganti 
exact la pagina 52. 

trenul nu se clintește din loc 

înțepenit între alte trenuri care vin sau pleacă. 
el nu poate fi pierdut. 

e un tren cuminte, 

sigur pe șinele lui nemișcate. 

în carte e o lume fluidă, 

curge ca la douăzeci de ani, 

implacabil și beat. 

trenul stă, rugineste între bălăriile gării, 
mirându-se că mai există ruși care scriu, 
rockeri ruși, tineri cu betii de bere la activ, 
într-o Rusie înecată în votcă 

mărșăluind către Ucraina, vomând la porţile ei, 
o Rusie împotmolită în buruieni 

ca trenul meu în gara Mizil. 

câteva case aduse de vânt pe terasament 
scot oamenii la vedere. 

locuiesc inconstienti lângă macii insángerati 
rupând roșul în două, 

departe de război... 

jumătate îmi intră mie direct în ochi 

omorând lumina de pe șine, 

cealaltă jumătate sunt macii sinucigași 

cu suflet de ruși beti turtă, depresivi si inconstienti. 
ei își dau sufletul între liniile de terasament 


lăsându-se ritmic cálcati de tren 

o dată 

și încă o dată. 

războiul a incremenit înainte de gara Mizil. 


slava Ucraina! 


războiul clocește cáldut și în gara de nord, 
sub poala nopților bucureștene, 

războiul clocește până ies refugiați vii 
gata să-și tremure carnea 

în fata camerelor de luat vederi, 

să-și expună oasele dezgolite de speranță 
la televiziunile hămesite de știri 

până li se ia toată amintirea 

fostelor lor vieti 

si a vieților lor viitoare. 

războiul pândește după corturile portocalii, 
în salvarea parcată direct pe peron, 

în munții de sacose cu ajutoare inutile, 
gara de nord este tradusă noapte de noapte 
în limba ucrainiană 

de către traducătorii autorizați... 

refugiații plecaţi din propria lor viaţă, 
bezmetici și tristi 

aleargă înspre náluca trenului care să-i ducă 
la Budapesta, la Viena 

sau undeva, muuult mai departe 

în căutarea urmelor lor de țară 

răspândite prin lumea întreagă. 

rázboiul cloceste mereu alti refugiati 
mereu proaspeti, 

cu ránile la vedere, 

defilând constiinciosi spre gările 
mamei Europa. 

slava Ucraina! 

slava Ucraina, se aude din mileniul acesta 
strigătul lor de recunoaștere, 

o parolă pentru tărâmul durerii, 
strigătul lor 

de pui ieșiți de sub aripa ocrotitoare 
a mamei Rusia 

se împrăștie în gara pustie 

prinde forma roților de tren și 

se întinde sinucigaș peste șine. 


Trenul 


trenul trece pe la porțile sufletului tău 
alergând viața care a mai rămas acolo, 
fluierând-o strident, neobrázat, 

strigând din toţi rărunchii: 

ieși în drum! 

scapă imediat de tine, cea pe care amintirile o tin 
sub papuc. 

urcă în vagon! 

măcar pe ultimul ar trebui să îl prinzi 

din mers... 

mai ai o singură clipă în care să poți răsări. 
miroase mult a asfintit și trenul coboară din sine 
însuși 

atrăgător, necunoscut, 

în gara gării tale, 

strigând nerăbdător. 

mai ai o singură clipă sub talpă... 

arde-o de dimineaţă, 

fumeaz-o în drum către tine! 

lângă peron au înflorit macii de mai, 

sunt mai scumpi decât cireșele, 

trage-le culoarea după urechi 

și urcă! 


vecinátáti 


doamna din fatá are párul alb-gri 

si vene groase, albastre, 

încolăcite pe oasele mâinii. 

genele îi cad de sub ochelari în poală, 
una câte una, 

dorințe sfâșiate de timp. 

domnul de vizavi are două trunchiuri de copac 
în loc de picioare. 

își tine valiza mică, 

nesemnificativă, 

între genunchii uriași, 

ocupând două locuri alăturate. 

nimeni nu îndrăznește să se așeze lângă el, 
peste el, în eul său imens, dilatat, 
transpirat și impasibil, 

de vârsta a treia. 

dinţii îi scrâșnesc în gura adâncă, strâmbă, 
dispretuitoare. 

doamna întinde mâna, 

ia una dintre genele ei lungi, 

incáruntite 

și i-o aruncă direct în brate. 

soarele urcă pe cerul ferestrei 

în goana trenului 

și copacul cel bătrân 

înmugurește timid un zâmbet... 


impegata din gara Făurei 


ce picioare nesfârșite avea 

impegata din gara Făurei! 

luuuungi cât drumul dintre 

două localităţi rătăcite de trenul 

ce taie Bărăganul în jumătate. 

într-o zi cu soare si cu două dimineti, 
una devreme și alta pe la amiază, 
impegata din gara Făurei 

a primit un buchet de trandafiri roșii 
tocmai de la trenul nostru. 

erau roșiiiii 

mai roșii decât sângele macilor 
aliniati soldáteste lângă calea ferată. 
un tânăr a coborât din tren 

i-a oferit buchetul 

și a urcat nedumerit înapoi. 

ea n-a vrut să primească trandafirii, 

a scuturat îndărătnică din coada pe spate, 
așa că el doar i-a așezat 

la picioarele ei. 

o impegată tânără și frumoasă 
dreaptă, cu semnul cel galben în mână 
și cu buchetul roșu la picioare 

s-a făcut din ce în ce mai mică 

a rămas din mers departe, tot mai departe. 
trenul nostru a plecat supărat 

tipánd pe sine 

multiplicându-i băiatului nedumerirea, 
poate durerea... 

ea a rămas la Făurei 

o impegată tânără, 

dreaptă și frumoasă, 

călcând cu băgare de seamă, 

cu picioarele ei luuungi, 

printre trandafirii insángerati, 

grijulie, 

să nu-și intepe tălpile speranţei. 

POESIS 


VIOREL DINESCU 


SOLIE 


La slonul de piatră, 

La stánca fulgeratá, 

Din trei lature crápatá, 

Si de ploi adânci arată, 
Cine mi se adunară 
Dinspre noapte, dinspre seară, 
Din păduri fără hotară 

De pe la sfârşit de tará?... 
Păi, popor că se-adunară 
Toţi în mână cu topoară 
Şi cu inima amară! 


De din peşteri neştiute 

Si din mlastine státute, 

Din adáncile coclauri 

Străjuite de balauri, 

Neamul vechi, neam de ţărână 
Cu ghioage şi furci în mână 
Măre că se adunară 

La un ochi de vatră 

La ora de piatră 


Dar din cap de vatră 
Vine lon de piatră 
Cu chica-nodată 

Şi securea lată 
Adevăr să spună 


Sá-nvete să moară 
Pentru-un cap de ţară 
Că-i doboară anii 

Anii şi duşmanii. 


Da-n mijloc de ceată 
Cine mi s-arată?... 
Maica preacurată 
Cu toţi pruncii roată. 
Plânge şi suspină 
Maica de lumină, 
Floare de grădină, 
Că-n sânul pădurii 
Or să intre furii 


Casa să ne-o piardă 
Cu izbiri de bardă 
Haitele-n furtună 
Foc or să le pună 
Să lase-n ruină 
Mândra ei grădină 


Vorba să-i rămână 
Maica noastră floare 
De ce tremuri oare 
Noaptea pe răcoare 
Ziua stând în soare? 


Cine te apasă 

Sub tăiş de coasă 
Cine glia-ti spurcă 
Cu loviri de furcă 
Cine páinea-ti fránge 
Chipul táu de plánge 
Cu lacrimi de sánge? 


De cánd sunt pe lume 
Haitele păgâne 

Toate má-mpresoará 
Páinea cá mi-o luará 
Fiii mi-i legará 

Alţii că-mi plecará 
Dincolo de ţară 

De se-nstrăinară. 
Şi-azi ca şi-altădată 
Vin duşmanii gloată 
Mă-nconjoară lupii 
Îmi furară stupii, 
Aurul din munte, 
Vitele cornute, 


Aurul din lanuri 
Icoana din geamuri 
Liftele spurcate 

Se chitiră toate 

Făr' de-obraz sau frică 
Limba de ne-o strică 
Fără de ruşine 

Cu vorbe străine 
Şi-n ásti ani prea grei 
Fecioraşii mei 

Au ajuns mişei 
Slugă pe la ei. 
Şi-atunci cei bărbaţi 
Cu obraji tăiaţi 

La chip negurati 

Si la trup náltati 
Jurară-mpreună 

La focul de stână 
Sub blestem de lună 
Să ceară-adunare 
La Zeul cel Mare 
Părinte din soare 
Zeului nălucă 

Jertfa să-i aducă 
Maica mea senină 
Icoaná-n lumină 
Plângi şi iar suspină 
C-au ales bătrânii 


Stránsi la focul stánii 
Pe copiii tăi 

Fecioraşi — flăcăi 
Să plece departe 
Cu solie-n moarte 
Şi chiar mai departe 
Pe la poarta sfântă 
Cu solie cruntă 
Peste praguri nalte 


Cu stele-nstelate 
Să ceară-ndurare 
La Zeul cel Mare 


Şi la cumpăna din stele 
Se-náltará trei flăcăi 

Ca lăstarii subtirei 

Toţi cu caii după ei 

Albi ca nişte porumbei. 

Şi din ceruri, de prin stele 
Cad trei suliti subtirele 
Parcă-ar fi nişte nuiele 
Purtând veşnicia-n ele 

Şi norocul orb spre stele. 


D'alei viatá-primávará 
Cum de-mi laşi fiii să piară 
Si în sulițe să moară 
Cum laşi fala câmpului 
În groapa pámantului?... 
Dar la focul viu al pietrei 
Se ridică lon al Petrei 
Inimă zbătută 

Cu o jale mută 

Suflet ce se zbate 

Cu fiori de moarte 

Şi spre maica vineri 
Jalea să-i aline 


Maică preacurată 
Nu fi întristată 


Că acei flăcăi 

Bravi ca nişte zmei 
Sunt copiii mei 

Şi nepoți de-ai tăi. 

Ei nu pot să moară 
Că spre ceruri zboară 
Să ducă în lună 

Ruga noastră bună 


Nu cu moartea-n faţă, 
l-am trimis spre viaţă, 


Sunt solii viteze 
Neamul să-l salveze 
Viaţa nu-şi pot pierde 
Frunza dacă-i verde 
Cum ne ocroteşte 
Codrul se-nverzeşte 
Şi-a ferit străbunii 

De fiarele lumii. 


Şi-mi trecu seară de seară 
Zorii că se luminară 
Flăcăiaşii că-mi plecară 
Cu obrazuri ca de prunci 
Cu privirile adânci 
Ne-nfricaţi ca nişte stânci 
Cu priviri ca de erete 

Şi cu trupuri ca de fete 
Cu obrajii ca de lapte 

Şi cu ochii grei de noapte 
Cu privirile senine 

Şi cu flăcărui în vine 


Şi e bine să se ştie 

Că pentru a noastră glie 
Vom trimite iar solie! 
Solie după solie... 


Foto: Valeriu Precupanu 

POESIS 


IONUŢ CARAGEA 


Tu n-o sá-ntelegi niciodată 


tu n-o sá-ntelegi niciodată 
ambiția mea literară, 

de unde își ia forța toată, 
cu ce adâncimi se măsoară 


tu vezi doar un chip fără suflet, 
tu vezi doar o biografie, 

în loc să simți tainicul umblet 
și tainica mea melodie 


tu n-o sá-ntelegi niciodată 
la care enigmă mi-e rândul, 
ce lume în vis mi se-aratá, 
ce vrajă îmi mângâie gândul 


tu vezi doar un kil de hârtie, 

tu vezi doar coperta lucioasă, 
n-ai ochi pentru-a mea poezie, 
tu vrei doar bucate pe masă 


tu n-o sá-ntelegi niciodată 

că eu te-nteleg mult mai bine, 
că mintea ta nu e curată, 

că răul te-asmute spre mine 


tu vezi în poet doar dușmanul 
ce trebuie-acuma să moară, 
ca tu să trăiești doar cu banul, 
cu sufletu-n inima chioară... 


E ziua mea și astăzi, și mâine, și poimâine 


dacă tu vrei să afli când am venit pe lume, 
o zi pe care mama mereu și-o amintește, 
va trebui să cauţi în șaizeci de volume, 

pe pagina la care cuvântul te iubește. 


e ziua mea când cerul m-apasă blând pe umeri, 
e ziua mea când mintea cu raza se unește, 

tu anii mei, iubito, nu trebuie să-i numeri, 

e ziua mea când Luna pe boltă strălucește. 


e ziua mea când dorul își regăsește zborul, 

e ziua mea când visul cu umbra se-ntâlnește, 
e ziua mea când pasul bătătorește norul, 

e ziua mea când clipa adânc se-nveșnicește. 


e ziua mea și astăzi, și mâine, și poimâine, 
e ziua mea când versul pe pagini se ivește, 
în pieptul meu se află un colț imens de pâine 
din care se hrănește acela ce citește. 


Inimă orfelină 


tras cu arcul meu nevăzut, 
gândul salvat din ruină, 
nouă ceruri a străbătut, 
tintind cetatea divină. 


colo sus, a fost judecat 
și, neavând nicio vină, 
s-a întors mai viu, mai bogat, 
sădind în suflet lumină. 


tras cu arcul meu fermecat, 
versul ca lacrima lină, 

cu ecoul mi-a vindecat 
inima mea orfelină. 

Cam scártáie toate, mon cher 


cam scártáie usa cea veche, 
cam scártáie scara spre cer, 
cam scártáie într-o ureche 

o frunză răpusă de ger. 


cam scártáie ventilatorul, 
cam scártáie traiul mizer, 
cam scártáie frâna, motorul, 


și n-am niciun marche arriére. 


cam scártáie încheietura, 
cam scártáie clanta de fier, 
cam scártáie dinții și gura, 
sá scârţâi e tot ce mai sper. 


cam scártáie coarda viorii, 
cam scártáie glasu-n eter, 
cam scártáie bilele morii, 


cam scártáie toate, mon cher. 


Scrum 


Nu te văd, dar tu mă vezi. 
Ochelarii mei n-au har? 
Fac din máruntis grămezi, 
Dar nu pot să mă repar. 


Tinereţea? A trecut. 

Nu mai vine înapoi. 
Frumusețea? Jalnic scut 
Într-un nedorit război. 


Ce-am în tolbă? Un cuvânt. 
Nemurirea? Un pretext. 
Lupt cu morile de vânt 
Răsucind același text. 


Amintirea? Un cal mort. 
Steaua albă? Un reper. 
Cine are pașaport 

Pentru colţul lui de cer? 


Bucuria? Un copil. 
Părintește, îl educ. 
Mai cu stil, mai fără stil, 
Îmi ia locul, eu mă duc. 


Stau pe margini de genuni, 
imitând, hilar, un zbor, 

Și repet trei rugăciuni 

Cu mesaj ináltátor. 

Erezie? Nicidecum. 

Doar mă cert cu Dumnezeu. 
Dintr-o flamă, prea mult scrum 
A rămas în pieptul meu. 


lubește-mă cât sunt în viață 


lubește-mă fără retineri, 
Acum, cât suntem încă tineri. 
lubește-mă ca pe-o comoară 
Descoperită prima oară. 


lubește-mă cât sunt în viață, 
În fiecare dimineață, 
lubește-mă la prânz și seara, 
Cât încă nu mă plânge ceara. 


lubește-mă în miez de noapte, 
Spunându-mi la ureche șoapte, 
lubește-mă în pat de rouă, 

Cât încă Luna este nouă. 


lubește-mă cât încă soarta, 
Deschide inimilor poarta, 
lubește-mă cât încă visul 
Deschide-n suflet paradisul. 


lubește-mă ca pe-o magie 
Cu vers și ritm de poezie, 
lubește-mă, citindu-mi cartea, 


Cât încă nu mă cheamă moartea. 


lubește-mă fără orgoliu, 

Nu aștepta o zi de doliu, 
lubește-mă cât încă vântul 
Ti-oferá darul meu, cuvântul. 


Dimitrie Hárlescu, Pe gánduri 

POESIS 


FLORIAN SAIOC 


fără speranţă 


nu mai era de îndurat, 

nu mai aveam nici somn, nici stare, 
îndurerat şi tulburat 

am luat-o razna-n lumea mare 


mă confundasem cu natura, 
doar gândul îţi dădea ocol, 
şi ochii ţi-i vedeam şi gura, 
piciorul, sânul, torsul gol 


ca tine alta nu-i pe Terra, 
cu ochii tintuiti mă laşi, 

e şoldul tău rotund ca sfera 
iar sânii tăi sunt ucigaşi 


cioplită cu zeeşti unelte, 
ai fost, probabil, de Eol, 
cá-ti sunt picioarele mai zvelte 


ca sticlele de monopol pe cea din vis de cea reală! 
te urmăream prin nopţi, vibránd, 

m-ademenesti cu dulci ispite, cu fiecare simţ şi gând 

má ţii pe gheaţă şi pe jar, c-un gând te atingeam uşor 

cu simţurile priponite, şi trupu-ţi devenea sonor 

mă răstigneşti ca pe-un tálhar sub fuga-i orice nur, pizmaş 
scotea un sunet pătimaş, 

că te-am pândit cândva-n răscrucea făcând din frageda-ţi ființă 

acelui vis rămas restantá o melodie, o dorinţă 

şi-mi urc Golgota, şi-mi duc crucea şi-atunci, în suflet tulburat, 

unei iubiri fără speranţă am îndrăznit şi-am întrebat: 
ce-ascunzi în ochii tăi cuminţi 

obsedanta clipă răscolitoareo de dorinti? 

„O, taci! ai repetat, o taci!” 
ce-ascunzi în ochii tăi cuminţi şi-au înflorit doi pudici maci 
renescătoareo de dorinti? pe-obrajii tăi nedati cu fard. 
când te privesc, de ce-mi ascunzi mi-ai spus că ochii-mi frig şi ard 
sub pleoape ochii tăi rotunzi? ei ti-au răspuns că eu te cer 
de mult în gând şi-n visu-mi pur ca râuri ¡uti de foc şi ger 
tu cápátai usor contur, curgea în mine viata-n pripă, 
pân-am ajuns ca, într-o zi, ea se stránsese într-o clipă, 
să nu mai pot deosebi se concentrase-n ea egală 


cu simţurile care-nşeală o, ti-as fi dat o veșnicie 


Tecuciul literar-artistic 


din clipa-aceea colosalá 
dar ne-am oprit fără temei 
în piscul frumuseţii ei, 
uimiţi, cu páru-n vânt, bálai, 
páream ca izgoniți din rai 

şi tu fugeai plângând, fugeai... 
azi poate-n ochii tăi cuminţi 
ascunzi regrete şi dorinti, 
ori poate că aştepţi să vie 
iar clipa care nu înşeală, 
dar a trecut o veşnicie 

din clipa-aceea colosală 


ca un păcat 


cât între miercuri şi-ntre vineri, 

cât între zilele de post, 

am fost şi noi odată tineri 

şi-am fost nebuni şi proşti am fost, 


am fost grozavi, am fost obraznici, 
am fost şi neascultători, 

iar în iubire-am fost năpraznici — 
iubeam de seara, până-n zori 


acum supuşi grozavei firi, 
şi vremilor neiertătoare, 
cărăm atâtea amintiri 
c-abia ne ţinem pe picioare 


şi când bătuţi de suferinti, 
privim spre cei mai tinerei, 
le reproşăm că nu-s cuminţi, 
de parcă noi n-am fost ca ei 


azi totul pare o poveste, 

cum suntem, cine şi ce-am fost 
o, Doamne, tinereţea este 

ca un păcat în zi de post 


ne vom numi 


iubito n-am venit să te alint 

când luna începuse să răsară 
mi-a-nfipt în suflet cornul de argint 
şi m-a rănit luceafărul de seară 


dar nu-i nimic, noi fi-vom împreună 
şi sufletele noastre le-om uni 

şi iarbă ne vom face şi ţărână 

şi ţară şi pământ ne vom numi 


iar dacă ţara nu vom fi în stare 
s-o Reîntregim aşa cum se cuvine 

să ne luăm mormintele-n spinare 
şi-n moarte să ne-ascundem de ruşine. 


Foto: Valeriu Precupanu 


CARTUS (1) 


Titlul volumului de versuri „La umbra 
cuvintelor” mi-a sugerat, din start, că poeta Eleonora 
Stamate mă va încânta cu o poezie de delicate trăiri, 
de profunde şi diafane mişcări sufleteşti. Nu m-am 
înşelat. 

Poezia domniei sale, blând metaforizată, nu 
forţat, nu şocant, este mai degrabă chemătoare la 
meditaţie, la mirate întrebări. Cortegiul de metafore 
devine, parcă printr-o magie estetică, o spectaculară 
metaforă globală, integratoare. 

În versurile poetei Eleonora Stamate adie un 
delicat — pătrunzător fior metafizic. O pană încercată, 
o lirică emoţionantă. 


CARTUS (II) 


Lirica sacrá a poetei Elena Armenescu, elevat 
elaboratá, cu accente liturgice este de-a dreptul 
tulburátoare. 

Ecoul profundelor sale versete au darul de a 
stărui şi de a lucra mult timp în mintea şi-n sufletul 
cititorului avizat şi sensibil. 


CARTUS (II) 


Poezia lui Horia Gârbea, poezie de ample şi 
profunde rezonanţe lirice, picură în sufletul meu, se 
combină tainic cu el spre „a ţine minte/ note şi litere/ 
(pe care) le va pierde cândva/ cum pier stropii de 
brumă/ pe frunza gherghinului”. 


Tecuciul literar-artistic 

POESIS 


DAN STOIAN 


Pseudo liniste 


Linistea serii de Brumar naște iluzia 
unor clipe eclozate în amintirea 
exploziei din coasta lui Adam, 
femeia născută plânge a pierzanie 
și se șterge la nas cu bucata de frunză 
rămasă de la balul mascat 

din toamna Edenului de serviciu, 
pruncii ţipă în așteptarea pilulei 

din tratatul de medicină alternativă, 
e trecut de ora nouă post meridian, 
pământul continua să se joace de-a 
rotația și revoluţia, 


mda, 

zice poetul de serviciu, 

nu e deloc liniște, 

hai să toarcem un poem, 

îi spune motanului Tom, 

la al șaselea semnal va fi ora... 
și totul amuteste, 

iar au luat porcii ăia curentul, 
săturaţi-vă de liniște! 


Nostalgii 


Seara a picat peste nostalgia sezonului 

cald 

la ora șaptesprezeceșicinzecișitreideminute 
ora locală 

e întuneric și femeia promisă din vremea 
Edenului apare cu aripi de ceață 

topindu-se pe asfaltul rece din orașul cu două 
grădini botanice 

desenând o pată de sânge 

peste care astern o picătură de viaţă, 


its OK, mama, 

voi zbura, 

și ea va zbura, 

ne vom pierde prin constelații 


fără nostalgia orașului cu două grădini 
botanice 


Doamna mea, Poezie 


Sunt sânge din sângele tău, 
Poezie, 

păstrează-mă la pieptu-ti 

de virginá despletitá 

si hráneste-má din sfárcul acela 
bolnav de neumblare, 


sfinteste-má în tine, 

facá-se voia metaforei 

precum în Cer 

așa și-n enclava noastră rămasă 
pustie 

de la facerea lumii de catifea 
peste care au trecut turcii 

și tătarii 

în căutarea Imperiului Zenitului, 


ai grijă de mine, 
Doamna mea, Poezie 

Ploaia 
Ploaia asta are ceva cu mine, 


mă udă numai în sensul invers 

al acelor de ceasornic, 

mai întâi mă privește chiorás soarele 
și mă abandonează stropilor 

în sensul invers al creșterii frunzelor 
stejarului din sufletul ostașului 

căzut la datorie, 


sunt ud și tremur de față cu nașterea 
sezonului bobului de grâu, 

apoi îmi simt sufletul 

cuib de jeratic 

cerșind un strop de lacrimă, 


totul este atât de uscat, 
paparudele se coc de sântămărie, 
of, Doamne, 

ploaia asta are ceva cu mine, 
niciodată nu se află acolo 

când am nevoie să-mi primenesc 
sufletul! 


Ciresar fără busolă 


Soarele din privirea ta 

îmi arde jumătatea de credință 

în zeul cel bun al tăcerii, 

zenitul dintr-o rostogolire a eului 

frânge silaba versului kodakcolor, 

așa se face noapte 

și se naște paradisul rubicond al cucuvelei 
renáscutá din ștrangularea speranței, 


niște fete trecute de tinereţea milenară 
nasc zori și principii 

pe câmpia tăvălită de cavalerii în alb 
la ora ceasului istoriei prefabricată 
prin ordonanță de urgență, 


vin la tine, munte, acoperă-mă cu pădurea ta 
rămasă nefranjurată, ce minune! 

zise poetul într-o tovărășie cu sticla de Chivas 
Regal, 


ave, prințesă în mov, 
do you know you are the happiness of my mind? 

'r-ați ai dracului, cu poezia voastră, 

puneţi mâna pe muncă! 

protestează clasa muncitoare călare pe strungurile 
patriei 

în așteptarea unei acadele guvernamentale. 


Apocalipsa de proximitate 


apocalipsa trece triumfal 

pe strada mea 

întâmpinată de vecini 

cu seminţe de prohod 

și înjurături culese din programul 
de guvernare, 


Eva își contemplă în oglinda concavă 
destinul macerat la ruleta rusească, 
cei mai fericiţi sunt băutorii de rachiu, 
pe caiet, 

ei trec de șapte ori pe zi 

la magazinul de proximitate 

și se întorc la fel de triumfal 

odată cu apocalipsa 

într-o tovărășie sub zodia clopotelor 
care trag a pierzanie. 


Homerică 


Am intrat cu bocancii 

în altarul ascuns al speranței, 
era într-o zi de joi când 
zgomotul se întretăia cu furia, 
așteptat fiind de falșii apostoli 

ai conclavelor 

spre judecata de după vecernie, 


n-am averi, le-am șoptit în urechi, 

am doar acest stih ambalat în frunze uscate 
de păpădie, 

ești proscris, 

tipau homeric, și te condamnám 

la muncá silnicá pe ogorul fácut 

din agora literelor rámase ín pámánt 

de la odiseea iliadei, ediție princeps, 
secolul opt înaintea lui Hristos, 


pledez vinovat, 
satrapi ai universului desenat în cărbune 


Tecuciul literar-artistic 

POESIS 


CORNEL FLORIN CUBLESAN 


TOTUSI E BINE 


astázi trebuia sá fie Duminicá. 
E o zi în care navighez 

cu o corabie scufundată . 
Copiii de la oncologie 

cântă imnul speranţei. 

Parcă mi s-au scurtat mâinile 
nu mai pot ajunge 

la cartea de rugăciuni. 

Sunt preșul pe care 

își șterge timpul picioarele 
sunt pauza dintre căderi. 
Totuși e bine 

singurătatea crește în mine 
ca un cactus. 

În oglinzile uitate 

îţi despletesti și acum părul 
erai flacăra ce aprindea 
ferestrele mansardei. 

Astăzi trebuia să fie Duminică 
e o zi în care navighez cu o corabie scufundată . 


ȘI NOR ŞI PIATRĂ SI PASĂRE 


o stea poate naște o altă stea 

apoi se stinge 

în lumina sa 

o piatră nu e decât o piatră 

care poate naște o altă piatră moartă. O pasăre 
poate să-i dea viața altei păsări 

poate să nască un cântec 

apoi să moară în cântecul său. 

Un sfârșit naște un nou început care moare. 

Eu pot să fiu orice 

și nor 

și piatră 

și pasăre 

pot să mă nasc să mor și să renasc apoi în cuvânt 
să fiu totul. 


DE PRIMĂVARĂ 


primăvara abia mai încape în curte 

în sat 

ciresii infloriti împușcă moartea 

ce umblă pe uliti 

sub formă de dricuri de cârje. 

Mi-am umplut sufletul de prieteni 

nu mai am loc unde să-i pun în vie 

au înflorit rănile lui lisus 

sârmele de telegraf sunt o orga vie. 

În iesle se naște din nou pruncul 

în șura mai izvorăște un soare 

din rugăciunile mamei. 

Primăvara abia încape în curte 

în sat ciresii infloriti împușcă moartea. Vieţile noastre 
poate se vor repeta cândva ne vom regăsi în altă 
primăvară când vom fi doi muguri sângerand 

pe aceeași ramură. 


ECOUL 


am în inimă o cicatrice 

care vorbește cu un glonte de aur 
m-ai împușcat 

În golul rămas ecoul nu se stinge. 

ÍN NOAPTE 


în noapte se-aude cum crește fluviul nevăzut. 
Privesc cum se scurge flacăra 

din paharul pe care l-ai băut. 

Nu am citit constituția neantului. Rămân un mic 
adaos la marea mulţime. 


PEISAJ CU TURN 


din turn medieval cad glasuri bolnave se sparg pe 
pavaj privitori speriaţi așezați ca intr-o catapeteasmă 
își așteaptă rândul. 

Roata de tors umbre nu se oprește. 


Moldova mea 


Moldova mea, tu singur-ai vrăjit 
Pe drumul vieţii mele călătoare 
De când dormeam în codrul nesfârşit 
În vis de flori, de cântec şi de soare... 


Şi n-a rămas o razá-n asfintit, 

Şi nici un zvon în unda călătoare, 
Şi nici un strigăt de privighetoare 
Să nu-mi fi spus că şi tu m-ai iubit... 


Când va suna-ntr-o zi şi pentru mine, 
Din turla veche, clopotul de-aramă 
Şi voi porni spre zările senine 


Şi de pe cer se va mai stinge-o stea, 
Sá mă cuprinzi cu dragoste de mamá 


La sânul tău cel cald, Moldova mea. 


G. Tutoveanu 

Cerul a coborât 
în teiul înflorit 
naște cuiburi de stele. 


MILA 


Casa bătrâneasca e o rană deschisă mila mea o mai 
tine 

usi 

ferestre de pámánt 

acoperá strigátele. 

Ploi ce nu se mai opresc 

duc cu ele cenușa. 


Dimitrie Hârlescu, Portretul poetului George Tutoveanu 

» Vasile GHICA 


După ce s-a trecut, în România, de la 15 edituri la 
5000, nimeni nu se îndură să-și lase maculatura 
netipărită. 

Veleitarului îi lipsește talentul,dar îi prisosește 
râvna. 


În lumea animală,nu orice jigodie ajunge șef de 
haită,așa cum se mai întâmplă prin partidele 
noastre politice. 


Scriu și cu speranţa că nu vom fi doar táráná. 


Nu-mi voi scrie autobiografia. Pentru curiozitatea 
generaţiilor viitoare, datele de pe cruce vor fi 
arhisuficiente. 


Creștinismul nu va muri,pentru că plăcerile 
terestre limitate nu vor putea să potolească 
niciodată stropii de absolut din noi. 


Mult mai des au reușit strămoșii, decât noi,să 
pună un strat de glorie pe numele de român. 


Îndesăm toată ziua burdihanul, cu iluzia că așa 
scoatem vidul din noi. 


Nu poţi să-i ceri prea mult omului. Pentru că,în 
definitiv,el nu este decât un biet produs secundar 
al iubirii. 

Educaţia a făcut progrese uriașe. Părinţii nu- 
si mai bat copiii,decât dacă sunt în legitimă 
apărare. 

De trei decenii,România este o tară de 
găini,guvernată de vulpi. 

Cea mai dificilă luptă e cea cu tine însuţi.Pentru 
că ai suporteri în ambele tabere. 

Să lăsăm să vorbească viața. Nu sármanele 
noastre cuvinte. 

O fi viața noastră tristă,dar salariile sunt destul 
de hazlii. 

Fiind singura ființă inteligentă din natură, omul 
și-a însușit și întreaga cantitate de ingratitudine. 
Pe scările ierarhice,urci mult mai repede în patru 
labe. 

Procesul de autocunoaștere poate fi și drumul 
spre vindecarea sufletului. 

AFORISME 


SURÂSURI MIGDALATE 


Nu ne drămuim timpul, care ne-a mai 
rămas,pentru că îl considerăm infinit. 

Rețelele de socializare stimulează dependenţa, 
nu empatia. 

Marea „izbândă a românilor după 1989,a 
constat în transformarea responsabilitátii în 
nepăsare. 

Când iubeşti, ai impresia că şi stâlpii de telegraf 
înmuguresc. 

Reputația ta te poate face cunoscut, nu şi liniştit. 
Suntem din ce în ce mai mulţi pe planetă. Şi din 
ce în ce mai singuri. 

Numai iubirea şi arta pot semna ordinul:clipă 
rămâi! 

Pentru speranţele noastre de mai bine nu au mai 
rămas decât urale rágusite si interjectii rásuflate. 


Dimitrie Hárlescu, Micul țăran 

> Pr. lonel RUSU 


Fraţilor, seara trecută, pe când mă rugam, 
mi s-a arătat chiar necuratul. Acesta, cu chipul 
lui înspăimântător, m-a anunţat că o să vină 
la biserica noastră, peste trei zile, 
după-amiaza, la 5. 

„Peste trei zile, la amiază, 
biserica deja dădea pe afară. Înăuntru 
nu mai aveai unde să arunci un ac, 
curtea gemea, lumea stătea agátatá pe 
garduri. Părintele înăuntru, în altar. Din 
când în când, ieşea pe uşile diaconesti, 
îşi privea cu îngrijorare ceasul, dădea 
din cap preocupat, apoi intra din nou la 
adăpost, în sfântul altar. Pe la cinci fără 
un sfert, tensiunea atinsese cote de 
avarie. Se putea auzi musca în zbor; cu 
toţii îşi ţineau răsuflarea, parcă pentru 
a nu speria duhul ce urma să se arate 
în mijlocul bisericii lor. Părintele îşi face 
apariţia pentru ultima dată. Lac de apă, uitându-se 
tot timpul la ceas, ridicând iscoditor ochii spre 
cer, încet, pe uşă, s-a strecurat şi preoteasa lui. 
Pendulul bate de cinci. Cu tonalitatea obişnuită, 
ca de obicei, dar celor prezenţi le bubuiau deja 
urechile. O bătrână a lesinat de emotie, un copil a 
izbucnit în plâns. Doi tineri râdeau nervos, într-un 
colţ. La cinci şi un sfert, atmosfera se detensionase 
uşor. Chiar dacă cei prezenţi veniseră să îl vadă 
pe dracu' gol, absenţa lui parcă i-a uşurat. Într-un 
târziu, de după catapeteasmă a apărut părintele. 
„Fraţilor, după cum vedeţi şi voi, dracul tot neserios 
a rămas. N-a apărut, aşa după cum a spus. Şi voi, 
care aţi venit asa de multi să-l vedeţi... Dar şiiţi 
ceva? Dacă la întâlnirea cu „Ucigă-l Toaca“ sunteţi 
prezenţi într-un număr aşa de mare, de ce nu 
veniţi toţi atâţia şi la Dumnezeu, că doar suntem 
în casa Lui? Sade frumos?". 


1*** Dracul de la ora 5, în rev. «Rost», nr. 12, an |, 2003, 
p. 8. 

ALONUL DE LITERATURĂ UNIVERSALĂ „C. D. ZELETIN” 


CONSTANTIN GALERIU 


Brothers, last night, while | was praying, the 
devil itself was shown to me. With its frightening 
appearance, it announced to me that it will come 
to our church in three days, at 5 in the 
afternoon. 

After three days, in the afterno- 
on, the church overflowed with people. 
Inside you had nowhere to throw a ne- 
edle, the yard was moaning, people 
were hanging on the fences. The priest 
was inside the altar. From time to time 
he stepped out through the deaconess 
doors, looked in wonder at his watch, 
nodded concerned, then entered once 
again in the holy altar's shelter. About a 
quarter to five, the tension had reached 
breaking point. One could hear the fly 
in flight; they all held their breath, as if not to scare 
the spirit that was going to appear in the middle 
of their church. The priest makes his appearance 
for the last time, sweating with emotion, obsessi- 
vely watching his watch, raising his eyes suspi- 
ciously to the sky; slowly his wife sneaks in also. 
The pendulum strikes five with its usual tone, but 
the ears of those present were already exploding. 
An old lady fainted. A child burst into tears. Two 
young people were nervously laughing in a corner. 
A quarter past five the atmosphere calmed down 
slowly. Even if the people came to see the devil it- 
self, its absence provoc them release. Finally, after 
the catapetesasm, the father appeared: “Brothers, 
as you can see, the devil is still untrustworthy. It 
didn't appear as it said. Poor you that so many 
came to see him. By the way, if at the meeting with 
the devilyou are present in such a large number, 
why don't you all come to God as well, because 
we are in His house after all? Is it appropriate?” 

» Theodor PARAPIRU 


Jignit de Agamemnon, marele rázboinic Ahile 
se retrage în solitudinea unei supărări mistuitoare (v. 
Mânia lui Ahile). În absenţa lui, troienii obţin tot mai 
multe succese pe câmpul de bătaie, amenințând 
tabăra asediatorilor şi fiind gata să le incen dieze 
corăbiile. Primejdia iminentă nu-l înduplecă pe 
vestitul viteaz să revină asupra hotărârii sale. El 
respinge toate demersurile împăciuitoare şi darurile 
care i se oferă. Situaţia grecilor este deosebit de 
grea. Căpitanii lor de frunte (Agamemnon, Ulise, 
Diomede, Evripil şi alţii) sunt răniţi, ceilalţi abia 
izbutind să reziste asalturilor inamicului. 

Bătrânul înţelept Nestor apelează la Patroclu, 
prietenul inseparabil al lui Ahile, sugerând o cale de 
salvare: „Armele-i mândre să-ţi dea, să te porţi la 
bătaie cu ele;/ Poate, văzându-te asemenea lui, să 
se retragă troienii/ De la război, să sufl e voinicii ahei 
care-atâta/ Sufer-acum, că puţin li-i răgazul în greul 
luptarii.” (Homer, Iliada). 

În copilărie, Patroclu ucisese din greşeală un 
tovarăş de joacă şi fusese trimis în exilul de purifi care 
la curtea regelui Peleu tatăl lui Ahile, în insula Egina. 
Între cei doi tineri se născuse o prietenie trainică. 
Patroclu arată un devotament nemărginit faţă de 
Ahile, alăturându-se necondiţionat protestului aces 
tuia la adresa lui Agamemnon. Este şi el un luptător 
temut, dar are un bun renume şi ca tămăduitor 
priceput de răni şi boli. Cuvintele tatălui său Menetiu 
îi călăuzesc prietenia pentru Ahile: „Fiule, -Ahil după 
neam te întrece pe tine, tu însă/ Eşti mai în vârstă 
ca el; iar dacă-i cu mult mai pu ternic,/ Poţi cu grăire 
ase zată să-l iei şi pe calea cea bună/ Să-l sfátuiesti, 
să-l îndrumi, iar el o s-asculte spre bine.” (op. cit.). 

Preluînd argumentele lui Nestor, Patroclu 
se adresează lui Ahile şi primeşte încuviințarea 
acestuia. Împrumutarea armelor este o dovadă de 
supremă afecţiune, dacă avem în vedere faptul 
că ele constituiau adevărate forme de identitate 
a luptătorilor acelor timpuri. Surpriza apariţiei lui 
Patroclu pe câmpul de luptă — în aceste circumstanţe 
— are efectul scontat, până când troienii îl recunosc. 
El luptă vitejeşte, doborând multi adversari întâlniți 
în cale, însă este răpus de marele Hector. Luptând 

EXPRESII CELEBRE 


„PRIETENIA LUI AHILE CU PATROCLU“ 


cu înverşunare, conduşi de Aiax şi Menelau, aheii 
reuşesc să-i aducă trupul în tabără. 

Ahile află tragica veste de la Antiloh, unul 
dintre fi ii lui Nestor. Invazia durerii este instantanee: 
„Astfel i-a zis, iar pe el îl acoperă norul durerii,/ Neagra 
cenuşă împreună si-o-mprástie-n capu-i slutindu-si/ 
Mândrul obraz si se umple de ea strálucita lui hainá./ 
Însuşi în pulbere apoi, cât este de mare, se-ntinde/ 
Părul şi-l smulge nebun cu mâinile schimonosindu-l.” 
(op. cit.). Desperarea eroului este atât de mare, 
încât lui Antiloh îi este teamă că s-ar putea sinucide. 

Pierderea prietenului drag îl reconciliază cu 
Agamemnon: „Oricât de vie fusese mai înainte rana 
pricinuită amorului său propriu de către Agamemnon, 
moartea lui Patroclu sapă în Ahile abisul de suferinţă 
şi de pasiune care îl face să uite cu totul restul.” (A. 
Bonnard, Civilizaţia greacă, |). 

Eroul se reîntoarce la luptă, măcelărind pe 
duşmani şi înfrângându-l pe redutabilul Hector, 
deşi îi este cunoscut că fiecare pas îl apropie de 
propriul sfârşit. El închină victoria prietenului căzut: 
„Şi în al morţii lăcaş mi te bucură, scumpe Patrocle,/ 
lată c-aduc la-mplinire ce eu juruisem; pe Hector...“ 
(Homer, op. cit.). 

Din tărâmul umbrelor, Patroclu apare în vis şi 
dovedeşteacelaşi devotament tulburător: ,...De-asta 
eu rogu-te încă şi cer să-mi asculti rugámintea:/ 
Oasele mele să nu pui tu osebit de-ale tale,/ Ci 
împreună să fie cum furăm acasă la tine,/ Când de 
la noi, din Opunta d-abia m-adusese/ Tata Meneţiu 
la voi...” (op. cit.). 

Când Ulysse ajunge în împărăţia lui Hades, 
găseşte umbrele lor umblând împreună: „Veni 
apoi şi umbra lui Ahile,/ Feciorul lui Peleu, şi-al lui 
Patroclu...” (Homer, Odiseea). 

Cărările prieteniei celor doi rămân 
neschimbate de cutremurul trecerii într-o altă lume. 

Expresia „Prietenia lui Ahile cu Patroclu” 
este o referinţă comparativă şi metaforică 
exemplară pentru dimensiunea umană a acestui 
sentiment. 


Tecuciul literar-artistic 


„PRIETENIA LUI 
ARISTOTEL“ 


Gânditor de geniu şi mare savant, Aristotel 
(384-322 î.e.n.) este un înnoitor de lume şi un 
deschizător de vaste drumuri ale cunoaşterii. La 
17 ani se mută de la Stagira (colonie grecească 
în Tracia) la Atena, unde frecventează Academia 
lui Platon până la moartea maestrului (347 î.e.n.). 
Petrece apoi câţiva ani în Asia Mică, la Assos, la 
curtea tiranului Hermias, dar acesta este ucis de 
perşii cotropitori şi filozoful se retrage la Mitilene, 

în insula Lesbos. În anul 342 î.e.n., regele 
Filip al II-lea al Macedoniei (359-336 î.e.n.) îi solicită 
serviciile de educator pentru fiul său, Alexandru, 
faimosul cuceritor de mai târziu (v.Comoara lui 
Alexandru, Complexul Alexandru). Când elevul urcă 
pe tron după asasinarea tatălui (336 î.e.n.), Aristotel 
revine la Atena şi înfiinţează propria şcoală, Lykeion 
(Lyceul)/Peripatos, activând 13 ani ca profesor 
(335-322 î.e.n.), interval în care elaborează cea 
mai mare parte a operei. La un an de la moartea 
lui Alexandru, se stinge şi Aristotel la Calcis (ins. 
Eubeea), unde se autoexilase cu scopul elegant şi 
impecabil formulat, de a evita să ofere atenienilor 
prilejul să săvârşească o nouă crimă împotriva 
filozofi ei. Se referea la procesul de impietate ce i 
se pregătea, întrutotul asemănător cu acela al lui 
Socrate, eveniment care ¡náltase ingratitudinea pe 
culmile cele mai stupide ale democraţiei (v.Procesul 
lui Socrate). 

Exceptionala erudiție i-a permis lui Aristotel 
să aibă contribuţii fundamentale în numeroase 
discipline (metafizică, logică, biologie, etică, retorică, 
morală, politică, estetică, filozofie, religie): „Aria de 
cuprindere a operei lui Aristotel este imensă. Ea 
merge de la harta planetelor la clasificarea peştilor; 
de la studierea vânturilor, a mărilor şi a vremii 
până la analiza tragediei dramatice; de la morală 
şi politică până la geometrie şi număr. Influenţa lui 
Aristotel a fost incomensurabilá.” (Diane Collinson, 
Mic dicţionar al filozofiei occidentale). Dante Alighieri 
îl prezintă cu admiraţie superlativă drept „Il maestro 
di color che sanno” — „maestrul celor care ştiu” (al 
cărturarilor părinte): „Cătând apoi mereu tot mai 
departe,/ văzui pe-al cărturarilor părinte/ şezând 
c-un pâlc de înţelepţi deoparte./ / Toţi îl cinstesc şi 
iau la el aminte,/ dar Platon şi Socrate cel vestit/ 
În preajmă-i stau şi-s dintre toţi 'nainte.” (Divina 
Comedie, Infernul). 

Pentru Platon, maestrul său, Aristotel nutreşte 
mult respect si márturisitá preţuire, elogiindu-l 
postum în Elegie către Eudemos, la ridicarea unui 
altar al prieteniei: ,... (Platon) întâiu-ntre muritori 

arătat-a prea bine/ Pildă fiindu-i viaţa, învăţătura 
vehicul...”. (Diogenes Laertios, Despre vieţile 
si doctrinele filosofilor). Ín timpul comun, cei doi 
poartă controverse de idei, de opinii, de metodică a 
cercetării etc., mult apreciate de amândoi, pentru că 
probează viabilitatea sustinerilor doctrinare. 

Există teme suficiente: Platon este artizanul 
Ideilor şi al Formelor, Aristotel pledează pentru 
necesitatea invetigatiei ştiinţifice prin experiment; 
conceptul de cu noastere este altfel înţeles de 
fiecare; sunt inerente dispute despre artă şi realitate, 
despre specificul mimesis-ului şi al catharsis-ului, 
despre legi ale naturii şi despre condiţiile lumii divine, 
despre iluzie şi despre rațiune etc. În mod firesc, 
apar constatări inconfortabile: „Nimeni, poate mai 
mult decât Aristotel n-a avut vreodată sentimentul 
exact al confuzieişi al contradicţiilor în care cădea 
Platon, când, cu trecerea anilor, s-a obişnuit să-l 
considere cu ochi detaşat şi critic. Nu înseamnă că 
nu i-a purtat mereu respect...” (Indro Montanelli, 
Istoria grecilor). 

Relaţia dintre cei doi a fost întemeiată pe 
comunicarea stimulativá de tip intelectual, care 
a permis fiecăruia să-şi edifice sistemul filozofic 
şi argumentele individualizante. Fără să fi lipsit, 
afectivitatea s-a manifestat în sensul asumat de 
Aristotel: „La întrebarea: Cum trebuie să ne purtăm 
cu prietenii?, dădu răspunsul: Aşa cum am dori ca 
ei să se poarte cu noi.” (Diogenes Laertios, idem). 
Specularea pe tema unor raporturi tensionate, 
generatede atitudinea criticá a lui Aristotel, a condus 
la o formulare memorabilă care îi este atribuită: 
„Amicus Plato, sed magis amica veritas” (Mi-e 
prieten Platon, dar mai prieten mi-e adevărul). 

„Prietenia lui Aristotel” este metaforă 
pentru formă a sentimentului nu numai ca 
devotament si afecţiune din partea unei 
persoane pentru alta, ci şi ca atitudine critică 
plină de consideraţie, de respect şi de admiraţie, 
manifestată prin confruntare de idei şi de aspirații 
spre performanță. Conferirea de conotații 
negative este eronată şi vizează ingratitudinea şi 
invidia. 


Foto: Valeriu Precupanu 


Tecuciul literar-artistic 

PRINȚESA PROZEI FEMININE 


AMINTIRI DE LA HOTARUL VIEŢII 


p Cristina LUCA-PARAPIRU 


Chase locuia în Marele Pântec, lângă 
Hotarul Vieţii. Acolo nu putea ajunge nici un om 
care se născuse, deoarece se afla după pereții 
Universului și era Lumea Copiilor Care Nu 
S-au Născut. Marele Pântec însemna garanţia 
viitorului, iar copiii, sub formă de atomi invizibili, 
aveau vacante îndelungate, întrerupte de Misiuni 
de Naștere și de Călătorii de Viaţă. 

Chase depusese Cerere de Naștere pentru 
America din urmă cu 50 de ani pământeni, opt luni 
și trei zile, dar nu fusese preluată și avizată, poate 
a Marelui Pántec. 

Într-o zi, băiatul-atom o întrebă pe Briana, 
prietena lui de joacă: 

- Tu unde te vei naște? 

- În România, unde „Briana” se scrie cu un 
singur „n”. 

- În America, te-ar chema „Brianna”. 

- Îmi place cum am dorit eu! 

Cei doi se jucau împreună pe tărâmul 
minunat al Máretului Pántec și ar fi vrut să fie fraţi 
în călătoria din Misiunea Vieții. 

La puțin timp după discuţia lor, Briana a 
fost aleasă de o mamă din România. Chase a 
fost supărat că a plecat, dar și-au promis să se 
revadă cândva. A căutat un alt tovarăș de joacă, 
pe Teo-Daniel, cu care îi plăcea să hoinărească 
pe plaiurile înverzite. 

„Teo-Daniel s-a născut în urmă cu cinci 
ani!”, i s-a comunicat telepatic. 

Era descumpănit. Își aduse aminte că Teo- 
Daniel avea un frate pe nume Cristi. 

„Acela s-a născut în urmă cu 16 ani!”, a fost 
informat pe loc. 

Câte evenimente s-au întâmplat! Deodată 
se auzi strigat: 

- Chase, ești dorit de o mămică din America! 
Călătorie bună și frumoasă! 


- OK, mulţumesc! 
O zbughi din loc, fericit gol-golut, în Hotarul 
Vieții. 


* 


Au trecut mai multi ani, Pe Pámánt, Chase 
nu a mai întâlnit-o pe Briana. Ba chiar nu a mai 
pomenit de ea vreodatá. Se pricopsise cu un frate 
mai mic, Jacob, visátor si gánditor. Pe neasteptate, 
când împlinise zece ani, Jacob i se adresă: 

- Chase, tu îţi mai amintesti de lumea 
dinainte de naștere, de prietenii de atunci?... Eu 
n-am uitat nimic... 

Fratele mai mare a râs cu poftă: 

- Aiurezi, băiete, și spui prostii fără noimă! 

Jacob se abtinu să-i răspundă. Linistit, 
merse în grădină, se așeză pe o bancă de lemn 
și formă un număr de telefon din România. Vorbi 
abătut: 

- Uf, Briana, Chase nu-și amintește nimic, 
absolut nimic! Îmi pare foarte răul... Am rămas 
numai noi cu memoria intactă... 


Tecuciul literar-artistic 


» Angela BACIU 


A.B.- Nu ştiu când au trecut anii. Si iernile. Ce 
înseamnă să fii femeie-poet într-o lume a bărbaților- 
poeţi? Ce înseamnă să deschizi uşa biroului în care 
lucrezi şi să nu ţi se dea „Bună ziua”? Ce înseamnă 
iubirea şi prietenia literară, ce înseamnă Poezia ? 
Ce însemni tu pentru ceilalţi? 

— Anii au trecut pe nesimţite, dragă Angela 
Baciu. Da, viaţa e un vis...a venit vremea când îi 
dăm dreptate lui Shakespeare. După un timp, pe 
măsură ce ne Împuţinăm, atunci când privim în 
adâncul nostru, fiecare din noi vede un copil din ce 
în ce mai speriat, pentru că orfan de lume, deşi îl are 
pe Dumnezeu (în altă parte, unde imaginarul 
domneşte, eu spun, dimpotrivă, într-un poem, 
vorbind despre starea de orfan nedesăvârşit a 
poetului, de ce e Dumnezeu atât de singur, iar eu 
nu?). lar la finalul drumului, atunci când ne privim, 
din când în când, în oglindă, vedem o persoană 
străină, care seamănă din ce în ce mai puţin cu 
acest copil interior, statornic martor al trecerii 
noastre, şi care este sufletul nostru etern tânăr. Cred 
că sufletul acesta nerevelat, abia ghicit chiar de noi 
înşine, cu care stăm mereu la taifas în adâncul 
nostru, căruia îi destăinuim toate nedumeririle fireşti, 
este locul geometric al tuturor iluminărilor 
neaşteptate, în care Dumnezeu ne-a luat în braţe şi 
ne-a salvat. Prin minuni, în viaţă, prin operă... În fine, 
viziuni şi reprezentări de artist, care trăieşte prin 
imaginar cea mai mare parte a propriei existente... 
Pentru români, femeia este mai ales un fel de 
entitate maternal inferioară, perturbatoare, toxică şi 
demonizată. O Ana lui Manole, ce va fi mereu 
îngropată în zidul capodoperei de către bărbaţi. Din 
păcate, meteahna aceasta clişeistică s-a perpetuat 
pe mai multe planuri, şi chiar s-a rafinat, odată cu 
tranziţia politică analfabetizatoare şi cu mutaţia 
modelelor publice de impact colectiv devastator, de 
la o Elena Ceauşescu şi până la o... Elena Udrea 
sau Monica Columbeanu. Altminteri spus, de la 
activista primitivă, vicleană, delincventă şi coruptă, 
cea mai tipică pentru memoria colectivă comunistă, 
până la activista penală, şmecheră, cu spate 
prezidenţial, aproape porno-politicá, arivistă si 

INTERVIURI 


CU POETA ANGELA FURTUNA 


Cea mai înaltă formă de iubire azi mi se pare a ierta 


carieristă, devenită cea mai tipică pentru memoria 
colectivă post-comunistă şi straniu-capitalistă de 
dată mai recentă, sau, respectiv, până la toate 
femeile-păpuşi din media, care se vor obiecte 
sexuale de lux, rasate şi degeaba-inteligente, toate 
aceste modele ajungând atât de râvnite de 
adolescentele noastre, în lipsa altor idealuri de 
realizare personală... Aceste pendulări între modele 
de femei dominante pentru lumea românească în 
care trăim sunt catastrofale. lar agresivitatea 
comportamentelor imitationale e greu de oprit, câtă 
vreme societatea nu oferă alte oportunităţi 
democratice la îndemâna femeilor. Aceste efecte, 
sociologic descrise ca perverse, fac mult rău, întârzie 
mult construirea unei lumi normale, dar fac şi mult 
bine misoginilor, care sunt greu de deturnat de la 
satisfacția lor de a profita de pe urma erorilor ... 
inamicului. Dacă sunt mulţumită că asistăm la aceste 
evoluţii? Ei bine, nu. Nu sunt. Nici nu voi deveni o 


Tecuciul literar-artistic 


feministă agresivă, nici nu voi înceta sá critic lipsa 
de şanse. Dar nici nu prea avem ce face. Nu ne vom 
închide ermetic în clişeul, azi dominant, despre ceea 
ce este tema feminităţii din societatea noastră, ci 
vom continua să rămânem independente. Originale 
şi oneste. Trecerea anilor nu este neapărat un lucru 
de care să ne speriem. La nivel social, pe mine mă 
bucură trecerea anilor, pentru că dintotdeauna mi- 
am dorit să ajung cu bine la un liman, deci, 
finalmente, să fiu întotdeauna bine în pielea mea, în 
rolul meu şi în destinul meu, să devin finalmente 
doar o bătrână demnă printre ceilalţi semeni, şi asta 
nu întâmplător: momentul de culme, al stadiului 
gerontic, mi se pare că este singurul în care 
societatea masculilor, aşa cum este ea funcţională 
în Balcani, este capabilă să vadă, să valideze, şi 
cortexul femeilor. În acest context, statutul de femeie 
senior pare a fi cel mai convenabil şi onorabil, într-o 
lume construită pe puternice discriminări de gen 
aplicate stadiilor juvenile, cum este în lumea 
românească. Cândva, am scris un poem remarcabil 
despre femeile bătrâne şi femeile tinere, dar şi 
despre energiile lor: „privind fără să vadă nimic din 
cel care pleacă/eu nu pot vedea/eu pot doar să 
privesc şi să nu simt energia cuvintelor/pot să uit 
cine sunt şi pot să nu desluşesc graba care mă 
alungă de aici/şi pot să spun unde se opresc femeile 
tinere şi unde nu se opresc ele/atunci când văd 
femei bătrâne cuibárite în lumină/femeile tinere vor 
lua desenele tale/drept o scriere tainică/şi îi vor 
spune copilului că lumea e doar o poveste/femeile 
bătrâne vor lua lutul táu/drept carne/si îi vor spune 
copilului că orice poveste este o lume/ce se închide 
de îndată ce a fost atinsă/dar lumea văzută de cel 
care pleacă/nu este decât un fel de a nu vedea 
lucrurile ce rámán:/singurátátile tuturor zbătându-se 
în însingurarea fiecăruia/eu nu pot vedea/pentru că 
doar o femeie bătrână închisă într-o femeie tânără/ 
una prin cealaltă privind fără să se uite la mine/ 
femeile tinere şi femeile bătrâne s-au înţeles 
întotdeauna la pret:/copilul va fi luat de femeia ce va 
povesti cum a fost sfârşitul lumii/cealaltă va lua totul 
de la capăt/va privi/nu va vedea'/Barocul (citeşte 
încărcăturile) mentalului public românesc e din ce în 
ce mai evident. Şi oarecum amenintátor. Vecinátatea 
crizei şi iminenta nefastelor ei consecinţe au readus 
la lumină, ca scoase din laboratoare străvechi de 
ideologie şi de cutume arhaice, procedurile ruşinoase 
de identificare a vinovatului de serviciu: în civilizaţia 
occidentală, acest vinovat de serviciu este fie 
femeia, fie evreul sau negrul. Si, ca sá nu uit, ... 
vinovatul de serviciu este, după multi, si...pisica. În 
culturi ca ale noastre, vinovatii de serviciu sunt 
demonizaţi, minimalizati, în spatele lor se aruncă 
toate poverile imaginare ale unei majorităţi ce are 

nevoie, astfel, într-un mod foarte primitiv, de 
relegitimare prin...  exorcizări. Preţul acestei 
relegitimări stă în limojarea publică şi mentală a 
vinovaţilor de serviciu. De multe ori, procesele aşa- 
zis purificatoare au loc în contextul unei organizări 
oculte, de tip omerta. După legile nescrise ale unei 
atari constituiri, femeia neexistând ca valoare, nici 
nu merită să fie luată în calcul, scoasă în evidenţă 
sau susţinută, atunci când construieşte şi creează 
bunuri materiale sau simbolice. Doar trecută cu 
vederea, ca o insectă sau ca un obiect tolerat, ce are 
o oarecare utilitate. latá-ne, deci, trăitori într-o lume 
complicată, problematică, greu de suportat, dar şi 
limpede, în acelaşi timp. Cu legi dure de joc. Artistul, 
scriitorul, creatorul, filosoful...ei bine, ei au avantajul 
că pot privi la lumea aceasta ca la o versiune 
neconvenabilă, deci care poate fi respinsă, şi 
ulterior,...în faţa acestei realităţi nedorite, îşi pot 
strânge jucăriile, se pot replia prin imaginar, deci se 
pot retrage, fiecare, în lumea proprie. Măcar pentru 
atâta lucru, care înseamnă de fapt o mare şi 
adevărată libertate, putem fi recunoscători 
Creatorului suprem. De aici, din această revoltă 
împotriva versiunilor respinse ale realului, vine 
energia prin care artistul îşi alimentează 
cosmogoniile. Astfel ne scriem cărţile, astfel vine la 
noi metafora, vine Poezia, vine proza, iar jocurile 
memoriei ne ajută să plutim în cerul al nouălea, 
fericiţi, în timp ce din cerul cel cvasireal nu cad decât 
picături de ploaie şi fulgi de zăpadă. Doamne, dar 
prieteniile literare sunt atât de rare..., şi doar atunci 
când ele sunt posibile, totuşi, în lumea noastră cea 
atât de agitată şi de intoxicată prin formele moderne 
ale inducerii de dizarmonii, ele devin o binecuvântare 
fără seamăn. Asa cum este şi amicitia noastră, 
dragă Angela Baciu. O raritate. Căci, da, ne vedem 
rar, trăim în lumi îndepărtate şi diferite, plutim în 
spaţiile aproape incongruente ale unor generaţii 
diverse, dar întotdeauna vom avea sentimentul că 
ne-am despărţit acum cinci minute, şi mereu vom şti 
că legătura noastră e indestructibilă, pentru că în 
această prietenie adevărată fiecare ştie că vine cu 
un combustibil unic şi infinit, pentru a pune laolaltă 
energii luminoase şi dătătoare de speranţă, din care 
se vor deschide căi şi porţi şi pentru ceilalţi. Oamenii 
care se iubesc sincer şi care sunt în mod onest 
prieteni sunt capabili de gesturi nobile, de 
generozitate reală, de admiraţie şi de respect pentru 
valorile umane universale şi producătoare de salturi 
în percepții, pur şi simplu de dragul Adevărului, al 
Binelui şi al Frumosului. 
*k k*k 

Mă întorc în timp. Mă văd în casa atât de 
caldă într-o iarnă cumplită (cred că erau — 20 grade 
în Suceava) şi primitoare. Mai întâi fac cunoştinţă 

cu un motan serios, care nu prea avea chef de 
conversație şi musafiri (cum îl chema?!), trece pe 
lângă mine, apoi pe lângă castronul cu mâncare, 
atentionándu-má că nu am voie, deh, e teritoriul lui. 
Angela má îmbrăţişează, cu acelaşi chip frumos si 
sensibil. Intrám în sufragerie, intru în alte timpuri, 
cărțile aşezate frumos, pianul deschis, miros de 
scorţişoară. „Îmi place muzica” zice. „În copilărie 
ascultam muzică, în familia mea toţi am iubit arta!”. 
Trec dintr-o încăpere în altele şi mă izbesc trei 
lucruri: cărți multe, o casă primitoare şi mirosul de 
scorţişoară. Ne cocotám pe scaune (parcă suntem în 
alte timpuri!) şi începem să...sporovăim. Angela face 
o cafea la ibric, de undeva se aude o muzică veche, 
mi-o imaginez pe Angela la pian, cred că ar cânta 
precum scrie: cu minutiozitate, calm, rafinament. 
Gândul zboară, intuiţia mea merge în direcţia bună. 
Angela îmi oferă o carte cu autograf. Zâmbesc, şi 
eu i-am adus o carte (volumul Il de interviuri), dar... 
nu îndrăznesc s-o fac. Nu încă. Încerc să mă apropii 
de această femeie fascinantă, te impresionează 
privirea ei, dar, mai ales când începe să vorbească. 
Vorbim despre orice, e un fel de femeie-pedagog, 
femeie-dictionar, femeie-carte, nu îndrăznesc s-o 
întrerup, vorbim despre literaturá...vorbim... 


A.B.- Am venit în casa ta cu gânduri curate şi 
mi-ai deschis uşa cu inima largă...e bine aici la tine. 
Ce înseamnă casa ta pentru tine? 

— Multă vreme am considerat că acasă există 
numai în suflet, şi atunci el este ceva foarte larg şi 
abstract (poţi să te simţi acasă în gerul năprasnic 
dintr-o auroră boreală sau într-o sală de muzeu), în 
timp ce casa e locul în care doar trupul e cel ce se 
simte în largul lui (având sentimentul cochiliei care 
îl apără pe melc de iminenta atacului). Acum cred 
că aceste viziuni fac parte din exerciţiile prin care 
tânărul învaţă multe lucuri despre sine, îşi creează 
şi delimitează teritoriul, învaţă să-şi descopere 
graniţele dureroase şi descoperă că, oricât de 
puternic şi de invincibil ar fi, sau i se pare că este, 
între lume şi sine trebuie să pună o fereastră menită 

să adauge libertăţii trupului noţiunile de înafară şi 
înăuntru, iar sufletului să-i creioneze spaţiile intime 
versus cele sociale, respectiv personale versus 
universale. Pe această nevoie foarte omenească se 
bazează instinctele noastre faţă de casă şi de acasă. 
Dar e sigur că cel ce vine în casa mea intră de fapt, 
cu voia mea, în sufletul şi în inima mea, şi, de pe 
această poziţie de gazdă primitoare, eu îţi spun, 
dragă Angela Baciu, bine ai venit! Aici e lumea unde 
citesc, trăiesc, oficiez simplitatea şi bucuria vieţii, 
celebrez nevoia de armonie şi de linişte. Precum un 
englez drag mie, îţi spun My Home is my Castle. 
A.B.- Ai trăi în altă parte, alt oraş, altă ţară? 
— Da, aş trăi cu bucurie într-un oraş care să 
aibă deschidere la mare, la ocean sau la un râu 
important. Mi-am dorit întotdeauna bucuria de a 
sta pe un țărm. Mi-ar plăcea un oraş şi o ţară cu 
o climă mai prietenoasă cu astmul meu, din ce 
în ce mai greu de controlat. Dar veştile recente 
nu neagă capriciile generale ale climei şi ale 
comportamentelor umane anti-ecologiste ce au 
loc cam peste tot ín lumea noastrá globalá. Atunci 
cánd am revenit din Bucuresti in Suceava natalá, 
în anii '90, aveam măcar speranţa că revin într-un 
oraş destul de frumos şi de civilizat. Între timp, după 
25 de ani, şi această speranţă a murit. Suceava a 
avut conducători nepriceputi şi care nu au iubit-o, în 
anumite etape ale sale recente, iar astăzi este urâtă, 
înapoiată civic şi din punct de vedere al culturii 
majore de elită, cu economia ruinată şi fără cultura 
politeţii. Aproape un sfert din locuitori au fugit la 
muncă în străinătate, iar politicile sunt neprietenoase 
cu cetăţenii zonei. La trecutul istoric şi economic al 
oraşului, cândva important, prăbuşirea lui actuală şi 
casta coruptă care l-a subminat, pun public oglinda 
unei comparații deloc măgulitoare. Ei bine, fiind un 
om ce adoră spiritul urban, valorile culturale reale şi 
un grad de civilizaţie onorabil, cum aş putea fi altfel 
decât deceptionatá de prăbuşirea oraşului meu 
natal, după 25 de ani de la căderea totalitarismului? 
— Cu mâhnire, recunosc că aş pleca departe de 
această dezamăgire, Suceava ruinelor, care este 
un mare eşec al clasei politice şi oligarhice locale. 
Norocul meu este că-mi trăiesc, totuşi, finalul vieţii, 
într-o bibliotecă frumoasă şi bogată, printre clasicii 
dragi ai literaturii române şi universale, de lângă care 
nimeni nu ne poate alunga...Câtă dreptate avea un 
tânăr discipol, alungat şi el prea devreme din lumea 
aceasta: eu nu vreau să trăiesc, eu vreau să citesc! 
A.B.- Ti se potriveşte numele, dragă Angela? 
— Se spune adesea că, de fapt, numele e cel ce 
ne alege pe fiecare dintre noi, trasându-ne ulterior şi 
personalitatea şi drumul. Ursitele fac ce fac şi leagă 
sau dezleagá. Angela este un nume ce m-a găsit, 
aşadar, pe 19 iunie 1957, abia născută, pe la prânz, 

în braţele părinţilor mei. Desigur, totul e un amestec 
de intuitii, revelații, memorie şi poveste de viaţă 
şi de nemurire. Prenume de inspiraţie religioasă, 
Angela corespunde numelui de origine latină - 
Angelus, care are la baza substantivul „angelus”, 
tradus prin „înger”, „trimis al lui Dumnezeu”, „sol al 
divinității”. Cuvântul a fost împrumutat de romani 
de la greci („anggelos” - ,mesager”), devenit 
Anghelis sau Anghelinam, nume creştine aflate în 
calendarul ortodox. Ca prenume, Angela a pătruns 
în onomastica românească mai întâi prin contactul 
cu textele greceşti şi mai apoi cu formele latine, fiind 
atestat sub diferite forme, cum ar fi: Anghel, Anghela, 
Anghelutá, Anghelache, Anghelina, Angheluşa, 
Anghei, Anghie, Angonescu, Anghioiu, Anghenia, 
Luţa, Luţia, Lutoiu, Angheloiu, Anghelit, Andilina etc. 
Fiicele lui Neagoe Basarab si Alexandru Lăpuşneanu 
se numeau Anghelina. Numele nu mai este iubit în 
zilele noastre. În momentul de faţă, numele a preluat 
şi anumite forme apusene, care merg pe rădăcina 
vechiului nume de Angelus: Angel, Angelo, Angelica, 
Angelina sau Gela (prenume căruia îi corespunde 
masculinul Gelu). Tot această rădăcină dă numele 
plantei „Angelica”, o erbacee care are semnificaţia 
de cea „care trebuie iubită”, iar în termen popular 
este supranumită ,Anghelina”. De sărbătoarea 
Sfinţilor Arhangheli Mihail şi Gavril, sunt sărbătoriţi 
şi Anghelii şi Anghelinele, Angelele... şi eu. Da. Má 
recunosc mult în numele meu, cuvânt şi, apoi, viaţă 
de origine arhanghelicá: fire blajină, dar şi apărătoare 
a prietenilor adevăraţi şi a cauzelor bune şi drepte, 
care pot fi incomode şi chiar febril militante. Cauze 
ce sunt mai degrabă ale lumii, decât ale mele, eu 
fiind un caz cultural clasic de egofobie. Arhanghelii 
nu au fost nişte balerini firavi din Lacul lebedelor, ci 
nişte războinici dispuşi la sacrificii, arhistrategii ce 
păzesc bunele rânduieli din lumea îngerilor noştri 
păzitori. Ei au avut de îndeplinit grele misiuni divine, 
conform vechilor scripturi, şi tocmai de aceea numele 
lor, derivând din Angelus, în general, atestă această 
învestire: „Dreptatea lui Dumnezeu”, „Dumnezeu 
este lumină”, „Îngerul cel înalt”, „Secretele lui 
Dumnezeu”, „Prietenul lui Dumnezeu”, „Cel care 
vindecă”, „Cel care e asemenea lui Dumnezeu”, 
„Cel care veghează asupra copiilor de pe Pământ 
şi din Ceruri”, „Frumuseţea lui Dumnezeu”, „Mila 
lui Dumnezeu”, „Gloria lui Dumnezeu”, „Leoaica 
lui Dumnezeu”, „Trimisul lui Dumnezeu”, „Cel 
care îl vede pe Dumnezeu”, „Cel pe care îl ajută 
Dumnezeu”... Mă întreb adesea oare de ce poezia 
mea este ea însăşi o mistică atât de zbuciumată... 
Dedicată naturii arhanghelilor. De ce má mai întreb? 

A.B.- Să ne întoarcem în copilărie, cum era 
fetița şi adolescenta Angela ? Cum era în familia ta? — 
Fetiţa Angela a iubit dintotdeauna cartea, animalele, 

muzica. Am citit de mic copil, de la patru ani, am 
avut şansa să mă nasc într-o casă cu bibliotecă, 
sobă cu lemne, pian, ceainic dătător de veşnice 
arome şi podul cu multe cufere cu vechituri, cu poze 
fumurii trimise de pe front de diverşii soldaţi, rude 
de familie, care au luptat pentru România (am avut 
mulţi unchi şi veri, bunici şi străbunici militari, care 
au pierit pe nenumăratele fronturi unde eroii români 
au fost sacrificați în ultimele două secole). O familie 
în care au dominat valorile, sacrificiul, cultul eroilor, 
prețuirea muncii şi a competenţei. O familie dedicată 
cauzelor neamului, în care ar fi trebuit să am trei fraţi, 
dar am fost singurul copil supravieţuitor epidemiilor 
anilor 50, care au ucis mulţi copii. Din păcate, am 
rămas singurul copil în viaţă, eu, o fată, în timp ce 
băieţii au murit. Am fost o elevă eminentă, mai întâi 
a Școlii generale nr. 1 din Suceava, apoi a Liceului 
„Ștefan cel Mare”, tot din Suceava, şefă de promoţie, 
olimpică. Toată copilăria am muncit performant, am 
învăţat şi am câştigat şi un ban pentru cărţi, am fost 
un camarad bun pentru multi copii colegi şi am fost 
dintotdeauna un suflet generos, amic de încredere. 
Dacă primeam o jucărie, o dădeam altora. Eu aveam 
ceva matern faţă de ceilalţi copii, ca şi cum mă 
simţeam responsabilă pentru ei, de aici mi s-a tras 
şi porecla, de mică, până la liceu, Mamiţica. (râde) 
Impárteam totul cu prietenii, rari şi buni, pe care 
i-am avut. Nopțile mi le furam, citind cu un nesaţ 
şi un instinct al timpului: ceva nelămurit mă presa 
necontenit, parcă ştiam că vor veni ani grei, când 
timpul lecturii ne e măsurat, iar cultura temeinică nu 
se face decât la vârstele fragede. 

A.B.- Cred că şi astăzi vi s-ar putea spune 
»Mamitica”! Dar studenta Angela? 

— Studenta Angela deja trăia în Bucureşti. 
Urmam Universitatea. Capitala culturii româneşti 
a avut ce să-mi ofere. Eram abonată la Ateneul 
Român şi mergeam mereu la teatrele noastre 
naţionale: Teatrul Mic îmi era cel mai drag (cu 
Ștefan lordache, Poldi — Leopoldina Bálánutá, 
Valeria Seciu, Monica Ghiutá şi toţi ceilalţi), dar şi 
Nationalul, Nottara, Bulandra, Comedia, Foarte Mic- 
ul, şi mai departe Opera sau Opereta. Cinemateca, 
întâi la Sala Palatului, apoi Sala, toată mov, de 
pe Eforie... Galeriile de artă, vernisajele, lumea 
cosmopolită şi aerisită, atâţia prieteni şi oameni cu 
care împărtăşeam bucuria de a pluti în imaginarul 
şi creaţia ce ne apăra de frustrările şi de suferinţele 
din epoca dictaturii. Nu vedeam foamea, frigul, nu le 
resimteam atât de mult, pentru că ne salva cultura. 
Desigur, mai erau bibliotecile, BCS, BCU, librăriile, 
cozile la cărţile ce se lansau, era lectura - la vremea 
aceea, citeam aproape non-stop, şi mai era şi scrisul, 
încă foarte ascuns. Încă nerevelat. La ce bun, îmi 
spuneam, să încerc să public sub dictatură? Nu eram 

capabilá sá bifez rigorile cenzurii din epocá. Asa cá 
am preferat sá-mi amán sie die destinul literar. Ín 
schimb, protestul şi libertatea noastră se defineau în 
studenţie prin muzica progresiv-rock, jazz-rock sau 
clasică. Ascultam mai ales Pink Floyd, Genesis, Yes, 
Van der Graaf Generator, Mahavishnu Orchestra, 
Gentle Giant, Peter Hammill, Joe Zawinul, Phoenix, 
Dan Andrei Aldea, Johnny Ráducanu, cam din zona 
aceasta. Aveam un club ín Schitul Mágureanu, sau 
Club A... Nu e putin lucru sá faci studentia ín Centrul 
Bucurestiului, sá fii la doi pasi de teatre, academie, 
biblioteci, galerii, ambasade, cu proiectele lor 
culturale, muzee...E un bagaj important pentru mine, 
din care mă hrănesc şi azi. 

A.B.- Ce muzică, ce vremuri, ce oameni... 
Putem vorbi despre îndrăgostire? Despre iubire? 

— Nu. Nu-mi face plăcere. 

A.B.- De ce? 

- Probabil deziluzia primului fior. La vârsta 
aprinsă, eu am iubit, dar nu am fost iubită sincer la 
rândul meu. Am dat peste un histrionic. Asta distruge 
cuplul. Cum se spune, nepotrivire. O poveste cu 
acelaşi fir ca la Constanţa Buzea. Nenorocul de a 
fi victime ale unor parteneri neloiali cu ei înşişi şi 
cu cei din jur. Oamenii histrionici nu sunt parteneri 
ce pot face familiile fericite în iubire... Noroc că, fire 
cerebrală fiind, am înţeles la timp cât de tragic e totul, 
dar nu am şi luat-o în tragic. Am lăsat sentimentele 
tragicului pentru opera literară şi pentru pictură. Viaţa 
trebuie trăită aşa cum vine, pentru că rostul ni-l dă 
Dumnezeu, dar înţelegem mult mai târziu. M-au iubit 
sincer, în schimb, părinţii, profesorii mei (multora 
le mulţumesc, pentru că miau alimentat astfel 
valoarea naturală, prin educaţie şi austeritate, prin 
severitate şi prin perfectibilitate, dorind de la mine 
performanţă şi expresie la nivelul genialoid la care 
fusesem cotată...Din păcate, România comunistă 
nu a prea ştiut să iasă în calea copiilor performanti), 
m-au iubit prietenii de joacă, de meditaţie şi de 
studiu. Tema iubirii dintre bărbat şi femeie nu-mi mai 
spune azi nimic. Ea poate fi doar un pretext literar 
pentru o carte bună... lubesc ceea ce a mai rămas 
din familie, faţă de care am respect şi sentimentul 
devotat al datoriei. lubirea creştinească e cea mai 
puternică formă de iubire care triumfă după clocotul 
vieţii, şi trebuie să fim fericiţi dacă după o viaţă de 
deceptii ne înnobilăm în iubire creştină şi nu scădem 
în capacitatea de a iubi profund şi onest. Mi se pare 
atât de important ceea ce e simplu, a iubi lucrurile 
vechi, care vorbesc despre cultura mea, animalele, 
păsările, natura salvată, cărţile. A iubi oamenii care 
sunt capabili să se despătimească. A iubi lumea 
mea, aceea de artist, care va rămâne generaţiilor de 
după mine, să o judece, eventual să o locuiască, aşa 
cum şi eu, la rândul meu, am locuit în lumile multor 

înaintaşi ai mei, m-am adăpostit acolo şi am învăţat 
de la ei. A ierta. Cea mai înaltă formă de iubire azi 
mi se pare a ierta. 

A.B.- Mi-e atât de drag să stăm de vorbă, ai 
atâtea de povestit, parcă poveştile tale se derulează 
de la prima şi până la ultima carte publicatăa, nici 
nu ştiu cu ce să încep... spune-ne, te rog, poveştile 
cărților tale... 

— Cărţile mele sunt apariţii târzii. Eu am 
debutat la 40 de ani, în numărul 42 al României 
literare din 1997, la rubrica Poşta redacţiei a 
regretatei doamne Constanţa Buzea, apoi pagina 
Poemul cu scrisoare, din numărul 46 al aceleiaşi 
reviste, tot din 1997. Fiecare carte publicată a luat 
câte un premiu important în România. Prizonier 
în Ego - Premiul special al Juriului la un Festival 
George Coşbuc, Metonimii de word-trotter - Marele 
Premiu la Festivalul Naţional Tudor Arghezi, Primul 
Kaddish - Marele Premiu al Festivalul Ad Visum, 
Vieţile mele nesfinte, ÎI văd pe Dumnezeu şi nu mor 
- Nominalizate la Premiul pentru Poezie al USR, 
Pelerinul din Aqualung - Premiul Mihai Ursachi al 
USR, Post—hipnotice - Premiul Cezar Ivănescu al 
USR...Caietele Anul Paul Celan... Monica Lovinescu, 
Est-etica, Geneze, Premiul pentru Eseu al revistei 
Convorbiri Literare, care se dă unui autor numai o 
dată în viatá...atátea alte texte memorabile... Sunt 
cărţi de maturitate şi de profunzime, dedicate marilor 
teme dominate de meditaţia asupra frumuseţii 
etice, asupra morţii, asupra rostului trecerii noastre 
pe pământ, asupra iubirii şi sacrificiului, asupra 
solitudinii creatoare. Lupta cu formele Răului totalitar 
domină adesea paginile acestor cărţi, fără a fi tezistă. 
Dar literatura nu se poate sustrage memoriei, iar de 
la Bloom, memoria, se ştie, este artă. Sunt stadii 
ale arderii existenţiale şi ale memoriei suferinţei 
personale şi ale neamului nostru, genul de mutații 
ce intră în codul genetic, fie şi sub forma experienţei 
culturale. Scriitura sub zodia est-eticului. Sunt 
teme care m-au condus finalmente la teoretizarea 
post-hipnotismului, această nouă direcţie în poezia 
română contemporană, poate că una din cele mai 
adaptate la epoca globalizării. 

A.B.- Tema interviului nostru este, aşa 
cum ţi-am spus, prietenia literară. Te-aş întreba 
mai întâi cum este să fii femeie-poet într-o lume a 
bărbaţilor-poeţi? 

- E bine, e şi bizar. Chestie de gust. În fond, 
barbatii-poeti sunt un fel de femei-poeţi, numai că 
au barbă. Au rezervaţia lor, au vitrina lor, au statuile 
lor, unde pot fi admirati, adorati, periati, mai ales de 
cátre femei. Reciproca nu este valabilá. Ínsá, tinánd 
cont de faptul cá lor le lipseste o coastá si adesea 
chiar si o doagá, totul e sub control. O spun cu umor 
si cu sororitate. Am multi prieteni poeti bárbati. Sunt 

oameni de bun gust, de fineţe, generosi si dezlănţuiţi, 
ca şi noi, femeile-poete. Astăzi, dificultatea majoră 
este, pentru ambele genuri, căderea Poeziei, în 
general, de pe piedestalul adoratiei mulțimilor. 
Teama de a nu ne pierde nobila misiune ne uneşte, 
aşadar, mai mult decât oricând. Suntem, împreună, 
poeţii bărbaţi si poetele, cruciații salvatori ai naturii 
poetice a omului contemporan. Deşi, în cele mai 
multe cazuri, se pare că nu prea mai avem ce salva, 
pentru că civilizaţia actuală conţine multe suflete 
distruse, pe care tot noi, poeţii, avem misiunea să le 
oblojim, şi tot la noi vin căutătorii de idealuri, pentru 
a se mântui. Poezia... asta este: literatură ca elixir şi 
ca leac miraculos. 

A.B.- Ce prietenii literare ai legat de-a lungul 
vieţii? Prieteni de ieri, de azi... 

— Puţine şi selecte. Prin oameni cu diferite 
orientări de idei. Din cauza geloziei şi intrigilor ce 
domină viaţa noastră publică, însă, nu le voi numi 
aici. Voi spune, în schimb, cât de mult au contat 
pentru mine prietenii mei scriitori. Cei dotați cu o 
natură specială, de prieteni adevăraţi, deci nu având 
naturi de tovarăşi de interese de grup literar sau de 
camarilá, cum li se întâmplă altora. Ci oameni cu fire 
de zei. Căci ei, prietenii adevăraţi, există, da, şi în 
viaţa mea. Zei ai libertăţii. Ca modele, ca sfátuitori, 
confesori şi admirabile redute ale bunei credinţe şi 
libertăţii interioare. 

A.B.- Dacă s-ar putea să revezi pe cineva 
drag, un scriitor care poate ţi-a fost model, pe cine ai 
dori să revezi şi de ce? 

— As dori să o revăd pe Constanţa Buzea. 
Dar, din păcate, nu mai este posibil, pentru că 
geniala poetă ne-a părăsit acum doi ani. A fost un 
Om care a suferit mult, iar Poeta Constanţa Buzea a 
stăruit totuşi într-o operă literară egală cu sine însăşi 
de-a lungul timpului, la cea mai înaltă cotă valorică, 
supraviețuind literar şi uman încercărilor vieţii. M-a 
iubit mult, mi-a deschis drumul în vizibilitatea literară, 
m-a tratat, alături de domnul Manolescu, drept un 
mare poet român, şi nu voi înceta niciodată să o 
invoc, să o evoc şi să o iubesc. Din păcate, în anii 
în care prietenia noastră înflorea mai ales epistolar 
(ne despárteau drumurile lungi dintre Suceava si 
Bucureşti, şi spitalizările, diabetul ei şi astmul meu), 
au existat câţiva confrati nedemni care, prin intrigi 
şi lucrări perfide, au încercat să ne despartă, parţial 
reuşind. În ei, invidia şi ura, în mine şi în Constanţa, 
statornicia şi devotamentul. Dumnezeu va judeca 
totul, cu dreapta sa măsură. Pe Monica Lovinescu, 
de asemenea, aş dori să o mai pot revedea. Să 
o mai pot asculta, vorbind despre lumea pe dos, 
lumea în jos, şi să o mai putem invita la dialog cu 
tinerii de azi, cu ce a mai rămas din noi, cei care 
visam cândva o democraţie adevărată pentru 

România şi o evoluţie economică prin care poporul 
român să poată trăi mai bine. Tot neamul ei a fost 
unul de martiri, neíntelesi prea bine de români, care 
ar trebui să se mândrească cu E. Lovinescu, Monica 
Lovinescu sau Ecaterina Bălăcioiu, dar nicidecum 
să-i marginalizeze. Și pe Cezar Ivănescu aş dori să-l 
mai pot vedea. El a murit tot ca un martir, secerat 
de confrati si de ura patologică dintre oameni, ce 
caracterizează vremurile recente. Mie mi-a prezis 
aceeaşi soartă, mi-a prezis, adică, un destin tragic, 
supusă persecuțiilor unor cercuri de oameni cu miez 
negru, şi a rostit toate astea într-un discurs pe care 
l-a susţinut în martie 2008, la Suceava, la o lansare 
de carte, cu puţin timp înainte de a muri. Psihologii 
spun că lumea artiştilor a dat cele mai multe crime, de 
imagine sau reale, comise din invidie şi din gelozie. 
Niciodată nu voi putea înţelege aceste resorturi. 


A.B.- Cum era mama ta? Cui ai vrea să îi 
multumesti pentru ce esti azi? 

— Mama a fost o bucovineancă foarte harnicá 
şi devotată la modul clasic românesc, o femeie 
inteleaptá şi dedicată până la sacrificiu familiei şi 
muncii ei. lubitoare, demnă, cuminte şi onestă, 
cum sunt tipologic oamenii Bucovinei. De la ea am 
învăţat să ştiu să aştept, în spiritul cel mai creştin şi 
omenesc. Timpul lui Dumnezeu este infinit, numai 
noi construim idealuri imediate. Dar cu răbdarea 
treci marea. Rábdare, răbdare, răbdare, îmi spunea 
şi mama, pe urmele unui mare sfetnic spiritual. 

A.B.- Ai regrete? Ai dori să faci ceva ce nu ai 
făcut încă? 

— Regretele mele cele mai sincere tin de 
vremurile în care trăim, care nu au ochi pentru 
valorile reale şi care cultivă prea des mediocritátile. 
Poporului român i se administrează azi doze prea 
mari de superficialitate şi de găunoşenie, după ce 
dictaturile veacului trecut l-au istovit mental, fizic 
şi moral... Cine ştie ce va ieşi de aici? Pe de altă 
parte, este uluitor cum decade astăzi literatura după 
ce a însoţit omul timp de mii de ani de dezvoltare a 

civilizaţiei, este uluitor felul cum azi literatura este 
înlocuită din ce în ce mai mult de culturile hibride 
ale golbalizării şi evoluţiilor din aglomerările umane, 
în drumul lor spre catastrofe şi exterminisme de tip 
nou, informational şi comunicational. Până la urmă, 
apocaliptic, omenirea se va putea salva, cine ştie, în 
mod poetic, printr-un verset, sau poate că prin cel 
mai frumos poem din toate timpurile, Rugăciunea 
inimii... 

A.B.- Un gând pentru cititorii tăi... 

— Dragilor mei cititori, le spun, din nou: distinși 
cititori, nu puteţi dumneavoastră citi cât putem noi, 
scriitorii, să scriem, totul e să aveţi răbdare cu noi şi 
să ne cumpăraţi cărţile. Alături de tablete, de gadget- 
uri, de ceasuri, de alte bucurii ale tehnologiei, nu 
uitaţi de noi, făuritorii de cărţi. Am fost şi am rămas 
cei mai umani negustori de vise şi de poveşti. 


După alţi ani ne revedem la laşi. Întâmplarea 
(se parecă nimic nu este întâmplător) face să locuim 
împreună în acelaşi hotel şi aceeaşi cameră. Îmi 
revăd prietena. Acelaşi chip senin, acelaşi zâmbet 
şarmant. — Eşti neschimbată! îi zic. — Ei, am mai 
îmbătrânit! zice râzând... 

Nu, nu a îmbătrânit. Uneori are un fel al ei de 
a privi pe fereastră. Stă aşa câteva clipe cu ea, apoi 
îşi atinge cochet obrazul. Se aud clopotele bisericii 
„Sfântul Nicolae Domnesc” Văd şi umbra Casei 
Dosoftei. 

A.B.- Cartea ta Post-hipnotice este fascinantă, 
treci dintr-o pagină în alta şi nu doreşti să te opresti. 
Cât ai lucrat la ea? 

- La Post-hipnotice (Ed. Timpul, 2013, Coperta 
şi grafica Devis Grebu) am lucrat, cu pauze, şi, prin 
insertie la alte proiecte, circa cinci ani. Este viziunea 
mea asupra poeticii actuale. Post- post-moderne. 
În secolul XX, criminal şi post-criminal, Occidentul 
a creat post-modernitatea şi postmodernismul, 
care să slujească ideea războiului de atunci. Azi, 
postmodernismul nu mai e suficient. Trăim un alt 
război. Mi se pare că posthipnotismul corespunde 
noului om, noii sale poeticitáti, altoitá pe globalism. 
Post-hipnotismulmeu e o întreagă filosofie, pe 
care eu o reduc la următoarele idei: Dacă în urmă 
cu mai bine de optzeci de ani post-modernismul, 
început în anii 1920 (trecând prin dezvoltările 
filosofice ale unor Derrida, Baudrillard, Foucault, 
Barthes,Heidegger, Wittgenstein, Kierkegaard, 
Barth, Nietzsche, şi ajuns la diversele sale 
acceptiuni axiomatice de maturitate, ce au parcurs 
cu stoicism drumul de la un Olson, Howe şi Levin, 
şi până la un Jencks, Jameson sau Lyotard), păruse 
că va vindeca eclipsele majore ale unui secol care, 

pentru Occident, a însemnat mai ales gestionarea 
războiului, iată că funcţionalitatea actuală a post- 
modernismului îşi autodevorează programul master: 
lumea nu se mai identifică doar cu o parte a unui 
război unic, ci, simultan, îşi recunoaşte organic 
mai multe paradigme beligerante, chiar un război 
al tuturor contra tuturor, pe care se centrează de 
fapt identitatea de fond a omului din era globalizării. 
Vectorul acestei disociaţii umane permanente, 
petrecute pe mai multe niveluri de realitate, în 
simultaneitate, este informaţia. Ea este şi cauza, şi 
efectul distorsiunilor, inducând la nivelul conştiinţei 
percepții şi mecanisme de feed-back în majoritate 
contradictorii. Rezultatul e neaşteptat, niciodată 
regăsit în specia umană de până la noi. Această 
stare de competiţie inter-identitará e dusă azi la 
extrem şi e impusă cu ostentatie prin mecanismele 
de comunicare intraspecifică: societatea globalizării 
îşi creează astfel iluzia menţinerii unei stări de 
agregare, dar în realitate această iluzie a dezvoltat, 
pentru culturile actuale, o stare de zgomot ontologic, 
mnezic şi decizional permanent, care perverteşte în 
mod radical inclusiv mecanismele de receptare, de 
discernământ, nemaivorbind de cele de apărare, de 
creativitate sau de supravieţuire. Problema definirii 
spaţiului critic, aşadar, ajunge să fie, ca la Virilio, una 
deosebit de grea, întrucât nu perspectiva accelerată, 
anamorfoza, pare a fi falsă, ci profunzimea însăşi 
a comunicării în timp real, a percepţiei realităţii, a 
jocurilor dintre real şi imaginar, a acribiei sugestiei. 
Omul actual este definit de transa hipnotică, chiar 
de imersia în mai multe spaţii hipnotice adeseori 
antagonice ele însele şi care îl înscriu în evidenţele 
unor conexiuni pe care nu el le mai controlează. 
Dacă în această paradigmă identificăm mediul de 
viaţă şi plaja de luciditate a omului actual, tot aici se 
află şi tărâmul pe care se desfăşoară creativitatea 
lui. Pentru poeţi, starea de conştiinţă artistică de 
transă astfel intensificată şi instituită duce la diverse 
fenomene de maree de reflux prin care metafora 
se îndepărtează de creator, lăsând loc locuirilor 
şi bântuirilor oneste, care dau naştere poemelor 
produse precum nişte manevre de resuscitare. 
După mai multe astfel de renaşteri asistate, poetul 
constată că se zbate ireductibil, în fond, între o 
hiperluciditate dureroasă derulată în ralenti şi o 
tranchilizare hipnotică accelerată, problema fiind 
defazajul dintre cele două tipuri de trăiri, care se 
concurează prin mecanisme de fascinatie egală, 
având ca rezultat, finalmente, nevoia de trezire, care 
va duce, însă, la o nouă traumă: conştiinţa literară 
post-hipnotică, din care va irumpe poezia poeziei, ca 
fiinţă post-hipnotică. Dintr-o astfel de lume, de fapt, 
nimeni nu se poate trezi numai o dată, ci la infinit, 
printr-o acceptare a trezirilor multiple, extrapolate 

la infinitatea tuturor proiecţiilor posibile. Şi toate 
astea se petrec aievea, în lumea globalizată şi prin 
acceptarea tuturor nivelurilor de realitate simultane, 
în condiţiile în care nici vorbă nu poate fi de clivaj 
al personalităţii, ci de asumarea unor noi forme de 
psihism şi de normopsihism creator. 

A.B.- De unde vine poezia şi unde se duce 
ea? Ce simte omul in sine? Cât de apropiată este 
poezia de om? 

— Eu cred că Poezia este în om si este 
dintotdeauna acolo. Și este acolo încă de la 
Facere, când... la început a fost cuvântul. Apoi, 
cuvântul însufleţit a devenit, din duh, om însufleţit. 
Ceea ce simte omul în sine, cu sine şi pentru sine 
este iluminarea lăuntrică, duhul cuvintelor, bocet, 
scâncet, cântec de leagăn şi de alint, adică Poezie. 
Ceea ce are omul de împărtăşit cu ceilalţi e, însă, 
altceva, e ceva din speta epică, e poveste adică, e 
proză. Aşadar, Poezia îi este, omului, structural şi 
fiziologic, mult mai apropiată şi intim ataşată. Poezia 
e cea mai complexă formă de comunicare. Mai ales 
şi mai întâi a omului cu sine însuşi. Căci aici este 
esenţa rostului nostru în lume. În clipa ultimă, după 
ce se stinge mai întâi văzul, şi la final auzul, sufletul 
se pregăteşte de marea despărţire prin tânguirea 
rugăciunii, adică prin vălurile poeziei. Nici nu se 
ştie dacă sufletul nostru nu este cumva adevărata 
poezie a lumii, învelişul ei poetic, adică, din care se 
nasc şi se hrănesc îngerii noştri păzitori. 

A.B.- Orice carte are destinul ei...vei avea 
lecturi şi lansări, crezi că îţi cunoşti destul de bine 
publicul să te înțeleagă aşa cum eşti? 

— Dragă Angela Baciu, eu cred că niciodată 
publicul de azi nu poate fi intuit. Lumea noastră e 
fără reguli, fără norme valorice şi fără limite. Adesea, 
o publicitate agresivă poate “furniza” unei cărţi un 
public inconştient, care pur şi simplu e manipulat 
şi care ajunge să consume ceea ce scrie într-o 
reclamă, fără să discearnă. Eu nu am avut şansa 
sa fiu descoperită şi promovată de vreo editură cu 
vizibilitate maximă. De aceea, mă limitez la condiţia 
mea şi fac ce pot: eu prefer să arunc cărţile în 
lume precum sticle cu mesaje în ocean. Cândva, 
un înotător, dintr-un timp oarecare, nu neapărat 
cel de acum, va descoperi o carte. Cartea mea. Și 
un mesaj. Mesajul meu. Sau poate că nu. Ăsta e 
riscul. În orice caz, atât cât s-a putut, critica de azi 
a consemnat trecerea mea prin literatura română, 
undeva „pe raftul de sus şi în faţă”. Aici, adică, unde 
şi praful atacă mai mult. 

A.B.- Dar colegii de breaslă (scriitorii, colegii 
de birou) te înțeleg? Te cunosc cu adevărat? 

— Trăiesc vremuri contradictorii. Dar vechi 
de când lumea. De tipul nimeni nu e profet în ţara 


Nr. 65, serie nouă (anul 16) 2022 pag. 119 


lui. Cel mai bine mă cunoaşte numai motanul meu, 
Gabriel Ibn Dibuk. (râde) 

A.B.- Descrie-mi cum te pregátesti să scrii, ce 
ai pe birou, ce nu Îţi lipseşte... 

- De obicei, mă pregătesc de scris după 
niscai foială. Câteva zile nu-mi găsesc locul, cumva 
má împovărează câteva obsesii sau urgente 
expresive. Pentru a ajunge să scriu, mai întâi toate 
acestea ajung să devină un fel de disconfort... 
Obsesiile, temele, gândurile, ideile... după care 
brusc se instituie un fel de magnetism care agregă 
şi coagulează direcţiile, şirurile de idei noi şi de 
gânduri, fluxurile de cuvinte, firul epic şi fragila 
atmosferă lirică... încep să caut foaia de hârtie sau 
pagina de fişier... se potoleşte furtuna, se găsesc 
soluţii stilistice, scriu, scriu, scriu...liniştea cucereşte 
fiinţa pe măsură ce energia scrisului o armonizează 
din nou... Cea mai puternică prezenţă când scriu e 
aroma cafelei, muzica de Bach şi de Mahler, de care 
sunt dependentă, atmosfera biroului meu, plin de 
cărţi. E un stil de viaţă. Dar e multă muncă, solitudine 
creatoare, salahorie, aşteptare, chiar pândă. 

A.B.- Ce e inspiraţia? 

— Inspirația e un animal rar, care vine când 
vrea el şi care fuge repede, lăsându-te în suferinţă 
atunci când l-ai ratat. 

A.B.- Ce faci când nu ai inspiraţie? 

— Râd mult cu prietenii, citesc pe rupte, am şi 
un scris pe pilot automat pentru a menţine tonusul 
expresiei, fac jogging, gantere, plan înclinat, fitness, 
călărie, bulimie, visătorie, conversaţie, filme noi, 
pictură, fotografie, documente şi arhive, pagini 
de cercetare pe istorie literară si critică literară, 
probleme de geometrie plană si de trigonometrie, 
amintiri, periaj compulsiv motan, spart alune în dinţi, 
şah, bridge, udat flori şi curăţat tulpinile de frunze 
moarte, îngrijit bătrâni... Existenţă şi ruminatie, 
aşa cum vine. Şi, dintr-o dată, în mod neaşteptat, 
după un stagiu pe la halta vieţii, pe la hamalâcul 
existenţei, din nou tásneste... inspiraţia, ca o apă 
rece şi proaspătă, purificată de arderea luminoasă a 
faptului că am rămas vie... 

A.B.- Următoarea carte? 

— Volumul al ll-lea la Monica Lovinescu. 
Apoi, drumul înainte al Post-hipnotismului prin 
războaiele din Est... cu poezie şi cu speranţă. Dar 
acelaşi spirit pe care îl ştii deja la mine, dragă 
Angela Baciu: cealaltă lume, starea iscoditoare a 
celuilalt dumnezeu. o lipsă de inhibitie în expresie 
face diferenţa dintre curaj şi exaltare trebuie să vă 
spun că totul în artă stă în adevăr şi în sinceritate, 
în instinctele asmuţite asupra realului o luptă directă 
sângeroasă cu ghearele ascuţite, cu tăişul dinţilor 
necariat, cu porii deschişi, cu irişii largi adulmecánd 
clipa când cealaltă lume e mai puternică decât sinele 

şi decât platoşa mea — clipa ce te-a consumat ca pe 
un vânat proaspăt îţi este a doua mamá — (îti spun 
că lumea aceasta se structurează precum mazurcile 
lui Chopin, în mici deliruri dominate de inefabil şi 
de mister, pedagogia lui La Flèche nu l-a influenţat 
prea mult pe Descartes nici lecţiile lui Verrocchio la 
Florenţa nu l-au creat pe Da Vinci cum nici Brâncuşi 
nu l-a modificat pe Jalea cel ascuns nici lecţiile 
dure de la Rimsky nu l-au format pe Stravinsky nici 
Enescu nu l-a domolit pe Menuhin din plâns nici orele 
cu fanfara de la penitenciar nu l-au scos la lumină 
pe Louis Armstrong în spiritul formelor anterioare 
ci poate că, dimpotrivă, în direcţia propriilor revolte, 
adevărate uragane şi răzvrătiri, care s-au lăsat apoi 
cu o mare linişte — o amnezie, în fapt, întâlnirea de 
gradul trei a artistului cu iluminările sale, tragice 
incantaţii plătite cu viaţa) — trebuie să ştii că rolul 
mentorului este acela de magician: prin pase şi prin 
mantre, el îşi transmite arta de a te amâna cât mai 
mult, până la cristalizarea perfectă, pentru a avea 
răgazul să înveţi mai întâi cum să te aperi de timp şi 
de drogurile ieftine — zborul precoce e sinucigaş ca 
orice prăbuşire cealaltă lume veghează, neíntrupatá, 
am văzut anotimpuri sosind şi plecând, prin ochii ei, 
mi-am văzut vieţile apropiindu-se şi părăsindu-mă, 

prin ochii ei, prin cuvintele ei am regăsit bucăţile 
de hârtie ruptă dintr-un poem dedicat întâlnirii cu 
Lupasco şi cu terțul tainic inclus, cealaltă lume 
veghează, neîntrupată, prin intuiţiile ei mi-am 
perceput respiraţia, de fapt o aptitudine pentru 
revoltă şi fidelitate, şi am ştiut că aceasta este starea 
mea în limba română şi în pământ — o femeie se 
simte atrasă de pământ ca de un fiu care va merge 
la război pentru idealurile ei, dacă va câştiga bătălia, 
fiul va duce mai departe alţi fii, iar de va fi învins, 
fiul se va întoarce resemnat la pământul matern 
devenind o brazdă pentru recolta din anul următor. 

A.B.- Atât de multe lucruri aş vrea să mai 
vorbim, eşti de acord să nu terminăm interviul acum, 
ci doar să-mi laşi un mesaj, un gând...? 

— Cel mai frumos interviu de până acum: fără 
ostentatie şi fără piedici. Pentru când ne vom mai 
întâlni: oare ce am putea spune despre prietenia 
oamenilor frumoşi? Mai există oameni frumoşi, 
astăzi? Din ce sunt făcuţi oamenii frumoşi? Pe 
curând, aşadar! Mulţumesc, om frumos! 

(laşi, 2014) 

Interviuri publicate în volumul „Despre cum nu 
am ratat o literatură grozavă”, Angela Baciu, Editura 
Junimea, 2015. 


Foto: Valeriu Precupanu 

FRAGMENTE INEDITE 


„SPIEGEL SCRIE PESTE TOT” 


» Angela BACIU 


locul 15, vagonul 2. e african. are părul mare cret mă întreabă dacă 

vorbesc limba lui. mormăi ceva n-am chef de conversaţie. zice că nu 
a mers niciodată în egipt. zâmbesc. și ce treaba am eu? păi, cum, nu 
ești egipteancă? nu. 

pare dezamăgit. scoate din rucsac o hartă și îmi întoarce spatele. nu 
înainte de a-și lega de încheietura mâinii stângi o pereche de șireturi. 
îmi poartă noroc, zice. 


nu am fost duminică acasă mi-e frică de clopote nici ambulanta n-o 
mai suport doar mirosul trabucului de cirese amare lasá-te pe spate 
închide ochii: glasul roților de tren 


lăsasem robinetul deschis și ce dacă apa se prelingea până la etajul 
| vorbele oricum zboară ca zepelinul nu-i așa că ţi-e mai ușor să tii 
minte visul de astă-noapte decât să înghiţi valdoxan? 


știi cum va arăta azi cerul? nu îl văd nu îi pot vorbi nu îi deslușesc 
chipul aseară la știri au anunţat tornade și vânt. 


poate că avem nevoie din când în când să ne împreunăm mâinile a 
rugăciune joi spuneai că te-ai spovedit ce bine acum poate să vină 
primăvara și tu, enkidu, apucă-te să vânezi lei! 


mă tot uit în cutia cu scrisori două facturi o hârtie de la întreţinere 

că trebuie să citesc apa o reclamă la crema de mâini un fluturaș cu 

servicii funerare...complete. și o carte Pasternak. e o glumă, gândesc. 

stau în holul blocului în fața cutiilor poștale din tablă si má 

gândesc cât de minunat este că ai început „Locotenentul Schmidt”. 

sigur, du-te în Gruzia, îţi va trece depresia. „Doamnă! Ati auzit că 

astăzi se oprește apa, nu? Se fac lucrări la subsol.” Bormașina vecinului de 
la 3 iar e pornită, semn că și sâmbăta oamenii mai vor să strice ceva. 
Întorc cartea poștală, pe spate scrie doar atât: pasternak, cele mai bune 
lentile de contact. 


în biblioteca mea: cărţi vechi betisoare parfumate colier din lemn de 
abanos huliganii un pinochio mic primit la târgul de crăciun din sibiu 
lumânare cel mai iubit dintre pământeni ochelarii tăi de vedere 

cum mă mai vezi? 

zice că l-a schimbat pe Dumnezeu, adică l-a scos din casă şi l-a ascuns. 
apoi a lăsat uşa deschisă, femeia de serviciu adună mucurile. lasă-le 
aşa, sunt ale Lui. 


alerg de pe o stradă pe alta. intru în prăvălii colorate poftă de cataif poftă să dansez 
în picioarele goale îmbrăcată în șalvari. în piaţa de pește din Balik Pazari 
mă privește. nu mă recunoaște prin voalul lăsat. un câine fără un picior. fug iar 


astăzi sunt caleidoscop în loc de cap am un cilindru în loc de trup 
fragmente de oglinzi sunt colorată nu mă înțeapă nimic mă tot rostogolesc 
agit strig nu mă aude nimeni sunt în lumea mea îmi simt 

mâinile legate 

oglinzi oglinzi oglinzi oglinzi oglinzi 


după-amiază toridă pe o strádutá ascunsă în orășelul de munte. 

bătrâna cu chip de vrăjitoare vinde pe banca din fața casei: două balerine, 
sosete împletite. poartă o diademă neagră vinde şi cărti vechi, 

miroase a naftaliná. trenul opreşte brusc într-o haltă părăsită a vrut sá 

își ia zilele săraca, ce tânără și frumoasă! 


ati auzit de , láudárosul Pietro della Valle” se spune că prin 1615 a vizitat 

orașul Istanbul și a descoperit cafeaua neagră era înnebunit după ea, cică era cea 
mea bună cafea, doar era lăudăros, nu?! 

nu mai striga în urechea mea curge sânge a dispărut destinul din 

ceașca de cafea 


la hanv’ lu? manuc lume multă platou giugiuc frigărui din vechiul fanar 
pohtele duduii la desert pavlova și cataif zice chelnerul. trage-ti sufletul 
vioara își frige arcușul micii sfârâie pe grătar și azi ești frumoasă mi-ai 
zis. îți aduci aminte anii ăia stăteam deasupra hanului si te aşteptam 
precum penelopa să vii de la operă. ora 14.00 nu întârziai nici o 
secundă pălăria ta de fetru apărea prima ridicai privirea același mers 
calm semn că vii acasă. 


(„Spiegel scrie peste tot”, Editura Charmides, 2021) 

> Firiţă CARP 


AMINTIRE tare dragă, de 4 ani 
Frate de scriitor 


Dacă m-ar întreba cineva câte feluri de frați 
cunosc, i-aș răspunde: frate bun, frate vitreg, frate 
mai mare, frate mai mic, frate geamăn, frate de 
cruce. 

Și, desigur, mai poate fi și un alt fel de frate, 
dar eu azi povestesc despre fratele de scriitor. 

Da, există și frate de scriitor, nu fratele 
scriitorului, asta e altceva, despre frate de scriitor 
vorbesc, un frate care poate fi mai mare sau mai 
mic, dar neapărat bun, generos, sensibil. Pentru 
că toate acestea, adică bunătatea, generozitatea, 
sensibilitatea, zămislesc un asemenea frate, un 
frate care nu se naște ci se face. 

Eu chiar cunosc un om care, cu ani în urmă, 
s-a făcut frate de scriitor. 

Nu știu exact cum și unde l-a întâlnit pe 
viitorul lui frate, dar i-a plăcut probabil cum își 
pune Ștefan Mitroi sufletul în pagini de cărți si 
de reviste și, ce și-o fi spus, ia să fac și eu ceva 
mai mult cu sufletul meu. Și pentru că locul în 
care trăiește îmbie la o imbrátisare perpetuă 
a câmpiei, s-a apucat să-și răsfire semințele 
simtirii peste împrejurimi ca pe niște îmbrățișări. 
Din ele, din aceste semințe, au început să se 
înalțe, an de an mai frumoase și mai viguroase, 
lanuri de grâu, de porumb, de floarea soarelui si 
de ce or mai fi conținut germenii miraculoaselor 
seminţe. În asemenea împrejurări, când lanurile 
în care el a răsădit semințele dragostei față 
de pământ au început să semene cu paginile 
cărţilor însămânţate cu vraja cuvintelor, tocmai 
în asemenea împrejurări zic eu că l-a întâlnit pe 
Ștefan Mitroi în carne și oase. L-a întâlnit și l-a 
privit în ochi cu ochii săi mari și luminoși, ochi mai 
mereu scáldati în roua unor emoții pe care nu și 
le poate ascunde, și va fi spus: frate! Și frate de 
scriitor a rămas! 

PROZĂ SCURTĂ 


INSTANTANEE 


Cândva, mai târziu, după ce aceste 
desfășurări de cuvinte și simtáminte dintre și 
dinspre sufletele lor către sufletele multor altora 
vor fi devenit obisnuintá, m-a invitat Stefan 
Mitroi pe meleaguri arădene să-mi arate ceva 
ce n-am mai văzut. Nu mai știu ce anotimp era, 
clipele petrecute cu Ștefan Mitroi oricum miros 
toate a primăvară, dar tin minte că o lumină cum 
nu mai văzusem ne-a întâmpinat în poarta unei 
gospodării. Frate, a grăit lumina, ne-a fost tare 
dor. De ce vii așa rar la noi?! Așa a grăit lumina 
și a lăsat să coboare două lacrimi mari pe obrajii 
arsi de soare. 

E greu de înţeles cum pot fi fraţi doi oameni 
atât de diferiţi, unul cultivând cuvântul celălalt 
pământul?! Nu știu, dar eu am văzut atunci și 
încă mai văd din când în când lacrimile acelea. 
Alunecă direct din sufletul lui Nelu Gherman, frate 
de scriitor din Sântana de Arad, și vorbesc despre 
o prețuire nepereche. 


Mersul spre capodoperă 


Am avut privilegiul să dialoghez în mai multe 
rânduri, de-a lungul anilor, cu gânditorul clujean 
Teodor Vidam, ale cărui preocupări creatoare 
sunt dedicate predilect filosofiei morale, despre 
spațiul larg al eticii scrisului. Încercările mele de 
a justifica, într-un fel, mai mica vizibilitate a unor 
producții editoriale de care m-am ocupat se izbeau 
de nedumerirea sa întrebătoare: CARTEA, unde-i 
CARTEA, dragul meu editor?! 

Maimultsaumaipuţin întâmplător, unráspuns 
la întrebarea importantului filosof contemporan 
amintit l-am aflat ieri, la Brebu, în județul Prahova. 
Sub bagheta magicianei Lorena Crintea, gazda 
Seratelor ELSTAR cu sediul în Câmpina, ajunse, 
iată la a 50-a manifestare, bineînţeles, cu sprijinul 
întregii echipe, s-a desfășurat o lansare de 
carte cu totul aparte. Despre volumul în cauză, 
MUZEUL VÂRSTELOR, mă pronunt după ce îl 

voi citi, se aflá printre prioritátile mele. Dar cum, 
tot mai mult sau mai puţin întâmplător, urmăresc 
de câţiva ani urcușul tinerei autoare spre culmile 
beletristicii, acum voi spune altceva. Atmosfera 
din jurul lansării, dar mai ales originalitatea 
prezentării propriei strădanii literare de către 
efervescenta și talentata scriitoare bucureșteană 
m-au determinat să-mi zic: iată CARTEA! Fiindcă 
Eveline Păuna nu a vorbit despre ea, ci despre 
oricare dintre noi, prinși într-un mod sau altul în 
scrisul său. Dacă aveți sentimentul că vă aflați în 
preajma unei bucurii, n-o lăsaţi să se risipească 
în vânt, ca puful păpădiei mature, ci atingeti-o, 
apropriati-o, nu pierdeţi clipa, îndemnau cuvintele 
ei. Curátati vitrinele în care vă aflaţi de balastul 
nefast și adăugaţi, în locul lui, efemiridele fericirii 
care vă luminează viața cu senzația nesfârșirii ei! 

În fapt, asta am aflat că face tânăra scriitoare 
punându-și sufletul în cărți. lar eu, cunoscándu-i 
în bună parte traseul de până acum, știu că și-l 
continuă spre împlinire. M-a convins oferindu- 
ne cea mai sugestivă definiţie a scriitorului din 
câte am întâlnit. Când poţi, doar cu un creion si 
o bucată de hârtie, să mergi oriunde te poartă 
gândul, ești scriitor! 

Eveline nu a spus chiar așa, ea vorbește 
mult mai frumos și mai convingător decât îmi pot 
eu aminti. Ce știu sigur este că ieri a fost vorba 
despre mersul ei original spre capodoperă, adică 
spre CARTE, cum intuitiv o definește Teodor 
Vidam, adică spre acel pisc al creaţiei literare 
alcătuit din toate piscurile atinse deja! 

Știu sigur că vei ajunge sus, sus de tot, ai 
demonstrat că poţi draga noastră si a literaturii 
române, minune de temeritate creatoare cu care 
ne-a îmbogăţit Divinitatea, plina de har Eveline 
Păuna! 


În rotundul pretuirii 


La sfârșitul lunii iulie, mai exact în ziua 
de 29, s-a încheiat cea de-a XIV-a ediţie a 
Taberei de Creaţie și Re-Creatie organizate de 
Asociaţia culturală „Universul Prieteniei” din lași. 
Desfășurată sub genericul „Scripta manent”, la 
ȘELIMBĂR-SIBIU, ea a reunit scriitori, jurnaliști, 
artiști plastici, cantautori, iubitori de cultură, toți 
dimpreună devenind realizatori și beneficiari ai unui 
program dens, variat și bogat în conţinut. Inimoasa 
și răzbătătoarea Rodica Rodean, președinta 
acestei entități de factură spirituală cu prezență 
tot mai evidentă în peisajul cultural românesc 
actual, a adunat din nou în jurul ei entuziasmul și 

creativitatea, demonstrând că acestea coabitează 
fericit cu pasiunea și preocuparea. Ca participant 
direct la câteva ediţii, pot afirma cu argumente că 
aceasta a fost una dintre cele mai reușite. Desigur, 
și-a spus cuvântul experiența, dar au avut un rol 
important în crearea acestei impresii și locurile și 
oamenii acestor meleaguri. Mustind de o vibrantă 
românitate, ele sunt legate de nume nemuritoare 
ale fiintárii noastre. Constantin Noica, Octavian 
Goga, Emil Cioran, ca sá má refer doar la trei 
dintre acestea, într-o ordine aleatoare, au scris 
pagini exemplare de istorie spirituală în cartea 
devenirii noastre. lar Rodica Rodean, sprijinită 
de colaboratori, știe să folosească asemenea 
pagini, cum, de altfel, a dovedit și în alte prilejuri. 
Înclinaţia nobilă a acesteia spre a împărtăși 
frumosul cu semenii, spre a-i valoriza esentele 
și a pune în lumina pretuirii tot ce avem mai 
de preţ, cred că este o altă pârghie a reusitelor 
despre care vorbeam. În acest context, mi se pare 
cu totul aparte faptul că „Universul Prieteniei” 
editează cărți. Un număr de opt autori, unii 
consacrați, dar și unii aflaţi la început pe urcușul 
permanent spre piscurile scrisului, și-au lansat 
în acest program volume de versuri. Cred că în 
domeniul cultural încurajarea valorii este la fel de 
importantă, ori poate aproape la fel de importantă, 
ca promovarea acesteia. În tabăra de Creaţie și 
Re-Creatie la care má refer este mereu deschisă 
ușa spre nou, spre originalitate, spre inițiativă. 
În acest rotund al pretuirii pentru valoare mi se 
pare esenţial să lași deschisă ușa pentru primirea 
noului. Și Rodica Rodean o lasă cu o generozitate 
în care se văd și însemnele exigentei, dar acestea 
poartă aura cultivării încrederii, a convingerii că se 
poate, nicidecum spinii refuzului. Legat de acest 
lucru, mi se pare necesar să subliniez încărcătura 
aparte a momentului dedicat memoriei lui Doru 
Dinu Glăvan. Din rotundul pretuirii s-a născut 
ideea, după cum în rotundul pretuirii s-a si 
concretizat. Exceptionalul elogiu pe care doamna 
conferenţiar universitar doctor Anca Sírghie l-a 
adus marelui dispărut, celui care a urcat Uniunea 
Ziariștilor Profesioniști din România la prestigiul 
cel mai înalt din întreaga sa existență, asta a 
însemnat: exprimare elevată de sentimente în 
rotundul pretuirii. De altfel, domnia sa, contribuind 
remarcabil în toate cele cinci zile cât a durat 
tabăra, asta a arătat: în rotundul pretuirii ai loc și 
tu, dacă știi să-i pretuiesti pe ceilalți! 


Tecuciul literar-artistic 


> Roxana RACARU 


Marea în valuri albe succedíndu-se pînă 
la marginea orizontului. Banda subțire de nisip 
de-a lungul țărmului pînă la stíncile gri și negre. La 
marginea stîncilor, chiar la liziera pădurii, muntele de 
deșeuri pe care valurile continuau sá le aducă la țărm. 
lar pe nisip, doar urmele ei, efemere, amintindu-i cît 
a pierdut. Cît putea fi de absurd că se găsea încă 
aici... Cel mai greu de suportat erau amintirile, în timp 
ce înainta pe linia nesigură a oceanului, nici măcar 
singurătatea, amintirile. 

Totul era plin de viaţă pe această insulă din 
Pacific în ziua cînd ajunsese aici. Și dimineaţă, cînd 
Eva se trezise în cámáruta ei de hotel cu vedere 
către cheiurile pline de yachturi, străzile din jur și 
portul erau goale. Bărcile străluceau albastre și albe, 
luminile de la semafor continuau să treacă de la roșu 
la verde, și apoi din nou la roșu... dar nici o mașină, 
nici o bicicletă, nici un trecător nu tulbura liniștea 
orașului. Stătuse așa un moment. Nimic. 

Coborise nedumerită pînă la brutăria de la 
capătul străzii, unde luase micul dejun cu o zi înainte. 
În interior mirosea a piine abia scoasă din cuptor. 
Galantarele erau pe jumătate umplute și două tăvi 
mari, pline, așteptau pe tejghea. | se făcuse foame 
numai privindu-le. 

Dar în brutărie nu era nimeni. Spusese de 
cîteva ori „Hello? Anyone here?”, destul de timid, si 
așteptase o vreme, dar nu apăruse nimeni. După un 
timp, se hotărise să treacă în încăperea din spatele 
tejghelei. Cuptoarele erau aprinse și aluatul de piine 
pregătit în tăvi, dar nu se vedea nimeni. Stătuse un 
moment fără să înțeleagă, pînă cînd frica ¡si găsise 
drum pînă la ea. Atunci ieșise în fugă răsturnînd o 
tavă, zgomotul de metal pe gresia ieftină impingínd-o 
și mai repede pe ușă. Strada era pustie. Mersese 
din magazin în magazin cu respirația tăiată în fața 
fiecărei uși pe care o deschidea. Casele de marcat 
erau încă aprinse, dar nici un vînzător, nici un client, 
nimeni. Orașul părea intact. Toată lumea dispăruse și 
străzile arătau la fel, de parcă locuitorii n-ar fi contat. 

Acum era pe plajă, în decorul de film din pozele 
agenției de turism, valurile se spărgeau împroșcînd-o 
pe glezne, dar totul părea fals, o imensă glumă 
proastă, genul de farsă pentru camera ascunsă. 

PROZĂ 


URMELE EI PE NISIP 


Unde erau ceilalți? De ce ea era încă aici? Se 
ascunseseră pe undeva? În timpul nopții primiseră 
toţi un soi de ordin de evacuare și o uitaseră aici? O 
bombă care spulberase pe toată lumea lăsînd orașul 
neatins? 

Așa de adînc dormise? 

Cutreieră orașul, casă după casă, nici 
tipenie. La început suna la ușă înainte să intre, dar 
acum deschidea direct ușile, cele pe care le găsea 
descuiate, și trecea din cameră în cameră, căuta un 
semn, ceva. Intra în pivnițe. Degeaba. În oraș nu 
era nimeni. Dacă un ordin de evacuare fusese dat, 
nu era nici o urmă pe nicăieri. Nimic printre hirtiile 
de pe birourile polițiștilor, nimic în birourile primăriei. 
Soarele apunea cînd ieși din clădirea poliției. O seară 
tropicală fără nici o umbră de nor, cu briza care 
aduce mirosul mării în mijlocul orașului. lci și colo 
cîteva lumini se aprindeau singure pe străzi. Ziua o 
epuizase. Si nici o ipoteză care să explice cît de cît 
ce se intimplase. Nici o ieșire către lumea dinainte. 
Un coșmar. 

Înapoi în cameră, aprinse televizorul. Ecranul 
proiectă o lumină gri în penumbra din jur, apoi deveni 
negru. Căută totuși canal după canal. Găsi pînă la 
urmă un singur post care părea încă în funcțiune, 
un post care transmitea filme vechi încontinuu. Se 
strînse sub pătură ascultînd vocile actorilor într-o 
limbă necunoscută, asta îi făcea bine, aducea un 
pic de normalitate. Va adormi și a doua zi totul va 
fi ca înainte, locuitorii vor reveni și ea se va trezi în 
zgomotul infernal al camionului de gunoi hurducîndu- 
se pe străzile înguste. 

A doua zi însă orașul era în continuare gol. 
Spitalul avea ușile de la Urgenţe larg deschise și o 
alarmă se declanșă cînd Eva intră undeva la etajul 
trei, Boli infecțioase. Fusese un virus care ucisese 
pe toată lumea? Dar nici un cadavru nu se vedea 
nicăieri. 

În port apa clipocea ca și înainte legănînd 
yachturile și bărcile pescáresti. 

Și dacă nu doar pe insulă se întîmplase ceva? 
Și dacă ceva groaznic se întîmplase peste tot? Dacă 
ea era cea care avusese noroc? Sună numărul 
părinţilor, îndelung, nici un răspuns. Sună rînd pe 

rînd toți prietenii, cunoscutii, colegii de serviciu, 
cei nesuferiti și indiferenți deopotrivă. Nu răspunse 
nimeni. Cu răsuflarea tăiată, îl sună pe Liviu. Nici un 
răspuns. Se prăbuși pe o bancă. 

Apa purta încoace și-ncolo citeva cutii goale 
de suc și o sticlă murdară de plastic. 

Liviu pe care nu putuse nici măcar să-l sune 
înainte de plecare. Să-l felicite. Dar toate astea 
îi părură dintr-o dată vechi, puerile, cu el ratase 
deja ce era cel mai important. Căsătoria lui... nu, îl 
pierduse cu mult mai demult, dinainte de a o întiîlni 
pe Anja, îl pierduse dintotdeauna, de la bun început, 
pentru că nu îi spusese niciodată... Respiră adînc, 
briza aducea aer proaspăt din larg. Toate erau acum 
inutile. Era prea tirziu. 

Dar poate că nu li se întîmplase nimic, poate 
era doar o uriașă pană de comunicaţii, poate era 
doar insula asta pe care se intimplase ceva și fusese 
evacuată. Eva căută febrilă pe telefon, conexiunea 
la internet funcționa. Site-urile erau valide, rețelele 
de socializare și ele, doar că... și asta îi păru și mai 
fără speranţă ca tot restul: ultimele mesaje peste tot, 
ultimele știri, erau de dinainte... 

Se ridică dintr-o mișcare înainte ca frica să 
revină întreagă, ca și cum frica ar fi ceva de care s-ar 
putea desprinde. Se îndreptă către bărci. Căută în 
grabă una la care cheile să fi rămas înăuntru. Dar ce 
însemna asta? Ce proprietar ar pleca lăsînd cheile în 
contact? Nu avea timp de speculaţii, sări în barcă și 
demară. 

Nu mai navigase niciodată, poate că era 
adrenalina, pentru că asta nu i se păru important, 
și după cîteva ciocniri ușoare reuși să iasă din port. 
Nu se uită înapoi să vadă insula micsorindu-se. 
Toată atenţia îi era îndreptată spre insula vecină, 
un contur palid undeva între valuri. Vîntul se íntetise 
ridicînd hula, zgilțiind ambarcatiunea ușoară în toate 
direcţiile. Eva stríngea cîrma cu toată puterea ca să 
nu piardă linia instabilă a țărmului. Asta nu-i lăsa loc 
pentru alte gînduri. Era bine. Nu-i lăsa loc pentru frică. 

Ploaia începu cînd se apropie de cealaltă 
insulă. Perdele lungi de apă printre care Eva desluși 
cu greu stîncile mari ieșind din apă, și dincolo de 
ele, un orășel într-o parte pe coastă. Imposibil să 
se apropie. Făcu semn cu farurile, încercă toate 
frecvențele radio, trimise un SOS din lumini în timp ce 
valurile amenințau sá o răstoarne, dar nici un semnal 
nu-i răspunse de pe țărm. Undeva la capătul insulei 
se ghicea silueta unui far. Era stins. 

Începea deja să se întunece si pe țărm nu se 
aprindea nici o lumină, nici o barcă nu se îndrepta 
către port, nici o mișcare pe cheiuri. În miezul furtunii, 
insula îi păru încă și mai amenințătoare decit marea 
pe care barca ei ușoară abia își ținea echilibrul. Nu 
mai avea nici o ieșire. Întoarse cîrma cu greutate, 
lacrimile amestecîndu-se cu șiroaiele ploii, braţul 

drept dureros, abia reușind să mențină direcţia. 
Ajunse cu greutate înapoi pe insulă, după cîteva ore 
de rătăcire disperată în mijlocul mării fără să vadă 
linia țărmului, manevrînd cu ultimele forțe printre 
valuri haotice, rostogolindu-se unele după altele. 

Orașul o primi cu luminile aprinse, dar era încă 
și mai pustiu așa, fără nici o speranţă. Cînd ajunse 
înapoi în hotel era epuizată. 

Si, tîrziu în noapte, ceva o făcu să se trezească. 
Marea vuia în port, în vîntul care zguduia geamurile, 
dar nu asta o trezise, ci un ciocănit insistent la ușa 
hotelului, un ciocănit care răsuna în toată clădirea, 
ritmic. Ascultă un moment cu inima bătîndu-i în 
timple. Un supraviețuitor ca si ea? 

Se repezi jos pe scări în cămașa de noapte, cu 
vocea rațiunii, Eva cea calculată, strigîndu-i din toate 
puterile să nu deschidă. Ciocăniturile se întețeau, 
cel care bătea își pierduse răbdarea. Deschise cu 
greutate ușa veche si vîntul o lovi din plin, încărcat de 
apă. Cîteva secunde în care rămase în prag, biciuitá 
de ploaie, fără să distingă nimic. În stradă funcţiona 
un singur lampadar, de partea cealaltă, și lumina era 
prea slabă. Dar la ușă nu era nimeni. Eva stătu un 
moment nehotáritá. Era doar vîntul, care lovea ritmic 
placa de lemn de deasupra ușii. 

Și furia o cuprinse dintr-o dată, furie contra 
farsei care i se juca aici, contra zilei ăsteia interminabile 
în care nimic nu era la locul lui, contra sentimentului 
stupid că nu va mai avea niciodată nici o șansă, nici 
cu Liviu, nici cu tatăl ei, că își ratase viaţa, că tot ce 
făcuse pînă atunci nu mai avea nici un sens. Fugi prin 
ploaie și aprinse luminile din toate clădirile în jur, pînă 
la capătul străzii. Dacă orașul o abandonase singură 
aici, măcar să și-l imagineze mai puţin mort. Străzile 
părură mai puţin lugubre, dire de lumină pe trotuare 
ici si colo, ca si cum toată lumea ar fi sărbătorit în 
familie, toată noaptea. 

Cite zile trecură așa? Nu mai știa. Praful se 
aduna pe tejghelele magazinelor, frunzele rupte 
de furtună se uscau aruncate pe străzi, propriile ei 
gunoaie zăceau în mormane în jurul coșurilor. Și în 
ciuda a tot ce încerca, insula era din ce în ce mai 
fantomaticá. Pîinea din brutărie se uscase, prăjiturile 
căpătaseră un gust de hirtie, carnea se strica încet, 
încet în magazinele alimentare. Si ca să mánince, 
Eva începu să caute prin camerele frigorifice ale 
restaurantelor, începu să mute unele alimente în 
congelatoare, să calculeze cît ar putea rezista asa. 
Obosise să mai caute un sens. 

Pînă la urmă ar putea spune că avusese 
noroc, era încă aici. Dacă ceilalţi au fost evacuați, nici 
o nenorocire nu venise încă să o amenințe. Sistemul 
electric funcţiona, cine știe pentru cit timp, furtuna 
răsturnase cítiva stilpi în partea cealaltă a orașului, 
dar sistemul rezistase. În schimb conexiunea la 

internet era întreruptă. Nu mai funcţiona nici canalul 
singuratic cu filmele vechi ín alb-negru. 

Cît de mult ar fi vrut să-l fi sunat pe Liviu înainte 
să plece. Din cauza lui a plecat, a invitatiei la nuntă 
pe care nu avusese nici măcar curajul s-o deschidă. 
Acum ar fi preferat să fi rămas. A venit aici pentru a 
fi departe de toate și viața ei s-a îndepărtat atit de 
mult acum... Și părinţii, care erau îngrijoraţi că pleca 
singură. „Cu cine pleci tu în vacanță? nu se poate sá 
te duci singură!” 

Uite că se putea, și se putea atit de bine, că nu 
mai era nimeni în jur. 

Și într-una din zile, în timp ce aprindea 
cuptorul într-un restaurant pentru a-și pregăti ultima 
portie de carne congelată, văzu teancul de farfurii 
albe pregătite pentru serviciu asteptind în tăcere pe 
masă. Farfuriile erau acolo ca și cum cineva le-ar fi 
pus ieri, ca și cum ar mai fi avut un sens, ca și cum 
totul în jur ar mai fi fost încă în așteptarea lumii vechi, 
pierdută pentru totdeauna. Cînd prima farfurie se izbi 
de gresia albă, zgomotul umplu spaţiul în jur pentru 
prima dată de atitea zile. De îndată ce cioburile se 
împrăștiară într-un clinchet pe sub mese, luă încă o 
farfurie si o aruncă. Și apoi încă una, și încă una, 
pînă cînd le sparse pe toate. Tăcerea reveni însă și 
mai apăsătoare la sfîrşit, bucătăria în jur era și mai 
mincinoasă. Nu era de ajuns. Avea nevoie de ceva 
mai mult, ceva care să alunge spectrele tot mai grele 
ale lumii vechi. 

Lăsă piinile să ardă, făcea piine acum, și 
urmări pe geam cum aluatul se înnegrea. Dar fumul 
nu părea destul de gros, așa că aruncă unul după 
altul prosoapele de bucătărie în cuptorul deschis. 
Flăcările apărură după cîteva secunde. Sistemul anti- 
incendiu se declanșă aproape în același timp, și Eva 
ieși, șiroind de apă, în lumea la fel de apăsătoare ca 
înainte. 

Crusta lumii vechi se rumenea încet-încet în 
soarele tropical, zi după zi, și Eva avea nevoie să 
provoace orașul rămas în mijlocul insulei ca o piele 
năpirlită. Deschise robinetul de gaz din bucătăria 
restaurantului. Mirosul îi umplu nările, aprinse unul 
din cuptoare și ieși. Ziua era călduroasă, poate mai 
mult decit celelalte, și soarele îi încingea părul, dar 
Eva rămase la capătul străzii, aștepta. 

Restaurantul explodă spulberînd geamurile 
clădirilor de jur împrejur, arzînd cu flăcări înalte, 
pînă la acoperiș. Eva avea mîinile tăiate de la cîteva 
cioburi ajunse pînă la ea și urechile înfundate de la 
bubuitură. Explozia zguduise insula ridicînd păsările 
de jur împrejur într-o cacofonie de strigăte. Geamurile 
zburaseră cu zgomot de sticlă spartă, împrăștiată pe 
asfaltul fierbinte. Dar acum liniștea era din nou aici. 
Clădirea restaurantului ardea liniștit, încă în picioare. 

Și intrînd în farmacia cu geamurile toate 
sparte acum, clinchetul acela familiar de la ușă o 

făcu să tresară și să caute în spatele tejghelei, cu 
frică, un farmacist cu ochii încă într-o rețetă. Luă 
pansamentele după care intrase și ieși în fugă. 

Începu să scrie un jurnal. Să lase un semn 
despre ce se întîmpla, despre viaţa ei de dinainte... 
Poate prin absurd, undeva cîndva va exista cineva 
care va putea citi. 

Acum putea fi oricine, s-ar putea chema 
oricum, ce mai conta numele, nu mai rămăsese 
nimeni care să-l poată pronunța. Și tot ce fusese 
important vreodată în viaţa ei dispăruse... o viață 
așezată, poate prea mult, de contabilă fără pretenţii, 
pe care colegii o puteau da ușor la o parte, tot ce 
fusese important, mai ales meseria asta aleasă la 
insistențele tatei... Acum putea să intre în casele unor 
necunoscuți și să-și imagineze viețile lor, să asculte 
muzica lor, nouă, exotică, vieţi pline de posibilități. 
Putea fi oricare dintre ei, putea alege orice altă viață. 
Dar era prea tirziu. Nimic din toate astea nu mai avea 
nici un sens. 

Plaja se întindea ca și înainte, prinsă între 
marea care rostogolea în continuare deșeuri la țărm 
și orașul abandonat, descompunindu-se la soare. 
Eva închise jurnalul. 

Era deja seară, lumina urma să descrească 
rapid pînă la a transforma insula într-un loc bîntuit. 
Dar în bătaia ultimelor raze de soare, o siluetă 
măruntă fugea pe plajă către valurile rostogolite într-o 
spumă albă. 

Un copil. 

Eva își tinu răsuflarea de teamă sá nu fie o 
iluzie. Un copil de 2-3 ani fugea pe plajă în penumbra 
unui minunat apus tropical, ca și cum nimic ciudat nu 
s-ar fi întîmplat. Se apropie de el cu inima bátindu-i 
în tímple. Ce farsă i se mai făcea acum? De unde 
răsărise ? 

Copilul fugea rizind către apă și în urma lui 
venea o femeie. 

Și dintr-o dată plaja se umplu de lume, de 
șezlonguri, de umbrele, de prosoape întinse pe nisip, 
de zgomote de motor de pe stráduta îngustă din 
capăt, de strigăte de copii care fugeau peste tot la 
limita valurilor. 

Eva urlă înspăimântată, un urlet neomenesc, 
venit de undeva de dincolo de ea, de dinaintea ei, și 
se repezi departe de plajă, departe de toată mulțimea 
asta apărută dintr-o dată în mijlocul singurătăţii 
ei absolute, în momentul în care pierduse orice 
speranţă. 

Fugind, fu lovită de o mașină care o claxona cu 
disperare. În capătul străzii, clădirea restaurantului 
încă fumega, vitrinele în jur erau înlocuite cu placaje, 
în forfota regăsită a lumii vechi era singurul lucru pe 
care-l recunoscu. Lacrimi liberatoare îi tisnirá din ochi 
în timp ce se prăbușea în mijlocul trecătorilor. 


Tecuciul literar-artistic 


» Gh. N. VASILACHE 


Acorduri si dezacorduri gramaticale 

Definit cât mai simplu cu putinţă, acordul 
reprezintă potrivirea formală — în gen, număr, caz sau 
persoană — a unor cuvinte care, de obicei, sunt parti 
de propoziţie şi între care există anumite raporturi 
sintactice. Mecanismul acordului presupune existenţa 
obligatorie a doi termeni (A şi B), dintre care primul este 
un substantiv (pronume), iar al doilea e un verb la un 
mod predicativ, un adjectiv sau orice parte de vorbire 
asimilată cu adjectivul. În cazul acordului, termenul 
flexibil A impune termenului B propriile sale categorii 
gramaticale. Într-un sens mai larg, se poate vorbi 
de acord şi la substituirea unui nume prin pronume 
(mai ales prin formele neaccentuate ale pronumelui 
personal care reiau sau anticipează un complement 
direct sau indirect) sau prin alte cuvinte cu valoare 
cvasipronominală (unele articole şi numerale). Lucrările 
de specialitate disting următoarele categorii de acord: a) 
acordul gramatical sau formal; b) acordul după înţeles 
(semantic sau logic); c) acordul prin atracţie (cu cel mai 
apropiat termen). Necesitatea acordării predicatului 
cu subiectul sau a atributului cu numele determinat 
reprezintă o regulă elementară a vorbirii curente. Cu 
toate acestea, greşeli sau inexactitáti de acord se 
întâlnesc destul de frecvent la vorbitorii limbii române 
şi nu numai în exprimarea orală, mai puţin controlată, 
ci chiar în scrisul cu pretenţii de corectitudine, erori pe 
care le vom semnala în paginile următoare ale revistei. 


Aspecte ale acordului predicatului cu subiectul (1) 


Propozitii cu subiect unic 

1.Subiectul este un substantiv colectiv 

O mulţime de copii au participat la concurs? Un 
grup de studenţi a cerut modificarea regulamentelor? 

Substantivele cu sens colectiv mulțime, 
sumedenie, grămadă, grup etc. apar deseori urmate 
de un atribut exprimat printr-un substantiv la numărul 
plural, în acuzativ cu prepozitia de ca în primul enunţ 
de mai sus. În acest caz, substantivul mulțime exprimă 
ideea de număr mare (foarte multi copii); de aceea, 
predicatul se pune la numărul plural (au participat), 
deși subiectul este la numărul singular. Acordul la plural 
al predicatului este influenţat atât de înţelesul colectiv 
al substantivului-subiect, cât și de atracţia exercitată de 

LIMBA NOASTRĂ-I O COMOARĂ... 


CAPCANE ALE LIMBII ROMÂNE: 
ASPECTE MORFOSINTACTICE (III) 


substantivul la plural cu funcţie de atribut, „interpretat 
ca centru de grup”, ca și în exemplele: Un grup de 
studenţi au cerut modificarea legii., O grămadă de 
cărţi erau adăpostite în geamantan. În al doilea enunț 
din titlu, accentul cade pe substantivul colectiv (un 
grup), considerat ca o entitate unitară și nu pe ideea de 
număr. Prezenţa articolului hotărât (grupul de studenți), 
a unui determinant adjectival (toată mulțimea, tot 
grupul) sau a unui adverb cu nuanţă restrictivă (doar, 
numai) accentuează importanța primului termen al 
construcției, înțeles ca o masă compactă de elemente, 
facilitând acordul formal la singular al predicatului: 
Grupul de studenţi de la Facultatea de Medicină din 
lași a lipsit de la deschiderea festivă a congresului. 
Doar un grup restrâns al studenţilor a rămas până 
la sfârșitul congresului. Tot grupul de români cere cu 
insistență un avion spre a ajunge în țară. 

Obs. Sunt inacceptabile, în privința acordurilor, 
asocierile cu pluralul ale unor substantive-subiect de 
tipul grupul (fără determinanti la plural), lumea, familia 
etc.ca în exemplele: Grupul Vouă ne-au pregătit 
două scenete.; Multă lume care au rol de educaţie. 
Familia Georgescu au plecat în vacanță. Existenţa 
unor atribute coordonate pe lângă același substantiv- 
subiect poate sugera, în mod greșit, unor vorbitori, 
necesitatea unui acord la plural al predicatului: 
Apariția coronavirusului și a consecintei acestuia 
au bulversat întreaga omenire. Revenirea naturii la 
sosirea primăverii, a plimbărilor în parcuri, a muncilor 
agricole au împrumutat un aer de prospeţime tuturor. 

2. Subiectul este cuprins într-o construcţie 
partitivá 

O jumătate dintre studenţi a lipsit de la 
deschiderea festivá? 

Relaţia partitivá se exprimă, în limba română, cu 
ajutorul prepozitiilor dintre, din si de. Dintre presupune 
apariția unui substantiv numărabil la plural, care poate 
influența acordul. Din selectează un substantiv ai cărui 
membri nu sunt individualizati (o parte din echipă), iar 
de selectează, de multe ori, un substantiv nume de 
materie (un pahar de apă / de ulei). În construcţiile 
partitive pot apărea fie un substantiv de tipul: o 
jumătate, un sfert, o parte, o pereche, o duzină, o 
multitudine, o cantitate etc., fie un pronume nehotărât, 
negativ (fiecare, vreunul, toți, nimeni, niciunul), fie un 

numeral. În astfel de construcţii, acordul corect este 
cel formal, predicatul având persoana și numărul 
impuse de subiectul cu formă de singular.. Când 
au funcţie de subiect în propoziţie, numeralele 
fractionare pun probleme de acord (în număr, uneori 
şi în gen sau persoană) al predicatului. Făcând parte 
dintr-o construcţie partitivă, cele mai multe numerale 
fractionare cu funcţie de subiect admit acordul formal 
— strict gramatical — făcut direct cu ele: O treime dintre 
participanți provine din zonele afectate de COVID19. 
Două cincimi din recoltă a fost compromisă. 
Majoritatea de doar de 55% a parlamentarilor nu 
poate vota legi organice. În alte contexte, substantivul 
de pe poziţia a doua, care nu este în nominativ, poate 
fi, din punct de vedere semantic, mai adecvat poziției 
de subiect, favorizând astfel acordul după înțeles sau 
prin atracţie al verbului-predicat, al numelui predicativ 
sau al participiului pasiv cu acesta. Este un acord 
semantic (tolerat frecvent de vorbitori), situat la granița 
dintre corect și incorect: O jumătate dintre studenți 
au lipsit de la deschiderea festivă. Un sfert din bani 
au fost cheltuiţi pentru achiziționarea de produse 
farmaceutice. 

Construcţiile jumătate + atribut la plural — 
exprimat sau subínteles — se comportă diferit, după 
cum jumătate este însoțit sau nu de numeralul cardinal 
propriu-zis o. Neínsotit de numeralul cardinal o, 
fractionarul jumătate, cu valoare substantivalá, impune 
acordul după înțeles la plural (Jumătate dintre studenţi 
au lipsit de la deschiderea festivă.), dar o jumătate 
admite ambele tipuri de acord: O jumătate dintre 
studenți a lipsit / au lipsit de la deschiderea festivă. 
Un acord similar este impus și de substantivul-subiect 
majoritatea: Majoritatea elevilor au dat răspunsuri 
bune. 

Obs.Sub influența tipurilor de acord (formal/ prin 
atracţie si după înţeles) menţionate anterior, în ultima 
vreme au apărut exprimări greșite cu predicatul la plural 
„impus” de substantivul număr. Numărul cazurilor de 
gripă cresc mai ales în lunile de iarnă la persoanele 
cu sistem imunitar scăzut. Au crescut / s-au mărit 
numărul cazurilor de persoane contaminate, vindecate 
la spitalul din Timișoara. În construcţii atributive de 
tipul Un număr restrâns de persoane au avut acces 
în sala de judecată, acordul la plural al predicatului. 
este recomandabil. 

Când subiectul este exprimat prin pronumele 
nehotărât fiecare sau prin pronumele negative nimeni, 
niciunul, neínsotit de un atribut la plural, acordul corect 
este cel formal, deci cu predicatul la singular, ca în 
exemplele: Fiecare va sti ce are de fácut.; Fiecare 
purta un ecuson.; Niciuna nu a rămas la cabană. 
Limba literară admite şi acordul la plural, dacă 
pronumele nehotărâte fiecare, oricare şi cele negative 
niciunul, niciuna sunt urmate de atributele partitive 
dintre noi, dintre voi, dintre dv., dintre ele, (exprimate 
sau subînţelese). Fiecare dintre noi am avut ceva 
de spus. Fiecare dintre voi aţi avut ceva de spus. 


Nr. 65, serie nouă (anul 16) 2022 pag. 129 


Preferinta vorbitorilor din zilele noastre se îndreaptă 
spre formele cu pluralul prin atracţie cu partitivele 
situate în preajma predicatului: (Vezi G.Gruitá, Acoraul 
în limba română, p.74) 

3. Subiectul este un substantiv de tipul: fel, 
tip, soi, specie, rasă 

Un fel de musculite ciudate şi-au făcut apariţia 
// şi-a făcut apariţia în vara aceasta? 

În enunturi asemănătoare celor de mai sus, 
substantive ca: fel, tip, categorie, soi, rasă, specie 
reprezintă, de fapt, subiectul logic al acestora. 
Ele însă nu mai transmit predicatului categoria de 
singular care le este caracteristică în asemenea 
comunicări. Deşi au determinanţi proprii numelui 
(adjectiv, articol ), substantivele notate mai sus au, 
în aceste contexte, mai mult o valoare de adjectiv- 
atribut. Rezultatul diminuării sensului şi al funcţiei 
substantivale în asemenea îmbinări este mai evident 
la cuvântul fel, care a devenit parte componentă a 
unor locuţiuni adjectivale ca: astfel de, fel de fel de: 
Astfel de oameni reuşesc să se strecoare prin viață; 
Fel de fel de oameni au participat la comemorarea 
marelui dispărut. Exprimând gruparea, substantivele 
amintite, urmate de determinanti la plural, reclamă 
fără exceptie, pluralul predicatului. În lipsa 
determinantului prepozitional la plural, predicatul nu 
mai poate fi pus la plural, ci la singular: Acest tip este 
foarte bine cunoscut în ţara noastră. 

4. Subiectul este un toponim 

Humuleștii și pe vremea aceea nu erau așa un 
sat fără căpătâi? 

Toponimele aflate în poziția subiectului ridică 
unele dificultăți în privința acordului, pentru că 
prezența articolului hotărât poate influența acordul 
gramatical. Numele proprii cu formă de singular 
favorizează acordul gramatical: Sibiul ne-a primit cu 
brațele deschise. Si informaţia de gen se transmite 
numelui prdicativ sau participiului pasiv, în general 
conform regulilor gramaticale: Luxemburgul este mic. 
Tot Brașovul este treaz în noaptea asta. Franţa este 
deja ameninţată de coronavirusul global. Un toponim 
nearticulat, cu formă de plural, impune predicatului 
acordul după înțeles, la singular: Galaţi este un 
oraș la Dunăre. lași este un mare centru cultural. 
Cotnari are faima vinului bun. Articularea numelui 
propriu la plural nu schimbă raportul în favoarea 
acordului gramatical; prevalează informaţia semantică 
(localitatea denumită este una singură): Hotarele are 
nevoie de o școală nouă. Contextele cu predicatul la 
plural, în care toponimului i se adaugă articol, sunt 
marginale și, în general, evitate: Și-apoi Humuleștii 
și pe vremea aceea nu erau așa un sat firă căpătâi. 
Bucureștii arătau ca Parisul în timpul revoluţiei. Ca 
arhitectură, lașii au destule de oferit, și ca împrejurimi. 
Pluralul se explică numai dacă numele denumește 
referenti diferiţi. Crișurile străbat partea de vest a tării. 
Pentru toponimele nearticulate cu formă de plural 
vorbitorii preferă, de multe ori, articolul de singular, 

ceea ce rezolvá, morfologic, contradictia dintre formá 
si conținut: Ploieștiul, Galaţiul, lasiul. 

5. Subiectul este un cuvânt inclusiv facultativ 

Toţi şi-au exprimat / ne-am exprimat / v-aţi 
exprimat părerea în cadrul şedinţei. 

În enunturile de mai sus, subiectul gramatical 
este pronumele nehotărât toţi, socotit în lucrările 
de specialitate cuvânt inclusiv facultativ. Sunt 
considerate cuvinte inclusive facultative acelea care 
exprimă o pluralitate (unii, alţii, puţini, fiecare, oricare, 
câţiva ş.a.) şi care beneficiază de posibilitatea 
de a include în această pluralitate pe unul dintre 
protagoniştii comunicării (emițătorul sau receptorul). 
În mod normal, conţinutul lor este noninclusiv (ca în 
primul enunţ), situaţie în care acordul predicatului se 
face la persoana a lll-a plural. Includerea vorbitorului 
sau a ascultátorului atrage după sine punerea 
predicatului la persoana | plural (ca în al doilea enunţ) 
sau la persoana a ll-a plural (ca în al treilea enunţ). 
Un astfel de acord este doar tolerat de limba literară, 
acordul formal rămânând cel recomandat de lucrările 
normative. (Vezi G. Gruitá, idem, p. 69 si urm..) 

6. Subiectul în construcţii pronominale 

Cine a absentat/au absentat ieri de la cursuri?; 
Ce se petrece / se petrec aici?; Nu ştiu cine va merge 
/vor merge la spectacol? 

Pronumele interogative cine şi ce au întotdeauna 
valoare de singular, masculin. De aceea, predicatul cu 
care intră în relaţie de acord va fi mereu la persoana 
a lll-a singular (masculin): Cine este mai activ la ore?; 
Ce este mai valoros în viatá?. Unii vorbitori acordă 
predicatul cu răspunsul scontat, nu cu subiectul cine 
sau ce. Aceasta este o greşeală de acord, aşa cum se 
remarcă în a doua variantă din chenar. Corectă este 
prima formulare: Cine a absentat ieri la cursuri?, Ce se 
petrece aici?, ca şi în Cine are de făcut vreo propunere: 
elevii sau părinţii lor? ş.a. Pentru a se evita condiţiile 
restrictive impuse de cine sau ce, se recomandă celor 
care nu au siguranţă în folosirea corectă a acestor 
pronume să utilizeze interogativul care, întrucât acesta 
are forme variabile după gen şi număr: Care este 
mai activă, Ana sau Alina?; Care au dreptate, elevii 
sau părinţii lor?. În enunturi de tipul Ce-s cu discuţiile 
acestea? sau Ce-i cu discuţiile acestea? verbul a fi, 
cu valoare predicativă, se va acorda cu pronumele 
interogativ ce (cu formă numai de singular). De teama 
unui dezacord, unii vorbitori preferă un acord prin 
atracţie cu complementul predicatului (discuţiile) în 
locul acordului formal/corect cu subiectul ce, care are 
numai formă de singular. Acordul gramatical este cel 
realizat în al doilea enunţ. 


Ca unul care am funcţionat / ai funcţionat / a 
funcţionat în această şcoală pot spune...? 

În asemenea enunturi, predicatul atributivei 
ar trebui să fie întotdeauna la persoana a l-a, 
acordat cu pronumele relativ. Acesta are în regentă 
un antecedent: unul, una, unii, unele, care nu pot 

fi puse la persoanele | sau a Il-a. Cu toate acestea, 
în limba actuală predicatul atributivei este deseori 
utilizat la persoanele | sau a Il-a, după cum se poate 
observa în prima variantă a exemplului din titlu sau în: 
Ca unul care cunoşti mai bine realităţile şcolii, m-ai 
putea ajuta la elaborarea acestui material informativ. 
Pronumele nehotărât unul este eclipsat de subiectul 
(inclus) al regentei, când acesta include emițătorul sau 
receptorul, fiind vorba de o atracţie după importanţă 
care explicitează şi reliefează mai pregnant subiectul 
din regenta atributivei. Cu toate acestea, nici în acest 
caz acordul gramatical nu este total abandonat, după 
cum se poate vedea în a treia variantă a enuntului. 

Tu eşti acela care creează / creezi probleme 
în clasă? 

Dată fiind echivalenta semantică dintre subiectul 
tu şi numele predicativ acela ale regentei, acordul 
după un fals antecedent nu deranjează, el fiind foarte 
frecvent. Acordul formal ne obligă însă să punem 
predicatul la persoana a III-a, ca în prima variantă. 

Sunt unul dintre oamenii care a luptat / au 
luptat pentru aplicarea corectă a legii? 

Îmbinarea de tipul unul dintre + care pune 
serioase probleme de acord în număr indiferent de 
funcţia sintactică a lui unul. În astfel de fraze, predicatul 
subordonatelor atributive neizolate trebuie acordat cu 
subiectul care. Acest pronume relativ are ca antecedent 
substantivul oamenii. Ca atare se spune corect numai: 
Unul dintre sporturile care pot concura prin eleganță 
şi grație este baletul; Sunt unul dintre oamenii care 
au luptat pentru aplicarea corectă a legii, Unul dintre 
romanele care au făcut epocă a fost lon al lui Liviu 
Rebreanu. Când subordonata este izolată (prin virgulă/ 
pauză), care nu mai trebuie raportat, în mod exclusiv, 
la substantivul/pronumele aflat la plural. În acest caz, 
predicatul atributivei poate să apară în egală măsură 
şi la singular: Aceasta a fost una dintre propunerile 
rezonabile, care a fost votată în unanimitate. 


„Scrisul corect e pâinea profesorilor de 
limba română.” (Camil Petrescu) 


Foto: Valeriu Precupanu 

> Elena NETCU 


Nesfársitá stepá! Margine de tará! O unduire 
de deal și vale între Urali și Marea Caspică, întindere 
de câmpie a nimănui, bătătorită de nenumărate triburi 
pe care lumea nu putea să le încapă! 

O lume frământată de dorul spațiilor ample 
venea, fie din adâncul Asiei, izvorând ca o vijelie, 
împinsă de Ghinghis-han, fie formată din triburi, 
de-a valma, tătari, cumani, pecenegi, unii cu origini 
îndepărtate chiar mai înainte de migraţia triburilor 
slave. 

Cine știe, poate erau urmași ai scitilor, 
amestec de goti, khazari, bulgari, ruteni, toţi dominați 
de același suflu al libertății, fiind călăreți neintrecuti, 
negăsindu-și locul si stăpâniţi de același neastâmpăr 
precum vâltoarea apelor, precum zborul fără margini 
al păsărilor, într-un zbucium fără sfârșit. Toate aceste 
neamuri nu-și imaginau viața fără faimoșii lor cai, 
devenind neíntrecuti călăreţi, alergând într-o goană 
nebună prin toată stepa și prin toată lumea de la un 
capăt la altul al pământului nemărginit. 

Se simțeau neíntrecuti luptători, iubitori de 
libertate, cucerind și luând în stăpânire totul în 
fuga nebună a cailor lor nepretuiti. Triburi, clanuri, 
federații, armate ad-hoc sau unități bine coordonate, 
în stepa dintre Urali și Marea Caspică, dintre Kuban 
și Caucaz, dintre Nipru și Volga, preamăritul și 
impetuosul Don cu toată forfota neamurilor adunate 
acolo val-vârtej, toate aceste forme de organizare 
au stat mărturie la frământată istorie a omenirii, s-au 
bucurat de izbânzi, s-au întristat de înfrângeri, toate 
au stat în puterea omului, într-o ambiţie continuă spre 
mărire și inevitabilă prăbușire. 

Fie că au trecut pe acolo cumanii și mai târziu 
tătarii, fie că după ei veneau ruşii călări, apoi khazarii, 
calmácii, bulgarii și la urmă slavii, încoace si-ncolo, 
răscolind pulberea drumurilor, istoria se repeta, 
poveştile și dramele erau aceleaşi. 

Numai stepa rămânea neclintită de-a lungul 
secolelor, plină de sevă, de unduiri mătăsoase, de 
cărări şerpuite, de crânguri periculoase, unde stăteau 
la pândă bandiții, atacând pe furiş. Luau tot, omorau 
şi plecau triumfători. Nimeni nu era cruțat. Doar cel 
puternic, semănând spaimă, lăsând răni, anulând 
vieţi, punând stăpânire pe tot ce le ieşea în cale. 

FRAGMENT DIN ROMANUL ,KRAINA” 


PE URMELE CAZACILOR ZAPOROJENI 


Aici, în întinderea asta primitoare s-au ţesut 
cele mai încâlcite drame, cele mai neaşteptate 
prietenii, dusmánii, convietuiri vremelnice, devenind 
locul celei mai zbuciumate istorii. 

Cu cât te apropiai de colinele ondulându-se în 
depărtare, cu atât aveai certitudinea că acolo printre 
dealurile acelea golase freamătă viaţa. Din loc în loc 
se ridicau coloane de fum spre înalt, izvorau parcă 
din colibe rotunde de culoarea cerului pe un drum 
greoi, căci orice urcuș pare anevoios. Pe unul dintre 
dealuri cu vârful teșit, se înălța o iurtă de culoarea 
galben-auriu, lăsată parcă înadins așezată acolo ca 
să fie mai vizibilă și să fie mișcată în rafale de vânt. 

Omuletii și caii minusculi se întrezăreau de 
departe, lăsând impresia unui furnicar omenesc. 

Această așezare oarecum haotică se afla pe 
malul Volgăi, la frontierele hanatului Kazan. Acolo 
trăiau cazacii-tátari de Ozu si de Akkeman, acolo au 
ajuns fugarii umiliti de boierii nevolnici, acolo toți au 
primit numele de cazaci. Unii trăiau pe Don, alţii pe 
Nipru, în Zaporojie. 

După o zi toridă de vară, cu lanuri coapte de 
in, secară, miei, soarele își mai slăbise jarul rotund 
ca o roată de foc, iar în depărtare, vântul ondula 
greoi pâlcurile de iarbă arămie. Din loc în loc sărea 
câte o căprioară, tásnea câte un animálut speriat, în 
urma căruia se ridica puzderie de potârnichi, prigorii, 
mierle, păsări zburătăcind, tulburând oarecum liniștea 
verii în această stepă infinită. 

În orizontul îndepărtat se profilau Caucazii, 
dincolo de ei o altă stepă, alte râuri învolburate, toate 
ducându-și poverile spre Marea de Azov și Marea 
Neagră. Pe alocuri, se vedeau herghelii de cai cu 
spinări curbate și cozi răsfirate, săltând și zvâcnindu- 
și grumazul într-un continuu neastâmpăr. Printre ei 
se plimbau stăpânii lor îmbrăcaţi în cămeși lungi 
albe, răsfrânte la gât și încinși la mijloc cu un brâu de 
culoare grena, iar pe cap purtau un fel de căciuli din 
pânză cu o croială sub formă de trapez, peticite cu 
un pătrat în vârful capului, de culoare roșie pentru a fi 
vizibili printre caii lor nărăvași. 

În fața unei colibe, câteva femei scăldau un 
copil rotofei, cu părul negru cárliontat, care se răsucea 
în palmele bătătorite ale celor câtorva bătrâne care nu 

mai conteneau să-l descánte sau să-i îngâne cuvinte 
fără șir pe care cu greu le puteai desluși. Asistenţa 
era formată din bărbaţi între două vârste, din femei și 
copii alergând încoace și încolo, în ritmul unor dairale 
și al unui fluier ce imita freamătul și tropăitul cailor. 
Un foc imens se ridica în rotocoale spre cer, în timp 
ce micuțul se zbátea să se elibereze din captivitate: 

Să te rumenească soarele cu puterea lui 
dădătoare de viață... 

Să fii nesupus, pui de cazac, 

Liber ca păsările cerului 

Aprig ca fiarele pădurii 

Războinic precum strămoșii tăi cumani 

Menit pentru a învinge pe dușmani 

Drept și cinstit pentru a pedepsi 

Purtător de pace, nestatornic precum peștele 
din ape curgătoare, 

Nicicând să nu te atingă sabia, 

Întăritor de inimi si de neam, 

Stenka Razin, Stenka Razin, Stenka Razin 

Una dintre bătrâne îi șopti micutului la ureche 
vorbe numai de ea știute, cum că își va purta prin 
secole povara de a fi martor la toate nenorocirile 
cazacilor care nicicând n-au făcut parte dintr-o țară, 
niciând n-au fost un neam, doar au trăit după legi 
haotice, nerecunoscute de nici un tar, de nici un 
sultan, trăind în afara societății, la margine de lume, 
revoltati și puși pe hartá, prigoniti, jefuind și trăind 
pentru a se răzbuna. 

Așa vor fi până îi vor înghiţi pedepsele și vor fi 
azvárliti la margine de lume, într-o KRAINĂ a nimănui. 

De sus o voce umplea aerul în pragul înserării: 
Stenka Razin, pregătește să urci pe calul tău iute ca 
vântul și repede ca gândul. 

Nu știa Stenka Razim până unde va ajunge, nici 
ce vrea să însemne această imensitate a pământului, 
îmbinarea liniei dintre dintre cer și pământ. Privea în 
urmă aceeași zare de unde se ivise. Plecat în lume 
cu primele amintiri, scufundat în apă la vorbele 
ursitoarelor, Stenka va fi făritor de neam urgisit. 

Să fie oare aceleași semne pe care omenirea 
le găsise undeva încrustate într-o peșteră de cinci mii 
de ani, semne ale trecerii omului pe pământ? 

- Stenka Razim, auzi aceeași voce profetică, 
vei aduna sărăcimea câtă frunză, câtă iarbă și vei 
asalta Moscova. 

Stenka auzea toate aceste vorbe venite de 
peste tot, dar nu se împlinise sorocul. Mai avea multe 
de pătimit. Stenka era tânăr, căuta iubirea, căuta 
femeia care să-i urmeze, dar regulile erau prea dure. 
Cazacii nu aveau voie să aibă femei. 

-Sunt Stenka Razin, voi aduce mireasa de 
peste mări și țări. Bătrânul dădu din cap a uimire: 

-Au nu știi, tu, Stenka, nu-ţi va fi hărăzită 
femeia, decât în vis, femeia ta va fi o himeră! 

Stenka își luă cazacii de pe Don și plecă pe 
mare. Ajunse pe coastele Mării Caspice. În timpul 
raidurilor a luat ostatică o prințesă persană pe care 
și-a făcut-o femeia lui. 

Hara își purta părul negru până la brâu, drept, 
cu refelxe albăstrii, tenul creol, cu trăsături fine. Era 
gingașă ca o orhidee. Stenka o prinse de braț, în timp 
ce Harra se zbătea să se elibereze. 

— Sălbaticule, cine ești? Îți pregpătești 
mormântul. Lasă-mă liberă, sunt așteptată la Palat, 
vei pătimi, dacă-mi vei face vreun rău. 

— De când te caut, frumsete neasemuitá. Vei fi 
a mea pe veci! 

-Tu crezi în veșnicie, când zilele îţi sunt 
numărate? Harra se smuci și căzu de pe cal. Stenka 
o prinse de hainele somptuoase, îi înfășură rochia de 
brâul lui și o lega de șaua calului. 

-De aici nu te voi elibera decât pe malul 
Donului. De acolo nu vei mai avea unde să pleci. 
Acolo este împărăția mea. Aceștia sunt servitorii mei. 
Vei fi în grija lor, căci vor asculta de porunca mea. 

Cazacii lui Stenka rámaserá incremeniti pe cai, 
privind frumoasa persană. În sinea lor nu acceptau 
nici măcar gândul că hatmanul lor ar putea să se lase 
robit de o femeie, oricât de frumoasă ar fi! Deveniră 
bănuitori. 

— Cazacii mei, vom porni pe mare cu dor de a 
ataca corăbiile piraților. Vom elibera creștinii! Dar veți 
avea grijă de femeia mea. 

-Doar în seara aceasta, hatmane, atât. 
Mâine o vom elibera. Vom avea mari necazuri. Noi 
nu permitem, hatmane, prezenţa femeilor în tabăra 
noastră. Nu ne este îngăduit! 

-De unde și până unde hotărâți voi în locul 
meu? Sunt îndrăgostit! Harra este destinul meu. 

-Harra este mormântul tău, dacă nu vei 
respecta regulile cazacilor. Ne vom răscula, te vom 
ataca. Scapă de ea! 

Stenka știa că oștenii lui trăiesc într-o lume 
a sălbăticiei, o lume a bărbaţilor unde nu avea voie 
să trăiască nici o femeie. Noaptea, Stenka își luă 
femeia în braţe, o urcă pe cal și plecă spre cráng. De 
departe Marea Caspică se vedea ca o pată neagră, 
învolburată. Sclipea albăstrui, cu valuri ridicându-se 
ca niște coame de balauri. Începea furtuna pe mare. 
Se opri, privi cerul întunecat fără nici o stea și rosti cu 
palmele împreunate: 

— Părinte al meu, cum sá alung femeia din 
inima mea? Tu, părinte al meu, ce-mi poruncesti în 
stepa asta singuratică, imensă, pustie, sufletul meu 
tânjește după iubire! 

Acestea erau vorbele haiducului Stenka pe 
care le striga în fiecare noapte ca pe o rugăciune. 
Cine să-l asculte? 

Era tânăr Stenka. Bătrânul nu-l asculta. Îi tot 
povestea despre alţi conducători ai cazacilor care au 

ingenunchiat Polonia. Unul era Bogdan Hmelnitki, 
unul dintre cei mai cruzi hatamani. | se dusese vestea 
despre repeziunea cu care ataca fárá milá, era cel 
mai temut dintre toți. Bătrânul îl instruia în fiecare 
noapte: 

— Ai exemplul lui Hmelnițki, îi vei urma în cel 
mai scurt timp. Dar nu vei face asta, pentru că tu, 
Stenka, ești apărător al dreptăţii, mai ai incă inimă, 
dar vei face cel mai mare păcat, îţi vei arunca în 
apele învolburate ale Mării Caspice femeia pe care o 
iubești cu adevărat. După acestă faptă a ta, soarta te 
va arunca în hău! 

Stenka nu luă în seama vorbele bătrânului 
care veneau din mintea lui, din adâncul conștiinței, 
dintr-o lume ancestrală. 

Stenka își ocroti femeia, o iubi cu blándete si 
se ferici în singurătatea nopții. 

- Tu, Harra, vei fi liniștea mea! Voi părăsi 
armata, vom fugi în lume, vom trăi sub cerul plin de 
stele, în mijlocul stepei, vei fi a mea pe veci. Harra îl 
credea. Se lipi de pieptul lui, îl înfășură cu părul pe 
după gât și se făcu una cu el. 

-Aşa să fie, Stenka, cum zici tu! Numai că 
tatăl meu te va urmări și-n gaură de șarpe. Ce-ai 
făcut tu cu mine, cere ofrandă, cere moarte de om. 
Asta se întâmplă în legea noastră. Hai să fugim până 
nu vom fi descoperiți. 

— Vom fugi dimineaţă pe mare. 

La întoarcere, cazacii lui Stenka, priveau 
incruntati spre stăpânul lor. 

-Stenka trebuie să moară, dacă n-o face 
pierdută pe femeia lui persană, ne vom răscula și-i 
vom îneca în mare pe amândoi. Donul nostru nu 
îngăduie încălcarea regulilor căzăcești. 

- Stenka trebuie să moară, strigară și ceilalți 
cazaci în cor. 

Hatmanul mergea în fruntea cazacilor, fără 
să știe ce frământare este în interiorul trupelor. 
Cazacii rămaseră în urmă și făceau planuri cum să-l 
atace într-un popas, înainte de apuca drumul spre 
Donul inferior. Erau înșirați pe malul Mării Caspice, 
într-o liniște deplină. În faţa lor se profilau stâncile 
ascuţite pe care valurile le acopereau ritmic cu apă 
zdrumicatá, din ce în ce mai amennintátor. Un tânăr 
cazac, Evghenin, se apropie de Stenka, îi ieși în faţă 
și-i spuse conspirativ: 

— Stăpâne, e răscoală în interiorul armatei 
noastre. Cazacii nu acceptă compania unei femei, cu 
atât mai mult cu cât nu ai de gând s-o párásesti. Vor 
să te atace în această noapte. Salvează-te, stăpâne! 
Se lasă cu moarte de om! Vom rămâne fără hatman! 
Am auzit de mai multe ori: moarte lui Stenka Razin! 

Stenka îi făcu semn să se întoarcă. Scrâșni din 
dinţi și-i veni să scoată spada și să atace fără sováire, 
dar era inutil. Știa ce înseamnă furia căzăcească! 

— Evghenin, transmite-le oștenilor mei că într-o 
oră voi veni sau nu voi mai veni. Să-mi dea răgaz 
această oră! Să aștepte până la asfintitul lunii. Mie nu 
de moarte mi-e frică, ci de pustiul din inima mea! 

-O să le transmit, stăpâne, măcar până le 
trece furia! 

-Nu le va trece, Evghenin, cunoaștem 
jurământul căzăcesc! 

Stenka o luă pe Harra în braţe și-i sopti: 

-Dulcea mea femeie, te voi iubi mereu! 
Viața mea nu mai contează în această seară. Ne 
vom arunca în apa mării și ne vom juca amândoi cu 
valurule, îţi voi răsuci pletele în apa acesta înveninată 
și vom pluti necontenit deasupra ei, ne vom dărui 
mării să fim a ei pentru totdeauna. 

Harra nu intelgea sensul vorbelor sale. Se lăsă 
toropită de dor la pieptul cazacului ca într-un joc de 
zar. Bărbatul îi infásurá părul negru-albăstrui în jurul 
palmelor lui puternice, o răsuci spre el, o sărută cu 
patimă până simţi gustul sângelui, apoi o învârti de 
câteva ori în aer, izbind-o ca din întâmplare de stânca 
ascuţită care îi sfâșie o parte din veșminte. Harra se 
prelinse moale în apa mării cu părul răsfirat ca o 
rozetă pe toată întinderea apei. 

Stenka o privi cum se risipește în apă și se 
întreba cine este această femeie fără chip și fără 
nume, ascunsă în apă cu sângele dizolvându-se 
până departe. Cine să fie acestă femeie necunoscută, 
nevânată și nelumită? 

— Scufundă-te în adânc, femeie fără de noroc! 

Harra plutea deasupra apei, bolborosind într- 
un geamăt prelung! 

Cazacii adunaţi ciorchine în jurul lui Stenka, 
prinseră a înălța urale pentru triumful morții, în timp 
ce Stenka mai urmărea valurile tulburându-se într-un 
vârtej ametitor, înghițind totul. 

— Am săvârșit ce-ati poruncit! De acum viața 
mea se află în mâinile voastre. Eu nu mai sunt 
decât un biet servitor, cazacii mei! Veţi fi purtători 
ai dezastrului, căci pe unde veţi ajunge, viața se va 
curma dintr-o sorbire! 

-Ai săvârșit, Stenka, ce spune legea 
căzăcească. Tu nu poţi rămâne în afara noastră. 
Ești ales de noi să fii hatmanul nostru, tot noi te vom 
spulbera, dacă încalci regulile. 

Hatmanul își continua drumul în fruntea 
cazacilor și se simţea prizonierul lor. Tăcea. Nu 
avea putere. Sufletul suna a gol, marea nu mai avea 
culoare, era o întindere cenușie, cerul pierise într- 
un hău, nici frunzle copacilor nu mai aveau culoare. 
Păreau scame nemiscate, încremenite, fără viață. 
Stenka murea puțin câte puţin în drumul acesta 
spre surghiun. Părăsi Donul și se alătură cazacilor 
zaporojeni. 


Tecuciul literar-artistic 


» lon MANEA 


Tocmai alăptase pruncul de trei luni și șase 
zile și se gândi că ar fi mai bine pentru el să-i mute 
pátutul mobil mai aproape de semineu. Era destul 
de cald în livingul penthouse-ului în care abia 
se mutaseră, dar vântul de ianuarie șuiera prea 
infricosátor la ferestrele lor generoase. Flacăra 
jucăușă a căminului isca jocuri vesele de lumini pe 
chipul bebelușului, femeia le admiră cu încântare, 
dar când ridică întâmplător privirile spre baza de 
sus a șemineului, scoase un răcnet cutremurător. 

- Mamă! 

- Mama se arată imediat în capot și papuci în 
formă de ursuleti. 

- Ce-i, fata mea? 

- la uite ce e deasupra copilului! apucă să 
báiguie, sub tirania spaimei ce-o cuprinse. 

- Vai de mine, e un drob! Cine naiba a pus 
drobul acela acolo? întrebă, panicată și ea, bunica. 

Mai curajoasă decât tânăra mamă, ea se 
apropie totuși cât putu de mult, apasă cu indexul 
pe bolovan, îl roti de două ori stânga-dreapta, îl vâri 
apoi în gură, gustă și strigă, plină de spaimă: 

- E sare! Drobul de sare! Cade drobul de sare 
pe copilașul nostru drag. Sáriti, ajutor! 

După câteva clipe de uluială, realizând ca n-o 
poate auzi nimeni, ea se îndreptă glonţ spre telefon 
și formă 112. 

Mama bebelușului, rămasă stană de piatră 
lângă pátut, semăna cu o statuie vivantá arătând cu 
degetul spre bolovanul alb spre gri care apăruse pe 
șemineul apartamentului lor de lux de la etajul 87. 

Primii care intrară fură pompierii. Un furtun 
extrem de mobil apăru ca din neant si prăvăli un 
jet ferm spre focul din cămin. Dar tocmai când un 
altul întinse mâna pentru a lua drobul ce ameninţa 
bebelușul, se auzi un glas de bariton: 

- Nu se atinge nimeni de obiect! Trebuie să 
prelevăm probe! 

Cel ce strigase, un bărbat în costum de 
protecţie, era de la poliția antidrog. Cu o pipetá 
minusculă, ciupi cu graţie câtva granule din 
bolovanul de pe șemineu și le introduse într-un 
pliculeţ alb. 

UN PĂTUŢ ABANDONAT 


- Nu e niciun drog, domnule, interveni bunica. 
Am gustat eu, e drob, nu e drog. Și e de sare! 

- Spuneti-mi, doamnă, de unde ati cumpărat 
acest drob de sare? întrebă reprezentantul Oficiului 
pentru Protecţia Consumatorului. 

- Tocmai, că nu l-a cumpărat nimeni. A apărut 
așa, deodată, răspunse bunica. 

- Eu credeam că l-aţi procurat pentru murături. 

- Murături în penthouse? Ar fi o blasfemie, 
domnule! 

- Totuși, trebuie să stabilim dacă este iodat 
sau nu, mai zise funcţionarul. Cum staţi cu guta? 

Luată discret pe după umeri, mama se trezi 
cu un tip uscátiv și blond soptindu-i la ureche: 

- Cine credeţi că v-a strecurat drobul în casă, 
stimată doamnă? Aveţi dușmani? Poate vreun vecin 
gelos. Sunt de la poliţie... 

- N-avem, domnule, niciun dușman, noi abia 
ne-am mutat aici. 

- Atenţie la cabluri! strigă cu glas pitigáiat o 
fătucă purtând o bluză albă pe care scria CNN. 

Televiziunile se încurcau între ele, încercând 
să obţină cel mai bun unghi pentru drob. 

- Doamnă, îi șopti mamei o femeie în blugi, 
sunt vecina de la 86, îmi puteți împrumuta și mie 
drobul, că la mine nu e nimeni? E pustiu! Vreau și 
eu o anchetă. 

Gazda zâmbi grațios și-i întoarse spatele: 

- Ai vrea tu, invidioaso! 


Foto: Valeriu Precupanu 

Un reprezentant al Consiliului National 
Antidrog îi strecura bunicii o carte de vizită: 

- Când vă mai liniștiți, cineva din familie să 
ne facă o vizită. Aveţi adresa acolo. Luaţi și copilul! 

Atunci intră în uriașul living ticsit de lume si 
tatăl bebelușului, care lucra la o multinațională și 
nu mai venise acasă de trei săptămâni. Uluit de ce 
vedea în casă, se îndreptă spre soție, pe care o găsi 
cu greu între trei reporteri, un pompier și doi analiști 
politici. 

- Ce se întâmplă aici, draga mea? 

- Tu ai cumpărat drobul, dragul meu? 
răspunse femeia printr-o altă întrebare. 

- Care drob? 

- Ála de pe șemineu. 

Bărbatul se apropie și-l zári. Începu să râdă, 
încercă să ia obiectul de acolo și să-l dea deoparte, 
dar tocmai atunci soția, care-l urmărise, îl înghionti 
scurt: 

- Să nu te atingi de el! E drobul meu, eu l-am 
descoperit! 

Bărbatul tăcu și ieși pe balcon, să fumeze o 
țigară. Acolo mai multi specialiști discutau aprins 
despre iminenta căderii drobului, despre greaua 
moștenire a regimurilor trecute, lon Creangă 
fiind înjurat de mama focului pentru povestea lui 
neghioabă, și despre cantitatea prea mare de iod 
transmisă de Laboratorul central. 

- Domnule, îl abordă între două fumuri de 
țigară femeie extrem de corpolentă, să vă tai o 
chitantá de asigurare doar pentru bebeluș, sau 
pentru toți membrii familiei? Nu se știe când, unde 
și peste cine cade drobul. 

- Nu știu, vorbește cu soția! 

Soţia tocmai acorda un interviu unei reviste 
pentru adulți. 

Bunica nu mai prididea cu cafele și pișcoturi, 
servind în toate părțile și scuzându-se pentru 
papuceii ei în formă de ursuleti. 

- Doamnelor și domnilor, se auzi dinspre 
scările care duceau la dormitoarele de la etaj, se 
anunţă vizita președintelui. Vrea să analizeze 
drobul la fața locului. Primul ministru nu poate veni, 
e în Israel. 

O rumoare densă cuprinse încăperea, cât era 
ea de mare. În liniștea aceea stranie, se auzi: 

- Mamă, mai lasă naibii drobul ăla și hai să 
mă duci la școală! Nu vezi că e 15 septembrie? 

Băiatul, căci băiat era, strecurat printre 
picioarele neinvitatilor, manevra cu abilitate un 
smarthphone, în așteptarea primului clopoțel. 

Nimeni nu mai știa ce se întâmplase cu 
pátutul lui mobil. 

IMPUSCATURI SUB MĂRUL 
FERMECAT 


Capra l-a plâns enorm de profund pe tapul ei 
iubit și fidel. Lacrimi amare s-au scurs în barba ei 
suferindă. Doar imensa avere moștenită - și aceasta 
doar într-o anumită măsură - i-a mai alintat adânca 
durere. Atât de dărâmată a fost după decesul 
soțului într-un tragic accident, încât, dacă n-ar fi fost 
la mijloc cei trei iezi pe care îi avea, și-ar fi pus de 
îndată capăt zilelor și chiar nopților. 

Timpul vindecă însă mai toate rănile și 
iat-o, după câteva luni, pe capra noastră, destul 
de mulţumită de noua ei viața alături de cei trei 
feciori, unul mai frumos si mai istet decât celalalt. 
Ea administra acum cu succes acțiunile în petrol și 
gaze rămase de la tap, și, în plus, se ocupa zilnic 
de buna întreţinere a palatului moștenit, de grădina 
cu flori și pomi fructiferi, de cele trei piscine (fiecare 
ied avea câte una, ea nefiind înotătoare și, oricum, 
sacrificându-se), dar și de dereticarea zilnică a unei 
camere speciale de la etajul doi, în care avea acces 
doar ea, feciorii fiind sever avertizați: 

- Dragii mei, în toate camerele palatului, 
precum și în dependințe, puteţi intra, dar în aceasta, 
nu! le-a spus ea. 

- Am înțeles, mamă! au răspuns iezii în cor, 
deși, fiecare dintre ei era râcâit aproape insuportabil 
de o curiozitate indescriptibilá. 

Sá nu vá închipuiţi însă că distinsa capră era 
total lipsită de griji. Nu le luăm în considerare pe 
cele mărunte, de zi cu zi, dar peste cea cu mărul 
fermecat nu putem trece. 

Pe scurt, în partea dreaptă a palatului, era 
un măr năzdrăvan care, indiferent de starea vremii, 
înflorea de Crăciun și rodea în preajma Paștelui. 
Mai mult decât atât, merele erau de aur și toate 
privirile răuvoitorilor se îndreptau spre grădina 
caprei, întinsă pe trei mii de mp în comuna Cernica, 
Județul Ilfov. 

Cu un an în urmă, imediat după decesul 
ţapului, chiar în noaptea de dinainte culesului, toate 
merele de aur din coroana ce strălucise atât de 
frumos sub soarele primăverii dispăruseră. 

Supărare mare a fost în palatul caprei. 
Ea plângea cu lacrimi aurii și doar feciorii au mai 
ostoit-o. 

- Lasă, mamă, că uite, la anul, eu personal 
am să stau de veghe sub măr și am să-l dibuiesc pe 
nesimtitul de hot, a zis iedul cel mare. 


Tecuciul literar-artistic 


Zis si făcut. Când, în anul ce a urmat, merele 
erau aproape coapte, el își luă tableta și se postă 
sub pom încă de cu seară. 

Noaptea trecu și, când nu se crăpase încă de 
ziuă, iedul năvăli la ușa mamei, strigând din toată 
puterea: 

- Mamă, iartă-mă, am adormit cu tableta în 
poale și hoțul ne-a furat iar merele! 

Capra s-a enervat la culme, dar nu l-a certat 
pe fecior. 

- Lasă, puiul meu, c-om avea și la anul rod! 

Veni rândul celui de-al doilea ied să stea de 
pândă. Acesta, ca să nu mai repete greșeala celui 
mare, luă cu el doar smartfonul 5G. 

Dar istoria se repetă. 

- Știu, dragul meu, ai adormit cu tableta în 
poale, îl întâmpină capra, încă din ușă... Scrie în 
zodia ta. 

- Nu, mămucă, eu n-am avut decât telefonul. 

- Lasă, nu te stresa, om vedea ce facem la 
anul. 

De Crăciunul următor, mărul înflori mai 
frumos ca niciodată, iar florile lui albe se amestecau 
în dansuri tandre și protectoare cu fulgii mari de nea 
presárati din inima norilor negri aduși deasupra de 
un vânt domol dinspre mănăstire. Nu vă mai spun 
ce rod nemaipomenit se înfiripă pe ramurile zvelte, 
mângâiate de palmele calde și invizibile ale luminii 
lui April. 

- Să fii vigilent, puiul meu, sá nu pátesti ca 
frații tăi mai mari! îl rugă din sufletul ei încă cernit 
(de aici si denumirea mănăstirii) capra. 

- Nicio grijă, mămucă! Nici nu va cânta 
cocoșul de trei ori și eu îl voi prinde pe fur, oricare 
ar fi el. 

Atunci, iedul cel mic lăsă tableta și telefonul 
mobil pe noptierá și luă direct din rastel pușca cea 
mare a tatălui său, cea cu care mergea el în fiecare 
sezon la vânătoare de lupi. 

La cinci minute după miezul noptii, Prâslea 
auzi foșnete dubioase în coroana de deasupra, așa 
că, fără a mai sta la îndoială, trase trei focuri unul 
după altul. Urmară imediat două bufnituri înfundate. 
ledul cel mic aprinse lanterna și privi înmărmurit 
cele două trupuri doborâte. Záceau insángerati sub 
merele de aur chiar cei doi frați mai mari ai lui. 

Plânsetele disperate o treziră din somn pe 
mama-capră, care veni în trap la faţa locului. 

- Ce-i, iedul meu drag, ce s-a întâmplat? 

- Cel mic nu putu decât să arate cu degetul 
spre cadavre. 

- Ei, da! izbucni capra. Bănuiam eu! Le 
verificasem conturile și, ale naibii, crescuseră 
uimitor exact după ce păziseră mărul. 

Se adresă apoi celui mic: 

- Fiule, nu plânge, ai făcut ce trebuia! Si Cain 
a procedat la fel... 

- Bine, mamă, nu mai plâng. Hai să-i 
înmormântăm! 

- De ce să-i înmormântăm, tu știi cât costă 
acum așa ceva? 

- Dar ce facem cu ei, îi congelăm? 

- Nu, fiule, îl chemăm pe lup să-i mănânce, că 
tot vă dă el târcoale de atâta vreme. 

Și, fără să mai aștepte, capra formă numărul 
lupului. 

- Alo, cumetre, iezii mei cei mari tocmai au 
fost împușcați, nu vii să-i mănânci? Sunt proaspeți. 

- Fezandati sunt? se auzi dincolo. Oricum, voi 
veni! adăugă el înghițind în sec. 

Capra închise și zise cu náduf: 

- Auzi ce mă întreabă, dobitocul! Tu fiule, 
apucă-te și pune niște otravă pe fraţi și spală- 
te îndelung pe mâini după aceea. Să dai și cu 
dezinfectant! 

- Mamă, zise ieduţul, care parcă își mai 
revenise, acum, c-am rezolvat-o cu merele de aur 
și-o să-i venim de hac și lupului cu otrava, poți să- 
mi spui și mie ce ascunzi matale în camera aceea 
tăinuită? 

- Dragul meu, secretul acesta numai lon 
Manea îl știe. Dă-i un telefon! E un tip valabil. 


Foto: Valeriu Precupanu 

» Gheorghe SERBAN 


RÁUL 


Drumul care duce la întâmplarea nefericită, 
se desprinde din altul, să-i zicem principal, pornind 
din oraşul D. înspre un alt D., la aproximativ 45 km, 
către nord. După ce trece fără mari probleme prin 
câteva sate (Dragalina, Dumbrăviţa, Smârdan ) se 
sperie parcă de abruptul deal spre Lişna şi face unghi 
drept către stânga. S-a înşelat însă. Acum începeau 
problemele. Curbele erau mai multe, uneori prea 
strânse, prundişul sărea în urma maşinilor, praful 
îneca pe cei aflaţi în calea lui, de gropi nici nu mai 
vorbim. Trece prin sătucul Plevna, răsuflă mai mult 
la Suharău, centrul de comună, care se zice că-şi 
trage numele de la ,suhat” şi „rău”, se strecoară tot 
spre nord, printre casele comăneştenilor , după care 
se repede în coasta unei păduri. Se pare că n-a avut 
curajul să-şi facă loc printre copaci şi o luă în unghi 
drept la dreapta, ocolind un már-páduret bătrân pe 
care nimeni nu şi-a pus în gând să-l taie. larna, când 
totul este troienit, el îţi arată că pe acolo trebuie să 
mergi, dacă nu vrei să ajungi în sant. Chiar este trecut 
pe hărţile militare ca punct de orientare. După acea 
cotitură păşeşte liniştit, dar imprevizibil, se pierde 
într-o vale adâncă. Un călător străin nu putea bănui 
ce cale va urma. Partea asta era piatra de încercare 
la intrarea şi ieşirea din sat. Curbele sunt deosebit de 
periculoase, terenul fuge. Când plouă sau se topesc 
zăpezile de pe coaste, şoferii şi cárutasii răsuflă 
usurati dacă scapă de aici. Apoi, triumfător, drumul 
înaintează printre case, la început mai rare, dar tot mai 
înfrăţite cu cât se apropie de centrul satului. Aleargă 
voios, alunecând fără probleme, desenând curbe 
aproape ca la munte până când se ridică pe coama 
unui deal alungit întocmai ca o spinare aparţinând 
unui animal preistoric. Alergarea îi este răsplătită 
prin imaginea care se deschide în partea dreaptă. 
Din păcate cineva i-a blocat înaintarea, separând în 
mod tragic pământul aceleiaşi mame. Este sârma 
ghimpată a graniţei cu Ucraina. Dincolo sunt tot „ai 
noştri”. Drumul ducea la Herţa, Movila, Mămăliga s.a, 
până la Cernăuţi. Sătenii care-şi lucrează pământul 
în apropierea graniţei au găsit un mod ingenios de a 
comunica cu cei de dincolo. Dând cu sapa sau coasa 

LINIŞTEA GALBENĂ 


şi, fără să ridice capul, pun întrebări cu voce tare, să-i 
audă fraţii rămaşi sub altă stăpânire. Tot aşa fac şi cei 
de peste sârma ghimpată, aflând câte ceva despre 
rude sau prieteni aflaţi în România. 
kkk 

Satul Oroftiana e cap de linie pentru autobuze. 
Călătorii coboară în asa numitul centru. De o parte 
a drumului este dispensarul, de cealaltă biserica, 
un corp de şcoală, căminul cultural si un magazin 
mixt. Chiar pe vârful dealului e o moară mică. De aici 
poţi vedea până departe satele din tara vecină, atât 
de departe încât privirea aproape că nu are putere 
să distingă prea bine contururile. E fertila luncă a 
Prutului, teren ca în palmă, cu lanuri de cereale şi sate 
compacte. Aici intră Prutul în ţară. Cum vine, cum se 
şi izbeşte în coasta dealului din jos de moară. Dealul 
a opus rezistenţă şi, dintr-odată îşi schimbă direcţia 
închizând o bucată de pământ, ca o uriaşă ventuză 
aplicată pe locul dureros. Oamenii nu prea şi-au făcut 
case în partea prăvălatică spre Prut de teama apelor 
dezlántuite. Cum cobori spre curgerea serpuitoare şi 
copacii sunt tot mai rari. Nu preaau timp să crească. 
Atunci când prind rădăcini şi se cred stăpâni, 
mânia apelor le apleacă fruntile. Prutul nu vrea să-i 
primească pe domeniul pe care-l crede numai al lui. 
An de an a depus în luncă nisip şi prundiş. Oamenii 
au deschis aici o balastieră exploatând materialul 
dăruit gratis de apă. Se încărcau maşinile cu lopata, 
era muncă destul de grea, dar cei care lucrau acolo 
erau bucuroşi că au un venit. Basculantele cu nisip 
sau balastru ieşeau cu greu din balastieră, gáfáiau 
la deal şi răsuflau uşurate când ajungeau în drumul 
principal, acea cale mai îngrijită care duce în centrul 
satului sau, în sens invers, spre Dorohoi. 


kkk 


Şi satul Oroftiana, ca mai toate satele de pe 
marginea unei ape curgătoare, era durat de-a lungul 
ei, de o parte si de alta a drumului principal. Avea 
însă unde se extinde către pădure, pe un loc drept, 
străbătut de un drum, glodos pe timp de ploaie si cu 
un colb gros când era secetă. Pornea din centru si 
ajungea în drumul principal mergând aproape paralel 

cu acesta. Acolo începea o altă parte a satului, 
Oroftiana de Jos. Oamenii spun că merg pe ,tarná”. 
Pe tarná erau şcoala şi grajdurile C.A.P. Pădurea de 
care spuneam era formată din arbori bătrâni falnici, 
un codru împărătesc, dar foarte greu de străbătut. 
Alăturat pădurii seculare este un cătun cu câteva 
case, numit Bour, nici acum nu ştiu de ce se numea 
aşa. În vreme de ploaie şi zăpadă era vai şi-amar să 
te aventurezi prin locurile acelea. Îmi aduc aminte o 
întâmplare hazlie legată de cătunul acesta. Nu spun 
cu ce prilej, oricum nu din plăcere, mă aflam pe acolo 
într-o primăvară capricioasă. Am auzit un copil, de 
fapt era o fată, strigând: „Vino, măi MP'ai, măi, câ s-o 
mâ'itbu'aiu-n ' lei”, în traducere „vino, măi, Mihai, măi, 
că s-o mâlit buhaiu-n hlei.” Atunci m-am gândit că or fi 
fost pe acolo, prin acei codri şi bouri, astăzi ajungând 
doar nişte buhai (boi). 

Şi totuşi Bourul era căutat de multe ori, mai 
ales de flăcăii care organizau baluri la căminul cultural 
şi, de cele mai multe ori, pe la case. În cătun trăiau 
nişte muzicanți care veneau la orice chemare pentru 
că le ieşea şi lor un ban. Moş Vulpe (Neculai) era mai 
în vârstă dar îşi lua în serios meseria. Cânta destul 
de bine la vioară. Altul era Sandu Burduja, un tuciuriu 
pitic, îndrăgostit de acordeon de după care i se vedea 
doar capul cu o faţă diformă dar zâmbitoare mai 
mereu.Când râdea îşi arăta dinţiilungi cu pauze mari, 
ca la o greblá. Acordeonul îi ajungea până la genunchi 
lăsând să se vadă doar nişte ciubote mari de cauciuc, 
mai tot timpul pline de glodul galben şi cleios adus din 
Bour. Lăutarii nu se jucau şi, în doi, alteori câte unul, 
făceau faţă solicitărilor, nu erau niciodată mofturoşi, 
mai ales că rachiu li se dădea că de, „broasca nu 
cântă pe uscat”. Şi apoi, dacă făceau nazuri, altădată 
de unde ar fi câştigat un ban? La zilele de sărbători 
creştineşti, cei doi erau completaţi şi de Burduja 
bătrânul la contrabas şi mai ales de vestitul Tintá din 
Fundu-Herţei, un adevărat artist al arcusului, a cărei 
fată i-a moştenit talentul muzical ajungând să fie 
cunoscută în ţară şi în străinătate. Ce să facă tineretul 
la depărtare mare de oraş, într- un sat cu un cămin 
cultural cam vechi, iarna cu greu încălzit? Se distra 
şi el pe unde apuca şi atunci când nu se organizau 
jocuri se întâlneau la crâşmă. Crâşma era în acelaşi 
corp de clădire cu magazinul. Avea geamuri de lemn 
vopsite în verde închis, culoare care abia dacă se mai 
distingea. Ploile sisoarele le-au deteriorat şi crásmarul 
nu prea avea grija lor. El era interesat să vândă cât 
mai multă băutură, să facă profit.Fusese învăţat 
cubani. În anii de până la pensie a fost perceptor 
şi,din câte spunea lumea, se comporta rău cu sătenii. 
Acum Îşi găsise un loc de muncă unde tot el să fie 
vioara întâi. Ce-i drept, despre severul de altădată se 
vorbea mai rar, asta şi pentru că acum devenise mult 
mai prietenos. Poate în sinea lui purta o permanentă 
frică de o eventuală răzbunare din partea unui sătean 
nedreptăţit odinioară. 


Nr. 65, serie nouă (anul 16) 2022 pag. 138 


Lui nea Grigoraş îi plăcea totuşi să stea de 
vorbă cu oamenii, îi asculta, se băga şi el în vorbă de 
multe ori, nu ca la oraş unde eşti servit şi chelnerul îşi 
vede de treaba lui. Magazinul nu mai avea gard. Era 
protejat cu ani în urmă de unul făcut din scânduri. Parii 
şi scândurile au putrezit şi a fost înlăturat complet. Doi 
plopi care fremătau la cea mai mică adiere de vânt 
mai estompau atmosfera neîngrijită, deprimantă chiar 
a micului local. Se părea că lor nu le pasă de timp şi de 
cei care trec pe aici. Ei voiau să se înalțe, să-şi arate 
vrednicia. La început a fost doar unul, acum copac 
scutit de griji. Nea Grigoraş s-a gândit să mai planteze 
unul, cam la trei paşi distanţă de celălalt. De fapt voia 
să facă niscaiva umbră deoarece crâşma se afla mai 
tot timpul în bătaia soarelui. Acum cei doi plopi păreau 
ca tată şifiu, ba chiar bunic şi nepot. Acesta din urmă, 
udat mereu, crescuse frumos şi avea ambiția de a-şi 
întrece bunicul, numai că tot subțire şi în primejdie se 
afla. 

Drumul trecea prin faţa plopilor, mergea mai 
departe neştiind că, nu la mare distanţă, cineva striga 
„Strileai!”, poate pentru a se maiodihni şi el sau, poate 
pentru a nu şti prea multe despre ceea ce s-ar petrece 
„dincolo”. Uşor-uşor plopii au devenit punct de reper. 
li auzeai pe unii spunând să se întâlnească „la doi 
plopi” nu la Grigoraş. Acesta auzise formula şi, mai 
în glumă, mai în serios, spunea la toţi că de fapt el 
este „naşul” plopilor şi deci n-ar fi corect să fie înlocuit. 
„Bine, naşule”, spuneau cei mai mulţi, hai nu te supăra 
om drege-o noi. Şi lucrurile s-au amestecat. Auzeai 
când „la doi plopi”, când „la naşul”. La intrarea în 
bodegă, formula tinerilor era obligatoriu „săru * mâna, 
naşule”. După tejghea se auzea glasul mulţumit al 
lui Grigoraş: „Bine aţi venit, finilor !” Seara mai cu 
seamă, cele patru mese erau pline, se vorbea tare, se 
ciocneau pahare, toţi se simțeau liberi şi fericiţi. Naşul 
ştia să potolească unele porniri certárete, mai ales că 
era încă în putere şi vorba îi era viguroasă şi hotărâtă. 
Clienţii se potoleau şi totul reintra în normal. 

În spatele crásmei, dealul cobora vertiginos. 
Până la Prut era o distanță bunicicá. Oamenii şi-au 
aşezat casele si acolo unde credeau ei că pământul 
le oferea protecție. Tot mai mulți au fost nevoiți să 
părăsească insá acele locuri. Terenul o lua la vale, 
pericolul devenind din ce în ce mai mare, nu se 
simteau în siguranţă, întocmai ca Ovidiu când spunea 
că „Omul nu-i sigur de nimic.” 

Ca un paradox, deşi Prutul le făcea probleme, 
ei nu dădeau vina pe el, ba chiar îl iubeau şi-l 
înțelegeau. Făcea parte din viaţa lor. 

În nopţile cu lună apa Prutului lua foc, un foc 
fluid de o rară măreție, diferit de oglindirea astrului 
în luciul stător al unui lac. Prutul devenea o panglică 
galben-roşiatică care se mişca pe valuri. În locurile cu 
bulboane, părea că apele înghit fluida Lună în rotiri 
necruțătoare. 

De aici, de pe culmea dealului, spectacolul ce- 
ti încânta ochii era acompaniat în serile de vară de 
inegalabilul concert al greierilor ascunşi printre ierburi 
şi flori. Din vale, din lunca Prutului, se înălţau trilurile 
felurite şi încântătoare ale păsărilor. Îţi doreai ca acele 
momente să nu se mai sfârşească, dar... 

Câteodată, mai cu seamă primăvara, Prutul 
devenea furios. Îl vedeai cum vine drept şi se izbeşte 
în coasta satului. Era negru şi înspăimântător, chiar 
dacă distanţa era destul de mare şi oamenii erau 
feriţi aici, la înălţime de răutatea învolburată. Acum 
spectacolul era dezolant. Apele măturau ce găseau 
în cale. Se vedeau copaci rupti, scânduri, butoaie 
dar, ce e mai groaznic, animale care n-au avut timp 
să fugă din calea puhoaielor. Revărsarea bestială 
îți dădea fiori chiar şi de pe coasta dealului iar de 
aproape, dacă aveai îndrăzneală, era apocaliptică. 
Vuietul apelor dezlántuite îi făcea pe oameni să 
se simtă dezarmati. Pentru săteni Prutul era ca o 
fiinţă, cu necazuri şi, din când în când, cu bucurii. 
Avea şi el dreptul să răbufnească aşa cum li se 
întâmplăoamenilor când li se umple paharul. Şi 
pe urmă nu era numai voia lui. Alţii îl alimentau 
aşa cum se întărâtau ființele care se credeau cu 
judecată. Atunci gemea, se zbătea câteva zile, făcea 
prăpăd până obosea, după care revenea la puterile 
obişnuite. Nu-i vorbă că şi aşa te prindea ameteala 
pe malul lui. După o astfel de ofensivă dementialá, 
Prutul lăsa în urmă semnele unei încleştări colosale, 
trecătoare şi nedrepte, care te duceau cu gândul la 
pătimirile locuitorilor din alte locuri pe unde-şi avea 
făgaşul şuvoiul care, de aici de la Oroftiana şi până la 
vărsarea în Dunăre este graniţă naturală. Oricât l-ar fi 
iubit, oamenii nu puteau accepta stricăciunile acestui 
balaur. Pentru ceva vreme se simţea o ură mocnită, 
sugrumată. De sus, femeile îşi duceau mâna la gură 
nemaiştiind ce să zică, după care îşi făceau cruci după 
cruci. Se mai auzea şi câte un „Ducă-se pe pustii...” 
sau un „Doamne apárá-ne”, în timp ce bărbaţii erau 
mai dárji, dar împietriţi, cu ochii încruntaţi.Cei care 
dăduseră piept cu duşmanul în război, aşa îl vedeau 
acum, un duşman care le călca pământul cu o forţă de 
neoprit. N-aveau cu ce i se împotrivi. Făcuseră ei din 
nuiele un fel de întăritură la maluri, dar tot degeaba. 
Vijelios din cale-afară Prutul mătura totul ca pe nişte 
firimituri. În zadar s-ar fi împotrivit ei cu un „Pe aici 
nu se trece”, aşa că îşi măcinau furia într-o disperare 
continuă. După ce apele báteauín retragere, în luncă 
rămâneau băltoace, acolo de unde se scosese nisip 
şi balastru. Era bucuria copiilor pe timp de vară. Aici 
nu era primejdios să se scalde,ba chiar prindeau 
şi peşti. Alergau prin luncă să găsească trofeele 
întâmplăriiaruncate peste bord ca într-o bătălienavală, 
se lăudau cu ce a găsit fiecare şi, în inocenta lor, nu- 
şi băteaucapul cu adevăratul dezastru. La câţiva zeci 
de metri, Prutul îşi continua drumul tot de el croit şi 
alerga impasibil spre alte meleaguri. 

Tânărul făcea plimbări în sus si în jos pe la 
poarta casei parohiale. Nu îndrăznea să se apropie 
prea mult. Cu preotul Vasilică nu avea probleme. 
Se întâlneau, vorbeau, dar nu în biserică. Nu prea 
frecventa biserica acest profesoras tânăr. Chiar 
si atunci când l-a lăsat fără copiii care vesteau 
apropierea preotului cu ,Chiralesa”, nu a fost o 
supărare prea mare pentru blânda fatá bisericească. 
Profesorul nu făcuse nimic rău în mod voit. Copiii l-au 
văzut pe drum si au fugit spre o uliţă lăturalnică, nu 
i-a izgonit el, după cum au clarificat cei doi situaţia, 
oarecum stânjenitoare pentru amândoi. Copiii nu 
aveau nici o vină, aşa era datina, mai câştigau şi ei de 
pe la casele unde intra părintele câte ceva. 

Preotul n-a avut ce face, rămas doar cu 
dascălul, nu putea să strige la ,vestitori” să vină înapoi, 
ei fiind deja ascunşi pe unde au putut şi, apoi nu se 
cădea să facă asta. Profesorul n-a avut în intenţie să-i 
ia la întrebări. 

Sigur la şcoală se ştia că elevul nu are voie „să 
umble cu popa”, să meargă la biserică de Paşte... Asta 
era politica: şcoala era separată de biserică. Situaţia o 
ştia şi preotul, tocmai de aceea au dat-o la pace, mai 
ales că tânărul profesor a făcut primul pas, mergând 
chiar acasă la acesta, unde au lămurit lucrurile. Aşa 
s-au cunoscut mai bine şi au rămas apropiaţi, atât cât 
le permitea profesia şi vârsta. Acum, profesorul nostru 
nu îndrăznea să strige la poartă. Nu prea îi venea să 
spună că a venit pentru Geta. Aceasta era o bălaie 
cam spălăcită, cu ochii de un albastru-tulburiu, cam 
înaltă pentru o fată, dar, cu toate acestea foarte iute 
în mişcări, neastâmpărată uneori. Tânărul o văzuse 

în primăvară. Cum e la ţară atunci când apare un 
personaj nou, era şi el curios să vadă în ce ape se 
scaldă „prospătura”. Numai că aceasta nu apărea 
prin curtea casei parohiale, casă veche cu un pridvor 
stăpânit pe nişte stâlpi cam subțiri care începuseră 
să cedeze, aşa încât pridvorul era prăvălatic. Pe la 
geamurile din faţă preoteasa avea flori bine îngrijite, 
dar care nu dădeau prea bine pe geamurile vechi şi 
nevopsite. Dintr-o dată se auzi strigat, ba chiar poftit 
de cucoana preoteasă. Ce să mai stea pe gânduri, 
deschise portiţa, şi ea şubredă, intră îm curte, zise 
„săru' mâna” şi chiar sărută mâna întinsă a femeii în 
pragul bátránetii, dar încă dârză şi frumoasă. 

- Nu ai mai trecut pe la noi cam de multişor, ori 
eşti supărat pe noi? 

- N-am nici un motiv, nu se pune problema, 
numai că n-am vrut să deranjez, se scuză tânărul. 

- Ei, e bine că te-am văzut şi acum. Tocmai ce 
a sosit la noi şi nepoata de la Petricani, fată cuminte 
şi ruşinoasă, e de la soru-mea cea mare. Şi fără să 
mai zic eu ceva o şi strigă pe Getuta. Aceasta apăru 
într-o ţinută mai neglijentă şi până să mă prezinte 
coana preoteasă o zbughi pe o uşă de unde apăru 
pieptănată, cu o bluză cu decolteu larg şi minijup, pe 
atunci la modă, aşa cum erau pantalonii evazati la 
băieţi. Tenul ei de un galben - pal era acum îmbujorat, 
nu ştiu dacă din efortul depus la îmbrăcat ori de 
prezenţa mea. Mai târziu am dedus că i se vorbise 
de mine şi că, tot după cum am înţeles, aş fi fost o 
„partidă” bună. „Taci că-i bine” îşi zise tânărul, uşurat 
că nu e nevoie să spună el de ce se plimba prin faţa 
porţii. După ce sărută cu putere şi îndelung mâna 
domnişoarei, preoteasa îi pofti să ia loc pe o canapea 
veche, acoperită cu o cergă bucovinească. 

Preoteasa aduse un vin roşu spre negru, 
adevărat vin popesc şi păhărele, turnă şi cuvântă: „Să 
fie într-un ceas bun”. Aoleo ! îşi zise tânărul, aici se 
pune ceva la cale, dar nu se dădu de gol. 

- Acuma, eu vă las, mai vorbiti de ale voastre, 
că eu am ceva treabă prin grădină, vorbi Aspazia şi 
chiar ieşi pe uşa din faţă. 

Geta, foarte perspicace, văzu paharul tânărului 
şi, fără să întrebe, îl umplu. Repetă mişcarea asta de 
vreo două-trei ori până când tânărul îi făcu semn să 
se oprească. Numai că, cu fiecare plin al paharului 
se aşeza tot mai aproape de el. Şi, ce să vezi ? cu 
o mişcare neaşteptată îi trecu un braţ pe după gât, 
îl trase spre ea şi-i aplică un sărut zgomotos. Ce era 
să facă flăcăul? Se implică în joc, o prinse şi el şi 
buzele s-au sărutat atât de pătimaş, încât li s-a tăiat 
răsuflarea. Poziţia era cam incomodă dar nu era un 
impediment. Pentru un moment n-au ştiut ce fac. Era 
clocotul ascuns al tinereţii ? Era o tactică ? Se vedea 
că ea avea mai multă experienţă. Chiar era cu circa 
cinci ani mai mare, deci... 

Se auzi o uşă scártáind. Geta sări la locul ei 
şi-şi aranjă părul şi bluza. De fapt părul era făcut 

„permanent”, cu bucle mari, nu prea în ton cu vârsta. 
La „permanent” apelau femeile în toată firea pentru 
că era mai uşor de întreţinut. Nu-i stătea deloc bine 
coafura. Nu-i acoperea bine capul, gâtul râmânea gol, 
mai ales că nu prea era atrăgător. 

- Mai serveşte şi tu băiatul, uite are paharul gol, 
apucă coana să zică, dar tânărul refuză cu politeţe. 
Multumi şi îşi ceru voie să plece. 

- Atunci condu-l tu, Getuta, o îndemnă mătuşa 
ei. 

La poartă nu s-au sărutat, era mătuşa în 
pridvor. Au convenit să petreacă după-amiaza zilei 
următoare pe mica plajă de la Prut. 

Soare. Soare dogorâtor. Era o amiază de 
vară din aceea care te face să cauti umbra. Cerul 
îşi declanşase ofensiva unui senin de cuptor, arzând 
aerul pământesc. Până şi frunzele nu se mai puteau 
apăra. Se rásuceau în speranţa salvării, dar în zadar. 

Pentru un pâlc de copii zăpuşeala nu părea să 
fie o piedică în calea dorinţei lor. Fuseseră la locul 
numit de săteni ,chisc” se şiroiră pe pământul nisipos, 
obosiră de atâtea urcări în vârful dealului, în plus erau 
şi cam murdari. Aşa că s-au hotărât să meargă la 
scaldă. De pe ,chisc” se vedea mica plajă, aşa că au 
tinut-o într-o fugă, de parcále-ar fi fost frică să nu le ia 
alţii locul. Profesoraşul le-a făcut pe plac, a alergat şi 
el cu pustii, departe de ceea ce se petrecea în şcoală. 
Acum era o descătuşare a energiilor. 

Nu prea s-au uitat cine mai era pe nisipul cald. 
Fără să se dezbrace s-au aruncat în apă, chiar dacă 
educatorul încerca săle explice că nu e bine să intre 
în apă aşa încălziţi. S-a băgat şi profesorul printre ei, 
să nu cumva să se aventureze cineva spre mijlocul 
repeziciunii, mai ales că nu era voie să se depăşească 
mijlocul râului. Pe malul celălalt grănicerii ucrainieni 
erau atenţi la orice tentativă de încălcarea acestei 
dispoziţii. 

Pe mal era o distracţie aparent dezordonată. 
Dacă te uitai mai bine vedeai că nu e chiar aşa. 
Copilaşii se jucau mai departe de apă, construiau un 
fel de forme din nisip, de regulă castele, se lăudau, 
alţii le stricau, începeau plânsete, adulţii interveneau 
să-i împace şi o luau de la capăt. 

Mai aproape de apă, câteva fetişcane jucau un 
fel de volei cu o minge uşoară. Geta era şi ea printre 
ele. Alerga de parcă o fugărea cineva. 

Fetele localnice îşi cam băteau joc de ea. 
Trăgeau tare în minge şi Getuţa alerga numai ea s 
- o repună în joc. Cu părul ud, faţa îi ieşea mai mult 
în evidenţă, ca un bidon turtit. Nu ştiu de unde s-a 
ivit formula „bidonville”, care se auzea tot mai des. 
Am înţeles după un timp că aşa o porecliseră pe 
nestăpânita fată venită de la Petricanii Săveniului. 
Apelativul ar însemna că fata de la oraş (de fapt un 
biet orăşel ) avea o faţă de bidon turtit. Curios era că 
ea nu s-a prins de batjocora ivită din senin, continua 

să alerge după minge, ba chiar dădea cu piciorul în 
ea şi fugea ca o zăpăcită. Celelalte râdeau mai pe 
înfundate,mai fără nici o retinere.Ea nu era deloc 
supărată. Băieţii au încins o miutá dar s-au plictisit 
repede. Unii şi-au aprins câte o ţigară, mai sorbeau 
dintr-o sticlă cu bere, dar toţi se cam uitau la tinerele 
fete care, după cum aruncau cu vorbe, ar fi vrut să 
intre şi băieţii în joc. 

Profesorul, cu faţa spre apă, se întinsese pe 
nisip. Nu-i trebuia nimic, voia linişte. Simtea nisipul 
cald, vedea firul apei fugind ametitor, deasupra cerul 
neobişnuit de senin. Grişa, Mircea, Gicu, Puiu şi alţi 
vreo doi-trei tineri au plănuit ceva şi, ca la o comandă, 
au atacat din ambele părţi. Au început să arunce cu 
nisip peste profesor. În hohote de râs aceştia l-au 
acoperit, forma semănând cu un mormânt. Nu ştiu 
care dintre ei a şi adus două bete, le-a legat ca o 
cruce şi a înfipt-o în dreptul capului. Cu capul afară 
din nisipul - mormânt profesorul râdea cu poftă de 
nebunia prietenilor. Unul chiar a strigat la copii: 

- Măi, elevaşilor, profesorul vostru a plecat! 
Veniţi să vă luaţi rămas bun ! 

Copilaşii au venit repejor, au chicotit şi s-au 
prins într-un „Doamne miluieşte” în jurul formei 
alungite de nisip. Şi să mai zici că nu au imaginaţie 
aceşti copii dintr-un sat îndepărtat!? 

Fetişcanele au lăsat jocul haotic de-i zicea 
volei şi au fugit spre apă să se răcorească. Au început 
bălăceala aruncând la întâmplare apa cu palmele 
căuş. Nu şi-au dat seama că inamicul era aproape. 
Tinerii au considerat că acum e momentul să atace. 
Au sărit iute în apă şi, scufundându-se, au ieşit printre 
fete. Le-au prins de unde au nimerit, le-au băgat în apă 
pentru puţin timp, ele râdeau fericite, se făceau a nu fi 
de acord dar nu părăseau ,cámpul” de luptă. Se vede 
treaba că le cam plăcea. Getuta, cea mai înaltă dintre 
toate, prinse pe unul în braţe şi-l apăsă înapă. Au 
ieşit la suprafaţă într-un fel de imbrátisare, temátoare 
dar şi pofticioasă. Ea îl ţinea strâns cu braţele, capul 
lui era lipit de sânii îndrăzneţi şi obraznici, rotunzi si 
proaspeţi. Prin bluza udă sfârcurile se vedeau ca o 
ademenire arzătoare. Cu nasul la sânii fetei ar fi vrut 
să se oprească timpul, dar fata îşi dădu seama că 
făcuse un gest provocator faţă cu atâţia ochi şi ţipă ca 
şi cum ar fi intepat-o ceva, împingându-l de lângă ea 
cu putere. Ca şi cum nu s-ar fi întâmplat nimic ieşi din 
apă şi după ea au ajuns pe nisipul cald şi celelalte. 
Băieţii se uitau la ele curioşi să le vadă formele prin 
rochitele scurte, lipite de corp. Fiecare , de bună 
seamă, jinduia la câte una, numai că nu prea era locul 
potrivit. Se gândeau pe care s-o invite la o plimbare 
când luna se va arunca în Prut, sărutându-l. 

Era înainte de sărbătoarea crestineascá 
Constantin şi Elena. Primăvara timpurie, peste 
aşteptări de caldă, a grăbit cireşele, acum erau 
coapte binişor şi numai bune de mâncat. Tocmai de 

aceea ,nasul” Grigoraş le făcu o invitaţie nepoților 
de la Dorohoi. Bogdan avea 8 ani şi Marius 11. Erau 
nerăbdători să ajungă la cireşele gustoase din copacul 
bunicului. Dorinţa lor depindea însă de hotărârea 
părinţilor. Aceştia, Mirceaşi Viorica Holeiciuc aveau o 
obligaţie la un prieten, la Botoşani. 

Prietenul îşi serba ziua numelui.Ca să-i 
liniştească pe copii le-a promis că a doua zi vor merge 
şi la ţară. 

Ei, dar petrecerea e petrecere şi Mirciulică a 
făcut-o lată. 

Dimineaţa numai avea chef de condus maşina. 
Soţia a hotărât să meargă numai ea cu băieţii şi cu 
vărul Dăruţă Velniceru. 

Cireşele roşii le-au astâmpărat pofta copiilor. 
Acum se jucau într-o băltoacă, un ochi lăsat de Prut 
să amintească de furia lui. 

Bunicul, Darie şi Todiritá Axinte pregăteau 
grătarul. Fetele s-au ascuns pe după nişte ráchiti, mai 
departe, să-şi stoarcă hainele. Profesorul era îngropat 
în nisip. Băieţii mai mari s-au adunat în jurul lui făcând 
glume care mai de care mai deşucheate. 

Puştii erau pe la bălți, mázgáliti cât erau ei de 
„mari”, de nu li se vedeau nici ochii prea bine. 

„Mingea, mingea” se auzi un glas disperat de 
fată. Toti şi-au îndreptat privirile spre apă. Usoara 
minge, lăsată uitată într-o báltitá de lângă mal, plutea 
acum pe râu, la început foarte lent, apoi curentul 
o prinse mai curajos şi o ducea la vale. Fetiţa cu 
părul blond şi ochii ca cerul senin, începu a plânge 
cu lacrimi mari ca stropii unei ploi de vară. „Ce va 
zice mama?”. Tocmai i-o cumpărase de la oraş. Se 
uită în jur cerând ajutor, dar nimeni nu se încumetă. 
Fără să-şi dea seama ce face, profesorul îşi scutură 
repede ,mormántul” şi fugi spre apă. Rămase însă 
descumpănit. 

Obiectul plutitor se apropia de mijlocul apei şi 
tot mergea spre pierzanie. Dintr-o dată începu să se 
rotească. Dăduse de un vârtecuş din acelea care te 
trag la fund. Nu ştia ce să facă. Intră în apă, timpín 
care de pe mal toţi strigau să se oprească. Nu putea sá 
facă asta, ar fi fost ruşinos. Inima îi ajunse în gât, dar 
înaintă către pâlnie. Simţi că picioarele îi sunt luate de 
curenţi. Făcu o sfortare şi împinse mingea. Desprinsá 
din capcană, plutea încet pe spinarea vălurindă. 
Profesorul se retrase uşurel mai spre mal uitându-se 
neputincios. Şi totuşi norocul fu de partea lui. Mingea 
se opri. El înaintă cu precauţie. O creangă de răchită, 
căzutăîn apă, avea nişte rămurelemai spre suprafaţă. 
Ele au salvat mingea dar şi onoarea profesorului. 
Un oftat de uşurare se auzi de pe mal,chiar şi ceva 
aplauze. Fetiţa ţinea în braţe mingea albastră ca ochii 
ei, cu un zâmbet de fericire pe chip. 

Prutul a încercat, aşa cum s-a mai întâmplat şi 
în alte dáti, să-şi ia tributul, fie el şi o bucurie de copil. 

Rámas acasá singur, Mircea se odihnea, cánd 
auzi bătăi în uşă. O vecină îl ínstiintá că trebuie sá 
meargă şi el la Oroftiana. Mai multe nu i-a spus. Ce 
să fie ? Se gândea că e gata grătarul şi nu vor să 
petreacă fără el. Dădu telefon la naşii lui Bogdan. 
Stela îi spuse că merge ea cu maşina. L-a lăsat la 
şcoala de pe tarná, pe unde stăteau părinţii ei. De aici 
Mircea o luă pe jos. Apropiindu-se de casa socrilor 
auzi bocete, tipete, jeluiri. Nu-i a bună, îşi zise. ÎI 
întâmpină soţia: 

-Ce s-a întâmplat ? întrebă el cu mirare, deşi 
intelesese că e ceva rău de tot. 

- S-a înecat tata ! îi răspunse Viorica printre 
hohote de plâns. 

Simti un fel de usurare necrestineascá, dar 
Viorica adáugá: 

- Si Bogdan. 

A împietrit de parcă cineva îi turnase plumb în 
picioare sau îl lovise cu ceva în cap. Fără să ştie ce 
face se urcă în maşina cu care veniseră ai lui. Ajunse 
pe malul Prutului. Acolo era o tăcere apăsătoare. 
Copii, fete şi băieţi mai mari, adulţi, toţi aşteptau o 
minune, care se vede că nu era posibilă. Până la urmă 
şeful de post îndrăzni să-i spună câte ceva şi-l rugă 
să semneze un proces-verbal pentru hainele socrului 
şi ale băiatului, rămase în dezordine pe mal. Semnă 
ca un robot şi vorbi cu comandantul Pichetului de 
grăniceri. Acesta informase deja autorităţile, a cerut 
permisiunea consulatelor de la Cernăuţi şi Chişinău 
să-i caute pe cei furati de ape. 

Todiritá Axinte îi spuse că Bogdan s-a dus la 
Prut să spele nămolul de pe el şi a alunecat, apa l-a 
furat. Todiritá i-a întins un băț, dar l-a scăpat. Între 
timp bunică-su s-a dezbrăcat din fugă şi s-a aruncat. 

L-a prins pe nepot numai că a dat de un 
vârtecuş. Bunicul îl ţinea pe copil deasupra apei. 
Dintr-odată a dispărut, a reapărut fără nepot şi apoi 
nu s-au mai văzut. 

Pe mal oamenii alergau în josul apei, gândind 
că îi vor vedea. Nu prea aveau cum să intervină. 
Ajunseserá într-un loc drept unde apa avea o viteză 
ameţitoare. 

„Cum e posibil aşa ceva? Socrul lui trecuse 
Nistrul printre sloiurile de gheaţă şi acum să nu poată 
face faţă curenților?” - se întreba Mircea. Dezlegarea 
„misterului” a venit de la medicina legală. Făcuse stop 
cardiac. Nu avea apă în el. Asta a aflat după ce, pe 
la ora trei noaptea, braconierii l-au prins în plasele 
de pescuit pe la Oroftiana de Jos, către Baranca. 
Vestea s-a răspândit repede aşa cum focurile de 
pe movilele din lunca Prutului vesteau odinioară 
apropierea vrájmasilor. Scafandrii chemaţi n-au mai 
venit. Oamenii din sat s-au mobilizat şi au început 
în zori căutările copilului. N-a fost găsit niciodată, cu 
toate că de la grăniceri i s-a pus la dispoziţie o barcă 
şi autorizaţia necesară de a străbate Prutul. 

Barca cu steagul României, cu Mircea la bord, 
înainta pe Prut. Nici urmă însă de Bogdan. Seara, 
căutătorii au dormit la o stână din Baranca. Au reluat 
căutările în zori. În dreptul satului Mămăliga din 
Ucraina, grănicerii făceau instrucţie. La vederea bărcii 
s-au oprit, au luat poziţia ,drepti” şi au dat onorul. Tot 
aşa s-a întâmplat, de data asta cu grănicerii noştri, la 
Păltiniş şi Rădăuţi - Prut. Mircea şi cei din barcă au 
rămas doar cu onorul. 

În cimitirul de la marginea satului, două 
morminte amintesc de viaţa schimbătoare a omului. 
Pe plaja de la Prut a rămas acea cruce făcută dintr-o 
pornire nevinovată, prevestitoare de rău, profesorul 
salvator al unei bucurii a continuat să predea elevilor 
câţiva ani acolo, în frumosul sat de graniţă. De Geta 
nu se mai ştie nimic. Marius, fratele lui Bogdan a 
ajuns tehnician veterinar şi are şi o afacere, părinţii lui 
Bogdan şi Marius sunt acum pensionari şi îi plâng pe 
cei dispăruţi, fără speranţa de a-i revedea. 

Bunicul Grigoraş şi-a găsit odihna în pământul 
satului. Bogdan, căzut pradă apelor, are şi el un 
mormânt gol alături de bunic. 

În faţa crâşmei, cei doi plopi, unul falnic, altul 
mai firav, cu ambitia de a-l ajunge pe celălalt, amintesc 
nefericita zi de 22 mai 1983. 

- Săru' mâna, naşule ! 

- Să trăiţi, finilor ! 


Dimitrie Hârlescu, Vedere spre grădină 

» Ghitá NAZARE 


Dupá peste 3000 de ani, Homer, Ulise si 
Penelopa revin în actualitate, la Galaţi. Un Ulise 
contemporan, alias profesorul Gheorghe Felea, 
revine în Ithaca danubiană printr-un „florilegium 
in honorem” dedicat de mai multi colegi și prieteni 
(v. Gheorghe Felea, Gheorghe Lateș, Ithaca 
Danubiană, Florilegium in honorem profesorii 
Gheorghe Felea septuagenarii contextum, vol.l, 
Editura Universitară Danubius, Galați, 2021), în 
vreme ce Năstase Marin face un remarcabil efort 
oferindu-ne o Penelopă contemporană, în aproape 
1000 de pagini, dispusă să suporte o aşteptare de 
peste 10 ani nu pentru anticul si miticul Ulise, ci 
pentru lonut al ei din satul gálátean Visa, plecat la 
muncă în Italia. 

Năstase Marin nu debutează editorial acum. 
Penelopa, care face obiectul consideratiilor noastre 
în rândurile următoare, este cea de-a opta carte 
apărută sub semnătura autorului gálátean (v. 
Penelopa, Editura Olimpias, vol. 1-2, Galaţi, 2022). 
După debutul la editura Școala Gălățeană, în anul 
2004, cu romanul Maártisor, ca si cea de-a doua 
carte, Fermecate obiceiuri, apărută un an mai târziu, 
Năstase Marin devine „clientul” editurii Olimpias, 
unde publică Magia colindei (2007), Domnișoara 
lulia (2009), S.R.L. AMARU (2012), Limba românilor 
(2013) și Noaptea sufletelor stinghere (2019). De 
asemenea, Năstase Marin semnează contribuții 
semnificative în mai multe antologii (Călătorie de vis, 
Armonii celeste, Comori de vise, Viitorul trecutului 
prezent și În várful picioarelor pe tărâmul copilăriei). 

Cum spuneam mai înainte, Năstase Marin 
face un efort remarcabil pentru a scrie cele două 
volume însumând aproape 1000 de pagini, unde 
își pune în valoare harul de povestitor, dovedind 
că stăpânește foarte bine arta dialogului, ca și cu 
alte prilejuri, este meticulos în ceea ce privește 
documentarea socio-economică și financiará în 
probleme specifice perioadei postdecembriste, de 
trecere de la economia centralizată, socialistă, la 
economia de trazitie, spre capitalism, un capitalism, 
totuși, confuz, așa zis sălbatic. Este semnificativă 
în acest sens concluzia-exemplu pentru alţi 

CRONICĂ LITERARĂ 


PENELOPA, DE LA HOMER LA... 
NĂSTASE MARIN * 


întreprinzători a unui antreprenor ambițios, angajat 
în mari proiecte de dezvoltare, ale cărui afaceri, 
însă, „se zbăteau în insolvenţă și își dădeau duhul 
în faliment”. „Ce-aţi crezut voi că este capitalismul 
ăsta...sălbatic?, se adresa el începătorilor. O cursă 
infernală, dragii mei. Cine nu gáfáie, încetinește si 
iese din cursă, dispare. Așa cá...scumpilor, obisnuiti- 
vá să alergati mereu, cu tot efortul în această 
interminabilă cursă contracronometru în care ne- 
am înscris și din care nu ieșim decât cu picioarele 
înainte. Ha, ha, ha! Dacă nu vă obișnuiți cu ritmul 
ei, în lături cu voi! Sau...respirati adânc, calmati-vá 
si alergati mereu...mereu...mereu...” (p.407, vol.2). 
Era o palmá datá celor care au crezut si, din pácate, 
mai cred încă într-un capitalism primit în dar, venit 
peste noapte, fără trudă si sacrificii. Din păcate, multi 
și-au pierdut busola și s-au înregimentat în cea de-a 


Editura 
Olimpias 

doua categorie, a celor fárá de lege, a imbogátitilor 
fără muncă, a profitorilor, a multora care au crezut 
că politica le poate oferi doar șansa prosperării. 
Mulţi oameni ai satelor, între care și cei 
de la Visa, s-au aruncat în tot felul de iniţiative, 
pornind afaceri solicitând mari împrumuturi de 
la bănci, cum ar fi: ferme de creștere a păsărilor 
sau a porcilor, magazine alimentare, ferme de 
tractoare pentru a lucra pământurile devenite acum 
proprietate privată, câmpuri de eoliene și panouri 
solare (aspecte pe care, surprinzător, autorul le 
cunoaște foarte bine și le pune în scenă cu lux de 
amănunte) etc. Nepriceperea, cât mai ales datoriile 
acumulate la bănci datorită împrumuturilor i-au dus 
însă pe entuziaștii antreprinzători la faliment. În 
acest context, apare ideea concentrării capitalurilor, 
a înființării unei Cooperative la Visa, în care să fie 
atrași și „ultimii proprietari care își mai muncesc 
singuri bucátelile de pământ, fără nicio speranţă de a 
ieși din sărăcie”, era opinia unor mici proprietari mai 
luminati la minte, chiar fără prea multă școală (vezi 
cazul lui George, sătean cu spirit de iniţiativă, care 
renunță să meargă la facultate din respect pentru 
munca tatălui său, zootehnia, pe care încearcă să o 
dezvolte), cât și a altora plecaţi în străinătate (cum 
era cazul lui Emil, băiatul primarului cu trei mandate 
la activ), devenit reputat inventator în Anglia (vezi 


q 

inițiativa acestuia, în colaborare cu George, de a 
aplica la Visa descoperirile sale în ceea ce privește 
sistemul de eoliene, ca și panourile solare). „Nu vreau 
sá vă intoarceti în comunism, dar nici în capitalismul 
ăsta stupid în care vă zbateti fără scăpare. În final, 
vă propun să încheiem un act numit așa: Act de 
colaborare și ajutor mutual între..., reprezentată 
de. ..și...reprezentată de...” (p.194, vol.2), le explică 
sătenilor unul dintre vizionari. „Englezul Emil 
Suruceanu, inventatorul, vine la Visa să-și prezinte 
marea invenţie în domeniul eolienelor și să încheie 
un contract privind amplasarea acestora pe câmpiile 
Cooperativei din comuna natală. 

În afara faptului că micile ferme nu erau 
deloc productive, chiar înglodându-i pe proprietari 
în datorii, făceau și mari probleme comunității. Spre 
exemplu, fermele de porci și de păsări ale familiei 
Dobrescu (George, fiul lui Vasile Dobrescu și al 
Drinei) afectau și atentau la sănătatea locuitorilor 
comunei, situație în care proprietarii erau avertizați 
de autorităţile locale că „activitatea dumneavoastră 
este extrem de poluantă, nocivă chiar și nu poate 
fi tolerată de vecinii dumneavoastră” (p.31, vol.2), 
existând astfel chiar un conflict deschis cu Primăria 
din Visa, ceea ce-i va determina pe proprietari să 
renunțe la contractele pe care le aveau pentru porci 
(p.77, vol.2). 

Deși tangential, Năstase Marin surprinde si 
câteva scene privind alegerile „curat democratice” 
din perioada postdecembristă. Victorita îi propune 
soțului, primarul Radu Suruceanu, să nu mai 
candideze pentru al cincilea mandat de primar la 
Visa, „să lase naibii politica și primăria, să iasă la 
pensie, ca să trăiască liniștiți și fericiți împreună, 
ajutând cele două genii tehnice — copiii lor, n.n. - 
să-și realizeze proiectele”. Intrigat de propunere 
și stăpân pe situaţie, Radu îi răspunde categoric 
soției, într-un stil caragielesc: „Nu se poate, dragă, 
să renunţ. Tocmai acum, în prag de campanie, sá 
renunţ la primnărie? Acum, când ticálosul de Titi 
Bădic, javrele de subalterni, vicele și perceptorul, 
toți se încumetă să mă înfrunte, sá mă atace la 
baionetă, să mă facă pulbere, eu să mă retrag din 
cursă ca un laș? Cum să-mi abandonez alegătorii, 
ca pe niște puișori lipsiți de apărare în fața corbilor 
necrutátori? Ar fi o inconstientá, dragă, o lipsă de 
responsabilitate” (p.121, vol.2). Discutia continuá 
pe un ton ridicat, apar jignirile, dezvăluirea unor 
combinaţii amoroase etc., dar las cititorului plăcerea 
de a savura dialogul dintre cei doi soți. Din păcate, 
chiar în plină campanie electorală, Radu Suruceanu 
suferă un accident vascular și este nevoit să renunţe 
la o nouă candidatură de primar la Visa. 

Totuși, cartea lui Năstase Marin se 
dorește a fi și o carte de dragoste, ideea mustind 

aproape în fiecare dintre cele 60 de capitole care 
alcătuiesc cele două masive volume. Chiar titlul 
cărții sugerează o asemenea constatare. Dragostea 
este însă transpusă de autor — ficțiune sau chiar 
dincolo de ficțiune — în diferite ipostaze, uneori 
obsedante, provocatoare: dragoste din amintirile 
tinereţii (Radu Suruceanu și Drina Dobrescu), 
oameni ajunși acum la vârsta senectutii, cu familii 
închegate; dragoste bănuită între Emil, ,englezul”, 
băiatul lui Radu Suruceanu și loana (Penelopa), 
fata Drinei Dobrescu; dragostea adevărată între 
George și Lucia, care au și întemeiat o familie, 
dragoste la prima vedere, între Victorita, soția lui 
Radu Suruceanu, primarul localității, și „un lungan 
de la tractoare”, drept răzbunare că femeia a fost 
inselatá de soț cu iubirea lui din tinerețe, Drina 
Dobrescu, prietena Victoritei; dragostea împărtășită 
a americanului Mike pentru loana (Penelopa) bruiată 
însă permanent de verișoara acesteia, Mirela, care, 
din dragoste pentru Mike îi acceptă acestuia și 
iubirirea totală pentru loana, în detrimentul ei. Nu 
de puţine ori, din dorinţa de a demonstra dragostea 
nebună, totală, chiar între partenerii enumerati mai 
sus, autorul insistă în folosirea unui limbaj licentios 
în descrierea momentelor amoroase (vezi, spre 
exemplu, vol.2, p.219; p.252). Nu v-aţi plictisit de 
atâtea combinaţii amoroase? În cele două volume 
veți mai găsi și alte exemple. 

Revenim la ceea ce consider că este, de 
fapt, nucleul acestei cărţi de dragoste, iubirea dintre 
loana Dobrescu, devenită pe măsura trecerii anilor 
Penelopa, o prea frumoasă fată, adorată și râvnită de 
multi tineri, și holteiul abia venit din armată, vecinul 
ei, lonut, cu 10 ani mai mare. Dragostea ,chioará” 
dintre loana și lonut pare de la început cimentată 
pe ideea comună de a întemeia o familie. „Vreau 
să trăiesc numai cu tine, pentru că tu ești femeia 
visurilor mele”, îi spune lonut loanei, iar aceasta 
îi răspunde incredibil de matur pentru vârsta unei 
copile: „Crezi că, dacă am numai paisprezece ani, 
nu înțeleg ce este o căsnicie?”, „Nu pricepi că, în 
afară de tine nu pot să mai iubesc pe altul?” (p.5, 
vol.1). 

Din păcate, plecarea lui lonut la muncă în 
Italia din dorinta de a agonisi bani pentru a construi 
o gospodărie cu loana, răcește relațiile dintre cei 
doi. loana, conform declaraţiilor sale, este dispusă 
să-l aștepte oricât pe cel pe care îl considera alesul 
inimii sale. Rezistă tuturor avansurilor venite din 
partea multor tineri care râvneau la frumusețea ei. 
Surprinzător este că lonut nu-i destăinuie loanei ce 
și unde lucrează în Italia (asta rămâne o enigmă!) 
și, mai mult, doar sporadic și prin intermediari 
mai comunică cu loana. Prietenia lor lâncezește, 
mai pâlpâie doar în sufletul loanei. Este, poate, 

și deznădejdea care o determină să accepte, în 
ceasul al doisprezecelea, propunerea lui Mike de a-l 
urma în America. Și tot întâmplarea face ca lucrul 
acesta să nu se întâmple, deși Mike și loana ajung 
în aeroport cu biletele cumpărate pentru drumul 
peste ocean, situație de care va profita verișoara 
ei, Mirela. Momentul este unul apoteotic, dar nu-l 
dezvăluim lăsându-i cititorului curiozitatea de a-l 
descoperi. 

Personal, mi-ar fi plăcut ca loana să suporte 
până în final chinurile dragostei pentru lonut, să fie 
mai prezentă în paginile cărţii pe timpul cât lonut a 
lucrat în Italia, și să-l aștepte până la întoarcerea 
acestuia, împreună cu care să construiască apoi 
o CASĂ DE PIATRĂ, iar autorul să fi urmărit în 
romanul său, cu prioritate, firul dragostei adevărate 
dintre cei doi, chiar și numai pentru a fi un exemplu 
altor mii de tineri, altfel subiectul povestirii poate fi 
dus și într-o altă direcţie. Poate și efortul de a citi 
o carte de aproape 1000 de pagini este prea mare 
pentru timpurile noastre. Evident, este dreptul 
autorului de a-și construi povestirea, fie adevărată, 
fie închipuită, precum dorește. 


* Năstase Marin, Penelopa, vol.1-2, Editura 
Olimpias, Galaţi, 2021, 968 pagini 


Dimitrie Hârlescu, Interior 

~, 


» Petrus ANDREI 


Admiratia mea fatá de oamenii de spirit ai 
Tecuciului (si nu numai), creste mereu, precum 
cotele apelor Dunării, după iernile de mai an bogate 
în precipitații. 

Profesorul, filosoful și „omul de cultură și de 
reflecţie” lonel Necula a avut amabilitatea de a-mi 
trimite trei dintre recentele sale apariţii editoriale. 

„Ultimul epistoler” (vol. III), „lon Petrovici 
- Recurente” (vol. Ill) și „Culluri — Cronica unei 
familii italo-române”, tustrele văzând lumina 
tiparului la aceeași editură (,Studis”, lași, 1921), 
încât putem zice, asemeni cronicarului dar și lui G. 
G. Constandache, că „Mai nasc încă la Moldova 
oameni,” 

Autor a peste o sută de volume, unele având 
colaboratori, scriitorul lonel Necula surprinde, 
mereu în mod plăcut, prin talent, reflecţie, putere 
de creaţie, civilitate și noblețe atitudinală. Când 
este dezamăgit de cineva, nu-l înjură, cum arată 
practica zilelor noastre, ci îl ucide cu ironie, așa cum 
se întâmplă cu primarul agronom Gheorghe Lazăr 
care, neîndeplinind proiectele culturale iniţiate de 
profesorul lonel Necula, „a încurcat culturile între ele 
și-a rămas înfeudat în tarlaua cu legume." (p.61) 

Îl invidiez sincer pe scriitorul Ionel Necula 
pentru calitatea și mulțimea prietenilor pe care îi 
dovedește cu acte în regulă. 

Ca un nod de cale ferată (Tecuci Nord și 
Tecuci Sud) cercetătorul lonel Necula adună în 
„babilonia arhivei” sale numeroase scrisori sosite 
din toate colțurile țării și din lumea largă. Spiritele 
nalte se întâlnesc astfel, „creând la planuri din 
cuțite și pahará”, asemeni lui Cantemir, făcând si 
desăvârșind proiecte literare, altele eșuând însă 
din pricina plecării corespondentilor într-o lume 
mai bună, că omul, vorbe eclesiastului: „ca iarba 
pământului, viața lui ca floarea câmpului." (p.116) 

Apreciez umorul fin, de bună calitate, oriunde 
s-ar afla el. Dan Mihăilescu, plângându-se că „torsul 
și tonusul intelectual îi sunt în diminuare, adaugă 
bonom: Ca moldovean voi trece pe viteza încetișor 
dar n-aş dori să ajung la diloc.” P.119) Se vede 

SCRIITORUL IONEL NECULA - 
„ULTIMUL EPISTOLER” (VOL. III) 


treaba că geniul humuleșteanului ne tutelează pe 
toți moldovenii. 

Epistolele, acum când sunt înlocuite de 
semeseuri și de alte bazaconii, au asupra mea un 
efect magnetic. Scrisorile dintre „arheul spiritualității 
românești, centrul canonic iradiant” (după Theodor 
Codreanu) și „Dulcea sa Doamnă” Veronica Micle, 
prezentate de ilustrul meu magistru, acad. Constantin 
Ciopraga la una din întâlnirile cu „Promoţia Constantin 
Ciopraga 1970”, m-au determinat să scriu un întreg 
volum de versuri (editura „Sfera”, Bârlad, 2002), cu 
același titlu pe care l-a dat Christina Zarifopol Illias la 
Editura Polirom, lași, 2000. 

Din bogata corespondenţă a scriitorului lonel 
Necula, care a văzut recent lumina tiparului, aflăm 
lucruri extrem de interesante despre oameni și 
locuri, despre proiecte și cărți apărute deja, despre 
frumosul uman și artistic. 

Scrisoarea de început a Magdei Ursache 
mi-aduce în minte două chipuri familiare: pe cel al 
asistentului meu Petru Ursache și pe cel al colegului 
de an Luca Pitu, pe care-l invidiam pentru nota 
11 din carnetul de note. Mie, prof. univ. dr. Ștefan 
Cuciureanu numai mi-a spus că merit nota 11 la 
examenul de limbă italiană, dar în carnet mi-a trecut 
doar cei trei de 10 la tustrele examene. 

În privința eminentului eminescolog Theodor 
Codreanu pot spune și eu, asemeni gânditorului 
tecucean, că: „Relaţia mea cu Theodor Codreanu 
datează de ani buni, de decenii, și în tot acest 
interval de timp n-a apărut nimic care s-o umbrească 
sau s-o compromitá.” . Ca si pe lonel Necula și pe 
mine „Mă copleșește hărnicia și productivitatea lui." 
(p.11) 

Din nefericire, arealul meu: Puiești, Bârlad, 
Bacău, Tecuci, Neamţ, lași și timpul necesar 
lecturii și scrisului nu mi-au permis să particip 
la numeroasele evenimente și activități literare 
importante desfășurate în zone mai îndepărtate ale 
țării, încât unele nume mi-au rămas necunoscute 
până acum, așa încât nu voi insista asupra lor decât 
în măsura în care cele scrise confirmă și punctul 
meu de vedere. De pildă, Ignatie Grecu se plânge 


Tecuciul literar-artistic 


în scrisoarea sa de două lucruri: „Apoi mai este și 
oarecare distantare în timp, ca sá nu zic părăsire cu 
totul a vieții literare și a modei în a scrie azi literatură 
- în special poezie, fără nici un Dumnezeu”, și eu 
fiind întru totul de acord cu cele scrise. 

Un alt motiv de invidie este modul în 
care corespondentii se adresează scriitorului si 
profesorului lonel Necula: reverentios, amical sau 
familiar: „Mult stimate Domnule lonel Necula”, 
„Dragul meu prieten de departe”, ,Coane”, „Dragă 
lonel Necula”, „Dragă Dane” ș.a.m.d. 

Explicaţiile pe care ni le dă autorul sunt la fel 
de valoroase pe cât sunt scrisorile. 

Umorul și ironia comentatorului sunt folosite 
cu finețe și cu măsură: „Cu scrisul său mărunt Maria 
Cogălniceanu putea scrie și un roman pe o ilustrată”, 
notează lonel Necula. (p.50) 

Corespondenta cu bârlădeanul, tecuceanul, 
bucureșteanul și puieșteanul (Burdusaci, locul său 
natal, , este la o aruncătură de bát de Puiești) C. 
D. Zeletin este una dintre cele mai bogate și mai 
fascinante. Îl văd pe C. D. Zeletin ca pe o figură 
renascentistă (medaliat cu aur pentru traduceri din 
italiană și franceză), un iluminist și un enciclopedist. 
„Poet liric”, după cum singur recunoaște, dar și „om 
de reflecţie”, președintele Academiei Bârlădene 
pare „să le știe pe toate”, lucru pe care îl neagă cu 
modestie. „Ferească Sfântul! E o simplă impresie, 
deoarece vorbesc numai despre ceea ce știu și 

niciodată despre ceea ce nu știu și mai ales despre 
cât nu știu." (p. 35). L-am ascultat ori de câte ori 
am avut prilejul să ne întâlnim, așa cum ascultam 
în amfiteatru pe marii mei „profesori de profesori”, 
Al. Dima, Constantin Ciopraga, Al. Husar, Ștefan 
Cuciureanu, |. D. Lăudat, Liviu Leonte... 

Imperativul ,- Hei, voi de acolo, puţină 
răbdare. Faceţi loc să nu mai fiu” al lui C. D. Zeletin 
ar trebui să se bucure de un adaos, deși în felul 
acesta se pierde din poezie: „Faceţi loc ă nu mai fiu 
printre muritori, ca să fiu printre cei eterni.” 

Bogăția informaţiilor, gradul de afectivitate, 
frumusețea și rodnicia prieteniilor, noblețea relaţiilor 
dintre personajele acestui „roman epistolar” ne face 
să mai uităm de dictonul lui Plaut: „Homo homini 
lupus.” („Omul pentru om e lup.) și să ni-l amintim 
pe cel al lui Seneca: „Homo res sacra homini” („Omul 
e ceva sfânt pentru om.”) 

„Postfaţa” vine cu o mărturisire emoţionantă 
despre cei ce sunt când nu mai sunt: „În tot timpul 
cât am lucrat la aceste alcătuiri am stat de vorbă 
cu fiecare dintre ei, le-am aprins o candelă și le-am 
dăruit o lacrimă.” (p.122) 

Un amplu curriculum vitae, lista cu lucrările 
publicate, cu ediţiile îngrijite si cu operele prefatate 
sau postfatate precum și cu „Prezenţa autorului 
în lucrări colective” încheie această frumoasă și 
captivantă „carte cu prieteni” peste vreme și peste 
vremuri. 


Foto: Valeriu Precupanu 

» Katia NANU 


Monografia sculptorului Silviu Catargiu, 
plecat dintre noi în anul 2016, i se datorează 
profesorului Corneliu Stoica, un atent și sistematic 
observator al vieții plastice 
gálátene. Cartea a apărut 
anul acesta, în luna iulie, la 
prestigioasa editură a Bibliotecii 
VA. Urechia, "Axis Libris”. 

Moldoveanul Silviu 
Catargiu, școlit în ale artelor 
plastice mai întâi la lași, unde își 
face studiile liceale, apoi al Cluj 
unde le desăvârșește pe cele 
academice, ajunge la Galaţi, 
prin repartiție, în 1965 și rămâne 
pe malul Dunării. Face parte din 
prima generaţie de nume mari 
ale plasticii gálátene, sculptori 
și pictori care își înscriu hotărât 
numele prin opere menite să 
înfrunte posteritatea. 

Silviu Catargiu este un 
personaj complex, cu respect pentru construirea 
unei opere care să-l reprezinte și cu lucrări 
care pot sta mărturie trecerii sale onorante prin 
lumea artei. Merită așadar această lucrare, pe 
care Corneliu Stoica i-o dedică la șase ani de la 
plecarea sa. 

Lucrarea cuprinde date biografice, imagini 
inedite cu sculptorul și familia sau prietenii, o 
scurtă prezentare a celor mai reprezentative 
dintre operele sculptorului, o antologie critică, 
note bibliografice și fotografii ale unor lucrari de 
for public, sau din colecţii muzeale și particulare. 

Răsfoind monografia, pentru care Corneliu 
Stoica merită respectul nostru (puţine locuri din 
țară beneficiază de un cornicar la fel de activ în 
domeniul artelor plastice precum Galaţiul), mi-au 
revenit în minte câteva lucruri pe care le uitasem. 
În primul rând că eu, ca și Corneliu Stoica si la fel 
ca Silviu Catargiu am fost profesor la Scoala nr. 29 
din Galaţi, școală ce deţine câteva dintre sculpturile 


serie devenită apoi rubrică în ziarul "Viaţa liberă 

CORNELIU STOICA, „SILVIU CATARGIU”, 


Editura Axis Libri, 2022 


plasticianului. În al doilea rând, mi-am reamintit cu 
plăcere că unul dintre primele mele articole dintr-o 
("Din atelierele artiștilor plastici 
gălăţeni”) a fost un interviu cu 
sculptorul, în atelierul acestuia. 
Și nu în ultimul rând, m-am 
gândit că Silviu Catargiu nu 
a avut niciodată o expoziție 
personală în Galaţi, cel puţin 
așa afirmă autorul monografiei. 
Cartea acesta poate ţine loc 
de „personală”. Sau poate că 
va chema UAP Galaţi către un 
astfel de demers... 

Mergând pe Faleza 
Dunării, pe lângă "Pasărea 
apelor”, lucrarea în metal cu 
care Silviu Catargiu a pus o 
pecete de val și zbor peste 
trecerea noastră și a lui prin 
aceste timpuri și pe acest 
meleag mi se face dor de oameni ca el. Cei care 
pot, știu și îndrăznesc să dăruiască ceva. Si sá 
rămână. 


CORNELIU STOICA 


A 


SY 

> Raluca FARAON 


Pentru cine e familiarizat cu poezia lui 
Gabriel Gherbálutá, volumul Ucide ce iubeşti! 
reprezintă o reconfortantă oază de liniște, un 
prilej de reflecţie și de visare, deopotrivă. Un 
semn caracteristic poetului e, și aici, variatiunea 


pe temă dată, în toate volumele anterioare 
configurându-se — mai tensionat sau, dimpotrivă, 
elegiac — un imaginar poetic original, marin sau 
fluvial, cu motive recurente: regele sau împăratul 
pește, orbul, scribul, omul/ poveste, lescărușa, 
pescărușii etc., cu o mitologie personalizată — 
poezul ca spaţiu al poveștii, adică impuls primar 
de redobândire a liniștii cuvântului originar. lată 
decorul cu care cititorul s-a familiarizat deja, dar, 
în plus, volumul de față propune, de data aceasta, 
un echilibru emotional, o siguranță a formulării 
lirice remarcabile. Unitatea de viziune și de stil este 
dată, în principal, de minimalismul versurilor — doar 
libere — cantabile, așa cum poetul ne-a obișnuit, 
prin repetări sugestive ale unor cuvinte-cheie, în 
exprimări simple, simplificate, esentializate chiar, 
evitând neologismele (dar folosind insertii de 
cuvinte ín englezá, francezá, germaná sau latiná, 

UCIDE CE IUBEŞTI ŞI SCRIE POEZIE! 


în special în titluri), cu preferință clară pentru 
cuvântul la îndemână. De pildă, „ai trecut/ de 
partea cealaltă/ a oglinzii/ omule/ poveste/ purtând 
în piele/ cuvintele/ şi frunzele toamnei// în faţa 
oglinzii/ ai rămas tu/ cititorule/ cu un stol/ negru/ 
de păsări/ cuvinte/ dintr-un poez/ pe care creşte/ 
toamna” (dincolo de dincoace). În ciuda faptului 
că în multe texte se evidenţiază modalizatori 
dubitativi, mai ales la finalul lor (probabil, 
poate etc.), ceea ce ar putea da impresia unei 
nesigurante a căutării/ márturisirii, ei bine, e doar 
o capcană. Spre deosebire de celelalte volume, 
Ucide ce iubești! se remarcă prin liniștea cu care 
creatorul (scrib, plăsmuitor de poez, de zbor, de 
cădere, om/ poveste, iubitor al mării, al cerului, 
fluviului și cuvântului) ia la cunoștință lumile care 
îl înconjoară: din înalt, din visare, dorinţă sau 
renunțare, lumi pe care le recreează, determinat 
de trei obsesii lirice: dragostea pentru femeia- 
cuvânt (ce întâmplare binefăcătoare că poezia e 
de genul feminin, nu?), dragostea pentru cuvânt, 
dragostea pentru viață. 

Oarecum paradoxal — pentru că Gabriel 
Gherbálutá poate cultiva echivocul, dar nu poate 
trișa, este blând, duios, chiar când se joacă prin 
satiră sau ironie — titlul volumului, susținut si de 
două texte eponime la sfîrşit, dă impresia unei 
atitudini extreme, contradictorii. „Ucide ce iubești”, 
dar păstrează, transfigurează, renaste, cam asta 
ar fi ideea. Un creator este obligat sá ,ucidá” 
sursa de inspiraţie, referentialul, pentru că dintre 
toate speciile literare, poezia nu poate fi niciodată 
mimetică față de realitate. Creator de rangul doi, 
nu e de mirare că omul/ poveste se raportează 
de multe ori la Dumnezeu: „cuvântul este/ 
marele alchimist/ iar eu cel ieşit/ din alambicul/ 
prin care/ milioane de/ cuvinte/ şi-au picurat/ 
milioanele/ de înţelesuri// literă cu literá/ poezul 

acesta/ despre eu/ poezul// copil al cuvántului/ 
şi Dumnezeu/ la început/ tânjesc/ să má înalţ/ 
prin El (transformări). Consideraţiile despre 
poezie/ cuvânt (cu tot câmpul semantic adiacent: 
silabe, litere etc.), adumbrite de tonalitate amară, 
ori, dimpotrivă, entuziastă când poeziei îi este 
asociată imaginea obsesivă a lescărușei (iubita- 
copil, femeia idealizată, abia atinsă, niciodată 
păstrată, de unde și referirea la cer/ soare) sunt 
cvasiprezente, pentru că, orice s-ar zice, mai mult 
decât un poet al iubirii, Gabriel Gherbálutá este 
un căutător de sens poetic autentic. În consecinţă, 
creează un univers compensatoriu, adică poezo- 
landul, căruia îi conferă, cu autoritate, viață. 
Adánciti în pliurile acestui univers abstract, dar 
și carnal, deopotrivă, va trebui să urmăm legile 
acestei împărăţii, în care ne spunem singuri „A 
fost odată ca niciodată”, abandonându-ne unei 
emoții vizualizabile, pentru că vom avea siguranța 
că suntem iubiţi dacă iubim poezia: „cuvântul ăsta 
are obrazul plin de riduri/ asprit de tăieturile făcute 
pe el/ în căutarea poemului perfect/ cuvântul ăsta 
te iubeşte/ cum nu a iubit pe nimeni/ şi îţi oferă 


Nr. 65, serie nouă (anul 16) 2022 pag. 150 


casa lui/ palatul lui/ un poez// lumea/ miracol — alta 
decât lumile obişnuite/ populată de cuvinte magice 
adunate/ într-o traistă cu povesti// cuvântul ăsta 
este doar al tău/ trebuie să îl culegi din copacul 
cu poeme! şi să îi mângâi ridurile obrazului/ până 
îi dai o formă nouá/ apoi/ iubeşte-l (îţi desenez un 
cuvânt). Interesantă este simetria aceasta între 
începutul și finalul volumului, ca și dintre cele 
două tonalități ale cărții (prima parte este duioasă, 
a doua, mai aspră). lată, primul text îndeamnă la 
iubire cu ajutorul poezului, iar ultimele propun, 
imperativ, uciderea a ceea ce iubești, pentru că 
„poezia e doar o iluzie/ cum o iluzie e/ şi cuvântul 
acesta/ care ne desparte”, pentru că, „de teama 
orbirii/ [bine e a] ucide lumina/ din ochiul florilor”. 
Scopul e însă altul, ni-l spune chiar cel care se tot 
alintă că e doar ,scrib”: „eliberează binele/ ascuns 
sub masca răului”. 

Așadar, ucide ce iubești, în sensul că doar 
așa poți crea poezie, un univers al tău, pe care îl 
dăruiești cititorului, care, la rândul său, va trebui 
să îl „ucidă”, fie și numai prin actul lecturii atente, 
empatice, revelatoare. 


Foto: Valeriu Precupanu 

> lonel SAVITESCU 


Este titlul unui Jurnal* al lui Alexandru 
Constantin (Codin) Mironescu (1903 — 1973), om de 
știință, filozof și scriitor, deși Alexandru Mironescu 
nu se considera decât un om obișnuit, născut la 
Tecuci — în treacăt fie zis, un bust al acestuia pe 
Aleea Personalitátilor din Parcul Alexandru loan 
Cuza lipsește, la fel al lui Miltiade Filipescu (1901 - 
1993), la nivel local casa în care a văzut lumina zilei 
nu se cunoaște -, cu o operă bogată alcătuită din 
romane, lucrări de știință, jurnale, iar după cum 
aflăm dintr-o notitá insotitoare a volumului, Alexandru 
Mironescu obținuse un doctorat în chimie la Sorbona 
și un altul în filozofie la Universitatea din București. 
Îndepărtat din învățământul universitar în 1949, 
după care a urmat o perioadă de aproape două 
decenii, când existența lui Alexandru Mironescu ne 
rămâne necunoscută, în sfârșit, în 1958 este arestat 
împreună cu fiul său, Șerban, student la limbi 
clasice, ulterior, traducător al dialogului platonician 
Protagoras și părintele Daniil Sandu Tudor, aflat în 
vizită. Detentia a durat până în 1963, deși fusese 
condamnat la 20 de ani de închisoare. Probabil, 
suflul destalinizării se abătuse și asupra României, 
conducerea PCR din acea vreme pregătind 
Declaraţia din aprilie 1964. Se mai poate menţiona 
faptul că Alexandru Mironescu fusese membru 
fondator al grupării Rugului Aprins de la Mănăstirea 
Antim din București. leșind din detenţie în 1963, 
Alexandru Mironescu trece la scrierea unui jurnal 
care însumează, spune dl Marius Vasileanu, în 
prefața actualului volum, un număr de 19 caiete, 
volumul | apărut în 2014 cuprinde patru din 19 caiete 
(1967 — 1968). Volumul actual este o continuare 
(1968 — 1969). Dintr-o notă asupra ediției mai aflăm 
că textul acestui volum a fost pus la dispoziţia editurii 
de familia profesorului Alexandru Mironescu, care 
dactilografiase textul după decesul autorului, încât 
d-nii Marius Vasileanu și Dionisie Pirvuloiu au 
îndreptat anumite inadvertente. Așadar, Jurnalul 
debutează cu însemnări din anul 1968, an în care 
Uniunea Sovietică invadase Cehoslovacia, zdrobind 
Primăvara pragheză, invazie petrecută la doi ani 
după înăbușirea revoltei maghiare (1956). Ce a 

însemnat ocuparea Europei Răsăritene de către 
Armata Roșie după încheierea celui de-al Doilea 
Război Mondial se cunoaște în genere. Bunáoará, 
în România s-a încercat o rezistență armată în munti 
contra noului regim comunist, s-a deschis șantierul 
Canalului Dunăre — Marea Neagră, unde au fost 
decimati intelectuali, muncitori, țărani și tot ce era 
ostil regimului, iar închisorile de tristă amintire au 
fost umplute de deținuți politici. Eliberarea lor în 
1963 — 1964 a fost considerată ca un act de clementá 
din partea regimului și la presiunea puterilor 
occidentale, ei, deţinuţii politici, continuând să fie 
supravegheați, iar oamenii încă trăiau cu teamă. Dar 
tot răul spre bine: Nicolae Steinhardt a scris Jurnalul 
fericirii o carte fără egal în literatura română, iar 
Constantin Noica l-a citit pe Marx în detenţie, apoi, 

dupá ispásirea pedepsei si-a reluat rolul de antrenor 
cultural, inconjurándu-se de tineri dornici de a face 
cultură de performanţă, susținând două ediţii 
academice: Mihai Eminescu și Platon. În schimb, 
alții au ieșit cu sănătatea subrezitá, stingându-se 
curând. Nici Alexandru Mironescu n-a trăit mai mult 
de un deceniu după ieșirea din închisoare. Nu 
cunoaștem unde a fost închis, condiţiile, cum și-a 
petrecut timpul, dacă i s-a permis să citească sau să 
scrie ceva. Pentru Alexandru Mironescu ieșirea din 
detenție a fost o binefacere: gânditorul, credinciosul 
și omul de știință Mironescu a profitat din plin de 
presa literară existentă, cărţile și evenimentele 
politice pe care le-a comentat cu acribie în mici 
eseuri. Este impresionat de existenţa unui Testament 
al lui Petru cel Mare, de presupusa existență a 
farfuriilor zburătoare, de lerarhia Îngerească al lui 
Dionisie Pseudo-Areopagitul, în fine, ascultă asiduu 
Europa Liberă și comentează, condamnând, 
totodată, opulenta unor preoți. Vizitează expoziţii, 
vernisaje, librării, vizionează spectacole de teatru și 
filme, face recomandări tinerilor exceptionali să nu 
greseascá, să nu cadă pradă ispitelor si sá se 
consacre vieții științifice. Citește presa străină câtă 
era permisă, observă încercarea de submimare, de 
defăimare a Bisericii, încât se exprimă fără echivoc: 
Hristos este de neînlocuit. Nici o filozofie și nici o 
doctrină politică nu poate înlocui concepția creștină, 
iar în vremea noastră încercarea de a-l substitui pe 
Marx lui Hristos e una din cele mai enorme absurditáti 
încercate vreodată de niște oameni în istorie (p. 35). 
În apropierea Crăciunului își propune o perioadă de 
introspectie și meditaţie. Deși prieten cu lon Biberi, îi 
critică sever cartea acestuia Orizonturi spirituale 
(pp. 51 — 52). În Scânteia urmărește discuţiile 
intelectuale pe tema vechi și nou, la care participă 
Șerban Cioculescu, Pop Simion, E. (Eugen) 
Lovinescu, p. 53 (evident o eroare, poate, Horia 
Lovinescu, fiindcă Eugen Lovinescu era decedat din 
1943). În fine, la pagina 143 în filmul Un om pentru 
eternitate nu e vorba despre Thomas Mann, ci 
despre Thomas Morus. Venirea lui Nixon la 
conducerea Americii îl bucură, Nixon contribuind la 
îmbunătăţirea relaţiilor internationale cu China si 
Uniunea Sovieticá. Este impresionat de miracolul 
grec, de spiritualitatea greceascá, dar acestea au 
avut în spate civilizaţii mai vechi: Egiptul, Urul, 
Sumerul (S.N. Kramer Istoria începe la Sumer). 
Efortul intelectual este materializat în câteva volume 
pe care îl vede ca o mărturie testamentară ce va 
vedea probabil lumina tiparului. Este atent la 
convulsiile din Uniunea Sovietică, unde 95 de 
intelectuali au semnat un protest contra arestărilor și 
condamnărilor, dar și la situația din ţările socialiste 
ocupate de Armata Roșie: Comunismul rusesc a 

devenit o primejdie infinit mai mare și mai 
dezastruoasă decât hitlerismul. Acesta era pe față 
rasist, antisemit, dictatorial, afirmând drepturile 
abuzive, sfruntate ale unui herrenvolk care aspira să 
domine lumea. Comunismul urmărește aceleași 
obiective, dar vorbind de libertate, democrație, 
umanism, fericirea omului și a popoarelor în numele 
unei revoluţii și doctrine care au lucrat ca o hipnoză, 
la un moment dat aproape inexplicabilă (pp. 109 — 
110). În sfârșit, la pagina 295 scrie următoarele: 
Imperialismul sovietic este o realitate mult mai 
înfricoșătoare decât cel țarist. El este tot atât de 
acaparator, dar mult mai silnic și chiar brutal... 
Imperiul sovietic apare ca un șarpe boa chinuind un 
animal, ca o oribilă caracatitá tentaculará. Anul 1968 
se încheie cu un apetit nesfârșit pentru cunoaștere: 
Voiam să știu tot, să citesc tot, să aflu tot, să-mi 
vâr nasul peste tot. Cunoașterea a fost și este 
ceva de mișcare a existenţei mele (p. 107). Anul 
1969 începe cu comentarea evenimentelor politice 
și a unor aspecte ale literaturii române, citând câţiva 
scriitori tineri în curs de afirmare: Marin Sorescu, lon 
Alexandru, Nichita Stănescu, Ana Blandiana, 
Nicolae Breban. Dintre scriitorii străini apreciază în 
mod deosebit pe Kafka: Pe Kafka îl consider unul 
din cei mai mari scriitori. Nu s-a scris încă despre el 
esentialul. Castelul, Procesul și alte pagini eu le-as 
trece într-un soi de Filocalie — introducere pentru 
uzul profan. Într-adevăr, Castelul nu e altceva decât 
aproape imposibila și aproape irealizabila călătorie 
spre propria ta inimă (p. 163). Însă, Kafka, după 
opinia noastră, este mare și prin nuvelele sale: 
Metamorfoza, Colonia penitenciară, Fochistul, 
apoi printr-un Jurnal magnific. Pledează pentru 
actualizarea lui Panait Istrati, mare scriitor, 
dezamăgit atât de dreapta politică, cât și de 
comunism: Vagabond de geniu, aventurier, un Gorki 
balcanic, povestitor mai mult sau mai puțin folcloric, 
naufragiu de dreapta etc. etc... PI. (Panait Istrati) 
este un mare exemplu de om de convingeri care a 
plătit prețul greu al acestei conduite. S-a măsurat cu 
colosul rusesc în plină revoluție, opunându-i 
convingerea ca va fi o grozavă înșelătorie și eșec 
dacă derogă de la principiul dreptăţii și al respectului 
omului. | s-a oferit o situaţie mirobolantă și a 
refuzat-o... Fată de R. (Romain) Roland nici o clipă 
n-a avut atitudinea de săru-mâna!, ci la un moment 
important a vorbit de la egal la egal (p. 168). Dintre 
scriitori români exilați revine, în mai multe rânduri, 
asupra lui Eugen lonescu, Mircea Eliade, Cioran. 
Vizionând spectacolele de teatru Ucigas fără 
simbrie, Victimile datoriei, jucate la București, 
Alexandru Mironescu nu este satisfăcut. Totuși, pe 
Eugen lonescu îl apreciază pentru faptul că este 
singurul intelectual care vorbește fără menajamente 


Tecuciul literar-artistic 


despre rusi si raporturile cu occidentalii (p. 189): 
Eugen lonescu este un scriitor celebru, dar sigur nu 
este un mare scriitor (p. 276). La New York i s-a jucat 
Setea și Foamea, apoi a dat interviuri. Mircea Eliade 
este cunoscut din epoca Criterionului dar el era încă 
de atunci o mică vedetă, foarte volubil, agitat, 
interesant și destinat unei cariere pe care a și 
făcut-o, nu s-ar putea spune deloc peste așteptări... 
a fost și a rămas foarte marcat de anii petrecuți în 
tinereţe în India (p. 269). A se vedea și impresiile de 
la paginile 281 — 282. Vizitându-l pe lon Petrovici 
împreună cu Sașa Solomon, Alexandru Mironescu 
constată că bătrânul filozof era amator de anecdote, 
de chestiuni politice, de mondenitáti. În schimb, 
problemele fundamentale ale vieţii și existenței 
umane erau ocolite. Alte vizite sunt făcute lui Nichifor 
Crainic. A doua vizită se încheie cu câteva 
considerații asupra unor scriitori români (pp. 323 — 
324). Câteva aprecieri asupra lui lonel Perlea si 
George Enescu uimesc prin radicalismul său (pp. 
203 — 204). Merge adesea la Mănăstirea Cernica, 
apreciază pe patriarhul Athenagoras, dar este uimit 
când află că patriarhul nu mai este amintit la Athos, 
pentru că se îmbrăţișase cu Papa (p. 210). După 
vizionarea filmului La dolce vita de Fellini, scrie 
următoarele: M-am întors în seara asta la nevoile și 
lipsurile mele, la sărăcia și simplitatea vieţii mele, ca 
la o rază de fericire, și m-am rugat cu fervoare să ne 
trimită Dumnezeu sfinți, căci acesta e adevărul: 
Lumea are nevoie de sfinţi! (p. 215). Este în relații de 
prietenie cu preoții Benedict Ghiuș și Sofian Boghiu, 
cu Anton Dumitriu, lon Biberi, Ștefan Todirașcu, 
acesta oferindu-i să citească studii proprii sau 
poemul Adevărul, o capodoperă de lancu 
Văcărescu, poem expediat de G. Călinescu, care-l 
socotea criptic, iar Densușianu îl considera prolix. În 
semn de omagiu, Alexandru Mironescu și Ștefan 
Todirașcu se duc la Belu și depun la mormântul lui 
Văcărescu un buchet de flori. Dintre gânditorii 
religioși ruși îi citește cu nesat pe Lossky, Evdokimov, 
Berdiaev. Invitatia lui Pierre Emmanuel de a veni la 
Paris nu este onorată, deoarece nu i se eliberează 
pașaportul, în schimb, lui lon Caraion i se aprobase 
plecarea în Franţa. Corespondenta primită de la 
Virgil lerunca, comentariile acestuia la Europa Liberă 
și ale Monicăi Lovinescu îi produc liniște, încredere, 
satisfacție. Este încântat de succesele navelor 
spaţiale americane și de vizita lui Nixon în România 
(p. 254). Surprinde, fără regrete, decesele lui Parhon 
(numit de popor Tarhon) și George Oprescu (a 
respins oferta lui Brâncuși de a lăsa României opera 
sa, p. 262). Nu sunt excluse din observațiile sale 
slaba aprovizionare a populaţiei cu alimente, starea 
deplorabilă a Bucureștiului (pp. 192 — 193), iar la 
pagina 313 notează: Am privit, la ducere și la 

întoarcere, din tramvai Bucureștiul. Praf, murdărie, 
oameni triști, prost îmbrăcaţi, amáráti, străzi înguste, 
case mici, jerpelite, trotuare desfundate, peisaj 
provincial, nenorocit, tipic. Lipsa clădirilor 
monumentale îl deprimă, îl stânjenește. Crăciunul 
anului 1969 este sărbătorit cu destule lipsuri 
alimentare, dar se consolează cu predica de la 
Biserică. Ultimele consideraţii asupra comuniștilor 
încheie un Jurnal captivant, care se citește pe 
nerăsuflate și cu reale satisfacţii: Comuniștii, chiar a 
doua zi după prăbușirea lui Hitler, au îmbrățișat 
toate atributele hitlerismului, pe care de atunci le 
practică cu perseverență și cu din ce în ce mai mare 
amploare, și probabil cu aceleași consecinţe, și sper 
cu același deznodământ (p. 339). 


* ALEXANDRU MIRONESCU ADMIRABILA 
TĂCERE. JURNAL 1968 - 1969. Prefatá de Marius 
Vasileanu, Ed. Humanitas, 2019, 346 p. 


Dimitrie Hârlescu, Jucătorul de maimuțe 


Tecuciul literar-artistic 


Nr. 65, serie nouá (anul 16) 2022 pag. 154 


ISTORIE 


UNIREA DIN 1859 SI MASONERIA 


> Sorin LANGU 


Masoneria e chestiune complicată și plină de 
mistere, de aceea nu dorim să o abordăm acum. 
Este cert însă că a exercitat o influență, mai mică 
sau mai mare (depinde si de comentatori) asupra 
evenimentelor ultimei jumătăți de mileniu: Revoluţia 
engleză, Revoluția americană, Revoluția franceză, 
congresele de pace din sec.XIX, unificarea Italiei 
si cea Germaniei, Revoluţia rusă, ambele razboaie 
mondiale (legaturile nazismului cu societățile 
secrete gen Societatea Thule sunt cunoscue partial, 
vezi si lan Kershaw, Hitler, București, 2012), 
apariția statului Israel, decolonizarea, căderea 
comunismului, apariția UE (vezi cartea fostului 
minsitru al culturii din Spania Ricardo de la Cierva, 
Masoneria invizibilă, Ed.Fenix, 2009) etc. 

În acest context ne putem întreba dacă si 
marile evenimente din istoria românilor din ultimile 
două secole pot fi conexate cu societățile secrete în 
general si cu masoneria în special. 

Întrebarea din titlu a apărut după 1989, 
în contextul „reevaluării” tuturor personalităţilor 
istorice, şi a contextelor istorice în care au evoluat. 
Cuza a devenit o personalitate controversată, (cam 
toate sunt!), iar rolul lui de modernizator este pus 
sub semnul întrebării. Legăturile oamenilor politici 
cu masoneria, subiect interzis până în 1989, au 
fost în prin-planul istoriografiei şi mass-mediei, în 
prelungirea ideii de secret, de societăţi secrete, de 
conspirații universale etc. 

Începuturile masoneriei în România sunt 
situate în sec.XVIII, în timpul lui Nicolae Mavrocordat, 
dar nu pe la 1734 — 1735 ci puţin mai târziu pe la 
1748 (D.Berindei, Românii şi francmasoneria, 
Bucureşti, 2009, passim). Primele informaţii certe 
apar pe la 1820, când tinerii boieri plecaţi la studii iau 
contact cu masoneria franceză şi intră în "Athenee 
des Etrangers”. Numele lor: |. Heliade-Radulescu, 
Vasile Alecsandri, Mihail Kogálniceanu, Costache 
Negri, lon Ghica, fratii Golesti, fraţii Brătianu, Nicolae 
Balcescu, nume care alături de altele vor pregăti 
Revoluţia de la 1848 (D.Berindei în „Ziua”, 10 
nov.2008, Radu Atanasiu, Istoria francmasoneriei 
române Buc.1936, p.25, N.Djuvara, Între Orient 


şi Occident. Țările Române la începutul epocii 
moderne (1800-1848), Bucureşti, 2007, p.347). 
După Congresul de la Paris activitatea masonică 
se înteţeşte: se pare că a existat o lojă „Steaua 
Dunării” cu 3 locaţii (Galaţi, laşi, Bucureşti), cea de 
la Galaţi avându-l ca venerabil pe Al. |.Cuza, dar 
nu există nicio o dovadă în acest sens. În schimb 
se înfiintează la Bucureşti în 1856 o lojă străină 
„Steaua dunăreană”, iar în 1859 apare la Bucureşti 
Marea Lojă „Steaua Dunării” cu mulţi români în 
componenţă. 

Alegerile din 1858-1859 au fost desfásurate 
si ele sub semnul masoneriei. Masoneria rusá 
(o lojă sub autoritatea ei se înființase la laşi în 
1772, V.Georgescu, The Romanians: A History, 
Ohio State University Press, 1991, p.98) dorea să 
determine alegerea ca domn al Moldovei pe Grigore 
Sturza, fiul fostului domnitor Mihail Sturza, ceea ce 
va declanşa un conflict cu masoneria română, care 
ținea de cea franceză. Cuza este ales de masoni 
(V.Georgescu, The Romanians: A History, p.149) 
pe un program în esenţă masonic (I.Bulei, O istorie 
a românilor, Bucureşti, 2007, p.102): secularizarea 
averilor mănăstireşti, vot cenzitar, reforma agrară, 
program pe care şi-l îndeplineşte cu tot dezacordul 
partidei conservatoare. Faptul că masoneria română 
nu era unitară se vede şi din faptul că doi membri 
importanţi ai camarilei, Cezar Bolliac şi Christian Tell, 
erau iluştri francmasoni (se pare că sunt implicaţi şi 
în asasinarea lui Barbu Catargiu din 1862). Dorinţa 
lui Cuza de a guverna singur, legătura cu Maria 
Obrenovici Catargi, socotită de mulţi agent rus, 
camarila în creştere de putere şi influenţă, duc la 
un conflict între Cuza şi francmasoneria naţională. 

Cuza va pune în adormire marea lojă naţională, 
dar fruntaşii ei vor întemeia o altă lojă „Înţelepţii 
din Heliopolis”, curând atacată şi aceea de poliţie, 
se pare din ordinul lui Cuza. (incendiul din 1864) 
- D.Berindei, Epoca Unirii, Bucureşti, 2000, 
p.120-121, R.Theodorescu, Cultură şi civilizaţie 
europeană, Bucureşti, 2003, p.102. „Monstruoasa 
coaliţie” este creată sub auspiciile masonice, toţi 
şefii fiind masoni, inclusiv trei din ofiţerii care-l 
vor aresta pe Cuza în noaptea de 11 februarie 
(D.Berindei, Epoca Unirii, p.120-121, N.Djuvara, 
O scurtă istorie a românilor povestită celor tineri, 
Bucureşti, 2002, p.180). Concluzionând nu ştim 
dacă a fost mason sau nu (M.Cojocariu, “Ipoteza 
masonică” cu privire la alegerea lui Al.I.Cuza 
ca domn al Principatelor, în vol. Posteritatea lui 
AL.I.Cuza, coord.Oltea Ráscanu-Gramaticu, Bârlad, 
2008, p.56-66, respinge iniţial orice încercare de 
a-l “masoniza” pe Cuza pentru ca apoi, p.67-68, să 
recunoască că există posibilitatea apartenenţei lui 
Cuza la masonerie.), prietenii lui au fost, a fost ales 
cu ajutorul masoneriei, dar a avut şi diferende cu 
facţiuni ale ei. 


Dimitrie Hârlescu, Cosând 

» Adrian HORODNIC 


În viziunea unui coleg de cancelarie, 
profesorul Anibal lonescu era „un om ciudat”, cu 
comportament de neînțeles. Deși era corpolent 
(„trup imens, cu barba inelată si cu capul deseori 
plecat”), se temea „de microbi” și „de orice 
animal”, neputând suporta în special câinii.! 
lroniile profesorului de limba 
franceză (scriitorul Anton Holban) 
nu se limitau la atât; de fapt, ele 
începeau cu numele de botez și 
continuau cu aspecte ce vizau 
profesia: Anibal lonescu „era 
torturat de nu era pus în comisia 
de bacalaureat”, insista ca în 
norma didactică „să aibe ore cât 
mai multe, fără să se știe ce făcea 
cu banii” și adesea nu ezita să se 
plângă colegilor sau autorităților 
(director, inspector, ministru 
chiar) pentru „nedreptatea ce i se 
făcea”? dacă nu primea ceea ce 
solicita. Cu toate că portretistul 
face precizarea că aceste 
trăsături sunt comune multor profesori, Aetiu 
Hogaș s-a recunoscut ușor în personajul Anibal 
lonescu pentru care, spre final, descrierea devine 
lipsită de ironie, chiar afectuoasă (,,...a fost, se 
spune, unul dintre cei mai eminenti studenți cu 30 
ani înainte”). 

Aetiu Hogaș s-a născut la 28 octombrie 
1880 la Piatra Neamţ, ca al șaselea copil al soților 
Elena și Calistrat Hogaș, într-un mediu familial 
intelectual, cu ascendenți preoți, atât materni cât 
și paterni. Prenumele ,,Aetiu”, unic sau rarisim 
în onomastica românească, trebuie justificat prin 
interesul tatălui pentru istorie și literatură, fapt ce a 
determinat ca la botez copiii să primească nume cu 
rezonanțe istorice sau poetice: Eugen, Cleopatra, 
Cornelia, Eloiza, Sidonia, Marioara, Cecilia“. În 
copilărie și adolescenţă Aetiu s-a aflat mai mult 
în grija bunicului matern de la Piatra Neamţ 

PROFIL 


PROFESORUL AETIU HOGAS 
PENTRU COLEGI SI DISCIPOLI 


întrucât în septembrie 1886 Calistrat Hogaș era 
transferat la gimnaziul din Alexandria care tocmai 
se înființa. Aetiu a urmat învățământul primar 
la școala domnească ce funcţiona „în ograda 
bisericii Sf.loan”*, departe de căldura și ocrotirea 
familiei restrânse. Abia în anul 1891, când familia 
Calistrat Hogaș se stabilește la 
Roman, copilul Aetiu, înmatriculat 
la gimnaziul din localitate, este 
reintegrat în familia reunită. După 
moartea lui Eugen, pentru părinţi 
Aetiu devine ,,báietul” pentru 
care, ca și pentru surorile sale, 
nu lipsesc îndrumări și încurajări 
specifice parcursului școlar. 
Tatăl, mutat la Liceul Internat din 
lași, îi scria: „Băiete dragă..., 
tu caută să te silește cu vioara 
si cu cartea”*, iar studentului de 
mai târziu îi cerea să fie „perfect 
în toate” și să devină „un limbist 
desăvârșit iar filozofia și dreptul 
să le ai ca studii de agrement”. 
Fără îndoială, tatăl a înțeles bine caracterul 
„băietului” ce urma studii universitare la București, 
caracterizându-l „susceptibil și  bánuitor”, 
reprosándu-i direct traiul de până atunci: „ţi-a 
viciat natura și sufletul, te-a făcut timid, materialist, 
bánuitor, gata să dezeperezi de orice”, cerându-i 
aproape imperativ să nu demisioneze din calitatea 
de pedagog la seminarul centrului pedagogic din 
București, funcţie ce-i asigura resurse financiare 
pentru studenție. Este evident faptul că tatăl era 
nemulțumit de caracterul lui Aetiu din moment ce 
în 1905 îi scrie: „îmi place bărbatul să fie bărbat”; 
„bărbatul merge înainte cu fruntea sus și sufletul 
deschis, muncește și învinge toate piedicile ce-i 
stau în cale și la urmă iese învingător”. Este 
posibil ca Aetiu să fi ajuns un adult introvertit și 
datorită copilăriei și adolescenţei parcurse fără 

dificultáti materiale majore, dar si fárá prezenta 
permanentă a tatei și a mamei. 

Aetiu Hogaș a urmat cursurile Facultății 
de Litere și Filosofie a Universităţii din București 
fiind coleg cu Vasile Pârvan, Oreste Tafrali, 
Dimitrie Mihail Teodorescu, lon M.Marinescu, cu 
toţii deveniți docenti în domeniul istoriei antice 
sau literaturiii clasice. După absolvire (în anul 
1904) s-a specializat în Germania, la Heidelberg, 
obținând titlul de doctor. Sora sa (Sidonia Hogaș) 
îl considera și autodidact, cunoscător a 15 limbi 
străine. A funcţionat ca profesor de învățământ 
secundar la Piatra Neamţ, Bacău și Galaţi. La 
Liceul „Principele Ferdinand” din Bacău a fost 
angajat doi ani școlari (1907-1909), fiind încadrat 
„profesor provizoriu” pentru limba română și 
limba germană”. La liceul din Galaţi (azi Colegiul 
National „Vasile Alecsandri”) a fost profesor de 
limba română, mai întâi provizoriu” (1909-1910), 
apoi titular (1926-1938). 

În anul 1999 Universitatea „Dunărea de 
Jos” a conferit titlul de Doctor Honoris Causa 
arheologului Mircea Petrescu-Dámbovita, membru 
al Academiei Române. Acesta l-a cunoscut bine 
pe profesorul Aetiu Hogaș căruia i-a fost elev la 
Liceul „Vasile Alecsandri din Galaţi” în perioada 
1926-1933. În discursul de răspuns la Laudatio, 
istoricul Mircea Petrescu-Dámbovita a optat 
pentru un elogiu extins la adresa profesorului 
său din liceu: Aetiu Hogas. „Era înalt, plesuv, cu 
trăsăturile feței regulate, privire pătrunzătoare, 
veșnic preocupat și meditativ, dârz, și, în același 
timp, blajin întruchipând în ținuta lui impunătoare 
trăsăturile omului de munte..."'Ca profesor 
de limba română era ,,...calm și echilibrat, 
manifestând nervozitate numai atunci când 
reușeau să-l supere unii elevi prin tentativele de 
copiere la teze sau prin răspunsurile sub orice 
nivel. În predarea lecţiilor dovedea mult tact 
și bun simț pedagogic, încercând, sub diferite 
forme să ne ridice, pe cât posibil, la un nivel mai 
înalt de înțelegere și interpretare a fenomenului 
literar decât cel obișnuit. În acest scop, își ilustra 
lecțiile cu material bibliografic, uneori vechi 
și rar, din colecţiile Bibliotecii ,,V.A.Urechia”, 
instalată pe atunci în localul liceului”*?.Cu deplină 
recunoștință, viitorul academician (recompesat cu 
premiul secund la concursul național organizat de 
„Tinerimea Română” în anul 193315) își amintește 
de profesorul „de mare erudiție” care preda cu 
pasiune limba română ,,ín conexiune cu istoria, 
arheologia, filosofia si alte discipline”**, Din 
lecţiile sale a aflat despre „Istoria Arheologiei” de 

Al.Odobescu și despre „Getica” lui Vasile Pârvan 
urmându-i îndemnul de a le cerceta. Aprecierile 
sale erau completate de cele ale universitarului 
loan Andrieșescu, care avea și el o deosebită 
considerație pentru omul de mare erudiție si 
cultură, profesorul Aetiu Hogaș. De altfel, elevul 
Mircea Petrescu-Dámbovita se afla adesea în 
compania profesorului Aetiu Hogaș, cu ocazia 
unor manifestări culturale sau ca invitat acasă, 
recunoscând faptul că a optat pentru studii 
de arheologie și datorită pasiunii cultivate de 
profesorul său de la liceul galátean. Studentul 
și apoi istoricul Mircea Petrescu-Dámbovita a 
păstrat legătura cu profesorul din liceu pe care-l 
vizita ori de câte ori venea la Galaţi. 

În „Parada dascălilor” despre activitatea 
extrascolará a profesorului Anibal lonescu sunt 
doar câteva mențiuni: era nehotărât, meloman 
(„deși susținea că nu-i place muzica”), abonat si 
utilizator tenace al unicul tramvai din oraș (chiar 
și pentru distanţe foarte mici), menţiuni menite să 
justifice caracteristica de „om ciudat”. În realitate, 
profesorul Aetiu Hogaș se implica în importante 
activitati educative ce-i vizau pe elevi. La liceul 
din Bacău a contribuit la organizarea unei excursii 
la Predeal și Brașov (acțiune ce implica atunci 
trecerea frontierei spre Transilvania), sau la 
regizarea unui spectacol de teatru cu ,,artisti”, 
elevi**. Dincolo de ironiile și malitiozitátile lui Anton 
Holban, profesorul Aetiu Hogaș a fost un om de 
cultură, cu preocupări de cercetător a literaturii 
române. A colaborat cu reviste de interes naţional 
(„Convorbiri literare”, „Adevărul literar”) sau 
regional. La Galaţi a publicat articole în revistele 
„Vremea” și ,,Orizonturi”. În cea din urmă (editată 
de filiala județeană a Asociaţiei profesorilor 
secundari) a publicat un studiu asupra personajului 
lon din „Năpasta”, studiu care „lărgește orizontul 
criticii literare, prin informarea la zi din literatura 
școlii psihologice franceze, care a dezvoltat studiul 
personalităţii dezechilibrate psihic” și care, pentru 
Aetiu Hogaș, probează „o veridică asimilare...a 
lecturilor din domeniul psihiatriei franceze” de la 
începutul secolului al XX-lea”. 

Aetiu Hogaș a murit la 26 octombrie 1941, 
la Pitești. A fost incinerat, urna cu rămășițele sale 
este depusă în cimitirul „Eternitatea” din Piatra 
Neamț. 

Pentru cadrele didactice putem distinge 
păreri diferite, de la ironii și critici la aprecieri 
conjuncturale sau recunoștință sinceră. Primele se 
întâlnesc îndeosebi în timpul destinat scolaritátii și 
vin din partea elevilor sau a colegilor. Recunostinta, 

dacă există, vine mai târziu, îndeosebi de la foștii 
elevi, după o judecată matură exprimată la ceva 
timp de la absolvirea parcursului școlar. Credem 
că pentru un profesor este mai puțin importantă 
părerea colegilor sau a autorităților cu funcţii în 
educaţie (director, inspector, autorități politice 
sau administrative) comparativ cu părerea 
beneficiarilor direcţi ai educaţiei (elevi, părinți, 
societate în general) exprimată mai târziu. 
Revenirea absolvenților la școală după cel puțin 
un deceniu confirmă această apreciere ce nu se 
practică și la alte profesii liberale. 


Note: 

1 Anton Holban, Parada dascălilor, în Opere, vol.l, 
Editura Fundaţiei Naţionale pentru Știință și Artă, 
București, 2005, p.109-167. 

2 Ibidem. 

3 Ibidem. 

* Constantin Ciopraga, Calistrat Hogas, Editura de Stat 
pentru Literatură și Artă, București, 1960, p.43. 

5 Sidonia C.Hogas, Tataia. Amintiri din viaţa lui Calistrat 
Hogaș, Editura Crigarux, Piatra Neamţ, 2000, 
p.170-171. 

C.Ciopraga, op.cit., p.65. 

Sidonia C.Hogas, op.cit., p.192. 

Ibidem, p.192-194. 

Ibidem, p.192. 

Serviciul Judeţean Bacău al Arhivelor Naţionale, Fond 
„Liceul George Bacovia”, Dosar 2/1909, f.p. 

Mircea Petrescu-Dámbovita, Amintirile unui arheolog, 
în „Bibliotheca Memoriae Antiquitatis”, XVII, Editura 
„Constantin Matasá”, Piatra Neamţ, 2006, p.19. 
Ibidem, p.20. 

„Revista Societății Tinerimea Română”, an LI, 
nr.9/1933, p.327. Mircea Petrescu-Dámbovita nu 
este singurul laureat la concursurile organizate de 
Tinerimea Română pregătit de profesorul Aetiu 
Hogaș. În 1930, de exemplu, Dan Gh.Tașcă obținea 
premiul întâi „cu cunună”, alţi trei elevi erau clasati 
pe locurile doi și trei (Idem, an XI, nr.9-10, mai-iunie 
1930, p.50-52. 

Mircea Petrescu-Dámbovita, op.cit.,p.20 

Serviciul Judetean Bacáu al Arhivelor Nationale, Fond 
„Liceul George Bacovia”, Dosar, nr.1/1908, f.111. 
Idem, Dosar nr. 2/1907, f.94. 

Mircea Petrescu-Dámbovita, op.cit.,p.21-22. 

» Daniel BRADEA 


Dacă într-un articol publicat anterior am 
prezentat câteva aspecte semnificative referitoare 
la modul în care a fost înfăptuită reforma agrară, 
vom exemplifica acum ce a însemnat aplicarea 
Decretului 83/1949 în judeţul Tecuci și consecințele 
acestuia asupra ,mosierilor” (proprietarii care 
dețineau suprafețe de 50 hectare) din acest județ. 

La 2 martie 1949, prin Decretul nr. 83 pentru 
completarea unor dispoziţii din Legea nr. 187 din 23 
martie 1945", a fost desăvârșită lichidarea mosierilor 
și, în același timp, a marcat începutul violent al 
procesului de colectivizare a agriculturii. 

În conformitate cu prevederile articolului 2 
din decret treceau în proprietatea statului, ca bunuri 
ale întregului popor: exploatările agricole mosieresti 
care au făcut obiectul exproprierii, potrivit Legii nr. 
187/1945 și fermele model constituite prin efectul 
aceleiași legi, cu întreg inventarul viu, mort și clădiri 
ce aparțineau sau erau destinate acestor exploatări 
indiferent de locul unde se aflau; instalaţiile agricole 
și semi-industriale, bunurile și materialele destinate 
exploatării agricole, produsele agricole destinate 
valorificării, oriunde se găseau depozitate şi 
aparțineau exploatării mosieresti expropriate; toate 
creantele, titlurile, precum și participárile și drepturile 
cuvenite provenite din activitatea exploatărilor 
moșierești expropriate?. 

Proprietăţile expropriate prin acest decret au 
stat la baza organizării gospodăriilor agricole de 
stat (G.A.S.), a gospodăriilor colective (G.A.C.) și a 
stațiilor de mașini și tractoare (S.M.T.?). Înființarea 
acestora a fost prevăzută în rezoluția adoptată la 
Plenara C. C. a P. M.R. din 3-5 martie 1949. Tot la 
această plenară s-a hotărât și „lichidarea imediată a 
proprietăţii moșierești”. 

Organizarea acestei acțiuni a fost făcută 
în cel mai mare secret. Înainte de publicarea 
decretului și a hotărârilor adoptate la plenară, 
comuniștii au înființat Comisia Centrală pentru 
Desăvârșirea Reformei Agrare care avea rolul 
de a coordona activitatea comisiilor județene 
(alcătuite din secretarul județean P.M.R., delegatul 
U.S.S.A.R., prefectul județului, directorul judeţean 

ISTORIE LOCALĂ 


0 PRIMĂ SARCINĂ A COMUNIŞTILOR DIN 
JUDETUL TECUCI: „ LICHIDAREA MOSIERILOR” 


agricol). Aceste comisii urmau să preia exploatările 
și bunurile agricole (înscrise în niște tabele anexate 
instrucțiunilor venite de la București), dar aveau și 
misiunea de a identifica proprietăţile agricole ce 
eventual nu au fost înregistrate. 

Comisiile județene erau însărcinate cu 
înființarea de comisii comunale (câte una pentru 
fiecare proprietate preluată), iar reprezentanții 
comuniștilor desemnaţi în aceste comisii au fost 
convocați la sediile judeţene ale P.M.R. pentru 
instruire si primirea materialului necesar desfășurării 
actiunii’. 


Despre modul în care a fost pus în aplicare 
decretul în județul Tecuci aflám din documentele 
păstrate în arhive. Să răsfoim câteva file. Întreaga 
operațiune de preluare a proprietăților agricole 
, Mosieresti” a fost organizată și dusă la îndeplinire 
de comuniști „în cea mai completă conspirație”. 

Această acţiune a început simultan pe tot 
cuprinsul județului în ziua de 1 martie 1949. În ziua 
respectivă, responsabilii comuniști ai comisiilor s-au 
prezentat la sediul P. M. R. din Tecuci unde s-a 
desfășurat o ședință secretă, în care ,,tov. secretar al 
județenei Tecuci ne-a expus planul de preluare, felul 
în care trebuie să procedăm în această luptă”. După 
instructajul primit aceștia s-au dus „la Prefectură 
unde s-au îmbarcat în mașini și au plecat la punctul 
obiectiv”. 

Din rapoartele de activitate întocmite de 
responsabilii acestor comisii rezultă că nicio 

persoaná din comunele pe teritoriul cárora s-au 
desfásurat actiunile nu au avut cunostintá despre 
ceea ce urma să se întâmple. Spre exemplificare, 
prezentăm modul în care s-a produs preluarea 
proprietăților moșierești în comuna Umbraresti. 


Delegații Comitetului Judeţean al P.M.R. Tecuci în 
Comisia Comunală pentru Desăvârșirea Reformei 
Agrare au ajuns la sediul Primăriei în jurul orei 
23,30. Aici, conform relatării tovarășei Roman Elena, 
administrator în comisia de preluare a bunurilor (era 
persoana desemnată de comuniști să se ocupe cu 
administrarea proprietăţii expropriate n. n.), „imediat 
tov. Popovici delegatul principal a chemat primarul 
într-un birou secret și i-a trasat sarcini. Și primarul 
a trimis omul de serviciu de a chemat secretarul de 
organizație comunală, dându-i dispozitiuni să adune 
în 20 de minute 20 de membri de partid buni, verificaţi, 
fără să le spună pentru ce. lar primarul a rămas cu 
noi pe loc. Și la ora 12 [24] am intrat în ședință până 
la ora 2,25 cu întreaga comisie de preluare. La ora 
2,25 am plecat spre conacul d-lui Demetriade. Cu 
noi au mers și 2 milițieni și 5 m.c. [membri ai comisiei 
n. n.]. Am mers până acolo fără ca să știe nimic nici 
melitienii. Numai un singur membru că i-am spus că 
noi nu știam conacul, dar l-am tinut mai aproape ca 
să nu poată vorbi cu ceilalţi. La ora 3 am ajuns la 
conac, și am oprit comisia și le-a expus tov. Nechita, 
delegatul de preluare, scopul venirii noastre, și după 
3 minute am intrat înăuntru”. 

Acţiunile comisiilor de preluarea exploatărilor 
și bunurilor agricole s-au desfășurat în mod similar 
pe tot cuprinsul județului Tecuci. În urma acestei 
operațiuni au fost trecute în proprietatea statului, 
conform unei situaţii realizate de Camera Agricolă 
a județului Tecuci, 121 de proprietăți agricole, și 
anume: terenuri expropriate - Ecaterina S. Ascher 
19 ha, Teodor Apolzan și Petre Oțetea 16 ha, Maria 
și cpt. Tuchel 6 ha, Silvia si dr. Popescu 17 ha, col. 
Jean Crăciunescu 7 ha, G-ral Alexandru Eftimescu 
11 ha, Dumitru Velicu 22 ha, moștenitorii N. Păcleinu 
(?) 220 ha (Nicorești), Adela dr. Romalo 80 ha, Maria 

col. Ștefan Pungă 66 ha (Negrilești), Otelo Beceanu 
232 ha, Elena Zamfiropol și Alexandru Paleologu 
112 ha (Blânzi), Liza și Rene Bogdan 107 ha, Alina 
dr. Taicu 30 ha, Marta, Elena și George Swan 214 
ha? (Ungureni), loan N. Miron 95 ha (Puteni), D-tru 
Demetriade 56 ha, Angela Demetriade 31 ha, Jana 
cpt. Dumitriu 33 ha (Movileni). ing. Radu Gh. Rosetti 
205 ha, Illeana Rosetti 250 ha, loana cpt. Sturza 
227 ha, Elisabeta Varlam 215 ha (Mândrești), 
Anton N. Cincu 276 ha, Fernanda Apostoleanu 187 
ha, Magdalena Gusei_147 ha, Artemisa lonascu 
si G-ral lonascu 20 ha (Munteni), |. Pastia 14 ha, 
Cecilia Ronescu si Lucia Berlescu 159 ha (Tălpigi), 
Constantin Sachelarie 268 ha, Grigore Sturdza 17 
ha (Tecuci), Antonela Varvara si moștenitorii S. 
Vartinez [Cristea Vartinez, Valeriu Vartinez și Deodat 
Vartinez] 55 ha, Nicolae Robovici 127 ha, Sofica |. 
Tomita 52 ha (Barcea), Elena Constantinescu 30 
ha, Stefan Moisá 4 ha, Petru Moisá 143 ha, Tita 
lordache Bulai 50 (Bucesti), Virgil Mironescu 20 
ha (Drágánesti), Maria G-ral Baranga 100 ha, Vera 
P. Veres 100 ha (Fundeni), Corneliu Fárcásanu 
50 ha, mostenitori M. Alexandriu 144 ha (Grivita), 
Alexandru G-ral Averescu 614 ha (Ivești), soții Al. 
Dănăilă 1 ha (Liesti), Paul Pienescu 243 ha, Eliza 
Alexiu 283 ha, Gh. Gheorghiade 651 ha, Valentina 
Orleanu 295 ha (Serbánesti), Olga Oretos 51 ha, 
Denis Vertos 38 ha, Sanda Tatusescu 50 ha, Maria 
col. Lupascu 129 ha (Tudor Vladimirescu), Petre 
Demetriade 44 ha, Persofonia Demetriade 46 ha, 
Alexandru Demetriade 54 ha, Angela Demetriade 
32 ha, Romulus Itu și Elena Itu 210 ha, Jana 
cpt. Dumitriu 33 ha (Umbrărești), moștenitorii 
generalului loan Istrati 99 ha [lonel Istrati, Georgeta 
Istrati, Ecaterina Alexandrescu (n. Istrati) și Elena 
Vernescu (n. Istrati)] (Buciumeni), Cornelia Cnadel 
70 ha, Aurel Vidrașcu 270 ha, Generalul Davidoglu 
240 ha, Ițic Haimovici 46 ha (Florești), Stefánica 
Diamandi 65 ha, |. EL. George N. Buzdugan 98 
ha (Cerbesti), Romeo Vidrașcu 293 ha (Corni), 
moștenitorii Matei 146 ha (Găiceana), I.M.C.D. 
Frâncu 52 ha, El. Văsei și M. Tracău (Homocea), 
Jean Boureanu 24 ha, Ștefănică și V. Banea 23 ha, 
I.C. Derebintu 250 ha (Huruesti), preot Cârlan Gh. 
și T. Lepădatu 72 ha, Cerasela și Gh. Pelin 62 ha, 
M. și |. Decuseará 9 ha (Negulesti), G. Istrate 30 
ha, Gh. Nicolau 30 ha (Ploscuteni), Gh. Guritá 39 
ha, col. Traian Mironescu 48 ha, Marta si C. Lupu 
10 ha, preot |. Mironescu 3 ha, Victor Milea 10 ha 
(Burdusaci), lon Cristian 13 ha, Eugen Cinchi 3 
ha, Gheorghe V. Apostoleanu 199 ha (Colonești), 
Lucreția Dumitrescu 3 ha [204,80 ha conf. raportului 
întocmit de delegatul principal Popa (ibidem, f. 16)], 
Safta Dumitrescu 23 ha, loan Mucenica 10 ha, 
moștenitori Cel Beldiman 25 ha (Cráesti), lancu M. 

lie 72 ha (Stánisesti), Alexandru Zisu 400 ha, C. 
Panu si D-tru Balaban 50 ha, C. Gh. și Vasile Plitos 87 
ha (Slobozia), Romeo Vidrascu 217 ha, mostenitori 
preot Lepádatu 57 ha, Stefan Racovitá 18 ha, loan 
N. Cárlan 74 ha, mostenitori Demetriade 39 ha, Eliza 
si N. Miháilescu 61 ha, Smaranda Miháilescu 67 
ha, Artemiza lonascu 25 ha (Vultureni), Alexandru 
Cretu 100 ha, Paul Cretu 100 ha, lon Cretu 92 ha, 
Maria Creţu 50 ha (Godineşti), Aurel Atanasiu 
2 ha, Elena Atanasiu 4 ha, loan Gh. Berza 57 ha, 
moștenitori Genoiu [Virginia și Coca Genoiu] 2 ha, 
Aurelia Ponrug (?) 26 ha, moștenitori T. Beran 26 ha 
(Brăhășești), Sultana și Nicolae Beldie 30 ha, loan 
N. Beldie 5 ha, Mărioara Suter 18 ha, Maria Plagino 
111 ha (Galbeni), Dumitru Velicu 85 ha (Gohor), 
Anton N. Cincu 383 ha (Nărtești), Anton N. Cincu 
52 ha (Tepu), Primăria orașului Tecuci 52 ha”. 

Facem menţiunea că în unele cazuri 
suprafețele înscrise în această situaţie, întocmită 
de Camera Agricolă a Județului Tecuci, nu concordá 
cu cele din procesele verbale încheiate cu prilejul 
preluării acestor proprietăți. Omisiuni sunt și în ceea 
ce îi privește pe proprietarii expropriati (vezi cazul lui 
Constantin Cristofil din comuna Galbeni). 

Legile și decretele date de comuniști, în 
perioada 1945-1949, prin care proprietățile au fost 
împovărate de impozite și cote obligatorii, au făcut 
ca atât mosierimea cât și țărănimea să fie sárácite 
și puse în imposibilitatea de a lucra pământul. La 
acestea s-au adăugat și măsurile luate de comuniști 
în anul 1948, când au limitat spaţiul locativ al 
moșierilor, prin măsuri de rechzitionare parţială sau 
totală a conacelor. 

Rechizitionarea atât a conacelor de la moșii 
cât și a imoblilelor din orașul Tecuci s-au făcut încă 
din toamna anului 1944, atât pentru satisfacerea 
nevoilor armatei sovietice, a diverselor instituții și 
organizații ale statului, precum și a nevoii de spațiu 
locativ pentru cadrele partidului comunist. lată câteva 
exemple: conacul Cincu de la Țigănești (rechizitionat 
de trupele U.M. sovietică nr. 18.840)", imobilul Maria 
Penescu, din Tecuci, str. Dr. Copetschi nr. 3 (U.M. 
sovietică nr. 24. 599) *?, imobilului A. Teodorescu, din 
str. Elena Doamna nr. 4 (U.M. sovietică nr. 49.694)", 
imobilul |. Kat din str. Catedralei nr. 2 (Școala 
primară sovietică nr. 2)'4, imobilul D. Ghetu din str. 
Mărășești nr. 60 (Spitalul pentru copii sovietici)'5, 
clădirea moștenitorilor Dumitriu din str. Carol nr. 45 ( 
Maternitatea sovieticá)'*. 

În aceste condiţii, multe din proprietăţile 
moșierești ajunseseră într-o stare jalnică. De pildă, 
în comuna Liești, în momentul exproprierii moșiei 
Dănăilă, „bătrânul trăia în mizerie”. În comuna 
Gohor, la proprietarul Velicu „nu s-a găsit nimic”. 
Moșierul Ludovic Pană, din comuna Slobozia, a fost 


Nr. 65, serie nouă (anul 16) 2022 pag. 161 


„găsit dormind într-un bordei razant cu pământul. | 
s-au dat 2000 lei de la cooperativă pentru drum”*, 
La moșiile Buciumeni și Poiana „vitele și oamenii nu 
au ce mânca'**. 


Evacuarea moșierilor 

Deși Decretul 83/1949 prevedea doar 
confiscarea pământului şi a inventarului agricol, în 
noaptea de 1/2 martie 1949, în judeţul Tecuci, odată 
cu acțiunea de preluare a proprietăţilor a avut loc (în 
mod ilegal) și evacuarea foștilor moșieri, precum și 
a administratorilor acestora, dacă se aflau la moșii. 
Celor găsiţi în alte localităţi li s-a fixat domiciliu 
obligatoriu acolo (în mod legal, abia peste un an, prin 
Hotărârea nr. 1154/1950 a Consiliului de Miniştri). 

În raportul Comitetului Judeţean Tecuci al 
P.M.R. privitor la definitivarea reformei agrare se 
specifică faptul că au fost ridicaţi cu această ocazie 
toți proprietarii sau administratorii găsiţi și familiile 
acestora”. 

lată câteva exemple. Virgil Mironescu, 
proprietar din orasul Tecuci, a fost ridicat împreună 
cu soția Cleopatra și îmbarcat la staţia Frunzeasca, 
de unde au fost trimiși la Focșani. 

De la moșia general lonascu, din comuna 
Vultureni, au fost evacuaţi Maria Marinescu (lonascu) 
și fiica sa în vârstă de 7 ani. Au fost îmbarcaţi la 
stația Cosmești și trimiși la Făurei, județul Brăila. 

La Huruesti, moșia Jean Boureanu, doamnei 
Aurelia Boureanu, căreia i s-a făcut rău, membri 
comisiei i-au pus la dispoziție o căruţă si, mai apoi, 
a fost evacuată la Focșani. De la proprietatea lui 
Constantin Sachelarie, din Tecuci, au fost evacuați 
El. Sachelarie și fiica sa, Ivona Sachelarie. Aceștia 
au fost imbarcati la staţia Frunzeasca și trimiși la 
Focșani. Au luat cu ei îmbrăcăminte și alimente 
conform instrucţiunilor. 

Din comuna Galbeni au fost ridicaţi trei capi de 
familie (Constantin Cristofil, Jean Beldie și Neculai 
Beldie) cu soțiile lor. Aceștia au fost ímbarcati la gara 
Berheci. În comuna Mándresti, de la moșia lui Neculai 
Voinescu, cele 3 persoane (Neculai Voinescu, soția 
sa Elena Voinescu și nepoata Rodica Ungureanu), 
au fost transportate la gara Barcea cu destinația 

Rámnicu Sárat. Pe de altá parte, persoanele gásite 
pe mosia fratilor Rosetti (administratorul Neculai 
Platon împreună cu soția sa Ortansa Platon și fiul, 
precum si femeia de încredere Leanca Neagu cu 
copiii ei, Alexandra Neagu și Mihai Neagu) au fost 
evacuaţi prin gara Frunzeasca și trimiși la Focșani. 

De la moșia Romalo, din comuna Negrilești, 
au fost evacuaţi Romalo împreună cu trei membri 
ai familiei care și-au luat îmbrăcăminte și alimente. 

Proprietarul lon Cristian, din comuna 
Colonesti, a fost ridicat împreună cu soţia și copilul, 
după care au fost trimiși la Tecuci. Pentru că nu 
aveau bani au primit 1000 lei pentru transport. Din 
comuna Slobozia au fost evacuaţi Lupu Grigore și 
Ludovic Pană. Ultimul „a fost găsit dormind în paie, 
într-un bordei razant cu pământul. | s-a dat 2000 lei 
de la Cooperativă pentru drum”. 

La moșia generalului Baranga, din comuna 
Fundeni, a fost găsit administratorul Cincu, împreună 
cu soţia si un copil. Initial au fost evacuaţi la Hanu 
Conachi, dar după ce au luat legătura cu partidul au 
revenit în comună. Proprietarul Ițic Haimovici, din 
comuna Corbasca, a fost ridicat împreună cu soția 
sa și trimis la Bacău, iar mai apoi la Focșani. 

Se întâlnesc și cazuri de familii numeroase 
care au luat calea domiciliului obligatoriu. Proprietarul 
Gheorghe Perju, din comuna Giurgioana, a fost 
ridicat împreună cu soția și cinci dintre copii săi, iar 
alți cinci copii au rămas în comună. După ce și-au 
luat cu ei îmbrăcăminte au fost fmbarcati pentru 
Adjud. 

În comuna Puteni, la moşia lui lon Miron, doi 
membri ai familiei acestuia au fugit. A fost ridicat 
împreună cu soția, un nepot și o fată. Au fost 
evacuaţi și Tinca Miron cu soțul. Cu toţii au fost 
trimiși la Vaslui. Tot din comuna Puteni a fost ridicat 
și Melinte Ștefanache împreună cu cei 4 membri ai 
familiei sale. În comuna Crăești au fost evacuate 
3 persoane de la moșia Lucreția Dumitrescu si 6 
persoane de la proprietatea Nazarie. 

Proprietarii |. Chirvásutá si D. Velicu, din 
comuna Gohor, au fost ridicați și trimiși la Miercurea 
Ciuc. În comuna Burdusaci, la proprietarul Gheorghe 
Guriţă au fost evacuate 6 persoane, la Gheorghe 
Mironescu 4 membri ai familiei acestuia, iar la Maria 
Lupu o persoană. 

Întreaga operațiune de evacuare a 
proprietarilor s-a desfăşurat fără incidente. Pentru 
moșieri surpriza a fost totală. Practic nu a existat 
niciun fel ripostă, și nu s-a opus rezistență în 
momentul ridicări acestora. Un mic incident s-a 
produs la evacuarea familiei Jean Boureanu. Soţia 
acestuia, Aurelia, a suferit un șoc nervos, și a avut 
nevoie de îngrijiri medicale, fapt pentru care a fost 
evacuată două zile mai târziu. Au reușit să fugă doi 

membri ai familiei proprietarului lon Miron din Puteni 
și băiatul mai mic al proprietarului Nicolae Boureanu 
din Huruești?!. 

Din procesele verbale întocmite cu prilejul 
preluării proprietăților  moșierești rezultă că 
proprietarii din județul Tecuci au fost trimiși (cu 
domiciliu obligatoriu), în special, în localităţile: 
Focșani, Râmnicu Sărat, Adjud, Vaslui, Bacău, 
Făurei si Miercurea Ciuc”. 

Membrii comisiilor implicate în acţiunea 
de preluare a bunurilor foștilor moșieri au fost 
însărcinaţi și cu organizarea de mitinguri pentru 
lămurirea sătenilor în legătură cu aceste operaţiuni 
ce vizau „definitivarea reformei agrare”. Pe lângă 
consemnările seci referitoare la numărul de 
participanţi (între 35 și 300) activiștii comuniști făceau 
în rapoartele lor și mențiuni cu privire la starea de 
spirit existentă în rândurile sătenilor din comunele 
județului Tecuci. La Munteni populaţia era calmă. 
În comuna Fundeni cei 200 de participanţi s-au 
manifestat prin aplauze și mulțumiri față de acțiunea 
de definitivare a reformei agrare. La Huruești cei 
60 de săteni participanţi au primit cu bucurie legea 
pentru înfăptuirea reformei agrare. Însă nu în toate 
comunele populația a fost entuziasmată. Spre 
exemplu, în comuna Liești „starea de spirit este 
rece, întrucât în această comună sunt multi locuitori 
înstăriți. La Bucești „starea de spirit era foarte 
agitată din cauza fricii, care a făcut pe unii sá se 
ascundă prin poduri’. La Ploscuteni și Cráesti nu 
s-au ţinut mitinguri, iar în comuna Corbasca mitingul 
a fost înterupt din cauza incendiului de la Scărișoara. 

Aceste rapoarte conţin și informaţii referitoare 
la modul în care s-au comportat membrii comisiilor 
de preluare a proprietăților moșierești. La Fundeni 
inventarierea bunurilor s-a făcut încet, fiindcă 
„membrii comisiei au început să cânte cu patefonul 
și au părăsit munca, aducând moartea a câteva oi 
și purcel”. 

În comuna Liești, la moșia Dănăilă, membrii 
comisiei „s-au supărat pentru că nu au avut voie 
să bea vin mult'. La proprietatea Ștefan Moise, din 
Bucesti, tovarășul Sava Dumitrescu s-a îmbătat în 
sat. În Tecuci, la proprietatea lui Anton N. Cincu, 
din greșeala unui militian, un anume Vulpe a fost 
împușcat în picior și internat la spitalul din oraș. 

În județul Tecuci, „la inventarierea si 
preluarea bunurilor rezultate din exproprierea 
efectuată la 1 martie 1949”, conform Decretului nr. 83/ 
1949, au participat 240 de activiști de la organizația 
județeană P.M.R. Tecuci. Dintr- un calcul consemnat 
la sfârșitul situației cu numele comuniștilor, prestatori 
de muncă în cadrul executării D.L. 83/1949, rezultă 
că au lucrat în medie 5 zile fiecare, și au primit o 

diurnă de 300 lei/zi, aceasta ridicându-se la un total 
de 360.000 lei. 

Într-un tabel întocmit la 1 martie 1949 de 
Comisia Judeteaná pentru Desávársirea Reformei 
Agrare sunt inregistrate mosiile la care au lucrat 
acești indivizi. În tabel sunt consemnate numele 
membrilor comisiilor care au acționat la 64 de 
proprietăţi. De regulă 1-2 delegați și 1 administrator 
-persoana însărcinată cu administrarea bunurilor 
expropriate”. 

Íntr-un raport al comitetului judetean P.M.R. 
Tecuci sunt nominalizați mai multi comuniști 
evidentiati in aceastá muncá: Giogloman Tudose, 
Lungu Simion, Bulgaru, Vladimir Golovanov, Mircea 
Vlad, Matei Gheorghe și Ghiţă Marin- primarul 
orașului Tecuci. În document este menţionat faptul 
că acești „tovarăși au dat dovadă de „spirit 
revoluționar si hotărâți în luptă ducându-și sarcinile 
la bun sfârșit pentru cauza clasei muncitoare"?. 

La nivelul întregii ţări au fost expropriate 6.317 
conace, dintre care Ministerul Agriculturii a reținut 
5.000 de clădiri (transformate în sedii administrative 
ale G.A.S-urilor și locuințe pentru muncitori), iar 
pentru 1.317 conace s-au făcut propuneri (în ședința 
Secretariatului Biroului Politic al C.C. al P.M.R. din 
18 octombrie 1949) să se împartă Comitetelor 
Provizorii (377), să devină cămine culturale (132), 
scoli (86), grădinițe, creșe (50), case de nașteri (20), 
dispensare umane și veterinare (90), case de odihnă 
(31), spitale și ambulatorii T.B.C. (33), localuri pentru 
instituții și organizații de masă (320), diverse (178). 


Finalizarea aplicării Decretului 83/1949 

La încheierea procesului de aplicare a 
Decretului 83/1949 suprafața totală de pământ 
expropriatá din cele 58 de județe era de 464.142,29 
hectare, inclusiv terenurile fermelor model particulare 
(110 ferme cu suprafață de 12.281 ha), create prin 
legea de reformă agrară din 1945. Au fost expropriati 
6.675 de proprietari”. 

Autorităţile comuniste susțineau că prin 
această acțiune „s-a smuls din mâna moșierilor 
hrăpăreţi toate suprafețele de teren și inventarul 
agricol viu și mort, creându-se gospodării agricole 
de stat astfel devenind bunuri comune a întregului 
popor'%. 

În judeţul Tecuci au fost expropriate 121 
de proprietăţi cu o suprafață totală de 11.604,02 
hectare“, din care: 4.600 ha teren arabil, 61 ha 
grădini legume, 51 ha orezării, 481 ha pășuni, 130 ha 
fânețe, 83 ha plantaţii pomi, 371 ha plantaţii vii, 4789 
ha păduri etc*?. Pe lângă acestea, au fost expropriate 
780 de clădiri și construcții (185 clădiri de locuit, 91 
grajduri, 92 magazii cereale, 50 remize mașini, 28 
crame, 51 puțuri apă, 1 uzină electrică, 9 ghetárii, 

6 cuptoare uscat fructe, 10 ateliere diferite etc.)*. 
Au fost trecute în proprietatea statului și animalele 
domestice existente în momentul exproprierii pe 
proprietățile moșierești: 87 cabaline, 402 bovine, 
566 porcine, 2050 ovine, 1916 păsări“. 

În urma aplicării Decretului 83/1949 statul s-a 
ales cu importante rezerve de teren (și-a completat 
patrimoniul funciar cu 500.000 de hectare*), care 
au fost înglobate Gospodăriilor Agricole de Stat 
deja existente, iar o parte au fost utilizate pentru 
înființarea altora noi. Fermele constituite pe teritoriul 
județului Tecuci aparțineau de Direcţia Gospodăriilor 
Agricole de Stat Putna**. 

Ferme noi s-au format la Mándresti (cu o 
suprafatá de 1.177,65 ha)”, Bráhásesti (908,20 
ha)*, Ivești (1.762,75 ha)*, Bucesti (435,60 ha)”, 
Umbráresti (272,63 ha)”, Huruești (883,85 ha)”, 
Burdusaci (294,70) si Cráesti (608,23)*. 

Au fost înglobate importante suprafeţe 
agricole și la Gospodării Agricole de Stat existente 
înainte de aplicarea Decretului nr. 83/1949, precum 
cele de la: Țigănești (1.680,60 ha)“, Serbánesti 
(568,80 ha), Drăgănești (226 ha)*, Vultureni 
(2.919, 37)”, Nicorești (569,90), Tecuci (602,4)*. 


EI 
TRAIASCA- pipi 
Pi TUDOR-VLADIniRE scu 


Notă. Pe 7 mai 1945, în condițiile în care cel 
de-al Doilea Război Mondial nu se încheiase, iar pe 
teritoriul Tecuciului se aflau trupele Armatei Roșii, în 
oraș, a avut loc prima demonstrație prilejuită de Ziua 
internaţională a muncii. Manifestaţia s-a desfăşurat 
sub deviza „Munca este viaţa noastră”. 

Fotografiile din acest material documentar 
ne-au fost puse la dispoziţie de domnul Stefan 
Andronache. 


Note : 

1. Gheorghe lancu, Aspecte din procesul colectivizării 
agriculturii în România (1949-1960), în Anuarul Institutului 
de Istorie „George Barițiu” din Cluj-Napoca, nr. XL, 2001, 
p. 205-230. 

2. Decretul nr. 83 din 2 martie 1949 pentru completarea unor 
dispozitiuni din Legea nr. 187 din 1945, emis de Ministerul 
Agriculturii, publicat în „Monitorul Oficial”, nr. 1 din 2 martie 
1949. 

oo No 


38. 


În octombrie 1948 a luat ființă S.M.T. Tecuci cu sediul în 
cartierul „Nicolae Bălcescu”. (Ștefan Andronache, op. cit., 
p. 64). 

Rezoluţia Sedintei Plenare a Comitetului Central al P.M.R. 
din 3-5 martie 1949, asupra sarcinilor partidului în lupta 
pentru întărirea alianţei clasei muncitoare cu țărănimea 
muncitoare și pentru transformarea socialistă a agriculturii, 
Editura Partidului Muncitoresc Român, București, 1949, p. 
9, 15-16, 31-34. 

SJAN Galaţi, fond Comitetul Judeţean al PM.R. Tecuci, 
dosar 59/1949, f. 6. 

Ibidem, f. 11. 

Ibidem, f. 71. 

Ibidem, f. 71. 

Familia Swan (originará din Anglia) detinea si la Deleni, 
judetul Botosani, o mosie de 500 ha (Dumitru Sandru, 
Reforma agrară din 1945 în Románia..., p. 179). 


. „Situația terenurilor expropriate de la proprietari pe comuni, 


din judeţul Tecuci”, în care sunt înregistrați 121 proprietari 
(Ibidem, f. 81-83). 


„ Ibidem, fond Prefectura judeţului Tecuci, dosar 112/1945, f.3. 
. Ibidem, dosar 113/1945, f. 1. 
. Ibidem, dosar 114/1945, f. 1. 
. Ibidem, dosar 221/1947, f. 1. 
. Ibidem, dosar 222/1947, f. 1. 
. Ibidem, dosar 223/1947, f. 1. 
. Ibidem, fond Comitetul Judeţean al PM.R. Tecuci, dosar 


59/1949, f. 16. 


. Ibidem, f. 15. 
. Ibidem, f. 16. 
. SJAN Galati, fond Comitetul Judetean al PM.R. Tecuci, 


dosar 59/1949, f. 14-18. 


„ Ibidem, f. 14, 15, 16, 17, 18, 70, 72, 73. 
. Ibidem, f. 14, 73. 
. Ibidem, f. 71 (mosierul Demetriade, ridicat de la conacul din 


Umbráresti). 


. Ibidem, f. 14-18. 
. Ibidem, f. 14-18, 41, 47-49. 
„ A fost primul primar comunist al orașului, instalat în funcţie 


în luna ianuarie 1947 (Ștefan Andronache, op. cit., p. 63). 


. SJAN Galaţi, fond Comitetul Judeţean al PM.R. Tecuci, 


dosar 59/1949, f. 18. 


„ Nicoleta lonescu-Gura, Decretul 83 începutul sfârșitului la 


sate în „Magazin Istoric”, 2000, an 35, nr. 11, p. 40-44. 


„ Ibidem, p. 43. 
„SJAN Galaţi, fond Comitetul Judeţean PM.R. Tecuci, 


Comisia țărănească, dosar 62/1949, f. 1. 


„ Ibidem, f. 81-83, Situaţia terenurilor expropriate de la 


proprietari, pe comuni, din jud. Tecuci, realizată de Camera 
Agricolă a județului Tecuci. 


. Ibidem, dosar 59/1949, f. 44. 

. Ibidem, f. 44 

. Ibidem, f. 45. 

„ Nicoleta lonescu-Gura, Decretul 83 începutul sfârșitului la 


sate în „Magazin Istoric”, 2000, an 34, nr. 10, p. 27-31. 


. SJAN Galaţi, fond Comitetul Judeţean PM.R. Tecuci, 


Comisia țărănească, dosar 59/1949, f. 50. 


. Ibidem, f. 50. Ferma a fost constituită din moșiile: Ottelo 


Beceanu (Blânzi, 67 ha), Zarifopol El. (Blânzi, 36 ha), Sturza 
S. (Blánzi, 50,5 ha), fraţii Rosetti (Mándresti, 329,25 ha), N. 
Voinescu (Mándresti, 47,4 ha), |. Miron (Puteni, 161,2 ha), T. 
Miron (Puteni, 233,4 ha), Stefan Melinte ( Puteni, 65,4 ha), 
Ferma A.F.S.M. Mândrești (187,5 ha). 

Ibidem, f. 51. Formată din moșiile: moștenitorii Berza 
(Brăhășești, 106,5 ha), moștenitori Al. Genoiu (Brăhășești, 
148,25 ha), Batin Aneta (Bráhásesti, 26, 45 ha), A. Paius 
(Brăhășești, 11,5 ha), Nicolae Beldie (Galbeni, 76,2 ha), 
Jean Beldie (Galbeni, 23, 4 ha), Cristofil C. (Galbeni, 329 
ha), |. Chirvásutá (Gohor, 65,7 ha), D. Velicu (Gohor, 50,3 


39. 


40. 


41. 


42. 


43. 


44. 


45. 


46. 


47. 


48. 


49. 

ha), Gh. Perju (Giurgioana, 45 ha), I. Mucenica (Podu 
Turcului, 25, 9 ha). 

Ibidem, f. 52. Tot terenul provenea din moșia Elena G-ral 
Grigorescu din Ivești (1.465,5 ha păduri, 135 ha vii, 133,25 
ha teren arabil, 6 ha pásune, 0,50 ha livezi, 10 ha orezárii, 
12,5 ha diverse). 

Ibidem, f. 56. Cuprindea mosiile: Petre Moise (Bucesti, 93 
ha), Stefan Moise (Bucesti, 283,10 ha), Alex. Dánáilá (Liesti, 
59,50 ha). 

Ibidem, f. 58. Terenurile proveneau din moșiile: Dr. Itu 
(Umbráresti, 49,6 ha), V. Zaporoscenco (Umbrărești, 123,03 
ha), P. Demetriade, Umbráresti, 100 ha). 

Ibidem, f. 61. Formată din moșiile: C. Candel (Corbasca, 
51,25 ha), I. Haimovici (Corbasca, 65,10 ha), Stefan 
Diamandi (Scărișoara, 360,20 ha), |. Boureanu (Huruești, 49 
ha), Stefan Banea (Huruesti, 27 ha), N. Boureanu (Huruesti, 
56 ha), A. Vidrașcu (Florești, 49 ha), |. Frâncu (Ploscuteni 
61,3 ha), moștenitori Nicolau (Ploscuteni, 73 ha), Gh. 
Davidoglu (Florești, 50 ha), Ferma A.F.S.M. Corni (37 ha). 
Ibidem, f. 62. Avea în compunere moșiile de pe cuprinsul 
comunei Burdusaci, și anume: Gh. Mironescu (74 ha), 
preotul Mironescu (50 ha), Gh. Guriţă (55 ha), N. Lupu (37,5 
ha), V. Milea (78,20 ha). Ferma era formată din terenurile 
provenind de la proprietarii: N. Dumitrescu (Crăești, 203,75 
ha), V. Celmare (41,75 ha), |. si C. llie (Stánisesti, 108, 
86 ha), |. Lupu (Slobozia, 105,25 ha), Gr. Lupu (Slobozia, 
97,12 ha), |. Cristian (Colonești, 42 ha), Gh. Apostoleanu ( 
Colonesti, 9,50 ha). Ibidem, f. 63. 

Ibidem, f. 53. A fost formată din moșiile: moștenitorii Nestor 
Cincu (Munteni, 115,5 ha), Adela Romalo (Negrilești, 89,10 
ha), Aron Katz (Negrilești, 22 ha), Maria Pungă (Negrilești, 
50 ha), Const. Taicu (Negrilești, 50 ha), G-ral lonașcu 
(Tecuci, 5 ha), Ferma A.F.S.M. Țigănești (1.149 ha), Ferma 
A.F.S.M. Tecuci (139 ha). 

Ibidem, f. 54.Avea în componență moșiile: Maria 
Baranga (Fundeni, 100,80 ha), moștenitorii Vretos (Tudor 
Vladimirescu, 47 ha), |. Cocei (Fundeni, 34 ha), Gh. 
Gheorghiade (Serbánesti, 15 ha) Ferma A.F.S.M Serbánesti 
(272 ha). 

Ibidem, f. 55. Ferma a fost constituită din moșiile: V. Vertirez 
(Barcea, 55,50 ha), |. Tomișă (Barcea, 54,5 ha), Emilia 
Robovici ( Barcea, 61 ha), Virgil Mironescu ( Tecuci, 55 ha). 
În tabel este trecută și Ferma A.F.S.M. Drăgănești, fără nici 
o suprafaţă. 

Ibidem, f. 57. S-a format din terenurile expropriate de la 
17 proprietari: R. Vidrașcu (Vultureni, 50 ha), M. Tuliu 
(Vultureni, 102,75 ha), N. Mihăilescu (Vultureni, 92,30 
ha), preotul Cârlan (Vultureni, 45,60 ha), Gh. Lepădatu 
(Vultureni, 115,36 ha), S. Mihăilescu (Vultureni, 51 ha), |. 
Cârlan (Vultureni, 60,50 ha), Ștefan Racoviţă (Vultureni, 50 
ha), A. lonescu (Vultureni, 84,5 ha), N. Motoiu (Găiceana, 
908,25 ha), Olga Tonov (Găiceana, 858,38 ha), N. Cârlan 
(Găiceana, 145,53 ha), N. Creţu (Godinești, 100 ha), Gh. 
Lepădatu (Nehrilesti, 50 ha), Gh. Pelin (Negrilești, 92 ha), |. 
Decuseară (Negrilești, 58 ha). 

Ibidem, f. 59. Cuprindea moșiile: Alex Buti (42,75 ha), 
moștenitorii Păcleanu (25 ha), av. Jak Iliescu (12 ha), 
G-ral Eftimescu (50 ha), Emil Constantinescu (53,31 ha), 
Jana Crăciunescu (57 ha), D. Tiroiu (12 ha), Col. Bitescu 
(51,94 ha), Cpt. I. Tuchel (46 ha), ing. Zotinca (53 ha) toți 
din Nicorești. Ferma A.F.S.M. Nicorești (106,9 ha) și dr. S. 
Popescu (Tecuci, 60 ha). 

Ibidem, f. 60. A fost constituită din terenurile moșiilor: D. 
Demetriade (Movileni, 185, 4 ha), Angela Demetriade 
(Movileni, 50 ha), Alex. Demetriade (Movileni, 50 ha), G-ral 
lonașcu (Tecuci, 7 ha), Ferma A.F.S.M. Tecuci (310 ha). 


Tecuciul literar-artistic 


> Adrian RAcaru 


Revistele beletristice — frumoasele triptice cu 
poezie, proză și critică - sunt înrudite între ele, prin 
alianță generică (o fi si genetică?!). 

La familia „din Țara de Jos”, la redacţia revistei 
Tecuciul literar-artistic, au ajuns rudele binevoitoare, 
pe care le prezentăm cu reverență, în ordinea sosirii: 


Plumb (iulie 2022, nr. 184) 
Revistă de cultură și atitudine 


Pe prima pagină, un portret de print, cu 
privirea înflăcărată parcă de „traduceri din poezia 
medievală”. Poate recitind propriile traduceri din 
Charles D'Orleans: Cântecul unui uitat sau Sărutul 
ce nu l-am dat frumoasei ce n-a fost s-o cunosc 
în viața mea. În caseta „Personalităţi bácáuane” 
aflăm că cel evocat este „marele intelectual”(cum 
îl numește cu preţuire Zoe Dumitrescu Bușulenga) 


An XVIII, Iulie 2022, nr. 184 APARE SUB EGIDA UNIUNII SCRIITORILOR DIN ROMÂNIA 


Î XR. pagina 3 pagina 5 
ÎN ACEST NUMĂR: nessun maggior dolore...  riifțunişicitieuni CÂNTECUL vÁRSTELOR NOASTRE, 

Ionel Necula 

ES “aL IALA BACĂU - (pe scurt) 


Atotputernicia met mie și vara ilirice 
în creaţi ieratorului Piru 
Grigore Codrescu 


Personalităţi băcăuane 
IULIAN ANTONESCU 


Bucureşti) a fost 
car, ean de onoare 


unicare Răspunderea pentru opiniile 
Zoe Dumitrescu Buşulenga exprimate revine în exclusivitate autorilor 

„TELEGRAF SELECTIV” 


REVISTA REVISTELOR 


si cu „ dreptul la neuitare”: „IULIAN ANTONESCU 
(n.26 iulie 1932, Piatra Neamţ — d. 24 ianuarie 1991, 
București) — profesor universitar, muzeograf, istoric 
și publicist, cetățean de onoare (post-mortem) al 
municipiilor Piatra Neamț (1999) și Bacău(2002). 
Muzeul Judeţean de Istorie și Artă Bacău îi poartă 
numele (azi Complexul Muzeal „lulian Antonescu”). 

În acest număr cu „atitudine ” pledează: 

Mihai Buznea, cu SPERAȚI, VOI OROPSITI 
Al VIEȚII... ,Sperati români, pentru că visele nu 
costă, ne pot aduce doar dezamăgiri...” și Romulus- 
Dan Busnea cu Noua Revoluţie Culturală, Marea 
Resetare și Sfârșitul Democraţiei unde după o 
concluzie aparent serafică „Oamenilor nu le mai 
pasă de democraţie. Ei vor doar să trăiască în 
sigurantá.”, autorul ne pironeste cu întrebarea |... 
„Cui îi mai pasă cine e la putere?”. Răspunsul este 
flambat în text: puterea, „sistemul globalist”. Va 
urma... va avea urmări. 

Din noianul de note de lectură, recenzii, 
comentarii, luăm aminte, selectiv (și prima pagină a 
revistei este selectivă); 

Mioara Bahna/ Codruţ Radi, damnat la 
adăpostul cuvintelor; Magda Ursachi/ Critifictiuni și 
critifrictiuni - Cătălin Ghiţă, O scurtă istorie ironică a 
literaturii române. În contrapunctul lui G. Călinescu . 
Un comentariu competent și satiric prin care această 
istorie este dovedit franc a fi isterică. Articolul este 
secerat de seme de întrebare corectoare, citám: 
Concluziv? Ce spune domnul Ghiţă despre romanul 
lui Rebreanu, Adam și Eva, i se potrivește lui însuși 
mănușă: „Pe scurt, cartea este atât de proastă 
încât devine buná”(de comentat) , incheiem citatul.; 
Cristina Ștefan/ Dan Persa — cel tainic; Lucia Olaru 
Nenati/ CÂNTECUL VÁRSELOR NOASTRE, 
DAR ȘI ALE LUMII DIN JUR/ Gheorghe Șerban — 
Himerele timpului ferice; 

lonel Necula/ Eminescologul Ștefan Munteanu 
la a treia exegeză. Profesorul Necula remarcă 
elogios că: „În această pleiadă de eminescologi — 
dáruiti lucrului bine gândit și bine făcut — trebuie 
integrat și neobositul exeget Ștefan Munteanu, care, 
de câţiva ani buni, se ocupă de comentarea studiilor 


Tecuciul literar-artistic 


consacrate lui Eminescu si de filoanele unei posibile 
gândiri eminesciene.”; Gruia Novac/E clar. „Fericirea 
poemului stă în cuvântul nescris...”(Note simple la 
vol. Înger în derivă, de Daniela Oatu); Livia Ciupercă — 
CUNOAȘTERE ȘI ÎNȚELEPCIUNE . „ Binecuvântat 
fi-va și îndemnul - ,lasá-te trăit în cuvânt” - , pe care 
îl descoperim învăluit în misterioase incrustatii, într- 
una dintre cele mai profunde scrieri contemporane, 
Limbile vântului (Cartea Românească, București, 
2018) de Arian Lesenciuc; Grigore Codrescu 
— Atotputernicia metaforei și a vibratiei lirice în 
creația literatorului Petrus Andrei; Corneliu Carp, 
cu rafinata și seducătoarea poveste despre lași 
(darnicul în oferte: lași), sufletește criptată: PARCUL 
AMINTIRILOR și PIRAMIDA LEILOR; Adrian Lungu 
- Mușchetarii cărții. Muschetari condeiului provocati 
la dialoguri literare de Petre Isachi, „Din penumbra 
Atelierului de Creaţie a Revistei 13 Plus”. 

Proză: Sorin Coadă cu un fragment din 
romanul Orașul cimitir, lulia Chișcă cu un poem 
al înstelării, Șoapte de seară; Firitá Carp ne 
primenește umorul cu două schițe temperate pe 
pânza întâmplării: Prostu' și Naiunleu. 

În LIRICE: Paula Bârsan si Cristea Cristinel 
Alexievici. 


Ateneu 
Nr. 635-636/ iulie-august 2022 


Cele două numere ingemánate, ca flăcările 


pe comori, itesc chemare la lectură. Paginile ediţiei 
poartă peceti, din Expoziţia Spirit (expoziţie de 

gravură japoneză), pe prima pagină profetic Hiroaki 
Sano cu Prevád — derivă. 

Deschizánd revista, nu te poți foi mai departe 
de ,Ceata, virusul Dada și utopia comunistă” fără 
să citești cronica literară a lui Adrian Jicu: „După 
câteva volume de proză în care aborda problema 
libertăţii și condiția umană, atipicul optzecist Matei 
Vişniec revine cu o carte realmente strivitoare prin 
luciditatea cu care analizează prefacerile lumii în 
care trăim. Este vorba despre Un secol de ceatá(lasi, 
Ed.,Polirom”, 2021), o distopie care fascineazá si 
nelinisteste deopotrivá.” 

Cercetánd cele patru punctatii cardinale ale 
textului găsim Rădăcini bucovinene; ne încurcăm 
cu Idioti din toate tárile...; ne tulburăm cum Se lasă 
ceața si ne alarmám că uitare se intováráseste cu O 
istorie ticáloasá . 

Eseul ne deschide alte orizonturi, la perna 
cu ace, Vasile Spiridon privegheazá sá savurám 
Colivá din grâu cu neghiná; cu Dan PETRUSCÁ 
bifám răspunsul la întrebare despre „fenomenul care 
există de când lumea”: Bârfa — o formă de artă?, iar 
Gheorghe IORGA ne fascinează cu Artur Rimbaud. 
Feţele mitului. 

Comentarii: Marius MANTA - Despre lirica 
fiordurilor/ Flavia Teoc — Istoria naturală: „.. una 
dintre cele mai reușite antologii de poezie din 
ultimul timp; trasând de-a lungul a aproximativ o 
sută de pagini culoarele unui lirism aparte, autoarea 
poemelor glisează de la arhitecturi simple către, la 
final, un edificiu susţinut de o trăire plenară, în acord 
cu ritmurile străvechi ale firii umane.”; lon FERCU 
- Prin cenușa fierbinte a infernului din noi/ Adrian 
Lungu — romanul Labirintul. 

La cartea străină, lonel SAVITESCU, 
neobositul cititor-scriptor vine cu Scene din viața 
unor Împărătese, regine, prințese pentru a ne 
îndemna să citim cartea istoricului francez Philippe 
Delorme Împărătese, regine, prințese și poveștile lor 
scandaloase. 

Poezia este slujitá și prezentată cu har de 
Marcel MUREȘAN, Diana IEPURE, Nicole SERE, 
Liviu Franga și Pasqual Mas (prezentare și traducere 
din limba spaniolă Gabriela GÍRMACEA ) 


Scriptor Nr.7-8(91-92) 

iulie-august 2022 

Revista Scriptor ne ademenește cu URMELE, 
poem de Dumitru CRUDU(Chisináu): „..... mă iau 
pe urmele tale/ tu te iei pe urmele tale/ chiar lupii 
le adulmecă/ dar nimeni nu ajunge la tine/ urmele 
tale nu duc la tine/ urmele tale duc/ în altă parte/ 
Isuse ”. Lăsate din daruri, urmele cuvântului duc în 
eternitate... 


Tecuciul literar-artistic 


În secţiunea PROZĂ: RaduA. CERNÁTESCU 
- OMUL ÎNTÂMPLITOR ȘI OMUL PERMANENT/ 
fragment din volumul Kaballistul și Dan STANCA 
- ȘAPTE VEACURI / fragment din volumul Animal 
fragil. 

Din lingvistică: Laura Carmen CUTITARU 
- GEOGRAFIE ȘI NUNMAI: „/.../ vocabularul unei 
comunități reflectă ceea ce e important în viața 
socială, este experienţă de viață codificată lingvistic și 
transmisă apoi urmașilor. Dacă comparăm lucrurile, 
ne dăm seama că necesitatea unei localizări cât 
mai precise în spaţiu a fost, în părțile noastre de 
lume, motivată istoricește, venind din întemeierea 
imperiilor și, ulterior, a statelor naționale, care au 
depins, în controlul asupra teritoriilor, de măsurători 
și cartografieri exacte.”; Cristina FLORESCU - 
TEZAUR VEGHETOR: „Apare evident faptul că mă 
strădui să pun în evidenţă efortul lexicografului — 
autor al Dicţionarului Tezaur — de a străjui cu efort, 
grijă si pricepere graniţele lexicale ale limbii române. 
Deveniti ingineri hotarnici si topografi lingvistici, 
colegii mei, lexicografi de acum și de odinioară, se 
zbat întru surprinderea adecvată, curată și obiectivă 
a cuvintelor românești.” 

Profesorului universitar ieșean, Traian 
Diaconescu ( 14 iulie 1939 — 23 noiembrie 2019) 
i se întocmește un dosar, de paisprezece pagini 
evocatoare. Descind în arhivele amintirii cu nostalgie 
și onestitate: Mihaela PARASCHIV/ NON OMNIS 
MORIAR - TRAIAN DIACONESCU ȘI VOCATIA 
NEMURIRII; Liviu SUHAR/ AMINRIRI DESPRE 
PROFESORUL TRĂIAN DIACONESCU; Eugen 
MUNTEANU/ IN MEMORIAN MAGISTRI TRĂIAN 
DIACONESCU; |. OPRIȘAN/ PROFESORUL 
TRĂIAN DIACONESCU 

Despre Constantin Ciopraga: „ În ceea ce ne 
privește, i-am admirat, nu fără secretă invidie, dincolo 
de solidul fundament informaţional, scriitura curată, 
senină, stilul de o densă finețe, am zice feminină, 
al textelor sale de critică și istorie literară, nu în 
ultimul rând, deschiderea către multiple orizonturi 
de creaţie, apelând firesc, neostentativ, la beneficiile 
abordării interdisciplinare, menit să ne salveze din 
uscăciunea somnolentá a demersului analitic si 
interpretativ.'/ Doru SCĂRLĂTESCU - UN MODEL 
DE ABORDARE CRITICĂ INREDISCIPLINARĂ: 
CONSTANTIN CIOPRAGA 

Inedit în aqua script Nicolae PEIU- UN DUEL 
REMARCABIL: ION PILLAT ȘI MIRCEA STREINUL 
citám: În arhiva familiei Pillat se păstrează o carte 
poștală, datată 14 mai 1936 și semnată Mircea 
Streinul, din care reproducem „ Stimate DOMNULE 
lon Pillat, vă mulţumesc pentru volum. Vom scrie 
despre el. La volumul D-vs. Poeme într-un vers 
am scris niște comentarii lirice. Aș vrea să tipăresc 

în curând aceste comentarii sub titlu: Comentarii 
lirice în tertine la poeme într-un vers de lon Pillat.” 
încheiem citatul. După prezentarea admirabilă 
a cercetării, abil expusă, autorul ne tentează și- 
mi ușurează munca: , În continuare reproducem, 
preluând și grafia originală, șaisprezece catrene din 
placheta lui Mircea Streinul rezultate din această 
ilustră colaborare. În fiecare catren, primul vers 
prezentat cu litere italice aparţine lui lon Pillat, iar 
celelalte trei, lui Mircea Streinul.” 

Spre împărtășanie, să sărutăm cu ochii 
poezia (Scriptor, pag.53): 


POEMUL ÎNTR-UN VERS 


Un singur nai, dar câte ecouri în pădure 
Și câte noi sonante în crudul verde-al serii 
din fiecare frunză, când liniștea ti-o'nduri 
ca naltele coline, pe care tac oierii. 


DESCĂLICĂTORII 


Întâiul fum de sate și-n vale glas de câini. 
De-abia-i arat pământul, dar oamenii-l sărută 
adulmecând de-acum aroma primei pâini 
și coasa'ncep cu toții în gând să și-o ascutá. 


VECERNIE 


Ca stropi de ploaie toaca, și clopotul furtună. 
Isus, pășind pe valuri, dă serilor de știre 
și-amurgul din zăvoaie azurul și-l adună 
Mariei să-i aștearnă culcus de adormire. 


ZILE ȘI NOPȚI 

Trecură ciute albe și ntunecaţi ogari. 

E vânătoarea asta sălbatică și crudă 
și-amurgul plin de sánge-i împroșcă pe háitari. 


La urmă numai moartea prin zări o să ne-audă. 


La bună lectură! 


Tecuciul literar-artistic 

CRONOGRAF 


Căutând în ziua de Paste ( anul 2014), în ci- 
mitirul Pére -Lachaise din Paris ,acolo unde se aflá 
înmormântate foarte multe personalităţi ale planetei, 
printre care și Edith Piaf, Maria Callas şi Jim Morrison, 
compozitorul Frédéric Chopin, scriitorii 
Honore de Balzac şi Oscar Wilde şi pic- 
torul Eugene Delacroix” mormântul lui 
George Enescu, m-am simţit închircit 
în mâhnire ca un cocor fără pene, căci 
George Enescu nu este trecut pe nici 
o hartă în care figurează personalitáti- 
le înhumate în cimitir, ca şi cum ar fi 
fost un anonim, un străin necunoscut 
lumii!... 

Har, Domnului! Întâlnesc, pe 
aleile nervoaselor mele căutări, două 
străbunici vioae ca două veverite, cu 
o hartă generoasă sub braţ, pe ozalid, 
ca un obraz de darabană medievală. Și 
cu ochi zburdând printre zâmbete, ele 
cochete si surescitate, căutând parcă 
aventurile galante al tinereţii. Le văd 
când se opintesc melancolice, în văgă- 
una unui oftat. Apoi povestesc zănatice 
cu patos, și mai rar cu îngăduire; își bâr- 
fesc suav cunoștințele la care, veniseră 
în vizită. Mă citesc la prima privire: Qui 
cherches-tu ? Pe Enescu! Și le cer să-l 
caute pe hartă. Enesco, bien sur! Bien 
sur! Mă prinde strâmb un zâmbet, erau 
grizonate amândouă; ca să fiu amabil. 

Bien sur! Descumpănite, naufragiază, 
dar au un colac de salvare: Ne pare 
rău, nu este trecut pe hartă... Deși am 
dat pe ea 3 euro! Evident, doar harta, 
a fost făcută înainte, de moartea lui Enesco! Evident! 

L-am găsit pe Enescu și l-am venerat cu lumi- 
na Învierii. Acolo pe colină, prezenţa lui m-a făcut să 
simt că privesc Parisul din cerurile muzicii universale. 
Și rămas așa în ogoire flotantă, înviorat de vântul de 
primăvară, am început sá deslusesc prefigurándu-se 
nobile, șoapte: 

„George Enescu mort? Să fi încetat pentru tot- 
deauna să bată acea inimă care a cuprins în cutele ei 
cele mai înalte sentimente de bine, de adevăr și de fru- 
mos pe care le-a putut cuprinde vreodată o inimă ome- 
nească, - să se fi stins pentru vecie acea minte clară, 
luminoasă și cuceritoare, care a fost în stare să biruie, 
ca prin minune, toate adversitátile timpului si ale lumii, 
- să fi înțepenit pentru de-a pururi mâna măiastră care 
din instrumente de lemn și din alamă dură știa să vră- 
jească cele mai divine melodii si acorduri si sá dirigu- 
iască mulţimi de instrumente și de mâini spre cea mai 
înaltă exprimare a frumosului prin sunete ce transportă 


Adrian Racaru 


într-o lume de viață absolută, - să fi încetat creierul lui 
să mai plăsmuiască frumuseţile care îl situează alături 
de cele mai mari genii ale muzicii universale din toate 
timpurile?” 
(Onisifor Ghibu, OAMENI 
ÎNTRE OAMENI, Editura Eminescu, 
București, 1990) 


„Prin intermediul unei cablogra- 
me aflu de moartea unuia din cei mai 
mari violoniști ai acestei epoci: George 
Enescu. Cine a avut norocul să-l as- 
culte în concerte, își vor aminti de 
forța personalităţii sale interpretative, 
splendoarea sunetului său, vitrozitatea 
orbitoare. 

Însă prestigiul interpretului nu 
trebuie să ne facă să uităm că George 
Enescu a fost un foarte important com- 
pozitor. Dacă numele său este legat, în 
mod principal, de Rapsodiile române, 
atât de admirabil obținute în cadrul in- 
tentiei sale de exaltare folcloristică, tre- 
buie să reamintim că lui i se datorează 
o producție considerabilă de muzică de 
cameră, o serie de suite românești pen- 
tru orchestră si, în primul rând, partitura 
unei vaste drame lirice, ce a avut pre- 
miera la Paris în 1936: Oedip... Luând 
tragediile lui Sofocle scrise în jurul is- 
toriei și mitului antic, George Enescu 
le-a contopit într-o singură acţiune în 
trei acte, de o impresionantă măre- 
tie. Scrisă înainte de a începe Primul 
Război Mondial, opera era terminată 

când izbucni conflictul. Ca măsură de precauţie, auto- 
ritátile românești au scos din ţară tezaurele Coroanei, 
pentru a le pune la adăpost. Printre bijuterii, embleme, 
s-a inclus manuscrisul partiturii considerând-se (ca o 
nobilă apreciere a talentului creatorului) că ea constitu- 
ie o bogăţie de Stat, demnă de a fi salvată la fel ca cele 
mai preţioase trofee ale naţiunii. În felul acesta a putut 
ajunge la noi această operă pe care o situez printre 
dramele lirice cele mai puternice ce au fost scrise în 
primii ani ai acestui secol. [...] 

Cu moartea lui George Enescu dispare un mare 
interpret, un mare maestru, un compozitor de mare cla- 
să, ce ocupă un loc capital în istoria muzicală a țării 
sale. Ce păcat că această cablogramă nu ne oferă mai 
multe date biografice cu privire la unul din cei mai inte- 
gri și temeinici artiști ai epocii prezente. 

El Nacional, Caracas, 14 aprilie 1955 ” 

(Alejo CARPENTIER, ÎNTÂLNIRI CU MUZICA, 
Ed. Muzicală, București, 1991) 

